
INTRODUCERE 


În zilele noastre, a călători nu mai este ceva neobişnuit. Călătoriile 
comercianților din antichitate, ale marilor exploratori medievali, deplasările de trupe 
militare în decursul mileniilor, deplasările în scop de afaceri sau din motive medicale, 
educaţionale etc. au contribuit la adaptarea omenirii la realizarea de călătorii. Deşi 
turismul este asimilat călătoriilor cu scop de relaxare şi de plăcere, astăzi se dezvoltă 
componente ale acestei industrii care nu sunt neapărat determinate de aceste motive 
(cum ar fi, turismul de afaceri, turismul medical, turismul de conferință etc.). Secolul al 
XX-lea a fost marcat de rapida internaţionalizare a activității turistice şi de 
transformarea turismului într-o adevărată industrie, care determină efecte în numeroase 
domenii de activitate şi ramuri economice. Astfel, turismul este simultan atât un 
fenomen economic cât şi unul social. 

Domeniul turismului, datorită diversităţii lui, fără îndoială poate fi supus multor 
dezbateri şi polemici. Prin intermediul unei simple căutări online, utilizând câteva 
cuvinte-cheie, ne putem da seama de complexitatea acestui domeniu. 

Evoluţia turismului, respectiv a turismului internațional, se caracterizează la 
nivel mondial printr-o tendinţă de creştere ca rezultat al influenţei factorilor economici, 
sociali, demografici şi politici. Dorinţa oamenilor de a vizita alte ţări/regiuni, de a 
cunoaşte alte civilizaţii, precum şi progresul tehnic înregistrat în domeniul 
transporturilor care permite călătorii mai rapide şi mai confortabile pe distanţe din ce în 
ce mai lungi, a dus la o importantă creştere a turismului internațional la nivel mondial. 
Această evoluţie a turismului internațional, chiar și în perioade nefavorabile din punct 
de vedere social, economic şi politic, a determinat ca turismul să fie în zilele noastre 
unul dintre sectoarele economice cele mai dinamice. Problematica turismului 
internațional reprezintă o preocupare de actualitate a specialiştilor din domeniul 
turismului, şi nu numai, din cadrul firmelor şi a instituțiilor naționale, regionale şi 
mondiale. 

Alegerea temei cercetării — Turismul — motor economic la nivel mondial — 
precum şi a domeniului de interes — Economie și Afaceri Internaţionale — o argumentăm 
prin faptul că aria de cercetare în domeniul turismului este în plină dezvoltare, relevanţa 
unor cercetări în acest domeniu poate fi considerată prioritară în dezvoltarea economiei 
la nivel mondial şi, în acelaşi timp, utilă în conştientizarea importanței turismului ca 


fiind unul dintre cele mai mari sectoare, susținând aproximativ 292 milioane de locuri 


de muncă la nivel mondial, generând circa 10% din PIB-ul mondial, reprezentând în jur 
de 7% din exporturi şi aproximativ 30% din exportul de servicii la nivel mondial. 
Aspectele menționate mai sus relevă importanţa cercetării. Lista lor poate fi completată 
şi de următoarele: turismul a devenit a patra industrie din perspectiva contribuţiei la PIB 
la nivel mondial (după comerţul cu amănuntul, servicii financiare şi construcții) şi tot a 
patra industrie din perspectiva contribuției la ocuparea forței de muncă (după comerțul 
cu amănuntul, agricultură şi construcții), pentru multe țări turismul constituie o sursă 
importantă aducătoare de venituri; unele ţări au ajuns să fie dependente de turism; 
turismul generează un element de stabilitate în economie, în sensul că a reuşit să 
depăşească calamități naturale şi crize economice şi politice întotdeauna oferind 
alternative de diversificare. Importanţa ştiinţifică şi practică, gradul insuficient de 
percepere a dinamicii turismului şi a importanţei lui la scară mondială, ne-au determinat 
să optăm pentru cercetarea temei propuse. 

Tema abordată este una foarte complexă, actuală, utilă și interesantă, 
plurisdisciplinaritatea acestui domeniu fiind o provocare care presupune multă cercetare 
şi devotament în vederea atingerii obiectivelor propuse de a aprofunda tematica 
turismului. În același timp, România poate profita de experienţa altor state cu privire la 
modul în care îşi poate dezvolta activitatea turistică internațională. Astfel, realizarea 
unor analize comparative care cuprind destinaţii consacrate, atractive şi competitive, dar 
şi unele mai puţin dezvoltate (care împărtăşesc într-o mai mică sau mai mare măsură 
provocările României) poate constitui o sursă importantă şi valoroasă de informaţii 
pentru responsabilii turismului românesc. Simplul import al unor practici de succes ale 
altor destinații internaţionale nu reprezintă o soluţie viabilă pentru dezvoltarea 
turismului românesc. 

Pentru o mai bună înţelegere a fenomenului turistic şi a dinamicii acestuia, 
analiza noastră este realizată pe următoarele niveluri: mondial (global), regional și 
național (prin exemple sau studii de caz concrete referitoare la anumite ţări). Studiul 
întreprins va urmări să pună în evidență elementele cheie care determină ca turismul să 
devină un motor economic la nivel mondial, precum şi faptul că această industrie 
trebuie să devină o prioritate atât pentru instituţiile statului, cât și pentru operatorii 
economici, în vederea creşterii rolului turismului la scară mondială, regională și 
națională. Prin urmare, este necesară: analiza dinamicii turismului la nivel mondial, 
regional şi național; studierea impactului pe care turismul îl are asupra economiei 


raportat la cel al altor sectoare de activitate şi a aportului turismului la creșterea 


economică și la ocuparea forței de muncă; analiza competitivităţii economice și turistice 
la nivel mondial. Pe parcursul cărții, supunem atenţiei diferite analize ale turismului în 
anumite țări atractive ca destinație turistică (în ţările top destinaţie turistică în perioada 
2000-2015, în Japonia şi în China), o analiză comparativă a impactului turismului în 
Spania, Turcia şi România, o analiză a competitivităţii economice şi turistice a 
României în raport cu cea a concurenţilor ei din domeniul turismului, precum şi un 
studiu de caz referitor la efectele indirecte ale turismului în economie. Acest studiu de 
caz a fost realizat folosind instrumentele matematice și generează rezultate utile pentru 
firmele din sectoarele adiacente turismului (spre exemplu, piața producerii avioanelor 
de transport pasageri şi marfa sau piaţa construcțiilor pentru navele de croazieră). 

În cadrul prezentei cercetări au fost dezvoltate şi completate studiile existente în 
acest domeniu, urmărindu-se: 

> realizarea unei analize pentru perioada 2000-2015 privind dinamica 
turismului internaţional la nivel mondial, pe regiuni geografico-administrative (Africa; 
Asia de Est şi Pacific; Europa și Asia Centrală; America Latină şi Caraibe; Orientul 
Mijlociu şi Africa de Nord; Asia de Sud și Americile - America de Nord, America de 
Sud şi America Centrală), precum şi în țările top destinaţie turistică, în Japonia şi în 
China (viitoarea destinaţie turistică numărul 1 la nivel mondial), simultan cu 
evidențierea factorilor care au determinat această dinamică; 

> evaluarea dimensiunii și dinamicii industriei turismului și a călătoriilor 
comparativ cu cea a altor industrii/sectoare de activitate şi a impactului turismului 
asupra creşterii economice şi a ocupării forței de muncă; 

> studierea dinamicii destinaţiilor turistice de top și a pieţelor sursă principale 
în totalul sosirilor turistice internaționale şi al veniturilor din turismul internațional, 
respectiv al plecărilor și al cheltuielilor turistice internaţionale; 

> investigarea analitică pentru perioada 2000-2015 a intensității impactului 
turismului asupra evoluţiei PIB-ului mondial şi a ocupării forței de muncă; 

> calculul coeficientului multiplicator al turismului la nivel mondial și al 
eficienței turismului la nivel național (în Spania, Turcia și România); 

> identificarea celor mai relevante destinații turistice din punctul de vedere al 
indicatorilor statistici de bază; 

> analiza competitivităţii economice, respectiv a competitivităţii turistice, la 


nivel mondial și regional; 

> analiza competitivităţii economice şi turistice a României în raport cu cea a 
concurenţilor ei din domeniul turismului; 

> realizarea unui studiu de caz, folosind instrumentele matematice, relevant 
pentru companiile din sectoarele auxiliare industriei turismului şi a călătoriilor, referitor 
la efectele indirecte ale turismului (licensing-ul); 

> evidențierea tendinţelor viitoare cu privire la coordonatele evidențiate mai 
sus. 

Procesul de elaborare a cărții a presupus un demers științific complex, ce 
acoperă o arie tematică care evidenţiază dezvoltarea teoriei în domeniul turismului și 
urmăreşte identificarea rolului industriei turismului şi a călătoriilor de motor economic 
la nivel mondial. 

Metodologia de cercetare este una dintre cheile vitale pentru orice studiu. 
Kothari (2004: 1, 2) este de părere că cercetarea este o contribuţie originală la 
literatura de specialitate existentă care contribuie la dezvoltarea acesteia. Astfel, 
metodele de cercetare sunt alese conform tematicii studiate, în încercarea de a descrie, 
explica și interpreta evenimentele din perspectiva autorilor. Ca şi metode de cercetare 
ştiinţifică am utilizat sinteza bibliografică pentru fundamentarea teoretică a lucrării, 
respectiv culegerea şi prelucrarea de date, analiza comparativă şi descrierea datelor 
provenite din studiile identificate şi colectate de la instituţii specializate, din rapoarte 
oficiale, din statistici etc. Toate acestea au fost utilizate cu scopul de a evidenția, în mod 
structurat şi documentat evoluţia şi impactul turismului internaţional la nivel mondial, 
dar şi în plan regional şi local. 

În vederea realizării obiectivelor propuse, am structurat lucrarea în cinci capitole 
(care prezintă o analiză elaborată a turismului și industriei turistice într-o manieră 
concisă, având o succesiune logică şi un aspect de continuitate), precedate de o 
Introducere privind necesitatea unei analize aprofundate în studierea temei alese şi 
urmate de o Bibliografie ce include numeroase referințe din literatura de specialitate. 
Cercetarea de față se încheie cu prezentarea Concluziilor Finale rezultate în urma 
investigaţiilor făcute, evidențiind totodată limitele studiului realizat şi perspectivele 
viitoare de cercetare. 

Capitolul 1, denumit Turismul, industria turistică şi piața turistică, este 
consacrat delimitărilor conceptuale referitoare la turism (coordonatele etimologice și 
istorice) şi turist; la etapele dezvoltării turismului de-a lungul timpului şi la aspectele 


legate de turismul viitorului (future turism); la sursele/factorii de vulnerabilitate ale 

turismului și ale industriei turistice; la industria turistică şi de călătorii; la piaţa turistică, 
toate urmate de concluzii preliminare. Abordarea teoretică din acest capitol se referă la 
ceea ce a reprezentat, respectiv reprezintă astăzi şi va reprezenta în viitor turismul şi 
industria turistică. 

Capitolul II, denumit Evoluția turismului internațional, este dedicat analizei 
dinamicii fenomenului turistic din perioada 2000-2016 la scară mondială, regională şi în 
unele țări atractive ca destinaţie turistică (în ţările top destinaţie turistică, în Japonia şi în 
China), precum şi evidenţierea previziunilor pe următorii ani referitoare la dinamica 
industriei turismului şi a călătoriilor. Astfel, structura pe subcapitole derivă din tipologia 
analizei realizate. 

Începem cu prezentarea câtorva repere conceptuale referitoare la indicatorii 
statistici pe baza cărora poate fi analizată dezvoltarea turismului de-a lungul timpului. 
Consideraţiile istorice şi teoretice la care facem referire în prezentul capitol conturează 
în termeni cantitativi şi calitativi evoluţia turismului internaţional, reflectat prin numărul 
de sosiri şi plecări turistice internaţionale, precum şi prin nivelul veniturilor din turismul 
internațional şi al cheltuielilor turistice internaționale raportate la nivel mondial. 

În vederea realizării unei analize cantitative complexe a fenomenului turistic am 
luat ca punct de plecare datele furnizate de instituția financiară internațională World 
Bank (Banca Mondială) aferente perioadei 2000-2015, documentul Organizaţiei 
Mondiale a Turismului (UNWTO) intitulat „Turismul — Viziune 2017” care cuprinde 
evaluări asupra dezvoltării turismului în anul 2016, precum și documentele UNWTO 
intitulat „Turismul - Viziune 2020” şi „Turismul - Viziune 2030”, care cuprind evaluări 
şi prognoze pe termen lung asupra dezvoltării turismului. Am considerat relevante 
pentru înţelegerea dimensiunii globale a fenomenului turistic evoluțiile indicatorilor de 
bază ai activităţii turistice, menţionaţi mai sus. Astfel a rezultat un tablou dinamic al 
circulației turistice pe plan intern şi internaţional care redă principalele fluxuri turistice 
la nivel mondial, pe regiuni şi destinaţii. În evoluţia acestor indicatori, există numeroşi 
factori determinanţi comuni tuturor regiunilor, dat fiind faptul că de-a lungul timpului 
numeroase țări/regiuni s-au axat pe dezvoltarea circulației turistice interne şi 
internaționale, prin investiții în acest sector, activităţi promoţionale, infrastructură 
dezvoltată, facilităţi acordate, în vederea atragerii anuale a unui număr tot mai mare de 
turiști interni și internaţionali. 

Capitolul III este denumit Impactul turismului asupra economiei şi urmăreşte 


identificarea dimensiunii şi dinamicii acestei industrii comparativ cu alte 

industrii/sectoare de activitate şi a efectelor economice ale turismului. În partea finală a 
capitolului supunem atenției un studiu de caz efectuat pe baza unei analize comparative 
pentru perioada 2000-2016 cu privire la impactul economic al turismului în România, 
Spania şi Turcia. 

În vederea identificării dimensiunii și dinamicii industriei turismului şi a 
călătoriilor comparativ cu alte sectoare de activitate am analizat contribuţia directă, 
respectiv totală, a industriei turismului şi a călătoriilor la PIB-ul mondial şi la crearea de 
locuri de muncă în economia mondială comparativ cu cea a altor sectoare de activitate, 
aferentă anilor 2011, 2013, 2014 şi 2016. 

Pentru a determina efectele economice ale turismului am analizat efectele acestei 
industrii asupra balanței comerciale şi a balanței de plăți a României perioada 2014- 
2016, am studiat efectele turismului internaţional, din punctul de vedere al sosirilor 
turistice internaționale, asupra balanței comerciale şi asupra balanței de plăţi în cazul 
țărilor Top destinaţii turistice în perioada 2000-2015 şi am identificat aportul industriei 
turismului şi a călătoriilor pentru perioada 2000-2016 la creşterea economică şi la 
generarea de forță de muncă la nivel mondial, simultan cu evidențierea perspectivelor 
pentru următorii 10 ani. 

Studiul de caz propus urmăreşte analiza contribuţiilor directe, indirecte şi induse 
ale industriei turismului și a călătoriilor la PIB-ul acestor state, determinarea impactului 
consumului turistic intern asupra creșterii PIB, respectiv calcularea coeficientul 
multiplicator al turismului şi indicatorul eficienţa turismului. 

Capitolul IV, denumit Competitivitatea în turism, are ca obiective principale 
analiza competitivităţii economice şi turistice la nivel mondial, respectiv a României în 
raport cu cea a concurenţilor ei din domeniul turismului: Italia, Austria, Grecia, Croaţia, 
Ungaria, Cehia, Slovacia, Bulgaria și Albania. 

Totodată, în acest capitol se propune un studiu de caz util pentru companiile din 
sectoarele adiacente industriei turismului şi a călătoriilor, referitor la efectele indirecte 
ale turismului: licensing-ul, una dintre cele mai cunoscute metode folosite pentru 
transferul tehnologic între firme. Acest studiu este realizat cu ajutorul instrumentelor 
matematice. 

Cel de-al cincilea şi ultimul capitol grupează sub numele Concluzii Finale, 
consideraţiile proprii rezultate din testarea ipotezei de lucru prezentate la începutul 
demersului de cercetare. Aceste concluzii întregesc conținutul ştiinţific al cărții prin 


reliefarea celor mai importante aspecte scoase în evidență de cercetarea realizată. 

Lucrarea se doreşte a fi o radiografiere a dinamicii și impactului turismului 
internațional, a impactului acestei industrii la creşterea economică și a competitivităţii 
economice și turistice la nivel mondial, toate acestea având ca scop principal sublinierea 
importanţei industriei turismului și a călătoriilor astfel încât să fie perceput ca un motor 
economic important la nivel mondial. 

Referitor la fundamentarea ştiinţifică a lucrării, aceasta este axată pe o 
bibliografie cuprinzătoare, reprezentativă, ce conţine surse academice şi non-academice. 
Datele şi informaţiile care stau la baza analizei întreprinse provin din literatura de 
specialitate internațională şi naţională, în scopul realizării lucrării fiind studiate titluri 
bibliografice reprezentative: cărți de referinţă din domeniu şi din alte discipline conexe, 
articole şi studii din reviste de specialitate publicate în ţară şi în străinătate, la care se 
adaugă dicţionare de specialitate, precum şi o serie complexă de resurse electronice, de 
la site-uri oficiale ale organismelor naţionale şi internaţionale de turism, la lucrări 


ştiinţifice şi statistici oficiale pe care le-am consultat în mediul electronic. 

I. TURISMUL, INDUSTRIA TURISTICĂ ȘI PIAŢA TURISTICĂ 
“Lumea este o carte, iar cei care nu călătoresc nu pot citi decât o pagină din ea.” 


Citat clasic din Sfântul Augustin 


1.1. Turismul - coordonate etimologice şi istorice 


În zilele noastre, termenii de „turism” şi „călătorie”! sunt utilizaţi la nivel 
internațional cu înţelesuri similare pentru a desemna “activitatea cu caracter recreativ 
sau sportiv, constând din parcurgerea pe jos sau cu diferite mijloace de transport a unei 
regiuni pitoreşti sau interesante dintr-un anumit punct de vedere; activitatea prestatoare 
de servicii care se ocupă cu organizarea şi desfășurarea unor călătorii de agrement şi de 
recreare sau în alte scopuri”? respectiv deplasarea pe care o face un om, folosind orice 
mijloc — pe jos sau un mijloc de transport, în locuri relativ depărtate din punct de vedere 
geografic. Termenul de “turist” a derivat din termenul turism şi face referire la 


“persoana care practică turismul”. 


Turist* 


Stabilirea exactă a originii etimologice a acestor termeni este o sarcină 
anevoioasă, dat fiind faptul că există păreri şi argumente diferite în literatura de 


specialitate. 


1 La nivel internațional se foloseşte și termenul de “voiaj” îndeosebi în contextul agenţiilor de turism/ 
voiaj, însă pe piața românească se face distincția între agenţia de turism şi agenția de voiaj, mai degrabă 
asociată cu serviciile CFR Călători (Stănciulescu, 2013). 

? Dex Online, accesat 12 August 2016. 

5 Idem. 

4 https://ro.pinterest.com/pin/406098091373683471/, accesat la 27/11/2014. 

Termenul furism datează din secolul al XX-lea, acesta neexistând în limba 
engleză până atunci’ (Lickorish & Jenkins, 2006). În articolul The Grand Tour: A Key 
Phase in the History of Tourism (Towner, 1985), se indică faptul că utilizarea 
termenilor de four, tourism şi tourist îşi are originea în limba engleză dintr-o călătorie 
denumită generic The Grand Tour, care reprezenta o practică socială din perioada 
secolelor al XVII-lea şi al XVIII-lea: tinerii aristocrați britanici care urmau să devină 
politicieni/diplomați, de obicei făceau o „călătorie de iniţiere” de trei ani prin țările 
continentului european. 

Prima consemnare scrisă a termenului de turist apare în lucrarea Anecdotes of 
the English Language la începutul secolului al XIX-lea (Pegge, 1814). Autorul remarca 
faptul că se utilizează mai nou termenul de , turist” pentru a desemna persoanele care 
călătoreau. 

Din punct de vedere etimologic, termenii turism şi turist nu au o origine anglo- 
saxonă. Cuvântul „tur” derivă din limba latină (“tornare”) şi din limba greacă (“tornos”), 
cu sensul de cerc — mişcarea în jurul unui punct central sau a unei axe (Theobald, 2005). 
Preluat apoi în limba engleză, cuvântul “tour” a primit semnificația acțiunii de a se 
mişca în cerc (a face un tur, a colinda, a călători). Prin urmare, un tur/tour reprezintă o 
călătorie dus-întors şi cel care realizează o astfel de călătorie este numit turist/tourist. 


Unii autori (Snak et al., 2003, Medlik, 2003, Leiper, 1983) evidențiază faptul că 


termenul englezesc “tour” ar deriva din cuvântul francez “tour” ce era utilizat pentru a 
defini plimbarea în aer liber. 

Originea etimologică a termenului turism poate fi datată cu mult mai mult timp 
în urmă. Astfel, prin cuvântul „tur” în limba aramaică (ebraica veche) se înţelegea 
explorarea, călătoria, deplasarea oamenilor, fiind utilizat şi consemnat pentru prima dată 
în Vechiul Testament în relatarea despre exodul poporului evreu condus de Moise 
(Cocean et al., 2014). 

Cu siguranță putem afirma că turismul a existat cu mult timp înainte să se fi 
folosit un termen anume pentru a-l desemna, iar dezvoltarea sa poate fi analizată prin 
prisma evoluției deplasărilor oamenilor (prin prisma destinaţiei, motivației etc.), a 
serviciilor oferite celor care călătoresc şi a infrastructurii specifice. Este important de 
remarcat faptul că abia la sfârșitul secolului trecut şi în secolul nostru s-au formulat 


definiții științifice ale termenilor de turism şi turist. 


5 Şi în limba română a apărut doar la începutul secolului al XX-lea. 

1.2. Delimitări conceptuale privind turismul şi turistul 


Turismul s-a transformat într-una dintre cele mai dinamice industrii ale lumii€, 
tot mai multe persoane alegând să călătorească pentru diverse perioade, cu scopul de a- 
şi vizita rudele şi prietenii, pentru a explora o destinație cunoscută sau necunoscută 
(țară/regiune/oraş), pentru întâlniri de afaceri, pentru tururi educative etc. Prin urmare, 
turismul a devenit obiect de cercetare pentru mai mulți specialiști şi odată cu semnalarea 
lui ca fenomen aceştia au încercat să îl definească, stabilindu-i, astfel, dimensiunile în 


timp şi spațiu. 


Industria turismului şi a călătoriilor” 

Turismul este definit ca fiind călătoria realizată în scopul recreării, odihnei sau 
pentru afaceri. Se deduce că persoana care efectuează turism, are ca scop în sine 
recreerea, odihna, rezolvarea unor probleme de afaceri sau chiar o combinaţie a 
acestora, astăzi vorbindu-se tot mai des despre turismul de tip bleisure care îmbină 
turismul de business/afaceri cu cel de recreere/leisure. Având în vedere considerentele 
mai sus menţionate, este important să trecem în revistă diversele definiţii ale turistului, 


respectiv turismului, de-a lungul timpului. 
1.2.1 Aspecte teoretice privind turismul 


Printre primele definiții științifice ale turismului amintim cea formulată în 1905 
de R. Guyer-Freuler în lucrarea Handbuch der Schweizerischen Volkswirtschaft: 


„turismul, în sensul modern al cuvântului, este un fenomen al timpurilor noastre, bazat 


ê Are şi renumele de "industria fără furnale”. 
7 https:/A.pinimg.com/236x/52/9c/be/529cbe64887f7f634577d2bt449c6 102--travel-agency-travel- 
tourism.jpg, accesat la 15/05/2015. 

pe creşterea necesității de refacere a sănătății și schimbarea mediului de viaţă, pe 
nașterea şi dezvoltarea sentimentului de receptivitate pentru frumusețile naturii” (Bran 
et al., 1998). 

În 1910, în lucrarea Industria călătorului, P. Picard definea turismul ca fiind 
“ansamblul organelor şi funcțiilor lor, nu numai din punctul de vedere al celui ce se 
deplasează, al călătorului propriu-zis, dar în principal din punctul de vedere al valorilor 
pe care călătorul le ia cu el şi al celor care, în țările unde soseşte cu portofelul doldora, 
profită direct (în primul rând hotelierii) şi indirect de cheltuielile pe care le face spre a-şi 
satisface nevoile de cunoștințe sau de plăcere” (Bran et al., 1998, Bădulescu, 2004). 

Potrivit dicționarului enciclopedic francez Nouveau Petit Larousse (1938) 
turismul este un „substantiv masculin, care semnifică gustul deplasării, al voiajurilor: 
turismul constituie un sport foarte agreabil.” (Coroş, 2015). 

Totodată, turismul poate fi definit drept „ansamblul activităţilor nelucrative ale 
omului în afara ariei de rezidenţă” - Laveille-Nizorelle (1938). 

W. Hunziker şi K. Krapf (Hunziker & Krapf, 1942) definesc turismul ca fiind 
„suma fenomenelor şi a relaţiilor determinate de călătoriile şi de şederea non- 
rezidenţilor într-o destinaţie, atâta vreme cât acestea nu conduc la rezidență permanentă 
şi nu au legătură cu niciun fel de activitate lucrativă”. Aceasta reprezintă prima definiţie 
a turismului, acceptată la nivel mondial. 

Dicţionarul Enciclopedic Român, volumul IV din 1966, conţine următoarea 
definiție a turismului: „activitate cu caracter recreativ sau sportiv, constând din 
parcurgerea, pe jos sau cu diferite mijoace de transport, a unor distanțe, pentru vizitarea 
regiunilor pitorești, a localităţilor, a obiectivelor culturale, economice, istorice etc”. 

Conform literaturii de specialitate (Constantinescu, 1974), turismul reprezintă: 
activitatea prestatoare de servicii, care se ocupă cu organizarea şi desfăşurarea unor 
călătorii de agrement şi recreere sau în alte scopuri, realizate fie prin intermediul unor 
organizaţii, societăţi de voiaj specializate etc., fie pe cont propriu, pe o durată de timp 
mai mare de 24 de ore. Turismul include toate activităţile care servesc şi satisfac nevoile 
de consum şi de servicii ale turiştilor. Pe lângă aspectele anterior menționate, turismul 
mai presupune şi o întreagă varietate de servicii conexe care se dezvoltă în strânsă 
legătură cu turismul: transport, alimentare, asigurări de sănătate şi medicale, servicii 
medicale şi de tratament, etc. Turismul cuprinde deplasările de la domiciliu în alte 
locuri (atât în ţara de origine, cât şi în străinătate) efectuate în următoarele scopuri: 


recreere, refacere, tratament, participare la diverse evenimente (congrese, simpozioane, 

conferinţe, seminarii, traininguri etc.), deplasările în interes de afaceri, educativ, 
medical etc. 

În 1975, în lucrarea Tourism Management, Salah Wahab declară că „anatomia 
turismului este compusă din trei elemente: omul, autorul acţiunii de a călători; spaţiul, 
elementul fizic ce trebuie acoperit; şi timpul, elementul temporal consumat pe parcursul 
călătoriei şi al şederii”. (Wahab, 1975) 

Referindu-se la termenul de „turism”, Neil Leiper precizează că turismul este 
„sistemul care implică călătoria discreționară şi şederea temporară a persoanelor în 
afara locului lor obişnuit de rezidenţă, pentru una sau mai multe nopţi, cu excepţia 
tururilor efectuate cu scopul principal de a fi remunerat în diverse locuri de pe traseu” 
(Leiper, 1979). 

La rândul său, Marc Boyer defineşte turismul ca fiind „ansamblul fenomenelor 
ce rezultă dintr-un voiaj şi dintr-un sejur temporar al persoanelor, în afara domiciliului 
lor, atunci când aceste deplasări au loc în timpul liber în vederea satisfacerii unei nevoi 
culturale a civilizaţiei industriale”; mai mult, „turismul este schimbul unei valori 
economice (bani) contra achiziţiei unor valori culturale, estetice, de agrement” (Boyer, 
1999). 

Sunt şi autori ce consideră că turismul „este termenul atribuit activităţii care 
apare atunci când oamenii călătoresc. Acesta circumscrie toate aspectele, de la 
planificarea călătoriei, călătoria spre destinaţie, şederea efectivă, întoarcerea acasă, până 
la amintirile păstrate în urma călătoriei. El include activităţile întreprinse de turist în 
cadrul călătoriei, cumpărăturile efectuate şi interacţiunile ce apar între gazdă şi oaspete 
la nivelul destinaţiei. Sintetizând, turismul reprezintă toate activităţile şi impacturile ce 
apar atunci când vizitatorul călătoreşte” - Robert Christie Mill şi Alastair M. Morrison 
(1992). 

Potrivit autorilor Earnie Heath şi Geoffrey Wall (1992), „studierea turismului 
este investigarea comportamentului oamenilor în afara habitatului lor obişnuit, în cadrul 
stabilimentelor ce răspund nevoilor călătorilor şi al impactului pe care turiştii îl au 
asupra populaţiei-gazdă, atât din punct de vedere psihic, cât şi din perspectiva bunăstării 
sociale. Turismul implică motivațiile şi experienţele turiştilor, aşteptările şi adaptarea 
rezidenţilor din destinaţia-gazdă, precum şi rolurile jucate de numeroase agenţii şi 
organisme care intervin între aceste elemente”. 

Clare A. Gunn (1994) afirmă că „turismul este activitatea care cuprinde toate 


tipurile de călătorii, cu excepţia navetei”. 

Conform Organizaţiei Mondiale a Turismului (1995), turismul cuprinde 
„activităţile persoanelor ce călătoresc şi stau în locuri din afara mediului lor obişnuit, 
dar nu pentru mai mult de un an consecutiv, având drept scop relaxarea, afacerile sau 
alte motive”. 

Florina Bran defineşte turismul ca fiind „arta de a călători de plăcere”. Totodată, 
autoarea consideră turismul drept „activitatea din timpul liber care constă în a voiaja 
sau locui departe de locul de reşedinţă, pentru distracție, odihnă, îmbogățirea experienţei 
şi a culturii datorită cunoaşterii unor noi aspecte umane şi a unor peisaje necunoscute” 
(Bran et al., 1997). 

Richard Sharpley consideră că „pe scurt, turismul este un fenomen social care 
implică mişcarea oamenilor către destinaţii variate şi şederea lor (temporară) acolo” 
(Sharpley, 2006). 

Este important de menționat faptul că, la nivelul României, Enciclopedia 
Română publicată începând cu 1898 nici măcar nu cuprinde noţiunile călătorie, turism 
şi turist, voiaj şi voiajor. Însă, putem găsi definiţia termenului excursiune — călătorie de 
scurtă durată (Coroş, 2015). 

De-a lungul timpului, turismul a cunoscut o creştere semnificativă, atât din punct 
de vedere economic, cât şi social. Reprezintă astfel, o activitate complexă, situată la 
intersecția mai multor ramuri şi sectoare ale economiei, având o încărcătură economică 
semnificativă. 

Ca şi activitate economică, în literatura de specialitate există multiple definiții 
semnificative ale turismului. Dintre acestea, cele mai relevante sunt: 

> „Turismul se referă la prestarea de servicii de transport, de cazare, de 
recreere, de alimentaţie şi de alte servicii conexe pentru călătorii din ţară şi de peste 
hotare. Implică realizarea de călătorii cu orice scop, inclusiv recreere şi afaceri...” - 
Ansett Airlines (1977); 

> „Turismul poate fi definit ca ştiinţa, arta şi afacerea de a atrage şi de a 
transporta vizitatorii, cazându-i şi hrănindu-i, servindu-i grațios, satisfăcându-le nevoile 
şi dorinţele” - Robert Woodrow McIntosh (1977); 

> „Turismul este fenomenul comercial al societăţii industriale, care implică 
una sau mai multe persoane, fie individual, fie în grup, ce călătoresc dintr-un loc într- 
altul (componenta fizică a turismului) şi/sau care voiajează dintr-o stare psihică într-alta 


(componenta recreativă a turismului)” - Colin Michael Hall (1998). 

Pe parcursul acestei lucrări, turismul este abordat ca o industrie ce presupune 
efectuarea de călătorii în afara țării de reşedinţă, cu minimum o înnoptare, cu oricare 
dintre scopurile următoare sau o combinaţie a acestora: recreere şi divertisment, 
vizitarea rudelor şi a prietenilor, afaceri, educaţie, religios, medical, cultural etc., şi care 
implică achiziţia şi consumul de diverse produse și servicii în cadrul destinaţiei vizitate 
şi pe parcursul deplasării în şi de la aceasta (alimentaţie, transport, asigurări, agrement și 


relaxare, comunicaţii, intermedieri bancare și financiare etc.). 


1.2.2. Turistul - precizări relative la noţiune 


F. W. Ogilvie, în lucrarea The Tourist Movement: An Economic Study, definea 
turiștii ca fiind nişte persoane care îndeplinesc două condiții: sunt la o distanță mai 
depărtată de casă pentru o perioadă care nu depăşeşte un an de zile şi cheltuiesc banii în 
acele locuri fără să îi câştige acolo (Ogilvie, 1934). 

Liga Naţiunilor (1937) definea turistul ca fiind „persoana care călătoreşte pentru 
24 de ore sau mai mult în afara ţării de reşedinţă”. (Reiser, 2003). 

Turistul este definit în 1950, în The Shorter Oxford English Dictionary, ca fiind 
„cel care face un tur sau mai multe tururi, în special cel ce face aceasta pentru recreere, 
cel care călătoreşte de plăcere sau pentru motive culturale, vizitând diverse locuri pentru 
obiectivele interesante ale acestora, pentru peisaj sau altele asemănătoare”. În aceeaşi 
lucrare se regăseşte şi definiția turismului, ca fiind „teoria şi practica din sfera 
călătoriilor, călătoria fiind de plăcere”. 

O analiză mai atentă a definiției dată de W. Hunziker şi K. Krapf în 1942 relevă 
faptul că nu se face distincţie dintre turiştii care înnoptează la destinaţie şi cei care o 
vizitează pentru o zi. La mai bine de 20 de ani după definiţia formulată de W. Hunziker 
şi K. Krapf, respectiv în 1963, Uniunea Internaţională a Organismelor Oficiale de 
Turism, astăzi Organizaţia Mondială pentru Turism, face distincţia turist/excursionist. 
Turiştii sunt „vizitatorii temporari care petrec cel puţin 24 de ore în ţara vizitată şi ale 
căror călătorii pot fi încadrate în oricare dintre categoriile următoare: (a) agrement 
(recreere, vacanţă, sănătate, studiu, religie şi sport); (b) afaceri (familie, întâlniri).” 
Excursioniştii sunt „vizitatorii temporari care petrec mai puţin de 24 de ore în ţara 
vizitată (inclusiv pasagerii vaselor de croazieră).” Această definiție elaborată în 1963, a 
fost aprobată în 1968 de către Uniunea Internaţională a Organismelor Oficiale de 


Turism, încurajând totodată ţările să o utilizeze în redactarea raportărilor statistice. 

Conform Raportului Comisiei Naţionale de Evaluare a Resurselor Turistice 
pentru Preşedintele şi Congresul SUA (1973), turistul este „acea persoană care 
călătoreşte în afara zonei sale de rezidență pe o distanță de cel puţin 50 mile 
[aproximativ 80 km] (într-un sens) pentru afaceri, plăcere, interes personal sau cu orice 
alt scop cu excepţia navetei la locul de muncă şi indiferent dacă înnoptează la destinaţie 
sau se întoarce în aceeaşi zi”. Comisia nu a considerat că este necesară definirea 
termenului „turism”, rezumându-se la a arăta că acesta este „un termen-umbrelă care 
acoperă toate aspectele activităților unui turist”. 

De remarcat este şi definiția lui J. Cristopher Holloway (1994) care arată că 
turistul este „acea persoană ce călătoreşte pentru a vedea ceva diferit şi se plânge atunci 
când constată că lucrurile nu sunt la fel” (apud Holloway et al., 2009). 

Abundenţa referințelor bibliografice oferă numeroase alte exemple de definiții 
pentru turism, călătorie şi turist. Este important de reținut, însă, faptul că turismul 
înseamnă, pe de o parte, multitudinea activităţilor prin care oamenii își petrec timpul 
liber, călătorind în altă ţară sau în altă localitate cu scopul de a se relaxa, a se distra, de 
a-şi îmbogăţi cultura generală, de a-şi vizita rudele şi prietenii, de a participa la 
congrese, expoziţii, târguri şi reuniuni profesionale, de a beneficia de tratamente 
medicale, de a merge în pelerinaje, de a stabili şi dezvolta relaţii de afaceri etc. Pe de 
altă parte, turismul înseamnă industria creată în vederea satisfacerii tuturor 
solicitărilor/nevoilor turiştilor de la zona de origine, pe parcursul călătoriei şi la sosirea 


la locul de destinație. 


1.3. Dezvoltarea turismului de-a lungul timpului 


Cu siguranță nu putem defini ceea ce reprezintă astăzi turismul şi industria 
turistică, fără a prezenta sumar etapele dezvoltării turismului în lume. În acest sens este 
de reţinut faptul că „Istoria este instructivă în studierea turismului, nu doar pentru faptul 
că ar putea exista lecţii de învăţat, ci pentru că germenii viitoarei creşteri sunt de găsit în 
trecut” (Lickorish & Jenkins, 2002). 

Turismul a cunoscut de-a lungul timpului forme multiple şi o creştere continuă. 
În zilele noastre ne referim la turism ca la o mare industrie, însă la baza acestui fenomen 
a stat noțiunea de călătorie. 

Încă din perioadele preistorice existau diverse motivații pentru efectuarea 


călătoriilor (pentru procurarea hranei, pentru schimburi de produse, pentru războaie), 

însă aceste deplasări nu pot fi considerate călătorii în scop turistic. Apariția călătoriei în 
scop turistic este certă abia din Antichitate. Pelerinajele la locurile sacre, temple, mari 
catedrale, călătoriile de studiu ale învăţaților timpului, ale negustorilor, consemnate în 
diverse note de călătorie, note comerciale, corespondențe și alte documente scrise sunt 
dovezi clare ale faptului că turismul are o istorie de câteva secole. Grecii antici aveau ca 
practică hotelăria de stat evienţiată prin vizitarea locurilor sfinte, deplasarea la diverse 
băi curative şi participarea la diverse jocuri sportive (cum erau cele de la Delfi, Dodona, 
Corint, Nemeea și Olympia). În schimb, romanii au fost cei care au pus bazele hotelăriei 
moderne, creând premisele călătoriilor în scop de plăcere, comerciale, culturale şi 
militare. Existau anumite agenţii particulare care se ocupau de organizarea călătoriilor, 
în timp ce statul se ocupa de construirea locurilor de odihnă, de popas și a hanurilor. 


w oeo 


1.3.1 Etape ale dezvoltării turismului de-a lungul timpului 


Dezvoltarea turismului de-a lungul timpului s-a realizat într-o strânsă corelație 
cu dezvoltarea şi cu extinderea mijloacelor de transport (Lickorish & Jenkins, 2002, 
sintetizate de Coroş, 2015). 

În accepțiunea multor autori, se menționează faptul că prima etapă de dezvoltare 
a turismului s-a întins din Antichitate până la începutul secolului al XVII-lea şi a fost 
denumită generic etapa preistorică a turismului. Este perioada când, treptat, stilul de trai 
al oamenilor a început să fie amprentat de dezvoltarea meşteşugurilor, a unor noi tehnici 
de lucru în diferite domenii de activitate. În timp, rezultate pozitive s-au resimţit în 
creşterea numărului de meserii, de meşteşugari, s-au extins comercianții, a sporit 
bunăstarea unor pături sociale, acestea datorându-se, într-o măsură mai degrabă redusă, 
turismului şi călătoriilor. În acelaşi timp Reforma şi secularizarea educaţiei au dus la 
dorinţa oamenilor de a cunoaşte alte ţări, obiceiurile locuitorilor din aceste ţări, modul 
în care practicau diversele meserii, ce tehnici de muncă foloseau. Pentru aceasta era 
necesară efectuarea deplasării (călătoriei) turistice, în alte ţări din proximitate sau mai 
îndepărtate (short şi long haul) de către proprietarii de ateliere meşteşugăreşti, de 
reprezentanţi ai clerului şi guvernelor, de tineri studenţi sau profesorii lor. Desigur, 
numărul călătoriilor turistice era mic, durata acestora în timp de asemenea era redusă. 
Se efectuau asemenea călătorii doar în scopuri clar delimitate (deprinderea tehnicilor de 


muncă, obţinerea de informaţii privind materialele folosite etc.). 

Un rol de mare importanţă pentru dezvoltarea turismului în timp, l-a avut şi 
dezvoltarea transportului (transportul este considerat ca etapa imediat următoare de 
dezvoltare, ulterioară etapei preistorice a turismului), diversificarea mijloacelor de 
transport. Apariţia motoarelor cu aburi, începutul erei dezvoltării căilor ferate în lume şi 
implicit folosirea mijloacelor feroviare de transport, utilizarea vaselor de transport mai 
moderne pe fluvii şi râuri cu debite mari, pe mări şi oceane etc., la care s-au adăugat 
factori de natură demografică (creşterea numerică a populaţiei), factori sociali (creşterea 
bunăstării unor pături sociale din mai multe ţări) etc., au oferit noi posibilităţi pentru 
efectuarea călătoriilor în ţara natală, dar şi în alte ţări. După fabricarea unor mijloace de 
transport în comun, cu o capacitate mai mare de transport, cu un indice de confort mai 
ridicat, după dezvoltarea unor staţiuni de agrement şi tratament, călătoriile de tip turistic 
au crescut în amploare. Efectul acestui mod de dezvoltare şi practicare a turismului, s-a 
resimţit în apariţia pe piaţa turismului a intermediarilor (agenţii de turism, turoperatori, 
proprietari de spaţii de cazare etc.), care s-au specializat din mers în acest domeniu, care 
au venit în întâmpinarea doritorilor cu oferte diversificate (metode noi de promovare şi 
de vânzare a diferitelor pachete, organizarea de circuite turistice, creşterea gradului de 
cazare şi diversificare a meniurilor, prezentarea ofertelor folosind afişe, pliante, imagini, 
broşuri etc.). 

Trebuie amintit însă că în această perioadă diversificarea infrastructurii de 
cazare şi creşterea capacităţilor de cazare au avut un ritm de creştere mai lent 
comparativ cu cel al dezvoltării mijloacelor de transport şi mişcarea populaţiei. 

De menţionat că în perioada de dezvoltare a mijloacelor de transport au avut loc 
încercări reuşite de efectuare a zborurilor, lucru ce a dus la punerea bazei dezvoltării 
industriei aviatice (a se menţiona implicarea şi aportul în acest domeniu a fraților 
Wright, a lui Traian Vuia sau a lui Aurel Vlaicu ori a lui Charles Lindbergh). 

Perioada de timp cuprinsă între anii 1919 şi 1939 constituie cea de-a treia etapă 
de dezvoltare a turismului şi este denumită şi perioada interbelică a turismului. Este 
etapa marcată de suişuri, dar şi de regrese ori stagnări în privinţa dezvoltării turismului. 
Câteva lămuriri se impun pentru clarificarea acestei afirmaţii. 

La începutul secolului al XX-lea, dezvoltarea rețelelor de cale ferată din multe 
țări luase un avânt important, dar începerea Primului Război Mondial a dus la 
întreruperea lucrărilor de construcție şi de extindere a infrastructurii feroviare pentru o 


perioadă de timp. În acelaşi timp a avut de suferit şi infrastructura turistică. 

Puterile angrenate în război aveau nevoie de tehnică mai avansată, de aceea au 
pus accent pe inovarea şi dezvoltarea, respectiv adoptarea, de tehnici de luptă, şi nu 
numai, cât mai competitive. S-a avut în vedere şi dezvoltarea infrastructurii de transport. 

O caracteristică valoroasă a perioadei interbelice o constituie epoca dezvoltării 
automobilului (industria construcţiei de automobile a cunoscut un avânt mare). În 
acelaşi timp se dezvoltă şi industria aviatică. 

Totodată se resimt o serie de îmbunătățiri şi diversificări ale pachetelor de 
servicii pentru turism, precum: 

> varietate mare de oferte turistice cât mai recreative; 
oferirea de noi servicii specializate pe linie turistică; 
turismul social; 
excursii pe cont propriu cu rulota sau cu cortul; 


excursii cu autocarul în zone pitoreşti şi tururi ieftine; 

micşorarea costurilor de deplasare; 

> extinderea spaţiilor de cazare prin construirea de hoteluri, extinderea 
multora din cele existente; îmbunătățirea condițiilor de cazare şi masă în toate unităţile 
existente etc. 

Momente neprielnice dezvoltării turismului din perioada interbelică pot fi 
considerate ca fiind Marea Criză din 1929-1933, dar şi perioada anterioară celui de-al 
Doilea Război Mondial, marcată de tensiuni politice şi militare (1939-1945). 

Odată cu încheierea celui de-al Doilea Război Mondial (1945), pentru turism 
începe aşa-numita perioada de avânt sau de înflorire a turismului, considerată cea de-a 
patra perioadă de dezvoltare a turismului din lume. 

Perioada de după 1945 s-a caracterizat prin procese de refacere a economiei 
țărilor afectate de război. S-a urmărit dezvoltarea tehnologiei, dezvoltarea industriei în 
ansamblul său, dezvoltarea agriculturii etc. În multe ţări s-a ajuns la o reuşită deplină, 
nivelul de trai, bunăstarea populaţiei din aceste ţări a crescut. Parte din venitul 
populaţiei se alocă deplasărilor turistice și pe fondul începerii acordării de concedii 
plătite, industria turistică a luat avânt mare. De menţionat că atât timp cât existau ţări 
capitaliste, cât şi grupul de ţări socialiste, la o analiză atentă se putea observa că 
turismul în ţările din blocul comunist era mult mai slab dezvoltat decât cel din grupul 
țărilor capitaliste. 

Desigur, în ţările industriale, atât încasările cât şi cheltuielile din activitatea 


turistică au fost mult mai mari. In aceste ţări, punându-se accent pe dezvoltarea 

mijloacelor de comunicare în masă, s-au făcut reclame la zone turistice, s-au prezentat 
filme, videoclipuri despre multe destinații turistice. Promovarea ofertelor turistice se 
face în ultima perioada şi prin implementarea şi utilizarea în industria turismului a 
noilor inovaţii tehnologice, a mijloacelor care permit primirea-transmiterea informaţiilor 
într-un timp scurt (telefoane mobile, videotelefoane, internet, realitate virtuală etc.). 
Pentru deplasarea turiştilor se folosesc mijloace de transport moderne (autocare 
moderne, vapoare de lux, avioane, trenuri dotate special pentru turişti etc.); în spaţiile de 
cazare (hoteluri, motele, vile, pensiuni, cabane) se pune accent pe curăţenie, dotare la 
standarde superioare, meniuri diversificate cu specific zonal, organizare de spectacole 
tradiționale, asigurare de mijloace şi spaţii de relaxare (internet, SPA, săli de spectacole, 
televiziune etc.), organizare de excursii pe trasee turistice sau la obiective de interes din 
jurul spaţiului de cazare, creşterea ospitalităţii, valorificarea obiectelor de artizanat şi a 
produselor cu specific local etc. 

Este necesară şi o educare a turiştilor prin care fără a se exagera, turistul să fie 
conştientizat de reponsabilitățile ce-i revin pe perioada planificată pe linia păstrării 
ordinii, curăţeniei, respectului pentru cei din jur, păstrarea optimă a bazei materiale, 
neatentarea asupra mediului încojurător, respectarea normelor de conduită, a normelor 
de protecţie a muncii şi pe linie de prevenire şi stingere a incendiilor. 

Sunt necesare asemenea adaptări pentru dezvoltarea turismului în general, pentru 
realizarea de venituri din această activitate, deoarece pe zi ce trece turişii devin din ce în 
ce mai pretenţioşi, mai dornici de a găsi în permanenţă ceva nou, care să-i încânte când 
revin în zonele vizitate anterior. Turiştii care dispun de un venit mai mare preferă să 
călătorească cu mijloace moderne, la/pe distanţe mari, pentru a găsi mereu noutăţi în 
zona vizitată; doresc totodată spaţii de cazare îngrijite, aranjate cu gust, cu dotări de 
calitate. 

Dezvoltarea turismului de-a lungul timpului (și în special în ultimele decenii ale 
secolului XX şi începutul secolului XXI) este rezultatul contribuţiei a numeroşi factori, 
dintre care amintim: 

> creşterea mobilității populației ca urmare a dezvoltării transporturilor, în 
special a transportului auto şi a celui aerian. Spre exemplu, ritmul de creştere al 
traficului aerian mondial confirmă creşterea deplasărilor turistice la nivel mondial. 
Această evoluție a numărului de pasageri interni şi internaționali la nivel mondial în 
perioada 2000-2015 reiese pe baza datelor consemnate în statisticile publicate de 


Organizaţia Aviației Civile Internaţionale (ICAO) şi furnizate de Banca Mondială; 

> atragerea în activități turistice a tuturor categoriilor sociale, prin oferte 
turistice destinate inclusiv persoanelor vârstnice sau cu venituri reduse; 

> creşterea disponibilităţii de timp liber (ca rezultat al sporirii productivității 
muncii), din care o parte este destinat recreerii prin intermediul turismului; 

> creşterea veniturilor unor segmente ale populației la nivel mondial (ca 
rezultat al dezvoltării economice); 

> diversificarea ofertei turistice: de-a lungul timpului au intervenit numeroase 
schimbări în oferta cantitativă şi calitativă a serviciilor turistice, ceea ce a determinat 
diversificarea gamei de produse turistice şi apariția diverselor forme ale turismului; 

> urbanizarea, în sensul că statisticile demonstrează faptul că până în prezent 
populaţia urbană este mai receptivă faţă de turism comparativ cu cea rurală: 

> creşterea nivelului de pregătire profesională a forței de muncă angajate în 
turism, ceea ce a dus la creșterea calității serviciilor turistice; 

> dezvoltarea reţelei de comunicaţii (telefonia mobilă şi internetul); 

> cooperarea internațională mai accentuată, care a avut drept rezultat 
simplificarea formalităţilor de viză sau eliminarea lor, acordarea unor facilități de 
călătorie pentru diferite segmente ale populaţiei, reducerea costurilor de călătorie pentru 
diverse forme organizate de turism. 

Concluzionând asupra celor expuse, se poate spune că turismul, în ansamblul 
său, este o activitate umană, în care interacționează persoane, se utilizează resurse, baze 
materiale, economii, mediul, în care se ţine cont de mai multe aspecte, precum: 
pregătirea pachetului de servicii; de nevoile şi motivațiile beneficiarilor serviciilor; de 
capacitatea turiştilor de a fi în stare să-şi aleagă anumite destinaţii turistice; de modul în 
care se va face deplasarea, cazarea şi organizarea momentelor de relaxare a turiştilor; de 
ceea ce furnizorii de produse şi servicii oferă turiştilor; de impactul pe care-l are 
activitatea de turism asupra beneficiarilor, asupra organizatorilor, a economiilor şi a 
mediului înconjurător (Bull, 1992). 

Astăzi, turismul a devenit fenomen de masă, este practicat, în funcție de 
posibilităţi materiale şi financiare, de sute de milioane de oameni, de la simpli 
muncitori, ţărani, elevi, studenţi, până la oameni foarte bogaţi. Nu mai este practicat 
doar de un segment restrâns din populaţie (bogaţii), ca în secolele al XVIII-lea sau al 
XIX-lea. 

Putem afirma cu siguranță că astăzi turismul este una dintre industriile de bază 


ale economiei mondiale. La nivelul întregului mapamond se manifestă impactul 

turismului şi al călătoriilor, respectiv al industriei ospitalităţii (care se suprapune parţial 
peste sfera turismului şi a călătoriilor) asupra lumii globalizate. Acest lucru are 
influenţe, în egală măsură, atât asupra economiilor ţărilor puternic industrializate, cât şi 
asupra celor cu economii în curs de dezvoltare. Putem vorbi despre o continuă 
dezvoltare a activităților turistice şi de ospitalitate, acestea fiind adesea descrise drept 
cea mai mare industrie a lumii (industria turismului, a călătoriilor şi a serviciilor 


turistice şi de ospitalitate). 


1.3.2 Turismul viitorului 


Turişti în spațiu? 


În zilele noastre au fost create produse şi servicii noi care cu ani în urmă nu s-ar 
fi crezut că ar putea fi create: călătorii în spaţiu, respectiv hoteluri subacvatice. Deşi 
sunt considerate de domeniul fantasticului, aceste planuri pentru dezvoltarea turismului 
din mileniul al III-lea sunt totuşi în curs de realizare. Statele Unite ale Americii (SUA), 
Rusia, precum şi unele companii mari din Europa sunt interesate în realizarea unor 
astfel de produse şi servicii turistice. 

Practic vedem cum filmele science fiction devin realitate şi turismul spaţial nu a 
rămas doar un subiect spectaculos sau un simplu vis, ci a devenit o realitate a zilelor 
noastre. Până în prezent peste 500 de oameni au călătorit în spațiul cosmic, care nu mai 
este deschis doar astronauților pregătiți de Staţia Spațială Europeană, de Administrația 
Naţională a Aeronauticii şi Spațiului sau de Federaţia Rusă, ci şi oamenilor care 
reprezintă simpli turişti. Până spre finalul primului deceniu al anilor 2000, agenţiile 
guvernamentale au fost singurele care au trimis oameni în spațiu, absolut toate misiunile 


de acest gen fiind realizate în scopuri ştiinţifice precise. Rusia a fost cea care a inițiat 


3 http://mythologica.ro, accesat 28 iunie 2015. 

programul de zboruri în spaţiu în scop turistic. Evident costul unei astfel de călătorii a 
fost semnificativ (aproximativ 20-40 de milioane de dolari). Ulterior, acest program a 
fost continuat de sectorul privat. Amintim câteva proiecte concrete ale unor 
binecunoscute companii private care doresc să trimită turişti în spaţiu: 

e CST-100 Starliner — Crew Space Transportation: programul inițiat de 
producătorul avioanelor Boeing în colaborare cu compania Bigelow Aerospace. 
Programul se doreşte a fi un city-break spre Staţia Spațială Internaţională; 

e Excalibur Almaz: programul este inițiat de compania cu același nume şi 
vizează trimiterea turiştilor în călătorii pe orbita Pământului și spre Lună; 

e Virgin Galactic: program inițiat de compania Virgin Galatic care oferă 
turiştilor zboruri suborbitale şi orbitale prin intermediul navei Space ShipTwo. Acest 
program a eşuat parţial datorită unui accident al navei din anul 2014 când s-a realizat 
primul zbor de test. 

Multe companii lucrează la construirea unor hoteluri spaţiale (staţii spaţiale sub 
forma unor hoteluri), care să permită turiştilor ce pleacă în călătoriile spaţiale să se 
relaxeze înainte de a se întoarce pe Pământ. Numărul companiilor interesate de 
construirea unor astfel de hoteluri spaţiale pe orbita Pământului este din ce în ce mai 
mare. Evident, investițiile într-un astfel de produs turistic sunt foarte mari, însă 
profiturile aşteptate vor fi pe măsura investiţiilor. 

Bigelow Aerospace este compania care a realizat două module de test pentru 
hoteluri spaţiale: Genesis 1 şi Genesis 2. Turiştii spaţiali, clienţi ai acestei companii, ar 
putea înnopta la hotelul Bigelow. 

Space Island Group este compania care doreşte să realizeze o stație spațială 
indepedentă care să fie plasată în scop turistic pe orbita Pământului, la altitudini de 600- 
800 de kilometri. 

Inițial Rusia şi SUA erau singurele țări capabile să ofere servicii turistice în 
spaţiu persoanelor dornice şi apte să suporte costurile mari ale unei astfel de călătorii în 
spaţiul extraterestru. Însă, în ultimii ani două alte ţări, India şi China, și-au implementat 
propriile programe spaţiale și şi-au construit propriile staţii orbitale. Astfel, oferta 
zonelor turistice spaţiale pentru turiştii interesaţi de vizitarea orbitei Pământului a 
crescut. Totodată, această ofertă turistică se și diversifică, multe țări plasând stații 
spațiale şi pe orbita Lunii. Turiștii spaţiali pot alege simultan sau alternativ sejururi pe 
orbita Pământului sau a Lunii. Cu certitudine oferta turistică spațială este adresată 


persoanelor foarte înstărite, iar posibilitatea ca persoanele cu venituri modeste să 

beneficieze de astfel de servicii turistice este foarte scăzută. Spaţiul cosmic reprezintă 
de fapt o nouă frontieră a turismului de lux. 

Există două variante ale acestui tip de turism: pentru recreere sau în scop de 
afaceri. În următorii 20 de ani aceste proiecte ambiţioase se vor concretiza în afaceri de 
succes. Tarifele foarte mari ale acestor servicii turistice vor începe să scadă de la an la 
an şi astfel numărul foarte mic al persoanelor care își fac un scurt concediu pe lună sau 
pe orbita Pământului va creşte moderat. În prezent, miliardarii Richard Branson, Jeff 
Bezos şi Elon Musk, persoane renumite în industria spaţială, prin eforturile lor pot 
determina creşterea accesibilității călătoriilor în spațiul cosmic în următorii zeci de ani 
pentru cei care sunt dispuşi să plătească sute de mii de dolari pentru un bilet, tarif cu 
adevărat astronomic perceput de companiile care oferă aceste servicii”. 

Competiția pentru deținerea supremației în turismul spațial este în plin avânt, 
între agenţiile spaţiale ruseşti, americane şi ale unor firme private specializate! 

Primul turist spațial a fost miliardarul american Denis Tito, care în aprilie 2001 a 
petrecut aproape 8 zile pe orbită pe ISS!!. A plătit pentru această călătorie turistică 
spaţială efectuată cu o rachetă rusească 20 de milioane de dolari. 

Totuşi, în comparaţie cu destinațiile turistice tradiționale numărul turiştilor 
spațiali rămâne foarte mic, până în momentul în care tehnologiile avansate vor 
determina ca preţul unei călătorii în jurul Pământului sau al Lunii să fie mai accesibil. În 
prezent există peste o mie de persoane care doresc şi își permit să suporte prețul unei 


călătorii spaţiale, majoritatea britanici sau americani. 


9 Una dintre cele mai active companii spaţiale este Space X, fondată de Elon Musk în 2002. De la 
înființare, compania a efectuat cu succes peste 30 de misiuni spaţiale, fiind singura companie privată care 
s-a aventurat la o distanță de peste 35.000 kilometri de Pământ. De-a lungul timpului, SpaceX a realizat 
mai multe misiuni de plasare a sateliților şi de reaprovizionare a Staţiei Spațiale Internaționale (ISS). 
Obiectivul companiei este să scadă costurile zborurilor spaţiale prin reutilizarea rachetelor. La sfârșitul 
lunii martie 2017 compania a reuşit să reutilizeze o rachetă pentru a lansa un satelit pe orbită. 

10 Spre exemplu, compania Virgin Galactic fondată de Richard Branson în 2004 şi compania Blue Origin 
fondată de Jeff Bezos în 2000. În competiţie se pregătește să intre şi compania Vulcan Aerospace 
înființată de Paul Allen, cofondatorul Microsoft, care construieşte cel mai mare avion din lume care ar 
urma să lanseze sateliți pe orbită - Stratolaunch. 

11 O cooperare în domeniul spaţial cu siguranţă este benefică. Astfel, ISS reprezintă unul dintre puţinele 
proiecte globale în cadrul cărora americanii şi ruşii au colaborat cu adevărat alături de alte agenţii 
spaţiale. Constructia staţiei a început în 1998 şi este rezultatul colaborării între NASA (Statele Unite), 
Roskosmos (Rusia), JAXA (agenţia spaţială japoneză), ESA (agenţia spaţială europeană) şi CSA (agenţia 


spaţială canadiană). 

De remarcat faptul că nu doar spaţiul cosmic reprezintă o atracţie mare a 
viitorului, ci şi universul marin. Hotelurile viitorului nu vor fi doar terestre şi cosmice, 
ci şi subacvatice. Pe oceane, turiştii sunt primiţi în mari vase de croazieră şi în oraşe 
plutitoare. 

Cei care s-au plictisit de concediile obişnuite în Grecia, Turcia, Spania sau 
Croaţia sau pe care nu îi mai atrag nici măcar destinațiile exotice sau hotelurile de 
gheaţă din diversele colţuri ale lumii, şi îşi doresc o experiență de neuitat pot opta 
pentru hotelurile subacvatice. În Dubai este construit primul hotel submarin de lux, 
autodeclarat de 10 stele, Hydropolis. Este una dintre cele mai mari destinaţii de vacanță 
din Dubai şi contribuie la diversificarea extravagantelor produse turistice deja 
consacrate ale Dubaiului. 

Hotelul Hydropolis este situat la 30 de metri în adâncul Golfului Persic, în largul 
coastei Jumeirah din Dubai. Acest hotel este primul hotel de lux din lume subacvatic şi 
unul dintre cele mai mari proiecte de construcții din lume, cu o suprafaţă de 260 de 
hectare. Construcția acestui complex subacvatic a început în anul 2004 şi a costat peste 
500 de milioane de dolari. În interiorul hotelului există trei zone principale: staţia 
terestră, tunelul de legătură şi hotelul însuşi. Capacitatea de cazare este de 220 de 
apartamente şi se oferă numeroase facilități precum room-service non-stop, spa, centru 


de afaceri, restaurant, acces cu elicopterul, acces la Internet etc. 


Hydropolis Hotel!? 


Resorts World Sentosa Singapore este hotelul potrivit pentru cei care sunt 


fascinați de acvarii. Apartamentele hotelului se întind pe două etaje, situate pe o latură a 


12 https://www.venturesonsite.com/news/worlds-largest-underwater-dubai-tourist-site-to-be-designed-by- 


reef-world, accesat 22 septembrie 2015. 

unuia dintre cele mai mari şi mai spectaculoase acvarii din lume. La etaj există o piscină 
privată, situată deasupra suprafeţei apei acvariului, iar la nivelul inferior un jacuzzi din 
care se pot admira peştii colorați. 

Poseidon Undersea Resorts Fiji este hotelul perfect pentru cei cărora le place 
oceanul şi se pot bucura de el în Pacificul de Sud. Acest hotel subacvatic este construit 
la 12 metri sub apă si oferă tot luxul unui resort de cinci stele. Reprezintă locul în care 
poţi să ai la dispoziţie propriul submarin — Triton, cu ajutorul căruia se pot explora 
împrejurimile. Alte facilități oferite de acest hotel subacvatic sunt scuba diving, spa, 
restaurant sau shopping. 

În topul hotelurilor subacvatice se află şi Water Discus (Dubai), Jules Undersea 
Lodge (Florida), Hilton's Conrad Maldives Rangali Island Resort (Maldive), The Manta 
Resort (Zanzibar) şi Reef World (Australia). 


Water Discus - Dubai” Reef World - Australia!’ 

Proiectele propuse în domeniul arhitecturii viitorului dovedesc că imaginația nu 
cunoaște limite. În locurile unde construirea unui hotel permanent nu este acceptabilă pe 
motive politice, a protejării mediului înconjurător sau economice, soluția o reprezintă 
hotelurile mobile care pot fi amplasate oriunde pe planetă. 

Hotelul viitorului în întreaga lume va aduce numeroase îmbunătățiri tehnologice 
şi facilități inovatoare, precum și un design care se remarcă printr-o notă de unicitate, 
toate acestea contribuind la crearea unei experiențe de neuitat. Principalul obiectiv al 
hotelului din viitor va fi să creeze o experiență unică şi în totalitate personalizată pentru 


fiecare client în parte, fiind mult mai receptiv şi mai conectat cu clienţii săi. 


13 http://hwww.deep-ocean-technology.com/home/projects/underwater_hotel.html, accesat 15 iulie 2015. 


14 https://ro.pinterest.com/pin/451204456388973138/, accesat 15 iulie 2015. 

1.4. Surse de vulnerabilitate ale turismului și ale industriei turistice 


Concomitent cu dezvoltarea acestui sector este important de evidențiat, în 
special în zilele noastre mai mult ca oricând, impactul condițiilor de mediu politic, 
economic și social. Calamităţile naturale de proporții, atacurile teroriste tot mai 
frecvente, precum şi criza economică din 2008 sunt factori notorii importanți ce au 
influențat în sens negativ cererea turistică pentru diverse destinații turistice. 
Conştientizăm astfel că asupra turismului acționează și o multitudine de factori 
nefavorabili/ameninţări care afectează fluxurile de turişti în diverse regiuni ale lumii, fie 
ca urmare a unor atacuri teroriste provocate de om, fie ca rezultat al unor calamități 
naturale (evenimente imposibil de previzionat). 

Dintre atacurile teroriste la nivel mondial în perioada 2000-2016 care au afectat 
puternic turismul/fluxurile de călători, cel puţin pentru perioade scurte de 1-2 ani, pot fi 
reținute următoarele: 

> 2001: SUA - New York, atacul terorist asupra World Trade Center; 
> 2003: Turcia - Istanbul, atentatele teroriste din noiembrie; 


> 2004: Spania - Madrid, atacul terorist din Gara Atocha; 

11 martie 2004: Aproximativ zece bombe au explodat în jurul orei locale 7.40 
(08.40, ora României), la Madrid şi la periferia oraşului, la bordul a patru 
trenuri. 191 de persoane au fost ucise şi alte aproape 2.000 rănite în acest 
atac, revendicat, în numele rețelei teroriste Al-Qaida, de către o celulă 
islamistă radicală. A fost cel mai sângeros atentat din Europa de la cel de la 
Lockerbie (Scoţia) din 1988, comis la bordul unui avion de linie şi soldat cu 


270 de morţi.!$ 


> 2005: Marea Britanie - Londra, atacurile teroriste din metrou şi autobuz soldate 
cu 56 de morţi (inclusiv patru kamikaze) şi 700 de răniţi; 


> 2015: Franţa - Paris: 

13 noiembrie 2015, FRANȚA: Țara a fost lovită de cele mai sângeroase 
atacuri teroriste din istoria sa, prin acțiuni comise pentru prima dată de către 
kamikaze. Atacurile au avut loc la Paris - în sala de concerte Bataclan, la mai 
multe baruri şi restaurante din centrul capitalei - şi în apropiere de Stade de 
France, la Saint-Denis. În total, 130 de persoane au fost ucise, iar alte peste 


350 rănite. Atacurile au fost revendicate de Statul Islamic.” 


15 Sursa: Mediafax. 
1 Sursa: Ziarul Adevărul. 

Aceste incidente violente au determinat puternice reacții în rândul opiniei 
publice, dar nu au descurajat neapărat circulația turistică internațională, aspecte teoretice 
evidențiate şi în lucrările Drakos & Kutan, 2003; Singh, 2013; Baker, 2014; Bennett & 
Bray, 2015. Terorismul a afectat puternic turismul mondial prin schimbarea 
comportamentului oamenilor datorită fricii inspirate. Destinaţii turistice preferate de 
zeci de mii de oameni au devenit nesigure (Paris, Londra, Tunisia, Egipt, Bruxelles). 
Operatorii din turism s-au confruntat cu scăderi semnificative (până la 70-80%) ale 
vânzărilor de vacanțe sau bilete de avion către destinațiile turistice considerate potenţial 
periculoase — afectate fiind în primul rând destinațiile nord-africane și Turcia. Singura 
formă de turism mai puţin sensibilă la evenimentele din categoria de mai sus au fost 
deplasările de business, cu excepţia destinaţiilor măcinate de conflicte majore/zonelor 
de război (statele arabe nord-africane, pe fondul Primăverii Arabe, ce a debutat in 
2010). 

Putem afirma cu siguranță că pieţele financiare sunt dintre cele mai afectate în 
urma fiecărui atentat terorist, și prin urmare acțiunile companiilor de turism, a 
companiilor aeriene şi a lanțurilor hoteliere au căzut la bursă (în special în urma 
evenimentelor din 11 septembrie 2001). Totodată, avem de a face cu „un fenomen 
global, care este prezent pe tot globul, dar care nu afectează întreaga populaţie, ci numai 
anumite popoare”. (Rotariu, 2004) 

Simultan cu atacurile teroriste, cel de-al doilea „coşmar” al secolului al XXI-lea 
este considerat a fi dezastrele naturale. Există la nivel mondial multe regiuni afectate de 
dezastrele naturale care au provocat catastrofe umanitare (pierderi de vieți omenești și 
semnificative pagube materiale), dintre care cele mai cunoscute sunt următoarele: 

> tsunami-urile din 26 decembrie 2004 din Thailanda și din 11 martie 2011 din 
Japonia (Fukushima); 

> uraganele Katrina din New Orleans (29 august 2005) si Sandy din New York 
(2012), care au generat pagube materiale considerabile; 

> cutremurele din Turcia, Italia (seismul din Perugia), Ecuador, Indonezia 
(seismul din regiunea Aceh), Taiwan, Japonia, Noua Zeelandă (seismul care a afectat 
puternic coasta de est); 


Ecuador a fost țara cel mai puternic afectată de cutremure în 2016. La 16 aprilie, un 
seism puternic cu magnitudinea 7,8 — cel mai devastator din America Latină după cel 
din Haiti din 2010 — a lăsat în urmă 673 de morţi, 6.274 de răniţi și aproximativ 


29.000 de sinistraţi, alături de pagube materiale de 3,3 miliarde de dolari, aproape 

10.000 de imobile fiind distruse parţial sau în totalitate. Cutremurul a fost succedat, în 
lunile următoare, de mai multe replici de peste 6 grade, soldate cu o persoană decedată 
și zeci de răniţi.” 
> inundaţiile din Portugalia (regiunea Coimbra), California (fenomenul 
meteorologic El Nino), ploi abundente în Argentina, Chile, Uruguay, Coreea de 
Nord etc. 


Inundaţiile din septembrie din nord-estul Coreii de Nord s-au soldat cu 138 de morți și 
400 de dispăruţi, potrivit unui bilanţ anunțat de ONU. Evenimentul a fost catalogat de 
presa oficială de la Phenian drept "cel mai grav dezastru" care a avut loc în această 


țară de după al Doilea Război Mondial.!% 

> furtuna tropicală care a determinat uraganul Matthew ce a afectat puternic 
țări precum Venezuela, Columbia, Republica Dominicană, Jamaica, Cuba, Statele Unite 
şi Canada; 

> seceta care a afectat puternic statele Zimbabwe, Somalia, Panama, Palau, 
Malawi, Venezuela, Sierra Leone şi Siria; 

> incendiile de vegetaţie din California, Portugalia, Canada, Italia, Croaţia, 
Muntenegru și Grecia. 

Pe lângă factorii nefavorabili amintiţi mai sus care au acționat de-a lungul 
timpului asupra turismului, mai enumerăm şi următorii: anumite confruntări militare 
care au anihilat circuitele turistice pe diverse arii geografice extinse; creşterea costului 
vieţii, capacitatea de suportabilitate a unor destinații turistice (depăşirea ei poate 
determina reacții de respingere din partea localnicilor — spre exemplu, Barcelona - sau 
daune mediului natural); infrastructură de acces inferioară. 

Referitor la dezvoltarea şi evoluţia industriei turismului pot interveni tot timpul 
ŞI o serie de constrângeri (Cosmescu, 1998), dintre care amintim: 

> nivelul cererii — fiecare ofertant de produse turistice este dependent de 
nivelul cererii clienților săi. Aceştia analizează oferta pe baza bugetului lor personal şi a 
preţurilor ofertanților. Există doi factori economici determinanți ai nivelului cererii 
turistice internaţionale: paritatea monetară şi costul vieţii; 

> oferta de produse turistice atractive — succesul destinaţiilor turistice 
depinde de resursele limitate de care dispun acestea, determinând clasificarea lor în 


destinaţii preferate sau ignorate; 


17 Sursa http://observator.tv. 
18 Idem. 

> constrângerile tehnice şi de mediu — se referă în majoritatea cazurilor la 
anumite locuri sau situaţii speciale cum ar fi: numărul optim de persoane care pot vizita 
Delta Dunării în acelaşi timp fără să distrugă ecosistemul; numărul optim de persoane 
care pot vizita o peşteră simultan şi care presupune efectuarea unei programări în avans; 

> constrângerile de timp — cum ar fi durata concediilor/vacanţelor şi 
sezonalitatea. Acestea influenţează în mod direct veniturile şi, în final, profiturile 
ofertanţilor de produse turistice din destinațiile sezoniere, precum și efectul cheltuielilor 
turistice asupra economiei locale; 

> constrângerile administrative şi sanitare — spre exemplu, politica de 
acordare a vizelor, vaccinurile speciale care trebuiesc făcute anterior călătoriei, precum 
şi restricţiile referitoare la intrarea în anumite ţări/zone cu alimente provenite din afară; 

> constrângerile politice şi sociale — conflictele armate sau amenințările 
terorismului internaţional au calitatea de a limita sau chiar reduce semnificativ/sista 
cererea pentru anumite destinaţii turistice. 

Putem concluziona şi afirma că un rol important pentru turism îl are starea de 
stabilitate politică şi pace dintr-o anumită regiune sau țară. Climatul politico-economic 
al oricărei destinaţii, coroborat cu eforturile de construire şi de promovare a unei 
imagini pozitive a acesteia, furnizează elemente importante cu care statele operează în 
creșterea atractivității şi competitivităţii lor turistice şi economice. 


1.5. Industria turistică și de călătorii 

Astăzi turismul a ajuns să fie probabil, una dintre cele mai internaţionalizate 
industrii, care determină efecte asupra a numeroase domenii de activitate şi ramuri 
economice. Turismul este simultan un fenomen economic şi un fenomen social 
(UNWTO, 1981). 

Conform Organizaţiei Mondiale a Turismului (UNWTO), în turism şi în 
industria turistică trebuie incluse toate activităţile pe care o persoană le poate desfăşura 
într-o călătorie realizată în diverse scopuri: vacanţă, afaceri, vizite la prieteni şi la rude, 
cultură, studiu etc., într-o zonă diferită de cea uzuală, cu o durată nu mai îndelungată de 
12 luni consecutive (Negruşa, 2006); scopul unei astfel de deplasări trebuie să fie 
oricare altul în afară de exercitarea unei activități remunerate. Deci, pentru ca o călătorie 
să fie încadrată în categoria turismului, ea trebuie să fie caracterizată simultan de 


elementele mai sus menționate. 

Definirea turismului ca industrie se face pe baza unui considerent logic, şi 


anume acela de a asigura coerenţa acestui important sector (Pender, 1999). 


Piaţa Intermediari Serviciile 
(Cererea) (Oferta) 
Turismul c i 
receptor 


Tranzactia turistică 
+ agenţii de turism 


Activitätile 
individuali —> Transportul . 


complementare 


Turismul + turoperatorii 
emitent 
Turismul Serviciile auxiliare 
intem + transportul local 
+ restaurantele 
+ facilitățile de 
recreere etc. 


Figura nr. 1 Structura industriei turistice!” 


Conform literaturii de specialitate există patru perspective care pot fi identificate 
în cazul studierii turismului: perspectiva turistului, perspectiva firmelor, perspectiva 
autorităţilor locale, regionale şi/sau naţionale şi perspectiva comunităţii-gazdă 
(McIntosh & Goeldner, 1990). Aceste perspective au impus elaborarea unei noi definiții 
a turismului: „procesele, activităţile şi rezultatele derivate din relațiile şi interacțiunile 
survenite între turişti, prestatorii de servicii turistice, administraţiile publice-gazdă, 
comunitățile locale şi mediul înconjurător care se implică în atragerea şi găzduirea de 
vizitatori” (Goeldner & Ritchie, 2006). 

Perspectiva turistului evidenţiază faptul că acesta este în căutarea diferitelor 
experienţe fizice şi psihice, respectiv a satisfacerii nevoilor de natură intelectuală sau 
fizică; nevoile specifice joacă un rol important în cadrul procesului decizional în urma 
căruia turistul alege o anumită destinaţie şi optează să se bucure de anumite activităţi. 

Perspectiva firmelor, care oferă produse şi servicii turistice, evidențiază faptul 
că oamenii de afaceri percep turismul drept o oportunitate pentru realizarea de profituri 
pe seama bunurilor şi a serviciilor cerute pe piaţa turistică. 

Perspectiva autorităţilor locale, regionale şi/sau naţionale asupra comunităţii 
sau asupra zonei, evidențiază faptul că politicienii percep turismul drept un factor de 
bunăstare economică la nivelul circumscripţiei electorale. Această perspectivă ține cont 


de: veniturile pe care cetăţenii le pot realiza pe seama afacerilor din domeniul 


19 Sursa: (Pender, 1999). 

turismului; încasările valutare provenite din turismul de incoming, precum şi impozitele 
şi taxele încasate de administraţiile publice locale şi centrale direct şi/sau indirect din 
cheltuielile efectuate de turişti la nivelul destinaţiei. 

Perspectiva  comunității-gazdă, care adeseori percepe următoarele două 
influenţe: schimbul cultural şi crearea de locuri de muncă. La nivelul populaţiei locale, 
dezvoltarea turismului internațional şi creşterea sosirilor de turişti străini în anumite 
destinaţii pot determina atât efecte benefice, cât şi nocive asupra culturii locale. 

Studiul turismului se poate realiza prin prisma unor arii/ramuri tematice 
complexe (Sharpley, 2006): industria turismului; industria ospitalităţii; elemente 
funcţionale ale afacerilor desfăşurate în sfera serviciilor de ospitalitate şi a celor 
turistice; cererea turistică şi comportamentul turistului; formele turismului şi ale 
călătoriilor; produsele şi pieţele turistice; turism, cultură şi patrimoniu cultural-istoric şi 
managementul destinaţiei turistice, prezentate succint mai jos: 

> industria turismului: include diferite sectoare, cum ar fi transporturile, 
atracțiile turistice etc.; 

> industria ospitalităţii: cuprinde unităţile de cazare şi pe cele de alimentaţie, 
firmele prestatoare de servicii în domeniul agrementului etc.; 

> elementele funcţionale ale afacerilor desfăşurate în sfera serviciilor de 
ospitalitate şi a celor turistice includ: finanţele, managementul strategic, marketingul, 
managementul resurselor umane, managementul calităţii, aspecte de natură juridico- 
legală (acordarea vizelor, libera circulaţie în afara graniţelor unor ţări sau în spaţiul 
comunitar, normele de clasificare a unităţilor de cazare şi de alimentaţie, standardele 
internaţionale de calitate stabilite şi acceptate pentru serviciile prestate etc.); 

> cererea turistică şi comportamentul turistului: cunoaşterea şi înţelegerea 
nevoilor, dorințelor şi a exigenţelor turistului este fundamentală pentru dezvoltarea 
industriei ospitalităţii. Studiul comportamentului consumatorului de servicii turistice şi 
de ospitalitate presupune: analiza motivaţiilor turistului, studierea procesului de cerere 
turistică, analiza tipologiei turiştilor, a culturii consumatorului şi a schimbării naturii 
cererii turistice, urmărirea tendinţelor generale sau locale şi a tendințelor fluxurilor 
turistice; 

> formele turismului şi ale călătoriilor: există numeroase studii bazate pe 
diferitele forme de turism şi de călătorii practicate în funcție de categoriile de destinaţii 
turistice care s-au dezvoltat la nivel mondial: turism rural, turism urban, ecoturism, 


turism marin, turism insular; 

> produsele şi pieţele turistice: vacanţa sau concediu (cea mai comună 
asociere cu turismul şi călătoriile), turismul de afaceri (delegaţiile, participarea la 
expoziţii, târguri etc.), turismul practicat în interes personal şi/sau profesional 
(participarea la conferinţe, congrese şi simpozioane, vizitarea prietenilor şi a rudelor, 
turismul educațional etc.), turismul pentru practicarea diverselor sporturi, turismul 
practicat de tineret, de familii cu copii sau de vârstnici, turismul de aventură, turismul 
gastronomic, turismul cultural, turismul religios, turismul de pelerinaj, turismul 
itinerant, turismul medical etc.; 

> turism, cultură şi patrimoniu cultural-istoric: turismul tinde să depăşească 
granițele unei industrii doar a relaxării, devenind treptat un element important al 
industriilor culturale, rezultatul fiind dezvoltarea produselor turistice culturale; 

> managementul destinaţiei turistice, legat de planificarea şi organizarea 
turismului şi a călătoriilor la nivelul destinaţiilor. 

Turismul include două componente strâns legate între ele, care se 
intercondiționează, fără a se suprapune: turismul intern (naţional) şi turismul extern 
(internaţional). 

Turismul intern sau naţional (Constantinescu, 1974) este activitatea desfăşurată 
de orice persoană — conform definiției adoptate de Uniunea Internaţională a 
Organismelor Oficiale de Turism — care vizitează un loc, altul decît acela unde are 
domiciliul său obişnuit, în interiorul ţării sale de reşedinţă, pentru orice fel de motiv, 
altul decît acela de a exercita o activitate remunerată şi efectuând aici un sejur de cel 
puţin o noapte (sau 24 de ore). 

Turismul extern sau internaţional (Constantinescu, 1974) este reprezentat de 
activitatea pe care o desfăşoară „orice persoană care se deplasează într-o ţară alta decât 
cea în care îşi are reşedinţa obişnuită, pentru orice scop, altul decât de a exercita o 
profesiune remunerată în ţara dată”. 

Există specialişti în domeniu care susțin că globalizarea marchează direct 
turismul, acesta fiind sectorul economic cu cea mai mare creştere la nivel mondial 
(Reiser, 2003). Neil Leiper a introdus termenul de sistem turistic, identificând trei 
componente ale acestuia: regiunea generatoare de turişti (regiunea emitentă), regiunea 
de tranzit şi regiunea de destinaţie turistică (regiunea receptoare). Cu alte cuvinte, dacă 
privim turismul ca activitate ce rezultă dintr-o multitudine de domenii de studii şi 
afaceri, îl putem considera ca fiind un sistem (Pender & Sharpley, 2005; Sharpley, 
2006). 

Turiştii Călătorii care pleacă 
Regiunile tranzitate/Rutele 
de tranzit 


Mediul: uman. socio-cultural. economic, tehnologic. fizic, politic, 
legal. înconjurător etc. 


Regiunea 
generatoare 


de turiști 


Figura nr. 2 Turismul privit ca sistem” 


Turismul reprezintă o sinergie de servicii, de produse şi de prestații. De aceea 


cuprinde atât elemente tangibile (palpabile), cât şi elemente intangibile. 


Servicii de Servicii de Servicii de Comerţ cu Servicii 
cazare transport alimentație amănuntul complementare 
Hoteluri Autorutiere Restaurante Magazine de Recreative 


Moteluri Aeriene Catering cadouri De afaceri 
Cabane Feroviare Baruri Magazine de Cultural-artistice 
Sate de vacanță Navale Taveme suveniruri Sportive 
Campinguri etc. Magazine de Etnice 

Parcuri obiecte de artă şi Sezoniere 
Cazinouri de artizanat Tratamente 
Vase de croazieră etc. Financiare 

etc. etc. 


Figura nr. 3 Industria turismului” 


Elementele tangibile ale industriei turismului sunt reprezentate de: serviciile de 
transport, serviciile de ospitalitate (cazare şi alimentație, ca produse de bază, cărora li se 
adaugă o multitudine de produse şi de servicii suplimentare, care au scopul să 
îmbunătăţească serviciile prestate şi să sporească atractivitatea destinaţiei turistice şi a 
furnizorului de servicii), serviciile complementare (medicale, bancare şi financiare, de 
asigurare şi de siguranţă, de traduceri, activităţi recreative etc.). Elementele intangibile 
includ: aventura, odihna şi relaxarea, experienţele noi, cultura etc. (Negruşa, 2006). 
Desigur, din punctul de vedere al experienței turiştilor, o astfel de clasificare oferă 


posibilitatea încadrării clare a fiecărei componente; totodată, o astfel de clasificare 


20 Sursa: (Sharpley, 2006). 
21 Sursa: (Negrușa, 2006). 

permite ulterior și identificarea factorilor motivatori ce determină consumul turistic, 
respectiv şi sursele de venit ale destinațiilor. 

Literatura de specialitate analizează serviciile turistice bazându-se pe cele cinci 
trăsături care le caracterizează: intangibilitate (dificultatea de a prezenta mostre; 
imposibilitatea patentării; generarea de dificultăți la stabilirea preţului şi la nivelul 
evaluării calităţii), inseparabilitate (necesitatea prezenţei celui care prestează serviciul; 
vânzarea directă), eterogenitate (dificultatea de a asigura calitatea; dependenţa 
standardului de calitate de prestatorul serviciului şi de locul prestării acestuia), 
perisabilitate (imposibilitatea stocării/depozitării/păstrării serviciului în cazul în care 
serviciul nu se vinde, acesta se pierde, neexistând o valoare de recuperare; fluctuaţia 
cererii) şi proprietate/posesiune (clientul/beneficiarul serviciului are acces la unitatea de 
ospitalitate şi la activitățile implicate de prestarea serviciului, dar nu are drept de 
proprietate asupra unităţii). (Vorzsâk et al. 2006) 

Evidenţiind componentele industriei turistice şi relaţiile care se stabilesc între 
acestea, respectiv interacțiunile care pot să apară între ele, observăm că elementul 
central este reprezentat de turist, fără de care fenomenul nu ar exista. Cheia succesului 
destinaţiilor turistice o reprezintă modul în care sunt satisfăcute nevoile turistului. Prin 
urmare, acestea trebuie să dea dovadă de îndemânare în manipularea şi în exploatarea 
resurselor lor turistice în condiţiile în care prestația turistică este dependentă de 
intervenţia umană. 

La nivelul unei destinaţii turistice, pentru a discuta despre manifestarea unui 
fenomen turistic, trebuie să fie îndeplinite simultan următoarele condiţii: existența unei 
oferte turistice şi existenţa unei cereri pentru această ofertă turistică. Prezenţa acestor 
două elemente reprezintă o condiţie necesară, dar nu şi suficientă pentru apariţia 
fenomenului turistic, deoarece ele trebuie să coexiste cu anumite industrii de sprijin, 
fără de care nu poate avea loc prestaţia de servicii turistice, respectiv de ospitalitate. 
Este important de menţionat faptul că, pe lângă impactul economic, turismul atât 
înainte de călătorie, cât și în timpul ei şi după aceasta, determină o serie întreagă de 
implicaţii de naturi diferite: psihologice, sociologice, ecologice şi politice. 

Figura de mai jos pune în evidență implicațiile turismului, în special impactul 


economic, în funcţie de natura relaţiei lor cu turismul. 


41 


- alimentație publică: 
- restaurante, baruri etc. 
- diverse: 
- benzinării: 
magazine alimentare; 


îmbrăcăminte devacantă; 


fotografia; 
echipamente sportiva; 


- hoteluri, moteluri, rssort-uri; 


- pensiuni, vile; 


- condominiumusi time-sharing; 
- case da vacanțăşi bed 


breakfast, 


- alte unități da cazare; 


- facilități pentru recreere: 


- parcuri şi rezervatii naționala 


naturala; 


- spaţii de campare; 
- instituții cultural-artistice (săli da 
spactacola şi da concert); 


- teatre; 
- companii; 


- servicii de primire; 


- cheltuieli turistice; 

- agenții de turism şi 
turoperatori; 

- excursii oferite de 
către angajator; 


- atracţii turistice: 


parcuri tematice; 

muzes; 

mediu urban; 

mediu rural 

grădini botanice şi parcuri; 
casa memoriale; 

biserici şi monumente; 
atractii naturala; 


- transport: 
- rutier (auto personal şi închiriat; 
autobus/autocar) 
- aerian; 
- feroviar; 
- maritim şi fluvial (vasede 
croazieră; bac şi fermboat); 


dezvoltarea destinatiei: 
- studii de piată; 
studii de fezabilitate; 
arhitectură: 
ingineria; 


studii privind comportamentul 


- analiza cost-banaficiu: 


- oficii naționalade turism: 

- birouri regionalaşi localade 
turism; 

- centre da informare turistică. 


Figura nr. 4 Dimensiunile turismului”? 


Turismul reprezintă o sumă de procese, de activităţi şi de rezultate ale căror 


performanţe sunt determinate şi influențate de elemente dintre cele mai variate. Figura 


nr. 4 evidenţiază dimensiunile turismului şi prezintă industria turismului prin prisma 


elementelor ce o alcătuiesc şi a relaţiilor ce apar între acestea. 


22 Sursa: (Sheela, 2002). 

PROCESE, ACTIVITĂŢI ŞI REZULTATE ALE 
TURISMULUI 


INFORMAŢI 
Sect.ongantării de 
evenimente 
TEHNOLOGIE 


CULTURĂ 
GLNERNARE 


E 
5 
u 
£ 
E 
8 
E 
Esi 


Componente le sect. publi 
Sect.seru.de 
agrement 


turbtke 


Sect. atrxțiibr 


SUPRASTRUC TURĂ 


INFRASTRUCTURĂ 


CARIERE ÎN TURISM 


Figura nr. 5 Fenomenul turistic: componentele industriei şi ale 


managementului turistic” 


Factorii mediului (naturali, geografici şi climatici) pot determina specificul 
destinaţiei turistice şi atractivitatea acesteia (cu excepția destinaţiilor urbane). Cadrul 
general care facilitează exploatarea potențialului turistic natural îl reprezintă mediul 


antropic al acesteia. Implicaţiile contribuţiei umane la dezvoltarea destinaţiei turistice 


23 Sursa: (Goeldner & Ritchie, 2006). 

sunt diverse şi presupun colaborarea instituțiilor guvernamentale, a decidenţilor politici 
şi economici (privaţi sau de stat) astfel încât să fie create şi asigurate structurile 
funcționale ale destinaţiei turistice (prin construirea şi dezvoltarea infrastructurii şi prin 
elaborarea cadrului legislativ care va facilita exploatarea corespunzătoare a resurselor 
destinaţiei), să fie asigurat accesul la noile tehnologii şi să fie conservat şi protejat 
patrimoniul cultural şi cel natural, cu scopul exploatării lui de către industria turistică. 

Turismul nu se rezumă doar la piaţa vacanţelor (naţionale sau internaționale), ci 
acoperă şi piaţa mondială a călătoriilor. Include activităţi ale celor care călătoresc şi 
realizează sejururi în afara domiciliului lor stabil, pentru perioade neîntrerupte care nu 
depăşesc un an de zile, cu diferite scopuri (de afaceri, recreative, de relaxare, etc.). 
Turismul se referă atât la activitățile realizate de vizitatorii denumiți same-day 
travelers”, precum şi cele întreprinse de vizitatorii care înnoptează la acea destinaţie 
(UNWTO, 1994). Categoriile menţionate mai sus duc la clasificarea turiştilor în: turişti 
internaţionali care includ turiştii (vizitatorii care înnoptează în cadrul destinaţiei 
turistice) şi excursioniştii; turişti autohtoni (domestici) care includ aceleaşi categorii ca 
cei internaționali (UNWTO, 1994). 

Referitor la aspectele din punct de vedere statistic, pentru ca o persoană să fie 
asimilată turistului internaţional, aceasta trebuie: 

> să călătorească într-o altă ţară decât cea de rezidenţă; 

> să nu petreacă în ţara în care călătoreşte o perioadă mai lungă de un an de zile; 

> să nu realizeze călătoria în interes de serviciu (adică, aceasta să nu fie 
remunerată la destinaţie). 

În categoria turiştilor internaţionali nu pot fi incluse următoarele categorii de 
persoane: diplomaţii, membrii şi personalul auxiliar al corpurilor diplomatice; imigranții 
oficiali şi persoanele care îi însoțesc; forţele armate; persoanele care locuiesc aproape de 
graniţa ţării şi lucrează în ţara vecină; refugiații; persoanele aflate în tranzit care nu trec 
în mod formal frontiera ţării (pasagerii liniilor aeriene sau cei ai vaselor maritime, ce fac 
escală sau acostează pentru realimentare etc.). 

Turiştii internaționali includ şi călătorii care tranzitează propriu-zis o ţară, cu 
scopul vizitării alteia, respectiv toți călătorii care aleg să viziteze ţările vecine. 


Turiştii internaţionali trebuie să îndeplinească de asemenea condiţiile: să 


24 În limba română nu există un termen exact pentru noţiunea de same-day traveler, expresia însemnând 
„vizitator sau turist care nu înnoptează în unităţi specifice de cazare în destinaţia turistică vizitată” (Coros, 


2015). 

petreacă în ţara de destinaţie o perioadă mai scurtă de un an şi să nu fie remuneraţi la 
destinaţie. Astfel, turiştii internaţionali nu includ următoarele categorii de persoane: 
persoanele care călătoresc cu scopul de a fi remunerate la destinaţie; rezidenții care 
călătoresc spre o destinaţie având obiectivul de a îşi stabili domiciliul definitiv acolo; 
navetiştii (persoanele care călătoresc în mod frecvent între localităţi învecinate pentru a 
lucra/a învăţa); forţele armate aflate în misiune; persoanele care călătoresc pentru a 
lucra temporar în instituţii aflate în destinaţia respectivă; persoanele fără un domiciliu 


stabil; etc. 


REZIDENŢI VIZITATORI 
NONCĂLATORI CALATORI 
IN SCOP TURISTIC 
INTERNATIONAL NATIONAL 


ir 
Intercontinental Continental Interrezional ii A 
E 


activități primare: activități primare: activități primare: 

— consultanță -= socializare - shopping 

— convenții — mese la restaurant — consultarea unor 
— inspecții — petrecerea timpului reprezentanți lezali 
activități secundare: liber în casa gazdelor — consult medical 

— mese la restaurant activități secundare: activități secundare: 
— secraere — mese la restaurant — mese la restaurant 


nteres personal 


activități primare: 

— recreere 

— vizitare de obiective 
turistica 

— mese la restaurant 

activități secundare: 

- VFR 

— convenții târzuri 

— afaceri 

- shopping 


- shopping — recreare activă efort - VER 
— vizitare de obiective fizic 
turistice — shopping 
- VFR — vizitare de obiective 
turistice 
— agement urban 


(1) Persoane ale căror călătorii sunt scurte, pe distanțe mici ce nu se califică pentru a fi asimilata deplasărilor în scop turistic; 
(2) Deplasările studenților şi ale elevilor între casă şi instituția de învățământ, oricare alte tipuri de călătorii sunt asimilate turismului; 
(3) Toata persoanele care îşi schimbă domiciliul, inclusiv călătorii ce nu revin (emigranții, imigranții, refugiații, migratorii naționali şi nomazii) 


Figura nr. 6 Clasificarea călătorilor”? 


Excursioniştii pot fi asimilați turiștilor internaționali dat fiind faptul că nevoile 
lor sunt din anumite puncte de vedere caracteristice acestei categorii. Din categoria 


turiştilor internaţionali consideraţi excursonişti fac parte: pasagerii vaselor de croazieră 


25 Sursa: (Goeldner & Ritchie, 2006). 

care înnoptează pe vas, chiar dacă vasul rămâne acostat mai multe zile în port; 
echipajele vaselor militare; pasagerii cazați în trenuri; membrii echipajelor mijloacelor 
de transport care nu înnoptează în structurile de primire turistică ale destinaţiei 
(UNWTO, 1994). 

Domeniul turismului, datorită diversităţii lui, fără îndoială poate fi supus multor 
dezbateri şi polemici. Prin intermediul unei simple căutări online, utilizând câteva 
cuvinte-cheie, ne putem da seama de complexitatea acestui domeniu. 

În zilele noastre, a călători nu mai este ceva neobişnuit. Călătoriile 
comercianților din Antichitate, ale marilor exploratori medievali, deplasările de trupe 
militare în decursul mileniilor, deplasările în scop de afaceri sau din motive medicale, 
educaţionale etc., au contribuit la familiarizarea omenirii cu realizarea de călătorii. Deşi 
turismul este asimilat călătoriilor cu scop de relaxare şi de plăcere, astăzi se dezvoltă 
componente ale acestei industrii care nu se bazează neapărat pe aceste motive: turismul 
de afaceri, turismul medical. 

Secolul al XX-lea a fost marcat de rapida internaţionalizare a activităţii turistice 
şi de transformarea turismului într-o adevărată industrie. De necontestat este faptul că o 
contribuţie majoră la globalizarea turismului a avut-o Internetul. Acesta a contribuit 
esențial la comportamentul turistului, pe de-o parte prin volumul foarte mare de 
informaţii, uşor accesibile şi, pe de alta, prin creşterea gradului de independenţă a 
turistului, care poate astăzi să îşi aleagă singur destinaţia, să cumpere online servicii 
turistice (servicii de cazare, transport sau alimentaţie, programări la diverse obiective 
turistice etc.), să facă diverse plăţi etc., toate doar printr-un simplu click sau chiar să 
viziteze virtual destinaţii, uzând de realitatea augmentată prezentă astăzi în cadrul 
ofertelor unora dintre agențiile de turism. 

Competitivitatea şi atractivitatea pe piața turistică este strâns corelată cu 
veniturile realizate pe baza acestei industrii, respectiv cu cheltuielile turiştilor 
(indiferent de tipul acestora). Este important să remarcăm definirea cheltuielii turistice 
într-un mod foarte asemănător cu consumul turistic. Astfel, specialiştii recomandă 
următoarea definiție a noţiunii de consum turistic: „valoarea bunurilor şi serviciilor 
utilizate de către sau pentru vizitatori”, în timp ce cheltuiala turistică o definesc ca 
fiind: „totalul cheltuielilor de consum efectuate de turist sau în numele acestuia pentru şi 
în timpul unei călătorii spre o destinaţie turistică, precum şi în timpul unei şederi într-o 
destinaţie turistică” (UNWTO, 1994). Cheltuiala turistică include o gamă diversificată 


de elemente precum: achiziţionarea de bunuri de consum, de servicii necesare călătoriei 

şi şederii, cumpărarea bunurilor pentru uz personal, de suveniruri şi de cadouri pentru 
familie/prieteni/cunoscuţi. În categoria cheltuielilor turistice importante se includ plăţile 
efectuate pentru: pachete de călătorii, aranjamente de vacanţă, tururi organizate; cazare, 
mâncare şi băutură; transport; activităţi recreative, culturale şi sportive; shopping etc. 
(UNWTO, 1994). 

În strânsă legătură cu industria turismului se află industria ospitalităţii. Aceasta 
înglobează totalitatea firmelor, organizațiilor și instituțiilor ce oferă ca prim serviciu 
cazarea şi alimentaţia atât pentru turiști, cât şi pentru populația autohtonă. Industria 
turistică şi cea a ospitalităţii sunt interconectate (nu se exclud, dar nici nu coincid în 
totalitate) printr-o reţea de relaţii care le transformă într-unul dintre sectoarele ce asigură 


una dintre cele mai mari ocupări ale forței de muncă (Negruşa, 2006). 

Linii aeriene 
Linii maritime 
Transport rutier 
şi feroviar 


Hoteluri Moteluri 
Instituții 

Cluburi 

Case de vacanță 
Locuri de odihnă şi 


Figura nr. 7 Rețeaua legăturilor dintre industria ospitalităţii şi turism” 


1.6. Piață turistică 
Când vorbim despre serviciile turistice şi despre produsele turistice, trebuie avut 
în vedere faptul că piaţa turistică „nu este un loc, un lucru sau o persoană, ci procesul 


continuu al propunerilor concurente de vânzare şi cumpărare” (Vorzsak & Bode, 2013; 


26 Sursa: (Negruşa, 2006). 

Vorzsak & Bode, 2014; Vorzsak et al., 2016). Bunurile, dar şi serviciile turistice, prin 
caracteristicile lor specifice, particularizează piaţa turistică. Merită prezentată o paralelă 
între aceste caracteristici specifice pentru a aduce lămuriri asupra modului în care 
fiecare influenţează particularitățile pieţei turistice. Distingem următoarele: 

a) Bunurile — sunt produse efectiv (realizate sau fabricate) folosind premise 
separabile (ce nu sunt în mod obişnuit cunoscute de clienţi); se livrează clienților în 
locurile în care aceştia trăiesc, aceştia dobândind astfel după achiziție dreptul de 
proprietate şi de utilizare după cum doresc; vânzarea lor se realizează într-o formă 
tangibilă şi ele pot să fie verificate anterior achiziției; pot fi create stocuri de produse, 
care sunt păstrate pentru vânzările ulterioare. 

b) Serviciile — se prestează folosind premise stabilite în parte de producător sau 
chiar prin participarea completă a clienţilor (premise inseparabile); clienţii sunt cei care 
se deplasează în locurile în care le sunt livrate serviciile; achiziţia serviciilor presupune 
dreptul de accesare al acestora într-un moment şi loc prestabilit, achiziția lor se 
realizează într-o formă intangibilă şi ele pot să fie verificate ulterior achiziţiei; nu pot fi 
stocate în vederea vânzării lor ulterioare; se pot inventaria; sunt perisabile. (Vanhove, 
2005) 

Conform lui Nedelea A., pentru a prezenta o analiză a pieţei turistice, se impune 
a fi luate în considerare toate elementele constitutive (Nedelea, 2003). Acestea se referă 
la următoarele categorii: cererea de produse şi de servicii turistice, ofertanții 
(producătorii) de servicii şi de produse turistice, intermediarii, concurenţii, prescriptorii, 
legislația referitoare la activitatea turistică, canalele de distribuţie a serviciilor și 
produselor turistice, mijloacele de transport şi mijloacele de comunicare. 

a) Cererea de produse turistice şi de servicii turistice conturată de toți 
consumatorii serviciilor turistice — persoane care se deplasează periodic şi/sau temporar 
în afara reşedinței proprii pentru orice alte scopuri cu excepţia desfăşurării unei 
activităţi remunerate la locul de destinaţie. Aceşti turişti se pot clasifica în funcție de 
locul unde călătoresc şi de probabilitatea ca ei să consume servicii şi produse turistice. 

Ținând cont de locul unde călătoresc, putem clasifica turiştii în următoarele două 
categorii: 

> turişti interni (locali) — sunt cei care vizitează obiective dorite din ţara unde 
au reşedinţa; 

> turişti externi — sunt cei care călătoresc în străinătate sau care vin din 


străinatate pentru a vizita locuri de interes din ţară. 

Având în vedere probabilitatea ca turiştii să consume produse şi servicii 
turistice, putem clasifica turiştii în următoarele două categorii: 

> turişti reali (efectivi) — sunt cei care au solicitat deja sau vor solicita cu 
siguranță produse şi servicii turistice, deoarece dispun de resurse financiare şi de timp; 

> turişti potenţiali (latenţi) — sunt cei care iniţial nu dispun de timp sau de 
resurse financiare, dar care vor deveni beneficiarii acestora in momentul în care dispun 
de aceste resurse şi au posibilitatea de a primi produse şi/sau servicii turistice. 

b) Ofertanții (producătorii) de servicii şi de produse turistice pot fi clasificați în 
funcţie de produsele şi serviciile care le vând sau în funcție de modul de comercializare 
al lor. 

În primul caz distingem următoarele două categorii: 

> ofertanţi/producători propriu-zişi de produse şi de servicii turistice pe care le 
vând turiştilor. Ei dispun de unități de cazare şi alimentaţie publică destinate servirii 
turiştilor sau deţin firme prestatoare de servicii în domeniul agrementului; 

>  ofertanţi/producători care vând voiaje forfetare: agenţii de turism detailiste, 
mixte sau turoperatoare. 

În funcţie de cel de-al doilea criteriu distingem categoriile următoare: 

>  ofertanţi care pot şi care îşi vând singuri sau direct serviciile turistice; 
> ofertanţi-distribuitori/intermediari — oferă turiştilor produsele şi serviciile 
altor firme de turism deoarece nu dispun de servicii de turism proprii. 

c) Intermediarii - cuprind: 

> agenţiile de turism turoperatoare (au servicii de turism proprii rezultate 
prin combinarea ofertelor altor firme şi sunt puternice pe piaţa turistică); 

> agenţiile de turism detailiste (comercializează produse şi servicii turistice 
ale turoperatorilor; furnizează informaţii utile turiştilor potențiali şi efectivi despre 
excursii, voiaje referitoare la perioada şi durata de desfăşurare, la mijloacele de 
transport utilizate, la locurile şi condiţiile de cazare, la obiectivele turistice ce se vor 
vizita, la tarifele practicate în funcţie de durata sejurului etc.); 

> agenții de marketing; 

> companii şi brokeri de asigurări; 

> instituţii financiar-bancare; 

> transportatori. 

d) Concurenţii — reprezintă toţi ofertanţii de produse şi de servicii turistice, dar şi 


de altă natură, care pot modifica cererea pentru oferta proprie a unui anumit ofertant — 

agenţie de turism, unitate de cazare şi alimentaţie turistică, firmă de transport, 
organizație de management de destinaţie, centru de conferinţe (convention center) etc. 
Aceştia impun ofertanților de produse şi servicii turistice atenţie sporită în urmărirea 
pieţei şi îi determină să îşi diversifice ofertele turistice proprii. 

e) Prescriptorii — includ agenţii de turism, centre de informare turistică, cadre 
didactice, medici, preoți etc. Ei oferă gratuit sau contracost informaţii despre unele 
produse turistice, promovează oferte turistice (tabere, monumente ale naturii, 
monumente istorice, staţiuni balneare, proceduri medicale, pelerinaje la locurile sfinte, 
mănăstiri etc.). 

f) Legislaţia referitoare la activitatea turistică — Activitatea ce se desfăşoară în 
piaţa turistică trebuie să aibă la bază legi, reglementări Juridice, acte normative cu 
precizări valabile în ţară, dar şi în străinătate. Trebuie să precizeze clar durata 
concediului, numărul zilelor libere şi a sărbătorilor legale, condițiile şi modalitățile de 
circulaţie în ţările unde se organizează turismul, acordarea vizelor, trecerea legală a 
frontierelor, obținerea asigurarilor medicale etc; totodată, normele legale stabilesc şi 
criteriile de clasificare, respectiv menţionează condiţii specifice pieţelor globale sau 
regionale (de pildă, liberalizarea spațiului aerian european etc). 

g) Canalele de distribuție a serviciilor și a produselor turistice — pentru ca 
potenţialii beneficiari să cunoască anumite oferte turistice, trebuie ca ofertanţii acestora 
să le facă cunoscute în mod direct sau prin intermediari. 

h) Mijloacele de transport — un rol de mare importanţă pe piaţa turistică îl are şi 
componenta „căi şi mijloace de transport”. Atunci când căile de transport (terestre, 
maritime şi fluviale, aeriene, feroviare) sunt modernizate şi când mijloacele de transport 
cu care se efectuează activitatea turistică au un grad mare de siguranţă, sunt moderne şi 
dotate cu ultimele îmbunătăţiri posibile (aer condiţionat, ventilaţie, viteză de croazieră 
mare, spaţii de relaxare - săli Spa, de cinema, de sport — pe vase de croazieră), vor 
atrage după sine creşterea consumului turistic. Reversul situaţiei prezentate mai sus, 
duce la scăderea consumului turistic. 

1) Mijloacele de comunicare includ orice canal de promovare, de informare, de 
stimulare a consumului etc. (radio, TV, pliante, mass-media scrisă, prezentări video, 
rețele sociale etc.), care sunt folosite de către ofertanţii de produse şi servicii turistice cu 
scopul mediatizării ofertelor turistice. 

Dacă s-ar dori ca pentru noţiunea de „piaţă turistică” să se facă o delimitare din 


punct de vedere conceptual, ar fi necesar a se lua în calcul şi următoarele considerente: 

> ce firme (particulare sau de stat) prestează servicii de turism; 

> căror categorii de consumatori de turism li se adresează ofertele lansate şi ce 
particularități specifice au aceşti beneficiari; 

> în formarea produsului turistic trebuie să se regăsească serviciile propuse, 
atracția naturală, perioada când se va consuma actul turistic, modalităţile economice în 
care se produce acțiunea de vânzare-cumpărare a serviciilor turistice etc. 

Bazându-ne pe considerentele expuse anterior, desprindem următoarele 
caracteristici, specifice pieţei turistice (Cosmescu, 1998): 

> finalitatea pieţei turistice este specifică, caz în care turiştii obțin experienţe şi 
satisfacţii proprii specifice acestui sector de activitate; 

> fragmentarea multiplă a pieţei turistice, datorită confruntării dintre o ofertă 
foarte bogată şi eterogenă, pe de o parte, şi cererea determinată de preferinţele, de 
subiectivismul şi caracteristicile turiştilor, pe de altă parte; 

> nivelul ridicat de complexitate a pieţei turistice, fiindcă oferta turistică este 
percepută iniţial ca subiectivă şi abia în timpul desfăşurării prestaţiei concrete capătă 
obiectivitate; 

> multitudinea decidenţilor de pe această piaţă, fapt ce determină ca achiziţia unui 
anumit produs turistic să poarte amprenta multora din cei implicaţi; 

> piaţa turistică prezintă un grad mai mare de risc decât în cazul unor servicii sau a 
unor bunuri materiale şi prin urmare ofertanţii de produse şi servicii turistice se 
confruntă cu un nivel ridicat de incertitudine. 

Piaţa turistică se poate defini şi astfel: „sfera economică de interferenţă a 
intereselor purtătorilor ofertei turistice, materializată prin consum [...] interferență 
transformată prin suprapunere în timp şi spaţiu a celor doi factori (oferta şi cererea)” 
(Cosmescu, 1998). 

Folosind produse şi servicii turistice complexe, piaţa turistică reprezintă un 
„conglomerat de subdiviziuni, la rândul lor alcătuite dintr-o multitudine de segmente de 
piaţă”, segmente care sunt identificate, descrise şi dimensionate prin intermediul unor 
tehnici şi procedee similare celor utilizate în marketingul bunurilor materiale (Vorzsăk 
et al., 2006). 

Se impune ca firmele ce prestează servicii turistice, precum şi toţi cei implicaţi 
în acest domeniu, să îşi respecte statutul, să manifeste seriozitate, amabilitate, să ofere 
servicii specifice categoriilor de beneficiari (elevi, studenţi, militari, pensionari, pelerini, 


persoane active etc.), să diversifice oferta, să aibă personal calificat, să cunoască 

amănunţit mutaţiile ce intervin sau pot surveni în piaţa turistică etc. Şi asta, pentru că în 
piaţa turistică activează mulţi decidenţi ce o pot influenţa într-un fel sau altul. Apoi, pot 
apărea riscuri, confruntări (obiective sau subiective) între oferta turistică prezentată şi 
aşteptările turiştilor definite sub forma cererii turistice, care este: „formată din 
ansamblul persoanelor care îşi manifestă dorinţa de a se deplasa periodic şi temporar în 
afara reşedinţei proprii, pentru alte motive decât prestarea unei activităţi remunerate la 
locul de destinaţie” (Niţă I. & Niţă C., 2008). 

În cele ce urmează prezentăm sumar cele două componente semnificative ale 
pieţei turistice: cererea turistică şi oferta turistică. 

Cererea turistică are la bază motivațiile care pot determina turiştii să efectueze 
călătoria, excursia etc. (Niţă I. & Niţă C., 2008), cum ar fi: 

> nevoia şi dorinţa să petreacă timpul liber într-o modalitate cât mai plăcută; 
vizitarea prietenilor şi a rudelor; 
dezvoltarea intelectuală (turism cultural); 
manifestarea credinţei (turism religios) 
agrement; 
tratament medical şi cosmetic (turism medical şi de cură balneară); 
participări la evenimente profesionale (turism de afaceri); 


modul în care sunt organizate, respectiv oferite serviciile turistice; 


VYv Yv Yv Yv NV V Y 


veniturile disponibile. 

Din aceeaşi sursă bibliografică, deducem că cererea turistică poate fi redată şi 
prin cheltuielile turistice care sunt rezultatul consumului turistic (efectuate anterior 
deplasării turistice — se fac achiziţii de obiecte, de bunuri şi echipamente necesare, se 
efectuează plata vizelor, a asigurării medicale şi de călătorie etc.). Dacă este cazul, în 
timpul călătoriei turistice sau la destinaţia turistică se vor mai plăti alte taxe (transport la 
alte obiective turistice de pe traseu neincluse in program, facilități la cazare sau masă, 
procurarea de suveniruri, practicarea unor activităţi neincluse în program etc.). 

Conform (Niţă I. & Niţă C., 2008), cheltuielile turistice au o pondere după cum 
urmează: cazare şi restaurante/alimentaţie 40%-50%,; transport 30%-50%; agrement şi 
alte consumuri specifice (alte cheltuieli) 20%-30%. 

Ca și particularități ale cererii turistice amintim următoarele: (Vorzsâk et al., 2006) 

> este semnificativ afectată de sezonalitate: perioadele de sezon determină o 
creştere semnificativă a cererii turistice, în timp ce perioadele de extrasezon se 


confruntă cu o diminuare semnificativă a ei; 

> are un caracter eterogen; 

> este sensibilă, în sensul că este afectată de evoluţiile economice globale şi 
naţionale sau de modificările înregistrate la nivelul psihologiei consumatorului; 

> are un grad ridicat de mobilitate impus de forma rigidă a ofertei: consumul 
serviciilor turistice presupune deplasarea în mod obligatoriu a clientului la destinația 
turistică aleasă (naţională sau internațională). 

Desigur, există factori specifici care pot influenţa sau determina în anumite 
momente sau permanent nivelul cererii turistice, cum ar fi: 

a) factori economici (nivelul de trai, puterea de cumpărare a turiştilor, ofertă 
diversificată şi promovată de petrecere a timpului liber, a concediilor); 

b) factori demografici şi sociali (clienţii generează preferinţe legate de turism, 
circulaţia liberă a persoanelor-constituie factori de stimulare sau de inhibare pentru 
dezvoltarea şi evoluția activităților turistice, prin apariția/dispariţia anumitor destinaţii 
turistice; permiterea/interzicerea deplasării unor cetăţeni către unele destinaţii din ţară 
sau străinătate); 

c) factori determinaţi de mediul extern: factorii globali/naţionali de natură 
politică, economică, socială, tehnologică; influenţa mass-media; activităţi de marketing 
pentru turism; opinii ale rudelor, prietenilor, a altor persoane. 

Oferta turistică „grupează ansamblul elementelor care concură la obţinerea 
produsului turistic, respectiv: potenţialul natural şi antropic, echipamentul de 
„producție? a serviciilor turistice, diversitatea bunurilor materiale (industriale, 
alimentare) destinate consumului turistic, forța de muncă specializată în activităţile 
specifice turismului, infrastructura turistică şi condiţiile de comercializare (preţ, 
înlesniri etc.)” (Cosmescu, 1998). 

Particularităţile ofertei turistice se referă la faptul că este complexă, eterogenă şi 
rigidă (impune deplasarea clientului într-o altă destinaţie, nu poate fi stocată, nu poate fi 
modificată în funcţie de sezonalitatea cererii — spre exemplu, nu se poate mări sau micşora 
numărul de camere a unei pensiuni turistice pe timp de iarna sau pe timp de vară). 

O clasificare a ofertei turistice s-ar prezenta astfel: 

> oferta turismului de vacanţă (turism de odihnă şi de recreere, practicat 
individual sau în grup; turism balnear; turism sportiv); 

> oferta turismului de sănătate (turism de tratament); 

> oferta turismului de afaceri (turism itinerant; turism de congrese şi convenții; 


turism cu titlu stimulator); 

> oferta turismului cultural (turism de studii; schimb de experienţă; iniţiere 
tehnică, artistică; festivaluri; turism religios). (Cosmescu, 1998) 

Nu trebuie omis faptul că pot apărea şi factori ce pot condiționa şi influenţa într- 
un fel oferta turistică, precum: „teritoriul; sectorul terțiar; baza tehnico-materială” (Niţă 
I. & Niţă C., 2008). 

Cum se manifestă aceştia? Teritoriul influenţează cantitativ (capacitatea de 
primire turistică) şi/sau calitativ (atractivitatea destinaţiei) oferta turistică. Nu trebuie 
omis faptul că dezvoltându-se oferta turistică pot apărea şi efecte nedorite, de genul: 
supraaglomerarea în zonele turistice a căilor de acces, a mijloacelor de transport; 
poluarea aerului este în creştere, datorită în mare parte consumului mare a 
combustibililor utilizaţi de mijloacele de transport; poluarea sonică (produsă de turişti, 
de mijloacele de transport etc.); poluarea cu deşeuri (hârtie, ambalaje, peturi, sticle, 
resturi menajere, ţigări) a mediului de către turişti; pericol de incendii; construirea de 
pensiuni sau hoteluri în zone păduroase, practicarea unor activităţi turistice (schi, 
drumeţii, căţărări etc.), au drept consecinţă distrugerea naturală a zonei, a habitatelor 
animalelor specific arealului respectiv. 

Sectorul terțiar contribuie la crearea PIB (în ţările cu economie dezvoltată, 
serviciile contribuie la crearea PIB-ului în proporție de 65%-75%) şi urmăreşte creşterea 
resurselor financiare folosite în servicii. 

Baza tehnico-materială condiționează desfăşurarea şi dezvoltarea activităţii 
turistice, fiind o condiţie necesară, dar nu suficientă. Între baza tehnico-materială şi 
serviciile turistice există o similitudine referitoare la adaptarea bazei tehnico-materiale 
la un anumit nivel al cererii turistice şi stabilirea unei corespondențe dintre baza 
tehnico-materială şi resursele naturale turistice etc. 

Corolarul celor prezentate mai sus poate fi redat succinct astfel: turismul este 
constituit din variate produse şi servicii, experiențe generate de prestația, calitatea şi 
trăirea propriu-zisă a turistului în ambientul destinaţiei. 

În lumina aspectelor prezentate pe parcursul acestui capitol concluzionăm 
următoarele: 

Studiul literaturii consacrate în domeniul turismului ne amintește despre 
existența unei dispute eterne cu privire la rădăcinile etimologice ale termenului turism 
(acestea sunt greu de localizat). Apreciem că fiecare dintre coordonatele etimologice 
menționate sunt esențiale pentru delimitarea între noțiunea de turism şi turism ca 


activitate economică. Fiecare definiție lămureşte anumite aspecte referitoare la această 

delimitare, însă într-o măsură limitată la un anumit aspect, astfel încât nu putem 
considera niciuna dintre ele ca fiind completă. În literatura de specialitate se regăsește o 
mare varietate de definiții referitoare la termenul turist. 

Din studiul literaturii de specialitate trebuie reținut faptul că dezvoltarea 
turismului de-a lungul timpului s-a realizat într-o strânsă corelaţie cu dezvoltarea şi cu 
extinderea mijloacelor de transport, această observaţie aplicându-se şi în cazul turismul 
spațial. 

În același timp, trebuie menţionate următoarele aspecte ce caracterizează 
mişcarea turistică internaţională. Astfel, o primă condiţie este deplasarea peste hotare, în 
scop turistic, fără remunerare la destinaţie, apelând la două sau mai multe servicii 
specifice (transport, cazare, alimentaţie, agrement etc.). Această condiție generează 
informații şi elemente valoaroase în analizele ulterioare ale surselor de venit și ale 
veniturilor realizate de destinații. Apoi, un alt aspect demn de luat în considerare îl 
constituie factorii de motivație a consumului turistic, care la rândul lor generează 
multiple forme de concretizare a produselor şi prestaţiilor turistice şi de ospitalitate. Nu 
în ultimul rând, trebuie avute în vedere evenimentele care, prin impactul lor mai 
degrabă negativ, pot determina comportamentul turiştilor pe piaţa internațională. În 
acest sens, trebuie avute în vedere reacțiile dihotomice pe care le-au generat actele 
teroriste la nivelul destinațiilor consacrate ale spațiului vest-european, respectiv în 
cadrul unor destinații emergente sau în plină dezvoltare (de pildă Turcia, dar şi statele 
arabe nord-africane, în opoziţie cu cererea crescândă pentru destinații ale Orientului 
Mijlociu, în speță Dubai). 

Concomitent cu evidențierea dezvoltării acestui sector identificăm pe parcursul 
prezentului capitol condiţiile de mediu politic, economic şi social care influențează 
semnificativ turismul, în special în zilele noastre mai mult ca oricând, acestea toate 
aflându-se într-o relație de intercondiționare care în timp s-a tradus atât prin evoluția 


favorabilă a industriei turistice, cât şi prin efecte nefavorabile asupra acesteia. 

II. EVOLUŢIA TURISMULUI INTERNAȚIONAL 


2.1. Dinamica turismului internaţional la nivel global 


Evoluţia turismului, respectiv a turismului internațional, se caracterizează la 
nivel mondial printr-o tendinţă de creştere ca rezultat al influenţei favorabile a factorilor 
economici, sociali, demografici și politici. Dorinţa oamenilor de a vizita alte 
țări/regiuni, de a cunoaşte alte civilizaţii, precum şi progresul tehnic înregistrat în 
domeniul transporturilor care permite călătorii mai rapide şi mai confortabile pe distanţe 
din ce în ce mai lungi, a dus la o importantă creştere a turismului internațional la nivel 
mondial. 

Această evoluție ascendentă a turismului internațional, chiar şi în perioade 
nefavorabile din punct de vedere social, economic şi politic, a determinat ca turismul să 
fie considerat unul dintre sectoarele economice cele mai dinamice. 

Dezvoltarea turismului internaţional poate fi analizată pe baza următorilor 
indicatori statistici de bază: sosirile de turişti internaționali, plecările de turişti 
internaționali, veniturile (încasările) din turismul internaţional şi cheltuielile din 
turismul internaţional. Acești indicatori permit analiza şi caracterizarea dinamicii 
acestui sector şi sunt definiti în cele ce urmează”. 

Sosirile de turiști internaționali (International tourism, number of arrivals) 
STI’? sunt date de turiştii internaţionali care intră în ţară (persoane care înnoptează 
pentru cel puţin o noapte). Reprezintă numărul de turişti care călătoresc într-o altă ţară 
decât cea în care își au reşedinţa obişnuită, pentru o perioadă care nu depășește 12 luni 
şi al căror scop principal al vizitării nu îl reprezintă vreo activitate remunerată din 
interiorul țării vizitate. Atunci când nu sunt disponibile date privind numărul de turiști, 
este afişat numărul de vizitatori, care include turiştii, vizitatorii de o zi, pasagerii de 
croazieră şi membrii echipajului. Sursele şi metodele de colectare a datelor referitoare la 
sosirile din turismul internaţional diferă de la o ţară la alta. În unele cazuri, datele provin 
din statisticile de frontieră (poliție, imigrări etc.) şi sunt completate cu rapoartele de 
frontieră. În alte cazuri, datele provin de la unităţile de cazare turistică. Pentru unele ţări 
numărul de sosiri este limitat la sosirile pe calea aerului, iar pentru altele la sosirile care 


sunt înregistrate la nivelul hotelurilor sau al altor unități de primire turistică cu funcție 


27 Conform definiţiei preluate din World Development Indicators, Databank WorldBank. 
28 Pe parcursul lucrării vom folosi abrevierea STI atunci când facem referire la acest indicator. 

de cazare. Unele țări includ sosiri ale cetăţenilor care au reşedinţa în străinătate, în timp 
ce altele nu. Prin urmare, ar trebui să se menţină prudenţa în compararea sosirilor la 
nivelul diferitelor țări. Datele privind turiștii care intră în ţară se referă la numărul de 
sosiri, nu la numărul de persoane care călătoresc. Astfel, o persoană care efectuează mai 
multe călătorii într-o ţară într-o anumită perioadă este considerată de fiecare dată ca 
fiind o nouă sosire. Acesta este şi motivul pentru care statistica existentă la nivel 
mondial nu prezintă un grad absolut de exactitate. 

Plecările de turişti internaţionali (International tourism, number of 
departures) - PTI? sunt date de turiştii care ies din țară. Reprezintă numărul de plecări 
pe care oamenii le fac din ţara lor de reşedinţă obișnuită în orice altă ţară cu un scop 
diferit decât acela de a desfăşura o activitate remunerată în ţara vizitată. Datele privind 
turiștii externi se referă la numărul de plecări, nu la numărul de persoane care 
călătoresc. Astfel, o persoană care efectuează mai multe călătorii dintr-o ţară într-o 
anumită perioadă este considerată de fiecare dată ca o nouă plecare. 

Veniturile din turismul internaţional (International tourism, receipts) - VTIO 
reprezintă cheltuieli efectuate într-o anumită țară de către vizitatorii internaționali 
(international inbound visitors), inclusiv plățile către transportatorii naţionali pentru 
transportul internaţional. Aceste încasări includ şi orice altă plată anticipată efectuată 
pentru bunuri sau servicii primite în ţara de destinație, precum şi încasări de la 
vizitatorii de o zi (same-day visitors - vizitator internaţional care stă mai puţin de 24 de 
ore în țara vizitată și care nu înnoptează la destinaţie), cu excepția cazului în care 
acestea sunt suficient de importante pentru a justifica clasificarea separată. Datele sunt 
exprimate în dolari SUA. 

Cheltuielile pentru turismul internaţional“! (International tourism, expen- 
ditures) - CTI? reprezintă cheltuieli efectuate de rezidenții diverselor state ale lumii în 
alte ţări, inclusiv plăţile către transportatorii străini pentru transportul internațional. 
Aceste cheltuieli pot include şi cheltuielile rezidenților care călătoresc în străinătate ca 
vizitatori de o zi. Datele sunt exprimate în dolari SUA. 

În evoluţia acestor indicatori, există numeroși factori determinanţi comuni 
tuturor regiunilor, dat fiind faptul că de-a lungul timpului numeroase țări/regiuni s-au 
? Pe parcursul lucrării vom folosi abrevierea PTI atunci când facem referire la acest indicator. 

3 Pe parcursul lucrării vom folosi abrevierea VTI atunci când facem referire la acest indicator. 
31 Literatura vehiculează următoarele concepte: Cheltuieli pentru turismul internațional, Cheltuieli turistice 
internaționale, Cheltuieli în turismul internațional. În accepțiunea noastră în continuare vom folosi 


termenul de Cheltuieli pentru turismul internaţional. 
32 Pe parcursul lucrării vom folosi abrevierea CTI atunci când facem referire la acest indicator. 

axat pe dezvoltarea circulaţiei turistice interne şi internaționale, prin investiții în acest 
sector, activităţi promoţionale, infrastructură dezvoltată, facilităţi acordate, în vederea 
atragerii anuale a unui număr tot mai mare de turişti interni şi internaționali. 

Graficele nr. 1 şi 2 prezentate mai jos redau la nivel mondial sosirile, respectiv 
plecările de turişti internaționali (exprimate în milioane de persoane), precum și 
veniturile din turismul internaţional, respectiv cheltuielile pentru turismul internațional 


(exprimate în milioane USD) aferente perioadei 2000-2015. 

—@— Sosiri de turisti internationali —@— Plecări de turiști internaţionali 


Graficul nr. 1 Evoluţia STI şi a PTI la nivel mondial în perioada 2000-2015 


(milioane de persoane) 


Numărul de sosiri turistice internaționale reprezintă principalul indicator de 
măsurare a circulaţiei turistice. Se poate observa o creştere continuă atât a sosirilor, cât 
şi a plecărilor de turişti internaționali, cu mici perioade de încetinire a ritmului de 
creştere în anul 2003, respectiv 2009. STI au crescut de la 677 milioane la nivel global 
în 2000, la aproximativ 955 milioane în 2010, atingând în 2015 cifra de 1200 milioane 
(o creştere semnificativă, cu aproximativ 77% faţă de anul 2000). Similar, PTI au avut 
un trend ascendent de la 822 milioane la nivel global în 2000, la aproximativ 1.129 
milioane în 2010, atingând in 2015 pragul de 1.360 milioane (o creştere cu aproximativ 
65% față de anul 2000). Indicatorul PTI prezintă o creştere mult mai accentuată 
comparat cu STI. Diferența la nivel mondial dintre sosirile şi plecările turiștilor 
internaționali se datorează metodei diferite de măsurare a acestor doi indicatori la 


nivelul diferitelor ţări. 

—@— Venituri din turismul international —@— Cheltuieli pentru turismul international 


Graficul nr. 2 Evoluția VTI şi a CTI la nivel mondial în perioada 2000-2015 
(milioane USD) 


Aceeaşi concluzie o putem evidenția şi în legătură cu veniturile din turismul 
internațional, respectiv cheltuielile pentru turismul internațional: creşterea continuă a 
acestor doi indicatori statistici, dintre care creşterea cea mai accentuată o au VTI, cu o 
încetinire a ritmului de creştere în anii 2001, 2009, respectiv 2015. Însă, comparat cu 
creşterile înregistrate în cazul STI şi a PTI, în cazul VTI şi a CTI creşterile sunt 
uimitoare: VTI au crescut în anul 2015 cu aproximativ 151% față de anul 2000, în timp 
ce CTI au crescut cu aproximativ 156%. VTI au avut un trend ascendent de la 572.778 
milioane USD în 2000 la aproximativ 1.436.984 milioane USD în 2015, în timp ce CTI 
au avut un trend ascendent de la 536.493 milioane USD în 2000 la aproximativ 
1.371.214 milioane USD în 2015. Diferența la nivel mondial dintre veniturile din 
turismul internațional şi cheltuielile pentru turismul internațional se datorează modului 
diferit de măsurare a acestor doi indicatori la nivelul diferitelor țări. Creşterea VTI se 
datorează fenomenului inflaționist, creșterii numărului de STI, a distanțelor de 
deplasare, a creşterii duratei sejurului. 

În cele ce urmează se impune acordarea unei atenții sporite factorilor ce au 


determinat cele mai sus menționate. Astfel, amintim: 

a) modificarea preferințelor consumatorilor în ceea ce priveşte destinațiile 
turistice şi extinderea obiceiurilor de a călători“: în perioada 2000-2015 turiştii au 
început să se orienteze tot mai mult către țări din Africa precum Namibia, Tanzania, 
Nigeria, Gambia, Rwanda, Zimbabwe şi Madagascar (acest lucru datorându-se în 
principal cunoașterii lor iniţiale scăzute la nivel internaţional). În acelaşi timp, China, 
împreună cu Hong Kong şi Macao, devine lider de neegalat al turismului asiatic, urmată 
de Malaezia. Ţări europene precum Iugoslavia, Croaţia, Slovacia, Bulgaria, Slovenia, 
Georgia, Armenia, respectiv statele BRICS - Brazilia, Rusia, India, China şi Africa de 
Sud şi ţări ale Orientului Mijlociu precum Palestina, Liban, Iordania şi Emiratele Arabe 
Unite, au câştigat o pondere tot mai mare ca şi destinaţii turistice atractive. În acelaşi 
timp, destinații precum Vietnam, Singapore, Cambodgia, Filipine, Thailanda, Indonezia, 
Sri Lanka şi Maldive au înregistrat creşteri semnificative în preferințele consumatorilor. 
Din punctul de vedere al obiceiurilor de a călători, în perioada analizată turiștii au 
preferat să călătorească tot mai mult cu avionul (mai ales ca urmare a creşterii zborurilor 
low-cost spre multe destinaţii turistice) în detrimentul trenului sau al automobilului 
personal; 

b) creșterea semnificativă de ţări şi zone geografice incluse în circuitul 
turistic, determinată în principal de cererea din partea unui număr tot mai mare de 
persoane care mereu sunt în căutarea experiențelor autentice sau sunt motivate de 
nevoia de contact cu „noul”, de descoperirea stilului local, de necesitatea de a a evada 
din ritmul activităţii cotidiene în locuri nevizitate de ei încă, respectiv de costul mic al 
unor călătorii; 

c) îmbunătățirea legislaţiei naţionale în multe ţări în vederea stimulării 
turismului: spre exemplu, politicile privind vizele produc un impediment pentru 
călătorii şi turism. Acordarea facilă a vizei este unul dintre ingredientele de bază pentru 
atragerea turiștilor străini. Costurile privind solicitarea vizei (directe, cum ar fi costurile 
monetare, sau indirecte, cum ar fi timpul de aşteptare şi cheltuielile cu călătoriile 
asociate obținerii vizei, respectiv cu documentele solicitate) deseori descurajează 
călătoriile în destinațiile turistice unde trebuie solicitată viză, şi redirecţionează cererea 
către alte destinaţii. Conform raportului UNWTO privind deschiderea vizelor”, în 2015, 


39% din populația lumii a putut călători fără a obține o viză înainte de plecare 


33 Aspecte abordate și în (Ferreira et al., 2016). 
34 UNWTO, Visa Openness Report 2015, disponibil la 
https://www.eunwto.org/doi/pdf/ 10.181 11/9789284417384, accesat la 18/06/2016 

comparativ cu doar 23% în 2008. În medie, 18% din populaţia lumii a reușit să 
călătorească către o destinaţie fără viză în 2015, comparativ cu 17% în 2008. 
Economiile emergente au continuat să fie mai deschise decât economiile avansate. La 
nivel regional, Asia de Sud-Est, Africa de Est, Caraibe şi Oceania erau zonele cele mai 
deschise, în timp ce Africa Centrală, Africa de Nord şi America de Nord erau în 2015 
cele mai restrictive subregiuni. 

Prezentăm câteva exemple care evidențiază îmbunătățirea politicii privind 
accesibilitatea vizei în diverse ţări şi impactul acesteia asupra sosirilor turistice. 

v În 2007 Canada a ridicat obligativitatea de a deţine viză pentru cetăţenii 
din Cehia. Sosirile turistice din Cehia în Canada au înregistrat o creștere de 36,5% în 
perioada 2007-2008, dintre care 20% se estimează că sunt rezultatul ridicării 
obligativităţii vizelor. 

v În 2008, SUA și-a extins programul privind exonerarea de obligaţia de a 
deține viză incluzând și Cehia, Estonia, Ungaria, Letonia, Lituania, Slovacia şi Coreea. 
Ca urmare, cumulat sosirile turistice din aceste ţări au crescut cu 46% până în 2011. 

v În 2008, China a fost adăugată la programul de exonerare de viză din 
Coreea pentru Insula Jeju, cea mai mare insulă din Coreea și o destinație turistică 
importantă. Până în 2009, sosirile turiştilor chinezi în Coreea au crescut cu 64,5% faţă 
de anul 2005. 

v În 2009, Marea Britanie a început să permită turiştilor din Taiwan a căror 
vizită era de mai puţin de şase luni să intre în țară fără viză. Astfel, STI au crescut brusc 
în 2009 (39,6%) şi creşterea anuală medie a sosirilor din Taiwan a fost de 6,6% pentru 
perioada 2009-2011. 

v În 2010, India a înlesnit restricţiile de viză referitoare la sosirile din 11 
țări (Noua Zeelandă, Finlanda, Luxemburg, Japonia, Indonezia, Filipine, Singapore, 
Cambodgia, Laos, Myanmar şi Vietnam). Efectul pozitiv care a avut loc ca rezultat al 
programului a fost o creștere a numărului de sosiri combinate din cele 11 ţări cu 10,6%. 

v În 2013 Japonia a adoptat o politică de relaxare a vizelor şi a înregistrat 
ulterior o creştere cu 169% a sosirilor turistice internaționale. Această creştere se 
datorează în mare parte sosirilor turistice din Thailanda, Malaezia şi Indonezia, țări care 
au beneficiat de regula de scutire a vizelor în Japonia; 

d) creșterea veniturilor populației la nivel mondial: spre exemplu, dacă ne 
referim strict la nivelul salariului mediu pe economie, este important de menționat 


faptul că în ultimul deceniu salariile medii s-au dublat în China, s-au majorat cu 

aproximativ 60% în India şi au avut o creștere cuprinsă între 20 și 40% în Indonezia, 
Brazilia, Africa de Sud, Turcia şi Federaţia Rusă. În China creşterea salariilor a fost mai 
rapidă decât în alte țări; 

e) creșterea puternică a cererii şi ofertei turistice în zone precum Asia de 
Sud-Est, Europa de Est, Noua Zeelandă și Australia; 

f) asigurarea continuă a pregătirii profesionale pentru personalul angajat 
în turism prin eforturile marilor lanţuri hoteliere, ale companiilor de croaziere etc; 

g) educarea populației în sensul consumării produselor turistice, 

h) creșterea duratei medii a sejurului. 

i) Open Skies - liberalizarea spaţiului aerian şi creşterea ofertei de zboruri 
low-cost. 

La nivel mondial în intervalul 2000-2015, STI medii au fost de 897,38 milioane, 
ceea ce corespunde unei creşteri anuale medii de 4,19%, în timp ce PTI medii au fost de 
1.055,26 milioane, ceea ce corespunde unei creşteri anuale medii de 3,84%. Perioada 
2010-2015 a fost marcată de o continuă creştere, numărul de sosiri şi plecări de turişti 
internaționali înregistrând o evoluție mult peste medie. VTI medii au fost de 994.535,22 
mld. USD (creşterea anuală medie fiind de 6,37%), iar CTI medii au fost de 921.064,40 
mld. USD (creşterea anuală medie fiind de 6,59%). Aceasta se datorează faptului că de- 
a lungul timpului numeroase ţări au fost axate în atragerea unui număr semnificativ de 
turiști, precum şi în transformarea turismului într-o sursă de bogăţie. 

Marea majoritate a călătoriilor internaţionale au loc la nivelul regiunilor din care 
provin turiştii, cu aproximativ patru din cinci sosiri originare din aceeaşi regiune. Piețe 
sursă pentru turismul internațional au fost reprezentate în mare parte de economiile 
avansate ale Europei, ale Americii, Asiei și Pacificului. Europa este în prezent cea mai 
mare regiune sursă la nivel mondial, generând jumătate din STI, urmată de Asia şi 
Pacific (24%), America (17%), Orientul Mijlociu (3%) şi Africa (3%). 

Bazându-ne pe evoluția anuală a valorii indicatorilor analizaţi în perioada 2000- 
2015, concluzionăm faptul că turismul a reprezentat unul dintre sectoarele economice 
care a făcut faţă crizei economice mondiale de la sfârşitul primului deceniu al secolului 
al XXI-lea. Pentru a susține aspectele anterior evidenţiate, considerăm relevante 
clasamentele destinaţiilor turistice la nivel mondial prezentate mai jos. Atunci când se 
clasifică destinațiile turistice internaționale de top, este de preferat să se ia în calcul mai 


mult decât un singur indicator. Astfel, clasamentul este realizat pe baza celor doi 

indicatori cheie pentru turismul receptor: sosirile turistice internaţionale şi veniturile 


din turismul internaţional. 


Număr de turişti Creştere 
Top destinaţii turistice 2015 
(mil.) (2015/2014) 

1 Franța 84.5 0.9 
2 SUA 77.5 3.3 
3 Spania 68.2 5.0 
4 China 56.9 2.3 
5 Italia 50.7 4.4 
6 Turcia 39.5 -0.8 
7 Germania 35.0 6.0 
8 Marea Britanie 34.4 5.6 
9 Mexic 32.1 9.4 
10 Federația Rusă 31.3 5.0 


Datele așa cum au fost colectate de UNWTO în August 2016 


Tabelul nr. 1 Performanța principalelor ţări căutate de turişti conform UNWTO 


Referitor la STI, Top 10 în 2015 a rămas relativ neschimbat față de anul 
precedent, cu o singură modificare minoră: Mexic a urcat un loc în clasament în faţa 
Federaţiei Ruse. 

Comparând însă Top 10 din 2015 cu Top 10 din 2000, constatăm următoarele: 
liderii în top au rămas aceeaşi (primele trei ţări clasate în acest top: Franţa, SUA, 
Spania); Italia şi China au schimbat locul în clasament; Marea Britanie, Mexic şi 
Federaţia Rusă au coborât în clasament, în timp ce Germania a urcat trei poziţii; nou 
intrată în clasament este Turcia, în timp ce Canada a părăsit Top 10. Aceste rezultate 
s-au realizat în ciuda faptului că ţările au înregistrat diferențe semnificative referitoare la 
categoriile de turiști pe care îi atrag, durata medie de şedere şi cheltuielile pe călătorie. 

În ceea ce priveşte VTI, modificările în clasament reflectă nu numai performanța 
relativă, dar şi fluctuațiile cursului de schimb între monedele locale şi dolarul american. 
Acesta a fost un caz special în 2015, când dolarul american s-a apreciat considerabil față 
de euro şi multe alte monede mondiale. Primele patru locuri din clasament sunt ocupate 


de aceleaşi ţări ca şi în cazul STI, deşi într-o ordine diferită. Este interesant de 

menționat faptul că în clasament regăsim state ale căror VTI au crescut considerabil față 
de anul precedent: Thailanda (+16%), China (+8%) şi SUA (+7%), dar şi state ale căror 
VTI au scăzut semnificativ față de anul precedent: Macao (-26%), Franța (-21%) şi 
Germania (-15%). Ultimele două clasate în top sunt cele două destinații chineze Hong 
Kong și Macao, care au regim administrativ special. Evidenţiem faptul că China, 
împreună cu cele două destinaţii chineze Hong Kong și Macao, ocupă trei poziţii în 


acest top. 


Încasări Creştere 
Top destinaţii turistice 2015 
(miliarde USD) (2015/2014) 
1 SUA 204.5 6.9 
2 China 114.1 8.3 
3 Spania 56.5 -13.2 
4 Franța 45.9 -21.0 
5 Marea Britanie 45.5 -2.3 
6 Thailanda 44.6 16.0 
7 Italia 39.4 -13.3 
8 Germania 36.9 -14.9 
9 Hong Kong 36.2 -5.8 
(China) 
10 Macao (China) 31.3 -26.4 


Datele așa cum au fost colectate de UNWTO în August 2016 
Tabelul nr. 2 Performanţa statelor cu cele mai mari încasări turistice 


conform UNWTO 


În ciuda mai multor factori nefavorabili prezentați în paragraful 1.4., turismul 
internațional a crescut fără întrerupere. Anul 2015 a reprezentat cel mai de succes an din 
perspectiva STI, respectiv a PTI, în timp ce anul 2014 a reprezentat cel mai de succes an 
din perspectiva VTI, respectiv a CTI. 

Graficele de mai jos prezintă analiza interdependenţei“” la nivel mondial dintre 


VTI şi STI, respectiv dintre CTI şi PTI. 


35 Pentru a măsura gradul de legătură dintre variabile am folosit trendul liniar, utilizând coeficientul de 
corelaţie al lui Pearson (R). 

Graficul nr. 3 Relaţia la nivel mondial dintre VTI şi STI 
în intervalul 2000-2015 


Diagrama de dispersie din graficul de mai sus are o tendință crescătoare, norul 


de puncte fiind situat în cadranele I şi I6 


. Dependenţa dintre VTI şi STI este pozitivă: 
o creştere a STI implică o creştere a VTI, iar dreapta de regresie are un trend ascendent. 
Pentru fiecare creştere a STI cu un milion de persoane, VTI cresc cu 1.827 milioane 
USD. Coeficientul de corelație este foarte apropiat de 1: r=0.9907, ceea ce indică o 
relație foarte strânsă între variabile — corelație foarte înaltă. Ținând cont de coeficientul 


de determinare“, concluzionăm că aproximativ 98% din variația VTI se poate explica 


prin relația liniară cu STI. 


3% Diagrama de dispersie se împarte în patru cadrane prin două drepte perpendiculare care trec prin 
punctul având coordonatele egale cu mediile celor două variabile 
37 Este egal cu pătratul coeficientului de corelație. 

Graficul nr. 4 Relația la nivel mondial dintre CTI şi PTI 
în intervalul 2000-2015 


Diagrama de dispersie din graficul de mai sus are o tendință crescătoare, norul 
de puncte fiind situat în cadranele I și III — similar cu situația prezentată în Graficul nr. 
3. Dependenţa dintre CTI şi PTI este pozitivă: o creştere a PTI implică o creştere a CTI, 
iar dreapta de regresie are un trend ascendent. Coeficientul de corelație este foarte 
apropiat de 1: r=0.9914, ceea ce indică o relație foarte strânsă între variabile — corelație 
foarte înaltă. Ținând cont de coeficientul de determinare, concluzionăm că aproximativ 
98% din variația CTI se poate explica prin relația liniară cu PTI. 

În ceea ce privește anul 20168, repartizarea sosirilor de turiști internaționali pe 
regiuni geografice indică poziția de lider a Europei (616,2 milioane), urmată de Asia şi 
zona Pacificului (308,4 milioane) şi de Americi (109,3 milioane). Urmează Africa şi 
Orientul Mijlociu. 

Repartizarea veniturilor din turismul internațional pe regiuni geografice relevă 
poziția de lider mondial a Europei (447,3 mld. USD), urmată de Asia și zona Pacificului 
(366,7 mld. USD), de Americi (313,2 mld. USD), Orientul Mijlociu (57,6 mld. USD) şi 
Africa (34,8 mld. USD). 


38 Deoarece nu există date disponibile în baza de date World Development Indicators, iar datele existente 
în UNWTO Tourism Highlights nu sunt comparabile cu cele analizate de noi, am considerat relevant să 
prezentăm situația aferentă anului 2016 independent, conform raportului UNWTO Tourism Highlights 
2017. 

Figura nr. 8 Repartizarea STI, respectiv a VTI, aferentă anului 2016” 


Până la debutul crizei economice globale la sfârşitul primului deceniu al 
secolului al XXI-lea, turismul reprezenta la nivel mondial sectorul economic care a 
înregistrat cel mai mare ritm de creştere: de la un fenomen specific doar anumitor 
categorii privilegiate de persoane, până la globalizarea lui din zilele noastre. Deşi, 
ulterior ritmul de creştere a turismului internațional a fost mai temperat în anumite 


perioade de timp, totuși tendința ascendentă este una continuă. 
2.2. Dinamica turismului internaţional pe regiuni geografice 


Pentru o caracterizare mai completă a dimensiunii fenomenului turistic am 
studiat evoluţiile indicatorilor de bază ai activităţii turistice şi la nivel regional. În 
evoluția acestor indicatori, există numeroși factori determinanți comuni tuturor 
regiunilor, dat fiind faptul că de-a lungul timpului numeroase țări/regiuni s-au axat pe 
dezvoltarea circulaţiei turistice interne şi internaționale, prin investiţii în acest sector, 
activități promoţionale, infrastructură dezvoltată, facilități acordate, în vederea atragerii 


anuale a unui număr tot mai mare de turişti interni şi internaționali. 


59 Sursa: UNWTO Tourism Highlights 2017. 

Aprofundarea analizei datelor accesibile în baza de date WDI - Databank 


WorldBank relevă existența următoarelor şase mari regiuni turistice: Africa; Asia de Est 


şi Pacific (EAS); Europa şi Asia Centrală (ECS); America Latină şi Caraibe (LCN); 


Orientul Mijlociu și Africa de Nord; și Asia de Sud (SAS). În cele ce urmează vom face 


o analiză comparativă a următoarelor patru regiuni: EAS, ECS, LCN și SAS“. 

Graficul nr. 5 a) Evoluția STI la nivelul celor 
patru regiuni analizate (milioane persoane) 

Graficul nr. 6 a) Evoluția PTI la nivelul celor patru 

Graficul nr. 5 b) Variația anuală (%) a STI la nivelul 
celor patru regiuni analizate 

Graficul nr. 6 b) Variația anuală (%) a PTI la 


nivelul celor patru regiuni analizate 


9 Datele accesibile în baza de date WorldBank sunt complete pentru perioada 2000-2015 doar pentru 
aceste patru regiuni, motiv pentru care o analiză comparativă a celor şase regiuni nu este relevantă din 


punctul nostru de vedere. 


69 


000. 


609,000.00 


509,000.00 
400,000.00 
300,000.00 + 
HW 000.00 — 


109,000.00 


dk lil. 


2003 2004 2005 2006 2007 2008 iu 2010-2011-2012 2013-2014 e 


5 20002 


2.00 


2000200120022003200420052006200720082009201020112012201320142015 15 
BEAS BECS m SAS BLCN Bas ais E m 
Graficul nr. 7 a) Evoluția VTI la nivelul celor patru Graficul nr. 7 b) Variația anuală (%) a VTI la 
regiuni analizate (milioane USD) nivelul celor patru regiuni analizate 
600000 % 
500000 - a 
400000 u 
i a pa bhlallu Will 

200000 - i | | Mı f il | | | || Il. | 

70000 E șI AH 3 2004 200% 7006 2007 7008 | WO 2011 2012 2003 704 | 
100000 i 
a REPER || 
POS PS || 

—B-—EAS = ECS ——SAS = LCN i HEAS MECS MSAS MLCN 

Examinarea indicatorilor statistici de bază ai evoluției fenomenului turistic la 
nivelul regiunilor analizate ne permite să desprindem câteva concluzii, ca dovadă în 
acest sens folosind datele prezentate în graficele de mai sus, prelucrare proprie. Astfel, 
se observă că: 

> explozia fenomenului turistic se resimte atât la nivelul sosirilor/plecărilor 
de turişti internaționali, cât şi la cel al veniturilor din turismul internațional, respectiv al 
cheltuielilor pentru turismul internațional; 

> dintre toate regiunile ECS a ocupat pe parcursul întregii perioade de 
analiză un loc de vârf, reprezentând destinația turistică favorită, cea mai frecventată şi 
matură la nivel mondial; 

> până la instaurarea crizei economice de la sfârșitul primului deceniu al 
secolului al XXI-lea se observă că toți cei patru indicatori au crescut constant, însă 


efectele nefavorabile ale acesteia s-au făcut resimțite semnificativ în anul 2009 (ca 

procent de variație anuală se înregistrează valori negative în cazul fiecărei regiuni 
pentru fiecare indicator de bază); 

> referitor la PTI, VTI, respectiv CTI, în perioada următoare crizei 
economice se poate observa oscilaţia la nivelul ECS, restul regiunilor bucurându-se de o 
tendință de creştere constantă şi susținută, deşi atrag un număr redus de vizitatori, 
respectiv sunt emițătoare de turişti mai modeste, comparat cu ECS. În schimb, referitor 
la STI, toate regiunile analizate se bucură de o creştere constantă, chiar dacă moderată; 

> în perioada analizată, este important de menționat consolidarea 
destinațiilor asiatice la nivelul sosirilor și al plecărilor turistice internaționale (la nivelul 
STI o creştere medie de aproximativ 11% comparat cu ECS care a înregistrat o creştere 
medie de aproximativ doar 7%; la nivelul PTI o creştere medie de aproximativ 10% 
comparat cu ECS care a înregistrat o creştere medie de aproximativ doar 7%). În anul 
2014, regiunea SAS a înregistrat rezultate surprinzătoare la nivelul STI (o creștere 
puternică de aproximativ 62% faţă de anul precedent), datorită creşterii ca destinație 
turistică a subregiunilor India, Sri Lanka şi Maldive. Aceste efecte benefice s-au făcut 
resimtite la nivelul CTI şi a VTI, această regiune înregistrând de asemenea cea mai 
semnificativă creştere medie dintre toate regiunile analizate. 

Nu putem ignora din analiza noastră şi regiunea Americilor (America de 
Nord, America de Sud şi America Centrală), dat fiind faptul că reprezintă, alături de 
Europa, una dintre regiunile turistice receptoare importante. Din aceste considerente, 
prezentăm pe scurt cele mai relevante aspecte la nivelul acestei regiuni în perioada 
2000-2015. 

Din punctul de vedere al turismului receptor, America a înregistrat, în 
general, creşteri în Caraibe, Columbia, Guatemala, Panama, Costa Rica, Honduras, 
Peru, Ecuador și Chile (țară care s-a bucurat de prosperitate continuă şi de investiții în 
produse noi, ceea ce a stimulat creşterea sosirilor de pe pieţele învecinate). 

În anul 2002, în principal datorită evenimentelor din 11 septembrie 2001, 
destinațiile din Americi au suferit scăderi din punctul de vedere al sosirilor turistice 
internaționale cu 4% față de perioada precedentă. Scăderile au fost deosebit de 
semnificative în America de Sud (-14%) şi în Caraibe (-5%), induse totodată şi de 
reducerea traficului de ieşire din SUA şi Argentina. În acest an, cu excepția Americii, 
toate celelalte regiuni la nivel mondial au înregistrat o creștere din punctul de vedere al 


turismului receptor. Rezultate nefavorabile au continuat să fie înregistrate şi în 2003, 

deși securitatea în SUA a rămas o preocupare principală şi situaţia s-a mai relaxat treptat 
în cursul anului (STI au scăzut cu 5% față de anul precedent). 

Anul 2007 reprezintă pentru Americi anul în care se resimte o îmbunătățire 
semnificativă comparativ cu precedenţi cinci. Veniturile din turismul internațional au 
crescut per ansamblu în această regiune cu 5%, în timp ce sosirile turistice 
internaționale au crescut peste aşteptări. În condiţiile în care America de Nord 
reprezintă mai mult de 67% din totalul regional, creșterea cu 5% pe continentul Nord 
American a determinat direct creşterea STI cu acelaşi procent la nivelul ambelor 
Americi. Acest lucru a condus şi la o creștere semnificativă a VTI pentru Americi, 
valoarea încasărilor din turismul internațional reprezentând la momentul respectiv 20% 
din totalul mondial. Creşterea turismului receptor poate fi atribuită deprecierii dolarului 
american, precum şi facilitării obținerii vizelor şi  clarificării normelor privind 
documentele necesare pentru a intra în SUA. 

În 2009, efectele recesiunii economice globale, precum şi incertitudinile ridicate 
de gripa tip A (H1N1), se resimt asupra Americilor: sosirile turistice internaţionale au 
scăzut cu 5%, în timp ce veniturile din turismul internațional au scăzut cu 10% (cea mai 
afectată dintre Americi a fost America de Nord). Lunile mai, iunie și iulie au înregistrat 
unele dintre cele mai semnificative scăderi ale sosirilor în 2009. 

Totodată, veniturile din turismul internațional în Americi au mai fost influențate 
semnificativ şi de fluctuațiile neobișnuit de puternice ale cursului de schimb din 2015 
(creșterea VTI a fost mai modestă faţă de anul precedent, + 3%, datorită dolarului mai 
puternic, făcând destinațiile din această regiune mai scumpe pentru aproape toate pieţele 


sursă). 


2.3. Turismul în unele ţări atractive ca destinaţie turistică 


2.3.1. Fenomenul turistic în ţările top destinaţie turistică 


Din punctul de vedere al dinamicii fenomenului turistic considerăm relevantă şi 
o analiză mai specifică. În acest sens, analizăm evoluţia fenomenului turistic în țările 
top destinații turistice din perioada 2000-2015 din punctul de vedere al sosirilor turistice 
internaționale, și anume: Franţa, SUA, Spania, Italia, China, Marea Britanie, Mexic, 
Canada, Germania, Austria, Macao (China), Hong Kong (China), Grecia, Turcia, 


Malaezia, Thailanda. 

Graficul nr. 9 Evoluția STI în ţările Top destinații turistice 


la nivel mondial în perioada 2000-2015 (milioane persoane) 


Pe baza datelor evidenţiate în graficul de mai sus, putem concluziona că sosirile 
turistice internaționale la nivelul Top destinaţiilor reprezintă puțin peste jumătate din 
turismul receptor în perioada 2000-2015 (media este de aproximativ 56%), ceea ce 
reprezintă o pondere semnificativă raportată la restul destinațiilor incluse în circuitele 


turistice. 


2.3.2. Japonia — strategii de promovare a turismului internaţional 


Unul dintre cele mai dezvoltate state ale lumii, Japonia, este națiunea industrială 
principală a Asiei, cu o economie bazată pe comerțul maritim, fiind cel mai mare 
generator de turiști din regiunea Asia-Pacific de Est. Reprezintă un important centru 
mondial al comerțului, tehnologiei, bucătăriei, culturii populare şi al cumpărăturilor, 
care în ultimii ani s-a bucurat de un turism în creştere (Abe, 1996; Andonian et al., 
2016). Deşi Japonia este a treia economie din lume, după SUA şi China, turiştii 
internaționali încă nu frecventează destinaţia într-un număr foarte mare, mai ales 
datorită barierelor economice. Responsabilitatea pentru industria turismului revine 


Ministerului Turismului, care supraveghează Organizaţia Naţională a Turismului din 

Japonia (INTO - Japan National Tourist Organization), al cărei rol este să promoveze o 
imagine corectă şi realistă a Japoniei pentru a spori înţelegerea internațională a ţării, în 
special în rândul comunităţii internaționale de afaceri. 

Japonia are o gamă largă de resurse turistice. Acestea cuprind, dar nu se 
limitează doar la următoarele: experiența culturii japoneze tradiționale, vindecarea şi 
tratamentul, spa-ul şi primăvara călduroasă cu cireşii înfloriți, peisajele naturale şi 
pitoreşti (de exemplu, Muntele Fuji care nu este doar simbolul Japoniei, ci este şi 
patrimoniu mondial), parcurile de cumpărături (mai ales în Tokyo), catering-ul/ 
mâncarea, Tokyo Disneyland (primul Disneyland de peste mări). Resursele turistice din 
Japonia sunt un amestec unic al tradiționalului (cel mai bine văzut în mediul rural) şi 
tehnologiile moderne (evidente în oraşele şi parcurile tematice precum Tokyo 
Disneyland şi Universal Studios Japonia). Japonia are, de asemenea, o resursă umană 
unică: tradiționalele gheișe (animatoare calificate care încă joacă un rol important 
pentru turismul de afaceri în corporaţii). 

Vizitatorii occidentali sunt în principal atraşi de: 

> Tokyo, care este mai presus de toate un centru de afaceri, dar și un oraș 

cu multe temple şi muzee. Districtul Ginza din Tokyo include Bursa de Valori, în timp 
ce activitățile de agrement sunt concentrate în cartierul Shinjuku; 

> Marea interioară a Japoniei (Inland Sea) situată între vestul Honshu şi 
Shikoku - care este probabil cea mai mare regiune pitorească a Japoniei, împânzită cu 
insule pitorești și numeroase temple budiste; 

> Nikko, Nara şi Ise - care sunt centre religioase, păstrând o mare parte a 
trecutului feudal din Japonia; 

> Kyoto, care a fost timp de secole, până în 1868, capitala imperială a 
Japoniei şi este un centru cultural ce păstrează tradițiile țării, sute de morminte şi 
temple, şi grădini inspirate de budismul Zen. Cu toate acestea, acest oraş reprezintă şi 
un centru industrial important; 

> Kyushu — care oferă o mare varietate de atracții, inclusiv: parcuri 
tematice (cum ar fi Space World lângă Fukuoka), Huis Ten Bosch (o reproducere a unui 
oraş olandez din secolul al XVII-lea, un memento că Nagasaki din apropiere, prin 
comerțul cu Olanda, a fost singurul contact al Japoniei cu Occidentul în perioada lungă 
de izolare); stațiunea Seagaia din Miyazaki (care conţine cea mai mare plajă artificială 


din lume). 

Turismul intern este principalul obiectiv al pieţei turistice din Japonia. 
Călătoriile de vacanţă sunt semnificative, pelerinajele în grupuri de familii la altarele 
shintoiste și templele budiste continuă să fie populare, în timp ce influența occidentală 
este evidentă în creşterea rapidă a cererii pentru schi, golf, baseball, sporturi de apă şi 
vizite la parcurile tematice. Japonezii au concedii relativ scurte şi călătoresc în special în 
trei perioade ale anului: „Săptămână de aur” (sfârşitul lunii aprilie - începutul lunii mai), 
săptămâna „O-Bon” (iulie — august) şi la sfârşitul anului - începutul anului nou. 

În timpul perioadei lungi de izolare auto-impusă de Japonia din Vest, sub 
conducerea shogunilor Tokugawa, călătoriile în străinătate erau strict interzise, şi după 
restaurarea lui Meiji din 1868 acestea puteau fi făcute doar pentru studii sau afaceri. 
După 1964, restricțiile privind călătoriile de agrement în străinătate au fost ridicate, iar 
la sfârşitul anilor 1980 guvernul a făcut un efort cu efecte pozitive pentru a încuraja 
turismul internațional prin programul "Zece Milioane", ca modalitate de restructurare a 
balanței comerciale a Japoniei cu restul lumii și de promovarea înţelegerii reciproce. În 
primii ani ai celui de al XXI-lea secol, PTI au depăşit 16 milioane şi în multe țări 
japonezii sunt cea mai mare sursă de turişti; şi ei tind să fie cei mai mari cheltuitori. 
Peste jumătate dintre japonezii care pleacă în vacanțe în străinătate vizitează destinațiile 
din Asia - în special Taiwan, Coreea de Sud și Hong Kong; aproximativ o treime 
vizitează SUA, preferând în special vacanțele pentru luna de miere în Hawai; restul 
vizitează Europa sau Australia. 

Turismul receptor a atins 5 milioane de vizitatori în primii ani ai secolului al 
XXI-lea, reprezentând aproximativ o treime din volumul turismului emitent, iar 
diferența este chiar mai mare în ceea ce priveşte cheltuielile. Aceste volume relativ 
scăzute se datorează distanţei Japoniei faţă de piețele tradiționale generatoare din 
Europa de Vest şi SUA, şi reputației ţării de a fi scumpă. Totodată, unul dintre motivele 
pentru care Japonia a înregistrat o creştere mai mică ca destinaţie turistică comparativ 
cu celelalte țări din regiunea Asia-Pacific de Est este un marketing necorespunzător din 
partea INTO, al cărui slogan este “Japan, endless discovery” — “Japonia, o descoperire 
fără sfârşit”. Turiştii care călătoresc în scop de afaceri reprezintă aproximativ un sfert 
din numărul total de turiști, destinațiile lor majore fiind Tokyo, Osaka și Nagoya. 

Ca urmare a studierii literaturii de specialitate și a datelor statistice putem 
concluziona că Japonia în perioada analizată 2000-2015 a luptat puternic pentru 


promovarea ţării ca destinaţie turistică de top. În acest sens evidențiem: 

> strategia de brand „YSkoso! Japan” („Bine aţi venit în Japonia!”) lansată 
în 2003 de către guvernul Japoniei, datorită necesităţii Japoniei de a avea o promovare 
turistică agresivă şi o revitalizare regională (datele statistice arată faptul că în perioada 
2000-2002 în Japonia PTI au fost de mai bine de trei ori mai mari decât STI). Obiectivul 
campaniei a fost atragerea anuală a unui număr de 10 milioane de turişti internaționali 
până în 2010. Campania Visit Japan („Vizitaţi Japonia”, 2003-2010) a fost promovată la 
nivel național şi internațional prin intermediul televiziunii (au fost difuzate spoturi 
tematice, precum Delightful Japan („Încântătoarea Japonie”), Beautiful Japan 
(„Frumoasa Japonie”), Cool Japan („Japonia Modernă/Tinerească”), şi spoturi de 
prezentare prin care primul ministru invita turiştii şi agenţiile de turism din străinătate să 
viziteze țara pentru a o putea apoi promova ca destinaţie turistică în urma experienţei 
lor), prin mass-media, prin marketingul direct (s-au creat web site-uri“! în mai multe 
limbi străine - engleză, germană, chineză, franceză, coreeană, spaniolă - care să ofere 
informaţii despre turismul japonez pentru pieţele țintă din Asia, Europa, Australia și 
America de Nord, unde mediul virtual se foloseşte ca principal mijloc de informare), 
publicităţii outdoor, discounturilor și cardurilor de bun venit acordate pentru turiştii 
străini, participării Japoniei la târguri internaționale de turism, încheierii de parteneriate 
cu diferite țări cu care avea relaţii tradiționale în domeniul turismului pentru a promova 
schimbul reciproc de turişti. Această strategie de marketing a Japoniei urmărea: 
identificarea şi dezvoltarea brandului ţării în funcție de diversitatea ţării; promovarea 
imaginii țării în întreaga lume și a turismului de afaceri“; revitalizarea economiilor din 
anumite regiuni ale Japoniei; creşterea gradului de cunoaştere şi de înţelegere în 
Occident a culturii japoneze; îmbunătățirea confortului în timpul călătoriilor în ţară. 

> introducerea de către guvernul Japoniei a unor măsuri menite să 
simplifice procedurile de obținere a vizei turistice pentru turiștii chinezi; 

> campanii promoționale realizate pe baza principiului selecției şi al 
concentrării, ale căror obiective este promovarea turismului în colaborare cu domeniul 
medical sau alte domenii în creștere, precum şi îmbunătăţirea mediului de primire al 


turiștilor străini (cum ar fi autorizarea ghidurilor turistice); 


41 http://www.visitjapan.jp; https://www.jnto.go.jp; http://www.discover-japan-tours.com. 

+2 Pentru a realiza acest obiectiv, INTO în colaborare cu Convenţia Internaţională a Oraşelor Japoniei 
(Japan”s International Convention Cities) a promovat oraşele care doreau şi aveau posibilitatea să ofere 
suport pentru organizarea unor congrese/simpozioane internaţionale. 


76 


> crearea în 2013 a unui birou de promovare pentru stimularea turismului 
receptor. Guvernul a stabilit ca şi obiectiv atragerea unui număr de 20 de milioane de 
turişti internaționali până în 2030; 

> strategia de efect de celebritate, adoptată de multe hoteluri şi restaurante 
renumite sau greu de rezervat (pentru că sunt foarte frecventate şi au un grad mare de 
ocupare indiferent de sezon) din Japonia, cu scopul de a atrage mai mulți clienți/turişti. 
Spre exemplu, hotelul Hoshinoya Karuizawa a fost unul dintre hotelurile care a adoptat 
această strategic; 

> strategia de implantare a anunţurilor publicitare, adoptată de unele 
hoteluri şi restaurante renumite sau greu de rezervat din Japonia, cu scopul de a-şi face 
bine cunoscută afacerea. 

Ținând cont de numărul vizitatorilor străini în Japonia în funcție de regiunile 
Asia, Europa şi America de Nord, observăm că Asia deține o pondere majoră din piaţa 
turismului internațional. Acest aspect se datorează în principal faptului că ţările asiatice, 
cum sunt China şi Coreea de Sud, împărtăşesc o cultură similară datând din timpuri 
străvechi, dar şi proximităţii lor. Pe de altă parte, unul intre cele mai importante motive 
pentru care contribuția Europei şi a Americilor este mică îl constituie cultura diferită, 
limba japoneză şi distanța. Totodată, un important obstacol al atragerii unui număr cât 
mai mare de turişti occidentali este o lipsă semnificativă de conştientizare a resurselor 
turistice ale Japoniei în rândul turiştilor de pe piața occidentală. Cu toate acestea, 
Japonia reprezintă un loc minunat pentru turiştii care au o cultură diferită și doresc să 
experimenteze un stil de viață unic. 
Sosirile turistice internaționale constituie una dintre puţinele afaceri promiţă- 

toare din Japonia, care a crescut puternic în Japonia (numărul turiştilor internaționali a 
crescut de aproximativ patru ori, de la 4,7 milioane în 2000 la 19,7 milioane în 2015) şi 
are în continuare potențial de creştere. Vizitatorii străini în Japonia s-au dublat în 
ultimul deceniu şi au atins pentru prima dată în 2013 obiectivul stabilit pentru 2010 de 
10 milioane de persoane, conduse de o creștere a numărului de vizitatori asiatici. În 
2008, guvernul japonez a înființat Agenţia de Turism din Japonia și a stabilit obiectivul 
iniţial de a creşte vizitatorii străini la 20 de milioane în 2020. În 2016, după ce și-a atins 
obiectivul de 20 de milioane, guvernul şi-a revizuit obiectivul la 40 de milioane până în 


2020“ şi la 60 de milioane până în 2030. Prin urmare, obiectivul Japoniei ar trebui să 


43 Pentru a-și atinge obiectivele pentru 2020, Japonia trebuie să crească numărul de vizitatori cu 103% în 
perioada 2015-2020. 


77 


fie realizarea a tot ce e mai bun în comparație cu alte destinaţii asiatice, cum ar fi China 
şi Thailanda, îmbunătăţind în același timp ponderea turiştilor internaționali în regiune 
(mai ales odată cu organizarea Cupei Mondiale de Rugby din 2019 şi a Jocurilor 
Olimpice şi Paralimpice de la Tokyo 2020, dat fiind faptul că din această cauză 
guvernul intenționează să îmbunătăţească aeroporturile şi porturile maritime, precum şi 
accesul la parcurile naţionale şi atracțiile culturale). Având în vedere faptul că nivelul 
veniturilor din ţările asiatice continuă să crească, este foarte posibil ca numărul 
vizitatorilor în Japonia să crească şi mai mult. Până în 2020 ţările din Asia de Est vor 
reprezenta 78% din totalul turismului receptor, datorită, în mare parte, creşterii continue 
a numărului de turişti chinezi care vizitează Japonia." Această creştere a dependenţei 
față de turiştii chinezi şi lipsă de diversificare privind turiștii internaţionali prezintă 
riscuri pentru industria turismului din Japonia. Destinaţiile care se bazează prea mult pe 
câteva pieţe sunt vulnerabile la schimbări comportamentale şi la preferinţe; totodată, 


orice schimbare în mediul politic sau alte evoluţii ar putea perturba industria turismului. 


——sST| -= PTI 


Graficul nr. 10 Evoluția STI și a PTI în Japonia în perioada 2000-2015 


(milioane persoane) 


După o relativă perioadă de stagnare din 2006 până în 2010, turismul receptor 
din Japonia a crescut cu 33% pe an în perioada 2011 până în 2015, fiind una dintre cele 


mai rapide creşteri la nivel mondial. Această creştere a fost determinată, în mare parte, 


4 Date preluate conform raportului JNTO privind numărul sosirilor turistice internaționale în funcție de 
naționalitate, 2015. 

de factori externi (deprecierea yenului japonez şi creşterea economică a Chinei), precum 
şi de anumite schimbări politice (dereglementarea companiei aeriene“ şi relaxarea 
vizelor pentru turiştii din China, Malaezia și Thailanda), ceea ce a ajutat la creșterea 
atractivității țării pentru vizitatorii din afară. 

Însă în anul 2009, STI au scăzut datorită crizei financiare (o scădere de 
aproximativ 19% faţă de anul 2008). În acelaşi timp, aprecierea yenului japonez a 
determinat turiştii străini care preferă Asia ca destinaţie turistică să se orienteze către 
Coreea de Sud: la începutul anului 2009 o călătorie în Japonia a costat de două ori mai 
mult decât una în Coreea. 

În perioada analizată, STI au crescut și ca urmare a parteneriatelor în domeniul 
turismului încheiate între Japonia şi diferite ţări, precum China, Australia, Thailanda, 
Canada, Coreea de Sud, Indonezia, Vietnam, Brazilia etc. Astfel, anul 2006 a 
reprezentat „Anul experiențelor turistice dintre Japonia şi China”, când au fost 
implementate diferite proiecte ce au avut ca efect creşterea numărului turiştilor chinezi 
vizitatori ai Japoniei (rezultatul a fost o creştere cu 24,4% faţă de anul 2005), şi „Anul 
comerțului dintre Japonia şi Australia” (rezultatul a fost o creştere a numărului de 
turişti australieni vizitatori ai Japoniei). Anul 2007, denumit „Anul experienţelor 
turistice dintre Japonia şi Thailanda” şi „Anul experienţelor turistice dintre Japonia şi 
Canada”, a reprezentat anul în care au crescut numărul de turişti thailandezi şi canadieni 
care au vizitat Japonia. Anul 2008, a fost cunoscut ca şi „Anul experiențelor turistice 
dintre Japonia şi Coreea de Sud” (principala piaţă ţintă a Japoniei), „Anul Prieteniei 
dintre Japonia şi Indonezia”, „Anul celei de-a 35-a Aniversare a Relaţiilor Diplomatice 
dintre Japonia şi Vietnam”, precum şi „Anul Experienţelor turistice dintre Japonia şi 
Brazilia”. Tot în 2008, pe baza parteneriatului public-privat intitulat „Consiliul Naţional 
pentru Promovarea Excursiilor Educaţionale în Japonia”, s-au promovat schimburile 
internaționale între tineri și aproximativ 6.000 de tineri chinezi, coreeni, indieni sau 
australieni au participat la acest program. Anul 2009 - „Anul experiențelor turistice 
dintre Japonia şi Hong Kong” a determinat creşterea turiștilor internaţionali, proveniţi 


în special din Hong Kong. 


45 În 2013 guvernul japonez a implementat un acord numit "cer deschis ", care a majorat limitele privind 
sosirile şi plecările din Haneda şi Narita de la 0,5 milioane de zboruri în 2010 la 0,7 milioane de 
zboruri în 2013. Această dereglementare a companiilor aeriene a avut efectul dorit, numărul de zboruri 
în cele mai mari aeroporturi din Japonia crescând în 2013 cu 18,4% faţă de 2010 — Date preluate 
conform statisticilor Japan Federation of Aviation Industry Unions, 2014. 

Liderii japonezi au recunoscut că turismul receptor ar putea fi un puternic motor 
economic, pe lângă obiectivul stabilit pentru anul 2020 ca şi număr de turiști străini 
atraşi urmărind şi triplarea numărului anual de vizitatori în zonele non-metropolitane, 
valorificând totodată turismul ca un catalizator pentru revitalizarea acestor regiuni mai 
puţin populate. 

Aceste obiective nu sunt imposibil de realizat, dar creşterea durabilă a turismului 
receptor necesită o infrastructură mai puternică, o mobilizare mai bună şi o colaborare 
internă reală. Pentru a deveni o „ţară orientată spre turism" până în 2020, se solicită o 
schimbare în direcția de creştere a Japoniei dat fiind faptul că în momentul de față 
cererea şi oferta turismului receptor în Japonia se confruntă cu următoarele aspecte: 
dezechilibrul portofoliului de turişti — în 2015, vizitatorii din Asia de Est reprezentau 
72% din numărul de turişti internaţionali care vizitează Japonia în fiecare an“, un 
procent care va creşte datorită creşterii numărului de turişti chinezi; distribuția regională 
nesimetrică - în 2015, 48% din sejururile turistice erau concentrate în marile oraşe 
precum Tokyo, Kyoto şi Osaka”, ceea ce sugerează o oportunitate semnificativă pentru 
Japonia de a atrage mai mulți vizitatori în locaţii din afara zonelor urbane de top. Chiar 
şi atunci când turiştii călătoresc în alte zone din Japonia, aceştia cheltuie în medie cu 


30% mai puțin decât în cele trei orașe importante. 


Canada 
USA Korea 


Germany 7 


ersuinchiStateless 
Tuca 


France 
United Kingdom 
Asia others A 
India / 
Vietnam 
Philippines 
Indonesia 
Malaysia 
Singapore 


Thailand 


~ China 


Hong Kong 


Taiwan 


Figura nr. 9 STI în Japonia în funcție de țara de proveniență în anul 2015% 


45 Date preluate pe baza raportului Sosirilor turistice internaționale în Japonia, preluat din Statisticile 
INTO — 2015, disponibil la http://www.jnto.go.jp/eng/, accesat la 30/10/2017. 

17 Date statistice preluate de la Japan Tourism Agency, disponibile la http://ww.mlit.go.jp/kankocho/en/, 
accesat la 27/10/2017. 

48 Sursa: INTO — 2015, disponibil la http://www.jnto.go.jp/eng/, accesat la 30/10/2017. 

Fiecare dintre aspectele mai jos menţionate reprezintă o oportunitate pentru 
Japonia de a face progrese în ceea ce priveşte eficiența activităţii sale de comunicare cu 
turiştii străini: 

> dezvoltarea campaniilor de parteneriate între entitățile publice și cele 
private pentru organizarea unui turism de succes; 

> implementarea coordonării regionale, deoarece fiecare oraș japonez îşi 
desfăşoară activitatea turistică pe baza propriei agende, în detrimentul unei coordonări 
regionale, lipseşte posibilitatea de a reproiecta rutele turistice ale regiunii pentru a 
prezenta elemente care ar putea atrage mai mulți turişti; 

> crearea ambasadorilor turismului, deoarece. Japonia nu valorifică pe 
deplin potențialul turiştilor mulțumiți pentru ca aceştia să îi convingă pe alții să viziteze 
Japonia sau să revină ei înşişi; 

> organizarea datelor: Japonia nu utilizează în prezent o platformă de date 
integrate online, care să includă managementul relațiilor cu clienţii, pentru a-şi susţine 
activitățile turistice; 

> îmbunătăţirea sistemului digital: industria turismului din Japonia a fost 
lentă în ceea ce priveşte implementarea celor mai bune soluţii digitale pentru turiștii 
străini şi, astfel, rămâne în urma altor destinaţii din punctul de vedere al atragerii 
turiștilor prin intermediul marketingului digital; 

> rezolvarea constrângerilor de capacitate. Dintre măsurile adoptate în 
acest sens de guvernul japonez pot fi amintite inițiativele pentru a uşura reglementările 
privind închirierea de locuinţe de vacanță private prin intermediul portalului web 
Airbnb şi directivele din iunie 2016 ale Ministerului Terenurilor, Infrastructurii, 
Transporturilor şi Turismului referitoare la ușurarea restricțiilor privind cerințele de 
spaţiu. În plus, dezvoltatorii construiesc numeroase hoteluri de lux în afara zonele de 
interes turistic major. De asemenea, aeroporturile lucrează la problema capacității: spre 
exemplu, aeroporturile de top ale țării, Haneda şi Narita, îşi vor extinde capacitatea cu 
80 000 de zboruri pe an până în 2020, iar aeroporturile regionale vor renunţa la o parte 
din taxele de aeroport pentru a încuraja transportatorii cu costuri reduse să deschidă noi 
rute. 

Observăm un aspect important în jurul anului 2014, când numărul vizitatorilor 
străini începe să depăşească numărul turiștilor japonezi care pleacă în excursii în 
străinătate. În ceea ce priveşte proveniența turiştilor internaţionali, principala sursă o 


reprezintă China, Taiwanul și Coreea. 

Există doi factori majori care au contribuit la creşterea rapidă a numărului de 
turiști internaționali în perioada 2000-2015. Un prim factor este creşterea cererii de 
turism în țările din Asia datorită creșterii nivelului veniturilor, iar ce de-al doilea factor 
este toleranța în ceea ce priveşte restricțiile de călătorie sau cerințele privind vizele. 
Guvernul japonez a lansat campania de promovare a turismului internațional în rândul 
vizitatorilor străini, „Vizitaţi Japonia" în 2003 şi a început să uşureze restricțiile pentru 
turiștii străini. De exemplu, cerințele de eliberare a vizelor turistice pentru un cetățean 
chinez au fost în trecut foarte stricte. Guvernul japonez elibera viza turistică doar pentru 
cetăţenii chinezi care locuiau în anumite regiuni precum Beijing şi Shanghai și numai 
pentru turismul de grup. Abia în 2005, simultan cu relaxarea politicilor chineze privind 
libera circulaţie a cetăţenilor chinezi în străinătate, au început să emită vize turistice 
pentru cetăţenii chinezi din orice regiune din China. În 2009, japonezii au început 
eliberarea vizelor pentru călătorii individuali, iar acum Japonia emite vize cu intrări 
multiple (în trecut erau limitați la o singură intrare), valabile până la 3 ani pentru turistul 
individual care vizitează Okinawa sau Tohoku sau valabile până la 5 ani pentru cetăţenii 
chinezi care depăşesc un anumit nivel de venit, fără restricții cu privire la locurile pe 
care le pot vizita. În 2014, guvernul japonez a eliminat vizele pentru vizitatorii din 
Malaezia și Thailanda. 

Aceste politici de toleranța privind restricțiile de călătorie sau cerinţele relative 
la vize au coincis cu alți doi factori externi importanți şi împreună au creat condiţiile 
ideale pentru creşterea rapidă a turismului receptor din Japonia. Primul factor a fost 
deprecierea yenului japonez cu 30% comparativ cu dolarul american în perioada 2012 - 
2015. Al doilea factor a fost creşterea economică enormă a Chinei din 2009 până în 
2013, când turismul emiţător din China a crescut mai mult decât dublu. 

Pe de altă parte, şi creşterea zborurilor operate de transportatorii cu costuri 
reduse către Japonia şi ţările asiatice au contribuit, de asemenea, la creșterea 
vizitatorilor străini în Japonia. Nu a existat niciun zbor internațional spre Japonia operat 
de aceşti transportatori înainte de 2007, dar acum ei oferă zboruri internaţionale regulate 
spre Japonia din regiunea Asia-Pacific. 

Ca urmare a acestor politici și factori externi, Japonia a reușit creşterea 
turismului receptor, care din 2010 până în 2015 a avut un ritm de creştere record de 
129% . 

Turismul receptor este bine poziționat pentru a fi un element de bază al 


eforturilor guvernului japonez de a-şi atinge obiectivul de creştere economică a PIB-ului 


82 


la 600 trilioane JPY în 2020. Pentru a mobiliza resursele în realizarea acestor obiective, 
guvernul japonez a stabilit obiective ambiţioase în ceea ce priveşte turismul receptor. 
Guvernul urmăreşte să dubleze (sau mai mult) până în 2020 numărul turiştilor receptori, 
cheltuielile totale ale acestora, numărul nopților petrecute în zone nemetropolitane 
(regiuni) și numărul turiștilor care revin în țară. 

În ultimii ani, numărul vizitatorilor din ţările din Asia de Sud-Est a crescut de 
asemenea rapid. În 2013, numărul de vizitatori din Thailanda a crescut cu 74%, iar cel al 
vizitatorilor din Singapore, Malaezia şi Indonezia a crescut cu aproximativ 30% în 
2012. 

În ceea ce priveşte PTI, destinaţii turistice precum Coreea de Sud, Taiwan, Hong 
Kong, Vietnam, Noua Zeelandă, Thailanda, Macao şi Hawaii sunt şi continuă să fie 


preferate de turiștii japonezi. 


Graficul nr. 11 Evoluția CTI şi a VTI în Japonia în perioada 2000-2015 
(milioane USD) 


Referitor la VTI, pentru perioada 2000-2015, acestea rămân inferioare CTI, până 
în jurul anului 2014, când numărul STI începe să depăşească numărul PTI. Aproximativ 
6,9% din variaţia VTI se poate explica prin relația liniară cu STI (grad de asociere 
acceptabil între variabile), în timp ce aproximativ 82,4% din variația CTI se poate 
explica prin relația liniară cu PTI (relaţie foarte strânsă între variabile). Un aspect 
important de menţionat este faptul că în martie 2011 s-a înregistrat o scădere cu 


aproximativ 60% faţă de aceeaşi perioadă a anului 2010 a veniturilor din turism ale 

Japoniei deoarece lângă oraşul Sendai (coasta de est a Japoniei) a avut loc cel mai mare 
cutremur măsurat vreodată în Japonia“. 

Putem observa că până în anul 2014 Japonia a făcut parte din categoria statelor 
ce aparțin bazinelor emițătoare de turişti; abia în 2014 statutul său s-a modificat, atât 


VTI, cât şi STI depășind CTI și, respectiv, PTI”. 
2.3.3. China — viitoarea destinaţie turistică numărul 1 la nivel mondial 


Turismul reprezintă o industrie care poate reprezenta un element important în 
economia oricărei țări. Dezvoltarea acestui sector înseamnă, pe lângă veniturile directe 
din turism, şi noi locuri de muncă, concomitent cu creşterea nivelului de trai şi a calității 
vieții pentru comunitatea respectivă. 

China este un exemplu de destinaţie turistică care a demonstrat foarte multă 
dinamică în ultimul deceniu şi pentru care turismul reprezintă şi se intenționează să 
reprezinte şi în viitor un element dinamizator în economia ţării, fiind lider în regiunea 
Asia şi Pacific. În prezentul subcapitol vom analiza China ca și piaţă şi destinaţie 
atractivă din punct de vedere turistic la nivel internaţional, concomitent cu evidenţierea 
rolului turistului chinez care este perceput ca o mină de aur pentru toate statele lumii, 
dar care este şi frecvent criticat pentru comportamentul său adesea neadecvat. 
Prezentăm unele date statistice şi informaţii utile despre turismul din China perioada 
2000-2015 şi tendinţele lui viitoare. 

Turismul este un sector cu o creștere rapidă în economia Chinei, reprezentând o 
parte considerabilă a acestuia la PIB: contribuţia totală medie la PIB în perioada 2000- 


2015 a fost de 8,48%, din care contribuţia directă medie a fost de 2,21%. 


4 Cutremurul a avut magnitudinea de 8,9 grade pe scara Richter şi a dezlănţuit un tsunami de 7 metri, 
urmat de peste 50 de replici. În urma seismului s-a declarat și starea de urgenţă nucleară în Japonia 
datorită problemelor apărute la centralele nucleare Fukushima I şi Fukushima II. Reacţia Japoniei la o 
atare criză a fost promptă şi foarte eficientă, prin comunicare transparentă statul reuşind să minimizeze 
impactul negativ al dezastrului. 

50 Acest lucru de fapt este valabil în perioada 1996-2014 conform datelor statistice. 

Graficul nr. 12 Contribuția totală şi directă a industriei turismului la PIB în China 


în perioada 2000-2015 (%) 


În perioada analizată, 2000-2015, China a confirmat importanţa sa ca ţară cu o 
creștere turistică remarcabilă, fapt dovedit de rapida creștere în Top 10 al destinaţiilor 
turistice în funcție de cei doi indicatori cheie ai turismului: sosirile turistice 
internaționale şi încasările turistice internaționale. Diferenţele dintre cele două 
clasamente (în funcție de STI, respectiv în funcţie de VTI) se explică prin faptul că 
fiecare destinaţie are propriile caracteristici privind durata şederii, profilul vizitatorului, 
nivelul cheltuielilor, costul vieţii etc. 

Republica Populară Chineză, prescurtată China, reprezintă cel mai întins stat 
integral asiatic şi ca suprafaţă este a patra ţară din lume după Rusia, Canada şi Statele 
Unite ale Americii”. Cu 1,4 miliarde de locuitori, China reprezintă aproximativ o 
cincime din populaţia lumii”. Din 1979, guvernul a răspuns la criza demografică 


253 


adoptând politica „un copil pe familie”. Planificarea familiei a reprezentat pentru 


guvernul chinez o politică fundamnetală de stat. Doar în regiunile rurale familiile pot să 
aibă al doilea copil după un interval de câțiva ani. Acest lucru a condus la un raport de 
sex inegal între femei şi bărbaţi. În timpul secolului al XX-lea, chinezii s-au confruntat 


cu transformări sociale şi economice profunde (tranziția de la China feudală la China 


51 http://atlas-geografic.net/top-10-cele-mai-mari-tari, accesat 12 martie 2017. 

52 http://www.worldometers.info/world-population accesat 10 iunie 2017 - Potrivit statisticilor, în anul 
2017 populaţia Chinei a fost de 1,409,517,397 persoane, reprezentând 18,67% din populaţia la nivel 
mondial. 

55 Abia în 2015 s-a renunţat la această politică. O relaxare a acestei controversate politici a copilului unic 
a început în ianuarie 2014, China permiţând cuplurilor să aibă doi copii în cazul în care mama sau tatăl 
sunt la rândul lor copii unici. 

contemporană realizându-se prin instaurarea comunismului; dinastia Manchu, revoluția 
comunistă a lui Mao Zedong, anii 1990 - când rata de creştere economică a fost printre 
cele mai mari din lume atrăgând investiții străine într-o proporție fără precedent). 

China este o ţară foarte populară pentru turiştii străini fascinați de cultura 
diferită, de oraşele vechi, de atracțiile naturale și de modernizarea rapidă. Fiind o ţară 
misterioasă şi, totodată, frumoasă ce îşi atrage mereu turiștii plini de aventură în 
principal datorită istoriei ei bogate. În China Antică, călătoriile au fost mai degrabă un 
fenomen cultural decât o activitate economică, excepție făcând Drumul Mătăsii; munţi, 
peisaje naturale şi culturale au un înţeles sentimental la chinezi. Pelerinajul, călătoriile 
educaţionale şi călătoriile legate de sănătate au avut loc în China din cele mai vechi 
timpuri, însă până la călătoriile lui Marco Polo în secolul al XIII-lea nu a existat nici o 
formă de turism internațional şi lumea occidentală nu știa nimic despre această ţară. În 
lumea contemporană, turismul din China a devenit o activitate economică semnificativă. 
Înfiinţarea primei agenţii de turism străine de către Thomas Cook în 1841 şi fondarea 
primului serviciu național de călătorie în China, China Travel Service, în 1923 au 
marcat începuturile reale ale industriei turismului internațional la nivelul Chinei. 
Turismul internaţional în China s-a extins rapid, iar astăzi turismul este considerat a fi o 
industrie de creştere majoră cu investiții în marketing, facilități, infrastructură și 
management. 

China este atractivă pentru turiştii de peste mări datorită civilizației antice şi 
parțial datorită perioadei lungi de izolare a zilelor noastre moderne, oferindu-i un aer de 
mister și de aventură. Ca şi destinație turistică de top, China, datorită suprafeței foarte 
mari pe care o ocupă teritoriul său, prezintă din punct de vedere topoclimatic o mare 
diversitate de zone, de la cele cu frig extrem din nordul Manciuriei până la cele cu 
călduri tropicale din insula Hainan din Sud; relieful său este îmbogăţit de unii dintre cei 
mai înalți munți din lume, dar şi de unul dintre cele mai neospitaliere deşerturi (Takla 
Makan), respectiv şi de al patrulea cel mai lung râu din lume (Yangtze). Din punctul de 
vedere al resurselor turistice, China este renumită în special şi pentru industriile 
artizanale vechi, stilurile tradiționale de arhitectură şi peisajele distincte. Există 
diferenţe regionale considerabile, în climă, peisaje şi stil de viaţă, inclusiv arta culinară. 
Astfel, China de Nord are un climat continental, cu ierni aspre şi veri calde şi umede. 
Regiunea este un punct de atracţie pentru turismul cultural deoarece aici se află locul de 
înmormântare al primului împărat de la Xian, Marele Zid Chinez, staţiunea de vară a 


dinastiei Manchu de la Chengde și Beijingul cu numeroasele sale amintiri ale trecutului 

său imperial, inclusiv Oraşul Interzis, fostul complex de palate ale împăraților, Templul 
Cerului şi mormintele Ming. Jocurile Olimpice din 2008 au reprezentat un impuls 
pentru îmbunătăţirea infrastructurii de transport şi de sănătate publică din Beijing. Cu 
toate acestea, în graba de modernizare, multe dintre aleile pitoreşti (hutongs) au fost 
demolate pentru a face loc unor clădiri şi mall-uri moderne. China Centrală Estică 
conține Shanghaiul, cel mai mare oraș al Chinei care își datorează dezvoltarea unuia 
dintre cele mai mari porturi maritime din lume pentru comerțul cu Occidentul. La vest 
de Shanghai se află un grup de orașe istorice care au jucat un rol major în istoria Chinei 
ca şi capitale sau centre culturale. Acestea includ Nanjing, Hwangzhou, Wuxi (renumit 
pentru industria de mătase) şi Suzhou (remarcat pentru grădinile sale tradiționale 
chinezești). Cererea turistică internă în China include și schiul. Cea mai dezvoltată 
stațiune este Nanshan, aproape de Beijing. Golful a devenit o activitate importantă de 
petrecere a timpului liber, însă multe proiecte referitoare la alte forme de agrement 
occidentale au eșuat din cauza dezvoltatorilor ce au supraestimat puterea de cumpărare a 
clasei de mijloc a Chinei. 

Cele mai multe călătorii în China se realizează pe calea ferată sau aeriană, 
deoarece rețeaua rutieră este deficitară conform standardelor occidentale. Reţeaua 
feroviară, pe de altă parte, este una dintre cele mai mari din lume şi oferă două categorii 
de servicii: „moale", recomandat pentru turiștii occidentali, respectiv „greu" pentru cei 
care au un buget redus. 

Din cauza dimensiunii sale uriaşe şi a capacităţii practic nelimitate de a dezvolta 
noi destinaţii și produse turistice, China va deveni un important jucător pe piața 
turismului mondial până în 2020. Totuşi, produsele sale turistice sunt în prezent 
culturale, mai puţin orientate spre plaje, cumpărături, croaziere, sport şi aventură. 
Ecoturismul este foarte slab dezvoltat, dar călătoriile de afaceri rămân semnificative. 
Multe dintre atracțiile naturale şi culturale sunt de-a lungul coastei şi estului Chinei - 
inclusiv Beijing, Shanghai, Jiangsu, Zhejiang, Fujian și Guangdong. Vestul Chinei, care 
include Xinjiang, Ningxia, Guangxi, Yunnan, este mai puțin dezvoltat pentru turism. 

Turismul în China a fost încurajat de către guvern începând cu anul 1978, ca o 
parte a campaniei de a determina chinezii să fie mai receptivi la ideile și tehnologia 
occidentală şi, de asemenea, să genereze schimbul valutar necesar modernizării 
economiei. Rezultatele benefice s-au resimțit în perioada următoare, iar creșterea 
turismului a fost în general rapidă, deşi publicitatea adversă în urma suprimării mișcării 


pro-democratice din Piaţa Tiananmen din Beijing a provocat o scădere a numărului 

oricum mic de vizitatori occidentali la începutul anilor 1990. Totodată, izbucnirea 
epidemiei de SARS - Sindromul Acut Respirator Sever din 2003 a afectat în mod 
semnificativ atât turismul receptor, cât şi cel emitent din ţară. Pierderile în sectorul 
turismului şi al serviciilor conexe în China ca urmare a epidemiei de SARS au fost 
semnificative (Breda, 2004). 
China a decis în urmă cu câţiva ani că turismul trebuie să devină unul dintre 
pilonii economiei. Strategiile adoptate în acest sens sunt: 
> deschiderea față de Vest, concomitent cu relaxarea politicii de liberă 
circulație a populației chineze; 
> dezvoltarea infrastructurii de transport aerian pentru a face față ritmului 
alert de creştere a circulaţiei turistice prin alocarea fondurilor sau adoptarea unei politici 
de deschidere pentru investițiile dezvoltate de companii străine în infrastructura de 
transport aerian; 
> promovarea turismului intern: turismul intern a crescut rapid încurajat de 
creșterea nivelului de trai şi, nu în ultimul rând, de creşterea timpului liber odată cu 
introducerea săptămânii de lucru de cinci zile. Chinezii se bucură acum de trei săptămâni 
de sărbători, sărbătorind Anul Nou Chinezesc, Ziua Muncii şi Ziua Naţională. Numărul 
de turişti interni este totuşi limitat de puterea redusă de cumpărare a lucrătorilor cu venit 
mediu, precum şi de existența unor diferențe mari de bogăție între interiorul ţării şi 
provinciile de coastă, precum şi între orașe şi zonele rurale periferice; 
> îmbunătăţirea facilităților de igienă publică (până în 2020 autorităţile 
promit să construiască/renoveze până la 100.000 de toalete publice în cadrul programului 
„Revoluţia Toaletelor” menit să stimuleze turismul şi să crească ponderea acestui sector 
în cadrul dezvoltării economice); 
> promovarea turismului în oraşele industriale şi în zonele rurale. China 
încearcă implementarea unor măsuri menite să ajute la dezvoltarea turismului în zonele 
rurale sărace, cu scopul de a reduce sărăcia din aceste zone prin creșterea veniturilor 
agricultorilor. Pe de altă parte, Administraţia Naţională a Turismului din China (CNTA 
- China National Tourism Administration) a încheiat acorduri financiare cu două bănci 
în vederea acordării de credite pentru zonele sărace care pot deveni obiective turistice. 
Turismul rural a avut o creştere puternică în China în ultimii ani, mulți orăşeni 
preferând petrecerea concediilor în aerul curat de la ţară. Potrivit datelor furnizate de 
Ministerul Agriculturii din China, veniturile din turismul rural au depășit 570 miliarde 


de yuani în 2016, în timp ce în 2015 s-au încasat doar 440 de miliarde de yuani; dar nu 

numai turismul în zonele rurale are parte de o dezvoltare rapidă, ci şi crearea de locuri 
de muncă pentru aproximativ 7 milioane de oameni din mediul rural. Previziunile sunt 
ca până în 2020, în ariile pitorești din China să fie refăcută infrastructura și să se 
realizeze dotarea cu diverse servicii publice; 

> dezvoltarea rețelei feroviare, precum și a rețelei feroviare de mare viteză 
(în perioada 2016-2020 se urmărește realizarea a 35 de proiecte feroviare, iar în 2020 
China şi-a propus să conecteze peste 80% din marile oraşe ale țării precum Beijing, 
Shanghai, Canton sau Tianjin, prin construirea unei rețele feroviare de mare viteză de 
până la 30.000 km lungime); dezvoltarea trenurilor turistice; 

> creşterea numărului de produse şi servicii turistice. Spre exemplu, în 
China se construieste unul dintre cele mai frumoase hoteluri din lume, de cinci stele - 
Shanghai Tianmashan Pit Hotel, cunoscut şi sub numele de Shimao Wonderland 
Intercontinental Hotel sau Shimao Quarry Hotel. Construit într-o carieră de piatră în 
Shanghai, hotelul va fi inaugurat în anul 2018. Capacitatea hotelului va fi de 370 de 
camere dispuse pe 19 etaje. Două etaje dintre cele 19 vor fi situate sub apă și aici se vor 
afla apartamentele pentru elita chineză, aquariumul şi un luxos restaurant. Hotelul va 
avea o pădure în loc de acoperiș, propriul lac unde se poate naviga şi cascade 
spectaculoase atractive pentru cei pasionaţi de bungee jumping. 

Până în 2020, China intenționează să investească 290 miliarde de dolari în 
turism, ceea ce ar reprezenta o creştere anuală de peste 14% a investițiilor directe în 
acest sector. Aceste investiţii ar determina ca în 2020: sectorul turistic în China să 
contribuie cu 1-2 % mai mult la creşterea economică anuală față de contribuţia actuală; 
VTI în China să ajungă la 1.000 de miliarde de dolari, echivalentul unei creşteri anuale 
de peste 11% şi turiştii chinezi să realizeze 6,4 miliarde călătorii pe an, faţă de 4 
miliarde în 2015. Conform statisticilor WTTC, turismul chinez a prins “viteza luminii” 
şi este posibil ca până în 2020, China să devină destinaţia mondială numărul 1 din 
punctul de vedere al numărului de turişti care vor călători în străinătate. 

Administrația Naţională a Turismului din China este responsabilă pentru 
definirea politicii generale de turism și supravegherea implementării acesteia. Industria 
turismului este reprezentată de China Tourism Association şi National Travel Trade 
Association, și devine din ce în ce mai organizată şi mai profesională. 

China deţine un loc remarcabil în statisticile turismului la nivel global. Pe baza 
statisticilor UNWTO, în 2015 China reprezintă numărul 1 în topul destinațiilor turistice 


la nivel mondial din punctul de vedere al PTI (127,9 milioane) şi al CTI (292,2 miliarde 

USD) — de departe domină clasamentul; este a patra destinație turistică la nivel mondial 
din punctul de vedere al STI (56,9 milioane turiști) şi a doua destinaţie turistică la nivel 


mondial din punctul de vedere al VTI (114,1 miliare USD). 

Graficul nr. 13 Evoluția STI și a PTI în China în perioada 2000-2015 


(milioane persoane) 


În perioada 2000-2015 se poate observa o creştere continuă a plecărilor de turişti 
internaționali. În ceea ce priveşte sosirile de turişti internaționali remarcăm perioada de 
încetinire a ritmului de creştere în anul 2003, respectiv 2009. STI au crescut de la 31,23 
milioane în 2000 la aproximativ 56,89 milioane in 2015. PTI au avut un trend ascendent 
remarcabil, de la 10,47 milioane în 2000, la aproximativ 57,39 milioane în 2010, 
atingând în 2015 cifra de 116,89 milioane. Începând cu anul 2004, creşterea procentuală 
a cheltuielilor chinezilor în călătorii a înregistrat o evoluţie de la an la an de peste 10 
procente, ceea ce înseamnă foarte mult şi relevă creşterea nivelului de trai şi a salariilor 
din China. De aceea, turistul chinez este perceput la nivel mondial ca o mină de aur, 
fiind considerat ținta numărul unu al oricărui stat. 

Majoritatea turiştilor străini sunt asiatici, provenind din Hong Kong, Macao şi 
Taiwan, aceștia călătorind cu uşurinţă în China pentru muncă, în scopuri de afaceri, 
educație sau din motive familiale. Cea mai mare naţionalitate turistică non-chineză este 
sud-coreenii, urmată în număr de japonezi, ruşi, americani, vietnamezi, malaysieni și 
mongoli. Doar aproximativ 20% din turiştii străini sunt europeni, dintre care jumătate 


sunt ruși. Americanii sunt a patra cea mai mare naţionalitate a turiștilor străini din 

China, scăderea numărului de turişti americani datorându-se unor factori precum criza 
economică, ştirilor despre poluare, devalorizării dolarului şi unei populaţii îmbătrânite. 

În 2008 China a găzduit Jocurile Olimpice şi Paralimpice de la Beijing, dar 
datele arată că turismul său receptor a crescut puţin ca urmare o organizării acestui 
eveniment. Totuşi Jocurile de la Beijing au avut un impact pozitiv semnificativ la 
nivelul capitalului de imagine a Chinei. 

Turismul emițător este semnificativ, dar totuși doar un procent redus din 
populaţie are capacitatea de a călători în străinătate. Dacă turismul extern a fost 
descurajat de autoritățile chineze până în anii 1990, paşapoartele se obțin acum mai uşor 
şi călătoriile sunt permise chinezilor într-un număr tot mai mare de destinaţii aprobate. 
Creşterea puterii clasei de mijloc pentru a călători, asigură faptul că China va deveni o 
forță majoră în turismul internațional. 

Izbucnirea epidemiei de SARS din 2003 a afectat în mod semnificativ turismul 
receptor în ţară şi într-o oarecare măsură şi cel emitent din țară. În perioada respectivă, 
chiar Organizaţia Mondială a Sănătății a recomandat călătorilor internaționali să evite 
vizitarea unor zone din China% care au înregistrat cel mai mare număr de cazuri de 
SARS (recomandările de călătorie către China emise de Organizaţia Mondială a 
Sănătăţii în perioada aprilie-iunie 2003). Numeroase măsuri de prevenire a contaminării 
bolii de către turiști au fost adoptate. Spre exemplu, în Aeroportul Internațional din 
Beijing au fost instalat scanere cu temperatura în infraroșu pentru a verifica temperatura 
corpului pentru fiecare pasager care intră şi iese din Beijing. Agenţiile de voiaj, 
hotelurile și companiile de transport au adoptat măsuri preventive pentru a asigura 
sănătatea turiștilor internaționali şi interni: spre exemplu, folosirea ventilaţiei zilnice 
pentru a dezinfecta aerul; toate vehiculele de transport public, inclusiv autobuzele şi 
taxiurile, au lăsat ferestrele larg deschise pentru dezinfectarea zilnică a interiorului. Cu 
toate acestea, turismul internaţional a scăzut în mod clar din cauza SARS. Industria 
turismului chinez a fost afectată deoarece oamenii au avut tendinţa de a evita zonele în 
care au avut loc incidente datorate virusului, acesta fiind cel mai dăunător eveniment 
pentru industria turistică din China de la represiunea din Piaţa Tiananmen, în 1989. 
Răspândirea rapidă a bolii de către turiști, cazurile de transmitere a bolii în timpul șederii 
în hoteluri, în restaurante, în locuri de divertisment sau chiar în timpul zborurilor au făcut 


ca SARS să fie un fenomen care a fost perceput ca fiind legat de turismul însuși. 


54 Recomandările de amânare a călătoriilor turiștilor internaţionali se refereau la zone precum Hong Kong, 
provincia Guangdong, Beijing, Tianjin, provincia Shanxi şi Hebei. 

Impactul epidemiei asupra imaginii Chinei ca și destinație turistică s-a resimţit şi 
prin anularea unor evenimente sportive importante în 2003: Campionatul Mondial de 
Hochei pe Gheaţă pentru femei care trebuia să aibă loc la Beijing în aprilie; Cathay 
Pacific Squash Open din 2003 care trebuia să aibă loc în Hong Kong în august; cursa de 
iahturi San Fernando de la Hong Kong la Filipine; Campionatul Mondial de Ciclism a 
fost mutat de către Uniunea Internațională de Ciclism de la Shenzhen - provincia 
Guangdong în Germania. Efectele directe au fost enorme. Mulţi sportivi, delegații 
oficiale de sportivi şi profesionişti în presă nu au avut motive de a călători până la 
destinația unde ar fi avut loc evenimentul și acest lucru s-a resimţit asupra ocupării 
structurilor de cazare și a comerțului în zonă, iar costurile organizatorilor, furnizorilor și 
sponsorilor au fost foarte mari. 

Asociaţiile de călătorie din China au făcut eforturi comune pentru a elimina 
efectele negative cauzate de SARS şi pentru a lansa pe piaţă produse mai atractive. 
Astfel, Shanghai a folosit promoţii de gratuitate sau reducere a preţului biletelor pentru 
unele locuri turistice, a decis să reia intrarea în călătorie şi redeschiderea turului „Long 
Triangle" care înconjoară provincia Zhejiang, provincia Jiangsu şi Shanghai. Pentru a 
atrage mai mulți vizitatori, site-urile turistice din Beijing au introdus măsuri cum ar fi 
bilete pachet sau bilete la jumătate de preț sau la preţuri de extrasezon. În plus, pentru a 
revitaliza rapid piaţa turistică Beijingul a organizat promoţii împreună cu companiile 
aeriene pentru a lansa prețuri speciale pentru grupurile de turişti. 

Cu multe țări din regiunea Asia-Pacific care raportează cazuri de SARS, China a 
suferit scăderi majore în numărul de STI. Mai multe companii aeriene care oferă servicii 
către China au anulat zboruri regulate din cauza rezervărilor insuficiente. Guvernele 
unor ţări străine au sfătuit cetăţenii lor să nu viziteze China, cauzând astfel anularea 
unui număr de pachete turistice. Statisticile din Beijing, Provincia Shanghai şi provincia 
Guangdong, au arătat că până la data de 3 aprilie 2003, aproximativ 136.000 de turiști 
şi-au anulat vizitele organizate în China”. 

Cu toate acestea, industria turistică din China pare să fi avut nevoie de doar 
câteva luni pentru a se recupera după impactul devastator al SARS. Deși epidemia a 
încetinit semnificativ dezvoltarea turismului chinezesc, a facilitat de asemenea 
reorganizarea agenţiilor de turism din China. Pe de altă parte, deşi multe hoteluri, 


restaurante şi alte puncte de atracție turistică au rămas închise, în timp ce turiştii au 


55 Sursa: Daily People, 4 aprilie 2003. 

evitat astfel de locaţii ele au profitat de oportunitatea de renovare şi de implementare a 
unor măsuri de igienă fără precedent, în încercarea de a câștiga încrederea clienţilor. 
Această perioadă a fost astfel utilizată pentru a efectua renovări şi programe de pregătire 
profesională a angajaţilor, reprezentând un mijloc de îmbunătăţire a industriei serviciilor 
din China. 

Turismul intern a fost, de asemenea, afectat de epidemia SARS. Călătorii au fost 
sfătuiți să evite zonele rurale şi mai îndepărtate din China, iar grupuri mari de tururi, 
tururi interregionale, precum şi excursii către şi din zonele afectate de SARS, au fost 
interzise. Restricţiile privind circulația populaţiei impuse de către autorități au cauzat o 
reducere a călătoriilor interne, în special cele legate de activităţile de relaxare. 

În același timp, şi călătoriile din China au scăzut considerabil, deoarece multe 
țări au limitat sosirile turistice din zonele afectate de SARS. Atunci când Organizaţia 
Mondială a Sănătăţii a enumerat China ca o zonă afectată de SARS şi a emis o a 
avertizare de călătorie, 109 ţări au adoptat interdicții sau restricții pentru călătorii 
chinezi. Efectul direct a fost, astfel, scăderea PTI. Odată cu decizia Organizației 
Mondiale a Sănătăţii de a-și ridica ultimul aviz de călătorie împotriva Beijingului şi de a 
elimina orașul din lista sa de zone afectate de SARS, multe ţări au renunțat la măsurile 
lor restrictive privind vizitatorii chinezi. 

Cu toate acestea, China a devenit una dintre cele mai importante destinații 
turistice mondiale. Călătoriile de afaceri reprezintă o treime din turismul receptor şi 
gravitează în marile orașe din Beijing, Shanghai, Hong Kong și Gwangzhou. Acest 
succes în turism nu a fost realizat fără unele consecinţe. Tarifele ridicate, standardele 
slabe ale serviciilor, precum și lipsa personalului instruit, reprezintă probleme cu care 
China s-a confruntat. În același timp, au avut loc schimbări pozitive precum: 

> îmbunătăţirea infrastructurii de transport; 

> o mare varietate de destinaţii turistice, cu peste 500 de oraşe sau zone 
deschise comparativ cu perioada în care guvernul a decis să încurajeze turismul (în 1982 
existau doar 30 de destinaţii turistice); 

> atracţii turistice mai multe în destinațiile renumite cum ar fi Beijing și 
Shanghai; 

> concurență mai mare între operatorii de turism şi agenţiile de turism; 

> creştere a capacităţii de cazare şi îmbunătățirea standardelor. 

Dacă până în anul 2010 indicatorul STI prezintă o creştere mult mai accentuată 


comparativ cu PTI, începând cu 2010 situația se schimbă. Acest lucru se resimte și 


93 


datorită faptului că în 2010 China a înregistrat de departe cea mai rapidă creştere în ceea 
ce priveşte cheltuielile pentru turismul internaţional din ultimul deceniu, multiplicând 
cheltuielile de patru ori faţă de anul 2000. Totodată, China este pe cale să devină 
puterea majoră din punctul de vedere al turismului emitent în regiunea Asia de Est, cât 
şi la nivel mondial în deceniile viitoare. 

Statisticile UNWTO arată că în 2015 China se afla pe locul al patrulea în topul 
destinaţiilor preferate de către turişti, poziție ocupată în perioada 2004-2015, cu 
excepţia anului 2010 când s-a aflat pe locul trei. Peste 48 de milioane de oameni din 
toată lumea (în medie) au vizitat China în perioada 2000-2015, iar în 2015 s-a 
înregistrat o creştere de 2,2%, până la 56,9 milioane de turiști. De menționat faptul că 
din punctul de vedere al STI, clasamentul destinaţiilor de top este de mult timp dominat 
de Statele Unite ale Americii, Spania, Franţa şi Italia, dar în ultimii zece ani China a 
avut o creştere spectaculoasă: cea mai semnificativă urcare în top a fost înregistrată în 
anul 2004 când China, şi-a revenit complet după epidemia SARS. Pe de altă parte, 
China domină de departe clasamentul statelor din Asia, situându-se detașat față de țări 


precum Malaezia, Japonia şi Coreea de Sud. 

Graficul nr. 14 Evoluția CTI şi a VTI în China în perioada 2000-2015 
(milioane USD) 


Dacă în anul 2004 China se afla pe ultimul loc în Top 10 Spenders la nivel 


mondial, în anul 2005 s-a clasat pe locul şapte (după SUA, Germania, Marea Britanie, 

Japonia, Turcia, Italia, şi înainte de Olanda şi Canada), iar în anul 2012 s-a înregistrat 
un record internaţional, călătorii chinezi cheltuind aproximativ 102 miliarde USD, cu 
37% mai mult faţă de 2011, şi dublu faţă de VII înregistrate de China în același an. 
Datorită creşterii veniturilor populației, corobate cu reducerea restricțiilor privind 
călătoriile în străinătate și a întăririi monedei naţionale, CTI din China au crescut 
aproape de opt ori în 12 ani, de la 14 miliarde USD în 2000. China continuă să fie 
numărul 1 în topul CTI şi în 2015, ajungând la 292 miliarde USD. 

În ceea ce priveşte veniturile din turismul internaţional, China ocupă locul al 
doilea la nivel global în anul 2015, cu încasări ce au depăşit 114 de miliarde de dolari. 
Faţă de anul 2000, creşterea în cazul Chinei este semnificativă: 558,9%. 

Organizaţia Mondială a Turismului (OMT) prognozează că până în 2020, China 
va deveni principala destinație turistică pe plan mondial, cu fluxuri receptoare 
preponderent regionale. Este important însă de remarcat că, în ciuda faptului că 
industria turismului în China cunoaşte o creştere accelerată, mulți turişti străini încă 
vorbesc limbi străine. World Travel& Tourism Council (WTTC) a încurajat statul chinez 
să introducă concedii plătite pentru angajaţi, scopul fiind promovarea călătoriilor în 
străinătate în rândul cetăţenilor chinezi şi învăţarea limbii engleze. Prin urmare, în 
ultimii ani guvernul chinez facilitează tot mai mult circulația persoanelor în străinătate. 
Destinaţiile preferate ale turiștilor chinezi sunt cele din Europa de Vest. Călătoresc în 
grup şi aleg circuite cu mai multe țări. Principalele tipuri de turism practicate de chinezi 
sunt turismul de relaxare şi cel de afaceri. 

Conform OMT, vacantele în China vor fi din ce în ce mai interesante pentru 
turiștii străini, iar până în 2020 s-ar putea depăși pragul de 100 de milioane de vizitatori, 
iar China ar putea deveni cea mai vizitată ţară din lume. În acelaşi timp, numărul de 
turiști chinezi care preferă vacantele în străinătate va continua să crească şi în următorii 
ani. 

Totodată, şi turismul intern al Chinei va înregistra o continuă creştere. Anual, 
sute de milioane de chinezi optează să viziteze diverse regiuni ale patriei lor şi nu 
destinațiile externe. Conform CNTA, în topul atracţiilor turistice din China, preferate 
de vizitatorii autohtoni (şi nu numai), sunt Hong Kong, Shanghai, Beijing, Macao, 
Guangzhou, Shenzhen, Sanya, Xian, Hangzhou şi Chengdu. Călătoriile interne pe 
continent sunt în plină expansiune, iar creşterea sosirilor turiştilor străini este de aşteptat 


pentru următorul deceniu. 

În concluzie, industria turismului este un pilon important al economiei Chinei, 
un element ce va căpăta un rol din ce în ce mai semnificativ în următorii ani, perioadă în 
care, conform statisticilor, veniturile şi numărul de vizitatori străini se pot dubla. Posibil 
ca în următorii cinci ani, China să devină şi cea mai vizitată ţară din lume. 

Rezultatele analizelor evidențiază faptul că industria turismului este un punct 
central al economiei Chinei, un element ce va câştiga un rol din ce în ce mai 
semnificativ în următorii ani, perioadă în care veniturile internaționale și numărul de 


vizitatori străini se vor dubla. 
2.4. Tendinţele evoluţiei turismului internaţional 


Perspectivele în turismul mondial le evidențiem pe baza studiul elaborat privind 
dezvoltarea sectorului turistic, numit Tourism Towards 20305, realizat de OMT. Acesta 
estimează comportamentul turistic mondial până în 2030, obiectivele studiului fiind 
proiecţiile pentru fluxurile turistice internaţionale în perioada 2010-2030. 

Pentru realizarea acestui studiu, specialiştii OMT ţin cont de factorii care au 
influențat și continuă să influențeze modul în care consumatorii aleg destinațiile 
turistice (fie pentru leisure, fie pentru business, fie pentru ambele, pentru bleisure): 
factori economici, sociali, de mediu, politici şi tehnologici. 

Dacă ţinem cont de prognozele realizate de UNWTO, numărul STI la nivel 
mondial este estimat de către specialişti să crească în medie cu 3,3% până în 2030, deşi 
în timp se estimează că rata de creștere va scădea de la 3,8% la începutul perioadei 
analizate până la 2,9% în 2030. În cifre absolute, STI vor crește cu aproximativ 43 de 
milioane pe an, comparativ cu o creștere de aproximativ 28 de milioane pe an aferentă 
perioadei 1995-2010. Previziunile arată că STI se aşteaptă să atingă valoarea de 1,4 
miliarde în 2020 si 1,8 miliarde în 2030, conform raportului OMT. Ratele cele mai 
dinamice de creştere se previzionează a fi înregistrate în regiunile cu economii 
emergente, cum ar fi Asia, America Latina, Europa Centrala și de Est, Orientul Mijlociu 
şi Africa. Cea mai semnificativă evoluție se estimează a se înregistra în regiunea Asia- 


Pacific, unde STI sunt preconizate să atingă 535 milioane turişti în 2030, ceea ce 


5 Studiul a fost prezentat la cea de-a 19-a Adunare Generală a UNWTO din 10 octombrie 2011 şi este 
disponibil la https://www.e-unwto.org/doi/book/10.18111/9789284414024, accesat la 15/07/2015. 

57 Baza o reprezintă seriile de date privind sosirile turistice internaţionale raportate de ţările de destinaţie 
pentru perioada 1980-2010, luând în considerare subregiunea de destinație, regiunea de origine , modul 
de transport şi scopul vizitei. 

reprezintă o creştere 4,9% pe an până în 2030. Orientul Mijlociu şi Africa se aşteaptă să 
își crească cu mai mult decât dublu sosirile (de la 61 de milioane în 2010 până la 149 de 
milioane în 2030, respectiv de la 50 de milioane în 2010 până la 134 de milioane în 2030). 
O creştere relativ mai scăzută se estimează pentru Europa (de la 475 de milioane în 2010 
la 744 de milioane în 2030) şi America (de la 150 de milioane în 2010 la 248 de milioane 
în 2030). Rezultatul va fi creșterea cotei de piaţă la nivel mondial pentru regiunea Asia şi 
Pacific (până la 30% în 2030 comparativ cu 22% în 2010), Orientul Mijlociu (la 8%, de la 
6%) şi Africa (la 7%, de la 5%), concomitent cu scăderea cotei de piață pentru regiunile 
Europa (la 41%, de la 51%) şi America (la 14% de la 16%), datorată în principal creşterii 


mai lente a Nordului Americii, Europei de Nord și Europei de Vest. 


Europe 
41% 


Figura nr. 10 Sosirile turistice internaționale în 2030 


(% în funcţie de regiunea de destinaţie)*5 


Pe regiuni, estimările STI sunt prezentate în Tabelul nr. 3a) şi 3b). După cum se 
poate observa, în 2030 ponderea cea mai mare a sosirilor la nivel mondial este estimată 
pentru Europa, cu 41,1%, urmată de Asia şi zona Pacificului cu 29,6%. Cu toate că 
Europa, ca perspectivă, va primi cel mai mare număr de turişti, după cum am mai 


precizat, la nivelul anului 2030 ponderea acestei regiuni va scădea sub 50% din numărul 


53 Sursa: UNWTO, Tourism Towards 2030. 

total de sosiri. În plus, pe fondul fragmentării vacanţelor, tendința este una de 
intensificare a activităţii turistice internaționale la nivel regional şi intraregional, în 


detrimentul destinațiilor îndepărtate (de tip long-haul). 


Date efective Estimări 
Anul de bază 
Regiunea 1980 2010 2020 2030 
Nr. ò Nr. d Nr. ò Nr. A 
turişti A turişti A turişti A turişti A 


Total mondial, 
277 100 940 100 1360 100 1809 100 
din care: 


Europa 177,3 64.01 475,3 50,6 620 45.59. 744 41,1 


Asia şi zona 
22,8 8.33 204 21,7 355 26.10 535 29,6 


Pacificului 
Americile 62,3 22.50 149,7 15,9 199 14.63 248 13,7 
Africa 7.2 2.60 50,3 5,3 85 6.25 134 7,4 
Orientul 

7,1 2.56 60,9 6,5 101 7.43 149 8,2 
Mijlociu 


(Sursa: UNWTO, date prelucrate) 
Tabelul nr. 3a) Estimarea sosirilor de turişti internaționali pe regiuni 
în perioada 1980-2030 


Totodată, în 2030 rata cea mai mare de creştere a sosirilor este estimată pentru 


Africa, cu 4,6%, urmată de Asia şi zona Pacificului cu 4,2%. 


Rata medie anuală de creştere (%) 


1980-1995 1995-2010 2010-2020 2020-2030 


Regiunea 


Total mondial, 


4,4 3,9 3,8 2,9 
din care: 
Europa 3,7 3 2,7 1,8 
Asia şi zona Pacificului 8,9 6,3 5,7 4,2 
Americile 3,8 2,1 2,9 2.2 
Africa 6,7 6,7 5,4 4,6 
Orientul Mijlociu 4,5 10,5 5,2 4 


(Sursa: UNWTO, date prelucrate) 
Tabelul nr. 3b) Estimarea ratelor anuale de creştere pe regiuni 
în perioada 1980-2030 

În timp ce Europa va fi în continuare principala destinaţie din punctul de vedere 
al STI raportat la mărimea populaţiei, Asia de Sud va fi subregiunea cu cea mai rapidă 
creştere (6,0% pe an), dar pornind de la o bază mică, în timp ce, în cifre absolute, Asia 
de Nord-Est va deveni până în 2030 subregiunea cu cele mai numeroase sosiri turistice 
internaționale (293 de milioane). Diferenţa ratelor de creştere între subregiuni va 
produce o schimbare semnificativă a ponderii lor în totalul STI. Din ce în ce mai multe 
destinaţii turistice vor investi în dezvoltarea turismului şi, astfel, aproape toate 
subregiunile mai puţin vizitate vor câştiga cote în detrimentul celor mai vizitate. În 
acelaşi timp, călătoriile între regiuni vor continua să crească mai rapid decât călătoriile 
în aceeaşi regiune. Nu vor exista schimbări majore în ceea ce priveşte scopul călătoriei 
(ca pondere): relaxare, recreere sau vacanţă; religios, sănătate sau alte motive; respectiv 
în scop de afaceri. Asia și Pacific va rămâne la nivel mondial regiunea care va furniza 


cel mai mare număr de turişti străini. 


Tendinţe actuale şi previzuni 1950-2030 


În prezent 


E Africa 

W Orientul Mijlociu 
E Cele două Americi 
E Asia și Pacific 


Sosiri Internaționale (milioane) 


1950 1960 1970 1980 1990 2000 2010 2020 2030 


Sursa: UNWTO 


Figura nr. 11 Evoluţia STI — Previziuni 20305 


Ca şi perspective 2030, în acelaşi timp cu creșterea circulației turistice 
internaționale va creşte şi turismul intern, acest fenomen resimțindu-se în principal în 
țările în curs de dezvoltare din Africa, Asia, Orientul Mijlociu şi America Latină. 
precum şi în țările puternic industrializate unde populaţia va practica diverse forme de 
turism intern. 

În lumina aspectelor prezentate pe parcursul acestui capitol concluzionăm 


următoarele: în perioada 2000-2015, explozia fenomenului turistic se resimte atât la 


5 Sursa: UNWTO Tourism Highlights 2017 disponibil la http://mkt.unwto.org, accesat la 15/07/2015. 

nivelul sosirilor şi al plecărilor de turişti internaționali, cât şi la cel al veniturilor din 
turismul internaţional, respectiv al cheltuielilor pentru turismul internaţional. În acelaşi 
timp, trebuie menţionate următoarele aspecte ce caracterizează mișcarea turistică 
internațională: sosirile turistice internaționale la nivelul Top destinaţiilor reprezintă 
puţin peste jumătate din turismul receptor în perioada 2000-2015 (aproximativ 56%), 
ceea ce reprezintă o pondere semnificativă raportată la restul destinațiilor incluse în 
circuitele turistice. Toate acestea sunt rezultatul unor factori precum: modificarea 
preferințelor consumatorilor în ceea ce privește destinațiile turistice şi extinderea 
obiceiurilor de a călători, creșterea semnificativă de ţări şi zone geografice incluse în 
circuitul turistic, îmbunătățirea legislaţiei naționale în multe țări în vederea stimulării 
turismului, creșterea puternică a cererii şi ofertei turistice în zone precum Asia de Sud- 
Est, Europa de Est, Noua Zeelandă şi Australia, liberalizarea spațiului aerian și creșterea 
ofertei de zboruri low-cost. 

Putem concluziona că există încă un potenţial considerabil de expansiune în 
următoarea perioada. Destinaţiile noi pot beneficia de această tendință, cu condiția să 
adopte politicile adecvate în ceea ce priveşte mediul de afaceri, infrastructura, 
marketingul şi resursele umane. 

Cu scopul de a susține în continuare această tendință ascendentă, OMT 
încurajează în continuare guvernele locale să întreprindă numeroase eforturi în vederea 
facilitării călătoriilor, a simplificării formalităţilor de solicitare şi de procesare a vizelor, 


a îmbunătăţirii tehnologiilor de informare şi de comunicare cu consumatorii. 

HI. IMPACTUL TURISMULUI ASUPRA ECONOMIEI 


În contextul unei economii naţionale, turismul presupune o cerere specifică de 
bunuri şi servicii, care determină o creştere în sfera producției acestora. La rândul ei, 
cererea turistică generează o adaptare a ofertei turistice, care se materializează în mod 
direct în dezvoltarea structurilor turistice şi indirect în creşterea producției ramurilor 
legate de construirea de noi mijloace de transport, instalaţii de agrement pentru diverse 
tipuri de sporturi (spre exemplu: de iarnă, nautice). Astfel, dezvoltarea turismului 
determină un semnificativ spor de producţie. Putem afirma că turismul reprezintă un 
element semnificativ al mediului economic global. 

Dacă raportăm creşterea industriei turismului de-a lungul timpului la alte 
industrii semnificative ale economiei, aceasta este una dintre industriile care a 
înregistrat cele mai susținute creşteri de-a lungul timpului. Rezultatul acestei evoluţii îl 
reprezintă o contribuţie benefică la creșterea economică mondială. Pe de altă parte, este 
important de evidenţiat faptul că şi evoluţiile pozitive înregistrate de mediul economic 
global au reprezentat o cauză a creșterii activității în industria turismului. Deci, există o 


relație de direct proporționalitate între mediul economic global şi turism. 


3.1. Benchmarking-ul industriei turismului şi a călătoriilor raportat la cel al altor 


sectoare de activitate 


Dacă ne dorim să avem o perspectivă asupra avantajelor comparative ale 
industriei turismului şi a călătoriilor“, atunci este important să înțelegem mai întâi 
dimensiunea şi dinamica acestei industrii comparativ cu alte industrii/sectoare de 
activitate, folosindu-ne de anumite rapoarte benchmarking“!. Trebuie să avem în vedere 
faptul că activitatea turistică necesită, pentru desfășurarea ei, intrări din alte sectoare de 
activitate, cum ar fi agricultura, industria alimentară, industria construcțiilor şi, indirect, 
industria materialelor de construcții, construcții de maşini, energetică etc. Totodată, 


turismul și călătoriile au legături directe cu telecomunicaţiile, transportul, arta şi cultura. 


50 Pe parcusrul acestui capitol facem referire la impactul călătoriilor în scop turistic asupra principalelor 
elemente studiate, şi de aceea vom folosi termenul de „industria turismului şi a călătoriilor”. 

*! Benchmarking-ul este o metodă folosită în marketing, care se referă la „a face ceea ce fac ceilalţi, dar 
mai bine”. Metoda este folosită în SUA încă din anii ‘80, însă în România este utilizată mai mult abia 
din jurul anului 2005. Studiile de benchmarking sunt cel mai des folosite în afacerile din comerţ, în 
imobiliare şi în industria software. 

La nivel mondial, WTTC contribuie foarte mult la creşterea gradului de 
conştientizare a importanţei industriei turismului şi a călătoriilor ca fiind una dintre cele 
mai mari industrii din lume, deoarece are o importanță semnificativă privind contribuția 
la Produsul Intern Brut (PIB) mondial şi la generarea locurilor de muncă la nivel 
mondial. În acest scop, WTTC a realizat timp de peste 20 de ani o analiză globală 
referitoare la impactul economic al industriei turismului şi a călătoriilor. Această 
analiză, a stabilit contribuţia sectorului la PIB, la venituri şi la generarea locurilor de 
muncă în peste 180 de țări, măsurată în mărime absolută, pondere a economiei şi 
creştere economică. În același timp, WTTC a evaluat rolul industriei turismului şi a 
călătoriilor în economia mondială în comparaţie cu alte sectoare economice. 

Următoarele sectoare sunt analizate în comparaţie cu industria turismului şi a 
călătoriilor, fiind selectate ca având o “prezenţă” similară la nivel mondial:*? 

> Minerit: include extracția de petrol, gaze naturale, cărbune, metale şi servicii 
conexe; 

> Agricultură: include agricultura, silvicultura şi pescuitul; 

> Educaţie: include toate nivelurile serviciilor educaţionale; 

> Învățământ superior: include sistemul de învăţământ din universităţi, 
academii, colegii, seminarii; 

> Prelucrarea chimicalelor: include medicamente, materiale plastice, cauciuc, 
vopsea, cerneală, parfumuri, cosmetice, materiale de curăţare, îngrășăminte, pesticide, 
alte substanţe chimice; 

> Construcţia automobilelor: include autovehiculele, plus piese şi accesorii; 

> Comunicaţii: include posturile naţionale şi private de comunicaţii şi 
telecomunicaţii; 

> Construcții: include construcția de clădiri (rezidențiale şi nerezidenţiale), 
proiecte inginereşti sau de specialitate. Lucrările de construcţie efectuate pot include 
lucrări noi, adăugări, modificări sau întreținere şi reparații; 

> Activități bancare: include activităţile bancare şi serviciile conexe; 

> Comerţul cu amănuntul: include întregul comerţ cu amănuntul, cu excepția 
autovehiculelor; 


> Servicii financiare: include servicii bancare, de investiții, asigurări. 


62 Sectoarele comparate diferă de la an la an. 


102 


În cele ce urmează analizăm contribuţia directă, respectiv totală, a industriei 
turismului şi a călătoriilor la PIB-ul mondial şi la crearea de locuri de muncă în 
economia mondială, aferentă anilor 2011, 2013, 2014 şi 2016. 

Contribuţia directă a industriei turismului şi a călătoriilor la PIB evidenţiază 
cheltuielile totale ale rezidenţilor şi nerezidenților pentru turism, în scopuri de afaceri și 
de agrement (cheltuieli interne), precum și cheltuielile guvernului pentru servicii 
turistice legate direct de vizitatori. Această contribuție se referă la servicii precum 
catering, cazare, divertisment, recreere, transport şi alte servicii legate de turism și 
călătorii. Contribuţia directă a industriei turismului şi a călătoriilor la crearea de locuri 
de muncă se referă la numărul de locuri de muncă generate de acest sector de activitate 
în unitățile turistice (numărul de persoane care lucrează într-o unitate turistică, precum 
hoteluri, agenţii de voiaj, restaurante, touroperatori, magazine pentru turiști). 

Contribuţia indirectă a industriei turismului şi a călătoriilor la PIB include PIB- 
ul și locurile de muncă susținute de cheltuielile de investiții în turism şi călătorii, 
cheltuielile colective guvernamentale efectuate pentru a ajuta activitatea turistică în 
diferite moduri, respectiv achiziţiile interne de bunuri şi servicii de către sectoarele care 
se ocupă direct de turişti; contribuţia indirectă include servicii cum ar fi servicii de: 
salubrizare, tipărire/publicare, utilităţi, administraţie, servicii financiare, intermedieri 
bancare, asigurări, furnizare de mobilier şi echipamente, servicii de pază, fabricarea 
autoturismelor de închiriere, construcții navale, promovarea turismului, fabricarea 
aeronavelor, dezvoltarea stațiunii, produse din sticlă. Contribuția indirectă a industriei 
turismului şi a călătoriilor la crearea de locuri de muncă se referă la numărul de locuri 
de muncă generate de acest sector de activitate în alte sectoare precum agricultură, 
aprovizionare, bănci, comunicaţii etc. 

Contribuţia indusă a industriei turismului şi a călătoriilor la PIB măsoară PIB-ul 
şi locurile de muncă susţinute de cheltuielile celor care sunt angajați direct sau indirect 
în industria turismului (cum ar fi sectoarele următoare: alimente şi băuturi, 
îmbrăcăminte, locuinţe, recreere, bunuri de uz casnic, comerțul cu amănuntul). 
Contribuţia indusă a industriei turismului şi a călătoriilor la crearea de locuri de muncă 
se referă la numărul persoanelor angajate pe baza cheltuirii veniturilor salariale obținute 
de angajații direcți şi indirecți. 

Contribuţia totală, în ambele cazuri, reprezintă suma contribuţiei directe, 


indirecte şi induse. 

Pe baza prelucrărilor proprii“, rezultatele analizei comparative referitoare la 
contribuţia directă a industriei turismului şi a călătoriilor“! la PIB-ul mondial 
comparativ cu celelalte industrii sunt prezentate în tabelul de mai jos. Valorile 


intervalelor sunt exprimate în miliarde USD. 


T 2011 2013 2014 2016 
Industria z 7 z E 
Ierarhie | Interval |lerarhie | Interval |lerarhie | Interval |lerarhie | Interval 
Servicii financiare 1 4500-5000 1 5000-5500 1 4500-5000 2 4000-5000 
Comunicaţii 2500-3000 | 2 | 3000-3500 M] 
Agricul OEI S e oo) y o 


Mineri > [oso] s [3oooss0o | 3 |35004000] 8 | 1000:2000 
Servici bancare | | | a [osoo] 6 f 2oosoo] o | sooroo 
Educafe a [oo| s fosos] 5 [20003000 | 

Turmicăiori | _5_isoezoool e fonas] 7 fooosooo] a [eve ser 


Prelucrarea chimicalelor 1000-1500 1500-2000 1000-2000 | 5 | 2000-3000 


Învățământ superior 1000-1500 
2 4000-5000 5000-6000 


Comerț cu amănuntul 


Construcția automobilelor | 7 | 500-1000 500-1000 500-1000 E 2000-3000 
Construcţii E VP e = | 4000-5000 


Tabelul nr. 4 Contribuţia directă a industriei turismului şi a călătoriilor 


Wu 

la PIB-ul mondial comparativ cu alte sectoare de activitate“ 


În anul 2011, T&T a contribuit direct cu aproximativ 2,1 trilioane USD la PIB-ul 
mondial. Această contribuție directă reprezintă mai mult decât dublul contribuţiei care a 
avut-o industria construcției automobilelor şi cu o treime mai mare decât cea a industriei 
de prelucrare a chimicalelor. Totodată, atât în anul 2011 cât şi în anul 2013, contribuția 
directă a T&T la PIB-ul mondial a reprezentat trei pătrimi din contribuția directă a edu- 
caţiei, comunicaţiilor şi mineritului. În anul 2013, contribuţia directă a T&T la PIB-ul 
mondial a reprezentat trei pătrimi și din contribuţia directă a sectorului bancar. 

Contribuţia directă a T&T la PIB-ul mondial în anul 2013 a fost mai mare decât 
contribuția directă a sectoarelor de prelucrare a chimicalelor, de învățământ superior și 
de construcţie a automobilelor. T&T a generat în mod direct mai mult de două ori decât 
PIB-ul creat de construcţia automobilelor și a fost cu 40% mai mare decât cel generat de 


industria de prelucrare a chimicalelor. 


63 Ierarhie anuală realizată de autoare pe baza rapoartelor de benchmarkimg ale WTTC pentru anii 2011, 
2013, 2014 şi 2016. Sectoarele comparate diferă de la an la an şi, prin urmare, nu putem avea pentru 
perioada analizată aceleaşi industrii anual. 

& Pe parcursul lucrării vom folosi abrevierea T&T atunci când facem referire la industria turismului și a 
călătoriilor. 

6 Sursa: Prelucrare proprie pe baza WTTC, Benchmark Report colecţia 2012-2017, disponibile la 
https://www.wttc.org/research/economic-research/benchmark-reports//undefined, accesat 21/09/2017. 

În următorii ani se înregistrează o creştere a contribuţiei directe a T&T la PIB-ul 
mondial: în anul 2013 aproximativ 2,2 trilioane USD, în anul 2014 aproximativ 2,4 
trilioane USD şi în anul 2016 aproximativ 2,3 trilioane USD. 

Atât în anul 2014, cât şi în anul 2016, contribuţia directă a T&T la PIB-ul 
mondial rămâne mai mare decât cea a sectoarelor de prelucrare a chimicalelor şi de 
construcţie a automobilelor. În anul 2014, T&T a generat direct mai mult decât dublul 
PIB-ului generat de construcția automobilelor și a fost cu aproximativ 50% mai mare 
decât cel generat de industria prelucrării chimicalelor. Această contribuţie este aproape 
echivalentă cu cea a sectorului bancar şi educațional mondial. În anul 2016, T&T a 
generat direct la PIB-ul mondial aproximativ 60% din contribuția directă a 
construcţiilor. 

În anii 2011 şi 2013 putem sublinia faptul că în fiecare regiune a lumii 
(Americile, Europa, Asia Pacific, Orientul Mijlociu, Africa), T&T a contribuit direct la 
PIB-ul mondial mai mult decât construcția automobilelor. În Americi, această 
contribuţie a fost de trei ori mai mare decât cea a construcției automobilelor, în timp ce 
în Europa a fost de două ori mai mare. Pe de altă parte, contribuţia directă a T&T a fost 
mai mare decât cea a industriei chimicalelor din fiecare regiune a lumii, cu excepția 
Asiei, unde a fost cu numai 9% mai mică în 2011, respectiv cu numai 8% mai mică în 
2013. 

Dacă avem în vedere contribuția totală a T&T la PIB-ul mondial comparativ cu 
cea a celorlalte industrii, atunci adăugăm contribuției directe prezentate mai sus, 
contribuția indirectă şi indusă. 


E 2011 2013 2014 2016 
Ierarhie Interval | Ierarhie Interval | Ierarhie Interval | Ierarhie Interval 


12000-14000] 1 [14000-16000] 2 [12000-14000 14000-16000 


Comunicaţii 2 | 6000-8000 | 2 | 8000-10000 
Minerit 4000-6000 6000-8000 6000-8000 4000-6000 
eee S S 3 oare 


4000-6000 4000-6000 
6000-8000 
6000-8000 4 6000-8000 


3 
Turism şi călătorii 4 6000-8000 6000-8000 4 
6000-8000 6000-8000 6000-8000 6000-8000 


Învăţământul superior 2000-4000 
Compararea EI 

Construcţia automobilelor 7 4000-6000 

Comat "= a 


Tabelul nr. 5 Contribuţia totală a industriei turismului şi a călătoriilor 


18000-20000 18000-20000 
4000-6000 6 6000-8000 
10000-12000 


la PIB-ul mondial comparativ cu alte sectoare de activitate 


66 Sursa: Prelucrare proprie pe baza WTTC, Benchmark Report colecţia 2012-2017, disponibile la 
https:/Avww.wttc.org/research/economic-research/benchmark-reports/fundefined, accesat 21/09/2017. 

În anul 2011, respectiv 2013, contribuţia totală a T&T la PIB-ul mondial a fost 
de aproximativ 6,9 trilioane USD, respectiv aproximativ 7,4 trilioane USD, fiind mai 
mare decât cea a mineritului şi a industriei de prelucrare a chimicalelor și de construcție 
a automobilelor. Această contribuţie, în anul 2011, a fost aproape egală cu cea a 
sectorului educațional și al comunicaţiilor, în timp ce în anul 2013 a fost de trei ori mai 
mare decât a învățământului superior şi aproape egală cu cea a sectorului educațional şi 
bancar. În anul 2014, contribuţia totală a T&T la PIB-ul mondial a fost mai mare 
comparat cu sectorul agricol, bancar şi educaţional, cu industria de prelucrare a 
chimicalelor şi de construcție a automobilelor, şi aproape egală cu cea a sectorului 
minier. 

Este important de menţionat faptul că în anul 2016, contribuţia totală a T&T la 
PIB-ul mondial a depăşit contribuția totală a fiecărui sector analizat, cu excepția 
construcţiilor, serviciilor financiare și a comerțului cu amănuntul. În acelaşi timp, în toți 
anii analizaţi, contribuţia totală a T&T la PIB-ul mondial a fost mai mică decât jumătate 
din contribuţia industriei serviciilor financiare globale. 

Se estimează că în următorul deceniu, contribuția T&T la PIB-ul mondial va 
creşte cu aproximativ 4% pe an, ceea ce reprezintă o creştere anuală semnificativă 
comparat cu alte sectoare de activitate, cum ar fi mineritul (2%), agricultura (2,2%), 
industria construcțiilor de automobile (2,5%) sau a construcțiilor (3,6%). 

Din punctul de vedere al contribuţiei directe la nivel mondial a T&T la 
generarea forţei de muncă comparativ cu celelalte industrii, importanța T&T este și mai 
pronunţată. T&T este unul dintre cei mai mari creatori de locuri de muncă din lume, 
ocupând locul doi în topul contribuției directe la generarea forței de muncă, după 
educaţie, atât în anul 2011, cât şi în 2013, după cum reiese din tabelul de mai jos. 


Valorile intervalelor sunt exprimate în milioane de persoane. 

Tabelul nr. 6 Contribuţia directă la nivel mondial a industriei turismului şi a 

călătoriilor la generarea forţei de muncă comparativ cu alte sectoare de activitate“ 


Cu 99 de milioane de persoane angajate direct în 2011, industria turismului și de 
călătorii a contribuit de şase ori mai mult decât în cazul industriei de construcție a 
automobilelor, de cinci ori mai mult decât industria de prelucrare a chimicalelor, de 
patru ori mai mult decât mineritul, de două ori mai mult decât comunicațiile şi cu o 
treime mai mult decât serviciile financiare. Cu aproximativ 103 milioane de persoane 
angajate direct în 2013, T&T a contribuit de cinci ori mai mult decât industria 
construcţiilor de automobile şi de prelucrare a chimicalelor, de patru ori mai mult decât 
mineritul, de două ori mai mult decât industria bancară şi comunicațiile, şi cu doar 15% 
mai mult decât industria serviciilor financiare. 

Situaţia din punctul de vedere al locului ocupat în acest top se schimbă în 2014 
şi 2016, când T&T decade două locuri în ierarhie. Cu aproximativ 105 milioane de 
persoane angajate direct în 2014, T&T a contribuit de şapte ori mai mult decât în 
industria de construcții a automobilelor, de cinci ori mai mult decât industria de 
prelucrare a chimicalelor, de patru ori mai mult decât serviciile bancare şi mineritul şi 
de două ori mai mult decât serviciile financiare. Cu aproximativ 109 milioane de 
persoane angajate direct în 2016, T&T a contribuit comparativ cu serviciile financiare şi 
industria de prelucrare a chimicalelor la fel ca în anul 2014. Cu excepția agriculturii, 
construcțiilor şi comerțului cu amănuntul, T&T a contribuit direct la generarea forţei de 


muncă mai mult decât orice alt sector analizat. 


67 Sursa: Prelucrare proprie pe baza WTTC, Benchmark Report colecţia 2012-2017, disponibile la 
https://www.wtte.org/research/economic-research/benchmark-reports//tundefined, accesat 21/09/2017. 

Tabelul nr. 7 Contribuţia totală la nivel mondial a industriei turismului şi a 


călătoriilor la generarea forţei de muncă comparativ cu alte sectoare de activitate“ 


Importanţa contribuției totale la nivel mondial a T&T la generarea forței de 
muncă comparativ cu celelalte industrii este susținută şi de faptul că în anul 2013 
aceasta a depășit contribuția locurilor de muncă create de industria prelucrării 
chimicalelor, serviciilor bancare, mineritului, construcției de automobile şi serviciilor de 
învățământ superior, fiind aproape la egalitate cu educaţia. În anul 2014 a depășit 
contribuția locurilor de muncă create de fiecare industrie analizată, cu excepția 
agriculturii şi comerțului cu amănuntul, în timp ce în anul 2016 a ocupat locul patru în 
top după comerțul cu amănuntul, agricultură şi construcții. 

Rezultatele acestor comparații oferă noi perspective asupra importanţei relative a 
T&T, precum şi asupra unora dintre avantajele sale unice în determinarea creşterii 
economice actuale şi viitoare. 

Ca şi concluzie generală este important de evidenţiat faptul că: 

> T&T contribuie mai mult la PIB decât industria construcțiilor de automobile 
din fiecare regiune a lumii; 

> această industrie angajează în mod direct de 6 ori mai mulţi oameni decât 
industria construcţiilor de automobile, de 5 ori mai mult decât industria de producţie a 


produselor chimice, de 4 ori mai mult decât industria mineritului; 


68 Sursa: Prelucrare proprie pe baza WTTC, Benchmark Report colecţia 2012-2017, disponibile la 
https://www.wttc.org/research/economic-research/benchmark-reports//tundefined, accesat 21/09/2017. 

> T&T susține mai multe locuri de muncă decât industria automobilelor, 
serviciile financiare, comunicațiile, industria minieră şi industria chimică în fiecare 
regiune a lumii; 

> pentru fiecare dolar cheltuit pentru turism şi călătorii se generează 3,2 dolari 
în PIB pe întreaga economie (pe baza coeficientului multiplicator al turismului); 

> 1 milion USD dn vânzările de turism generează de două ori mai multe locuri 
de muncă decât acelaşi 1 milion USD din vânzările în servicii financiare, în comunicaţii 


şi în industria de automobile. 


3.2. Efectele economice ale turismului 


Turismul a cunoscut de-a lungul istoriei forme şi manifestări diferite. Abia pe 
parcursul celei de-a doua jumătăţi a secolului al XX-lea s-a pus problema modului în 
care pot fi delimitate şi clarificate conceptele acestui fenomen extrem de complex, 
dezbaterile continuând până în zilele noastre. Discuţii multiple se poartă şi în legătură 
cu includerea sau nu a turismului în categoria industriilor. Este important de menţionat 
faptul că termenul turism are două accepţiuni ce se referă la două concepte diferite; pe 
de-o parte, este vorba despre turism ca activitate a turistului şi, pe de alta, vorbim despre 
turism ca ramură economică. 

În 1971, Chadwick a ajuns la concluzia conform căreia călătoriile şi turismul pot 
fi descrise drept: „trei concepte: mişcarea populaţiei; un sector al economiei sau o 
industrie; sau un sistem amplu al relației de interacţiune dintre oameni şi nevoia 
acestora de a călători în afara comunităţilor lor, precum şi un sistem de servicii care 
încearcă să răspundă acestor nevoi, oferind produse care să le satisfacă” (Chadwick, 
1971, apud Reiser, 2003). 

Postelnicu Gh. în Turism internațional, (Postelnicu, 2007), identifică existența 
următoarelor trei opinii mai importante referitoare la impactul pe care turismul îl are 
asupra economiei: 

> tendința  subevaluării locului şi rolului turismului în economie, 
considerându-se nesemnificativă sau privindu-se cu o oarecare rezervă contribuția 
turismului la dezvoltarea economică; 

> tendința supraevaluării locului şi rolului turismului în economie, apreciindu- 
se că turismul reprezintă cea mai semnificativă ramură economică sau singura capabilă 


de a asigura o dezvoltare economică durabilă; 

> abordarea moderată - pe baza căreia turismul este o componentă importantă 
a sectorului terțiar al economiei, fără a-l plasa pe primul loc sau a-i evidenția calități 
exagerat de importante. Acest ultim punct de vedere reprezintă cea mai realistă opinie 
comparativ cu primele două care sunt specifice unei perioade istorice devansate. 

Activitatea turistică în orice zonă implică atât beneficii economice, cât şi costuri. 
Acestea ajung virtual la aproape toţi cei din regiune într-un fel sau altul. Analizele 
impacturilor economice ale turismului furnizează estimări tangibile ale 
interdependenţelor economice (sprijinul comunității în orice zonă este important pentru 
turism, deoarece este o activitate care afectează întreaga comunitate; în orice zonă, 
afacerile turistice depind una de alta, și, totodată, sunt dependente de alte afaceri din 
zonă, de administrația locală şi de locuitorii comunității locale) şi o mai bună înțelegere 
a rolului şi importanței turismului în economia unei regiuni. 

Totodată, atunci când facem referire la impactul turismului asupra economiei 
avem în vedere efectele pozitive sau negative ale activității turistice. Literatura de 
specialitate indică clar faptul că clasificarea efectelor în pozitive sau negative depinde 
esențial de persoana care face observația. Efectele economice pozitive ale activității 
turistice se referă de obicei la crearea de noi locuri de muncă și la contribuțiile la 
dezvoltarea economiei locale, în timp ce cele negative se referă de obicei la creşterea 
prețurilor în destinațiile turistice la alimente, clădiri, terenuri (cazul Barcelonei). Spre 
exemplu, un observator ar putea susține faptul că construirea unui hotel nou sau a unei 
pensiuni într-o destinație turistică determină crearea de noi locuri de muncă pentru 
construirea hotelului/pensiunii şi ulterior pentru funcționarea lui (efect economic 
pozitiv). Un alt observator ar putea susține că noile locuri de muncă vor fi slab plătite, 
vor lua angajați din alte domenii de activitate, vor fi în mare parte doar part-time şi vor 
necesita o pregătire scăzută (efect economic negativ). 

Literatura de specialitate conține numeroase referiri la cele două categorii de 
efecte economice ale turismului (efecte pozitive și negative). Dintre acestea amintim 
cele prezentate în (Goeldner & Ritchie, 2006). Aspecte relevante, din punct de vedere 
economic, referitoare la cele menționate mai jos se regăsesc și în (Ciobanu, 2009; 
Ciobanu, 2011). 

Efectele pozitive ale turismului fac referire la faptul că turismul: 

> crează condițiile favorabile schimbului comercial internațional şi sporeşte 


veniturile la nivel mondial; 

> contribuie la creşterea PIB-ului şi a Produsului Naţional Brut; la 
diversificarea economiei naționale; la extinderea dezvoltării; la îmbunătăţirea calităţii 
vieţii; la crearea de locuri de muncă şi la generarea oportunităţilor de angajare atât 
pentru personalul calificat, cât şi pentru cel necalificat; la dezvoltarea infrastructurii; 

> poate fi dezvoltat cu ajutorul infrastructurii deja existente şi al 
produselor/resurselor locale; 

> este una dintre activităţile uşor de compatibilizat cu aproape orice alte 
activităţi sociale, economice, culturale disponibile în zonă; 

> are un impact de multiplicare ridicat; 

> măreşte veniturile guvernamentale; 

> lărgeşte orizonturile educaţionale, respectiv culturale ale fiecărui individ; 

> impune protejarea, conservarea şi valorificarea patrimoniului cultural-istoric 
şi a tradiţiilor; protejarea mediului; 

> ajută la eliminarea barierelor lingvistice, politice, rasiale sau religioase; la 
crearea de locuri de muncă pentru artişti datorită interesului vizitatorilor pentru cultura 
locală; 

> promovează pacea în comunităţile locale; 

> creează o imagine favorabilă destinaţiei turistice la nivel local, regional, 
naţional şi mondial. 

Efectele negative ale turismului apar îndeosebi atunci când ne confruntăm cu o 
supradezvoltare a turismului și se referă la faptul că turismul: 

> generează inflaţie; 

> ar putea contribui la o dezvoltare economică dezechilibrată; 

> creează o cerere excesivă de resurse, precum şi probleme sociale; 

> degradează mediul natural, cultural-artistic şi generează poluare; 

> măreşte incidenţa prostituţiei, a crimelor sau a jocurilor de noroc şi ajută la 
dispersia bolilor; 

> contribuie la creşterea vulnerabilității datorate schimbărilor economice şi 
politice; 

> transformă arta, cultura şi religia în activități cu caracter preponderent 
comercial; 

> creează probleme de comunicare / înţelegere, cauzând astfel confuzii; 


> generează apariţia de conflicte la nivelul societăţii-gazdă; 

Este important de subliniat evoluția percepțiilor asupra impactului activității 
turistice de-a lungul timpului. Dacă în anii 70 tendința generală era de a evidenția că 
efectele negative sunt mai numeroase decât cele pozitive, în timp situația s-a schimbat 
pe măsură ce destinațiile turistice s-au dezvoltat datorită tipului activităţii turistice 
derulate, interacțiunii dintre vizitatori și localnici şi caracteristicilor comunităţii. 

Efectele economice ale turismului (pozitive sau negative) se referă şi la efectele 
asupra balanței comerciale și balanței de plăți (ambele reprezintă instrumente de 
raportare și analiză la nivel macroeconomic). În cadrul balanței comerciale se 
înregistrează importurile şi exporturile unei economii, în valoare totală şi, respectiv, pe 
grupe de mărfuri. În general, balanţa comercială a unei ţări este cel mai bine 
caracterizată prin soldul acesteia, adică prin diferenţa dintre valoarea exporturilor şi cea 
a importurilor“. În cadrul balanței de plăţi se înregistrează intrările şi ieșirile de fluxuri 
financiare dintr-o economie (intrările/încasările şi ieşirile/plățile efectuate de o ţară, în 
urma relaţiilor sale cu alte ţări)”. Fluxurile financiare generate de către turismul 
internațional se regăsesc sub denumirea "Turism — călătorii” în rubrica "Contul curent”, 
în cadrul secțiunii "Bunuri şi servicii”, în subsecțiunea Servicii”. 

Turismul internaţional reprezintă modalitatea prin care activitatea turistică, 
privită din punctul de vedere al unei anumite ţări, poate genera importuri şi, respectiv, 
exporturi. Turismul receptor, care generează exporturi pentru unitățile interne 
(încasări/venituri provenite de la nerezidenţii care vizitează acea ţară), are un efect 
pozitiv asupra balanței comerciale şi balanței de plăţi, în timp ce turismul emițător, care 
generează importuri (cheltuieli efectuate de rezidenții care călătoresc în alte ţări) are, 
per ansamblu, un efect negativ asupra balanței comerciale şi de plăți. Însă, cu toate că 
turismul receptor generează exporturi, el poate genera şi o serie de importuri, care 
reprezintă cheltuieli efectuate de către agenţii economici din sectorul turistic din acea 
țară în vederea achiziției, din alte țări, de bunuri necesare prestării serviciilor; spre 
exemplu, achiziţia de echipamente electrocasnice necesare dotării restaurantului unui 
hotel). În același timp, chiar dacă turismul emităţor generează importuri, el poate genera 


şi o serie de exporturi: cheltuieli efectuate de către agenții economici din sectorul 


6 În funcţie de soldul balanței comerciale a unui anumit stat, aceasta poate fi excedentară/pozitivă/activă 

(valoarea exporturilor este mai mare decât cea a importurilor), deficitară/negativă/pasivă (valoarea 
exporturilor este mai mică decât cea a importurilor) sau echilibrată (valoarea exporturilor este egală cu 
cea a importurilor). 

7 În funcţie de soldul balanței de plăţi, aceasta poate fi: excedentară/pozitivă/activă (încasările sunt mai 
mari decât plățile), deficitară/negativă/pasivă (încasările sunt mai mici decât plăţile) sau echilibrată 
(încasările sunt relativ egale cu plăţile). 

turistic din ţările vizitate în vederea achiziţiei de bunuri necesare prestării serviciilor din 


țara emițătoare de turiști. 


3 
Debit | Sold 
[Contul curent [68,768 73,775|75,747|-1,972|78,035 81,533 |-3,498 
[Bunuri şi servici [61,916]62,585] -669 |65,755[66,749f -994 |70,177|71,708|-1,531 
46,814 
| Twism- călătorii | 1,378 | 1,824 | -446 | 1,542 | 1,855 | -313 | 1,568 | 1,930 | -362 | 
3,699 
| Remunerarea salariaților | 545 | 60 | 485 | 606 | 4s | 561 | 702 | 66 | 636 
1,326 1,220 | 1,436 1,291 | 1,520 
1,791 | -990 | 1,866 | 1,717 
3,751 [1.075 2,646 


1 


Tabelul nr. 8 Secțiunea ”Contul curent” din balanţa de plăți a României” 


Conform balanței de plăți a României, volumul cheltuielilor turistice efectuate 
de către străini în România, în 2016, a fost de 1.568 milioane euro, în timp ce, în acelaşi 
an, românii au cheltuit în scop turistic în străinătate 1.930 milioane euro. Prin urmare, 
contul ”Turism-călătorii” a înregistrat în 2016 un deficit de 362 milioane euro”. Aceste 
rezultate ne indică faptul că România nu reprezintă (încă) o destinaţie turistică 
recunoscută la nivel internaţional şi din punct de vedere turistic este mai degrabă o ţară 
emițătoare decât receptoare de turiști. Putem afirma că turismul internațional al 
României are un efect negativ asupra balanței comerciale şi de plăţi a țării. 

În cazul unei anumite ţări, dacă cheltuielile turistice efectuate de către 
nerezidenți (străini) pe durata vizitării acesteia (ca formă de export) depăşesc 
cheltuielile turistice ale rezidenţilor aceleiași țări pe parcursul vizitelor în străinătate (ca 
formă de import), turismul internaţional al ţării respective, în ansamblul său, are un 
efect pozitiv asupra balanței comerciale şi asupra balanței de plăți a țării. Un astfel de 
efect îl putem observa în cazul unora dintre țările Top destinaţii turistice în perioada 


2000-2015, din punctul de vedere al sosirilor turistice internaționale. Pentru aceste ţări, 


71 Banca Naţională Română, Balanța de plăți şi poziţia investiţională internațională a României, Raport 
Anual 2015 şi Raport anual 2016, http://www.bnr.ro/PublicationDocuments.aspx?icid=6843, accesat la 


07/12/2016. 
72 Contul „Turism - călătorii” a înregistrat deficit şi în perioada 2009-2015. 

cum ar fi Grecia, Turcia, Thailanda, Spania, turismul reprezintă o sursă semnificativă de 


exporturi. 


i 15,003 
114,109 | 292,200 |-178,09 
30,633 
i 19,542 
97,863 
-18,858 
6,061 
-13,311 


Tabelul nr. 9 Secțiunea ”Turism-călătorii” din balanța de plăți pentru anul 


— 


2015 a ţărilor Top destinaţii turistice” (miliarde USD)”* 


Literatura de specialitate evidenţiază faptul că majoritatea studiilor referitoare la 
impactul economic al activităţii turistice s-au axat pe efectele acesteia asupra creării de 
locuri de muncă şi a venitului populației. 

Conform D.J. Stynes, Economic Impacts of Tourism”, (Stynes, 1999), putem 
identifica următoarele trei tipuri de efecte pozitive pe care dezvoltarea turismului le are 
asupra economiei: efecte directe, indirecte şi induse. Efectele directe se mai numesc 
efecte primare, iar cele indirecte şi induse efecte secundare. Impactul economic total al 
turismului reprezintă suma efectelor directe, indirecte şi induse. Definim în cele ce 


urmează aceste efecte'€. 


73 Secţiunea "Credit” cuprinde veniturile de la nerezidenţii (străinii) care vizitează ţara respectivă, iar 
secțiunea ”Debit” cuprinde cheltuielile rezidenților acelei țări realizate în cadrul vizitelor externe. 

74 Sursa: Prelucrare proprie pe baza Indicatorilor de dezvoltare mondială, disponibili la 

http://databank.worldbank.org/data/reports.aspx?source=world-development-indicators, accesat la 

12/01/2017. 

75 Articol accesibil la https://msu.edu/course/prr/840/econimpact/pdf/ecimpvol1.pdf . 

76 Sinteză după Cocean et al., 2014. 

Efectele directe reprezintă impactul economic pozitiv produs de creșterea 
cheltuielilor turiştilor (interni și internaționali) asupra veniturilor organizaţiilor turistice 
care îi deservesc (hoteluri, magazine de suveniruri, restaurante, companii de transport 
sau parcuri de distracții). De exemplu, sosirea într-o anumită destinație turistică a unui 
număr mai mare de turişti care solicită cazare şi servirea mesei înseamnă vânzări mai 
mari/suplimentare pentru hotelurile şi restaurantele din zonă, precum şi pentru 
comercianții de suveniruri. 

Efectele indirecte se referă la impactul economic pozitiv corespunzător creşterii 
cheltuielilor organizaţiilor turistice asupra altor ramuri ale economiei. Ele sunt 
corespunzătoare tranzacţiilor de vânzare-cumpărare care intervin între agenţii economici 
din domeniul turismului şi agenţii economici care sunt ofertanți ai unor bunuri și 
servicii necesare continuei dezvoltări a industriei turismului. În acest caz, putem vorbi 
despre aşa numitul „efect în cascadă” al veniturilor din turism, în sensul că acestea sunt 
folosite ulterior pentru: 

> achitarea datoriilor față de furnizori pentru comenzile curente (cum ar fi, 
produse alimentare sau nealimentare, echipamente, energie, servicii de agrement etc.). 
La rândul lor, aceşti furnizori, în vederea satisfacerii comenzilor, vor emite fiecare în 
parte comenzi către proprii lor furnizori. De exemplu: un restaurant se va aproviziona 
transmițând comenzi de băuturi răcoritoare către comercianţi, care, la rândul lor, vor 
comanda aceste băuturi de la producători; la rândul lor, producătorii de băuturi 
răcoritoare vor comanda cantități suplimentare de plastic, pentru fabricarea sticlelor 
folosite pentru îmbuteliere etc.). În acest mod, o unitate monetară încasată de la un turist 
trece succesiv prin mâinile a ”n ” producători-furnizori; 

> achitarea datoriilor la bugetul de stat, care, la rândul său, va putea investi 
aceste venituri în educație, sistemul medical, infrastructura generală, menținerea și 
dezvoltarea potențialului turistic etc. 

Efectele induse rezultă din creşterea cheltuielilor pentru bunurile de consum 
realizate de cei care sunt angajaţi în industria turismului ca urmare a sporirii veniturilor 
lor. O parte din banii încasaţi de la turişti nu sunt direcționaţi de organizaţiile turistice 
către furnizori/stat, ci sunt folosiți pentru a achita salarii sau dividende (atât personalului 
şi acționarilor/asociaţilor direct implicat în activitatea cu turistul, cât şi celor indirect 
implicaţi). Aceste sume înseamnă venituri pentru persoanele fizice care le primesc. La 
rândul lor, aceste venituri se întorc în economie sub forma cheltuielilor de consum ale 


gospodăriilor. În acest mod, turistul nu dă de lucru doar salariaților unui restaurant, ci și 

măcelarilor de la care angajații respectivului restaurant își cumpără carnea, 
producătorilor de încălțăminte de la care angajații restaurantului își cumpără o nouă 
pereche de pantofi sau jucătorilor de baschet de la clubul sponsorizat de patronul 
restaurantului respectiv. Toate aceste persoane fizice (salariaţii restaurantului, 
carmangeriei, fabricii de încălțăminte, clubului sportiv etc., respectiv acționarii/asociații 
acestora) cheltuiesc veniturile suplimentare primite ca urmare a sosirii turiștilor interni 
şi internaționali în zonă, rezultând astfel efectele induse ale turismului. 

Cortes-Jimenez & colab. prezintă în Tourism and Exports as a Means of 
Growth” următoarele două teorii referitoare la efectele turismului asupra creşterii 
economice (Cortes-Jimenez et al., 2010): 

> „Tourism Capital Imports to Growth” - teoria TKIG: susține că turismul 
înseamnă o sursă de venit care facilitează importuri de bunuri de capital esențiale altor 
ramuri ale economiei care stau la baza creşterii economice (spre exemplu, 
industrializarea Spaniei după 1960, când dezvoltarea economică și industrială a Spaniei 
a fost rezultatul importurilor de bunuri de capital finanțate pe baza încasărilor de la 
turiștii internaționali atraşi); 

> „Tourism-Led Growth” - teoria TLG: susţine că turismul înseamnă o formă 
de export care ajută la creşterea economică. Spre exemplu, turismul internațional, ca o 
formă de export, poate reprezenta o sursă de creștere economică pe termen lung. 

Suplimentar aspectelor prezentate mai sus, ca şi efecte economice ale turismului 
amintim şi următoarele, după cum au fost prezentate în (Cocean et al., 2014): 

a. efecte economice pozitive: 

> efecte asupra dezvoltării regionale: dezvoltarea turismului determină 
beneficii economice nu doar industriei turistice, ci şi altor sectoare ale economiei. De 
exemplu, îmbunătățirea facilităților de transport are efecte pozitive atât asupra 
populaţiei destinaţiei turistice, cât şi a firmelor care îşi desfăşoară activitatea în 
localitatea respectivă; 

> efecte asupra creşterii veniturilor bugetare: metodele principale prin care 
turismul poate contribui la creşterea încasărilor la bugetul administraţiilor sunt: 
impozitul pe profitul întreprinderilor din industria turistică; impozitul pe venitul 
persoanelor angajate în industria turistică; impozitul pe dividendele acordate 


persoanelor de către firmele din industria turistică; taxa pe valoare adăugată sau accizele 


77 Accesibil la http://www.ub.edu/irea/working__papers/2009/200910.pdf. 

percepute pentru produsele şi serviciile cumpărate de către turişti; taxe caracteristice 
industriei turistice, cum ar fi taxe de aeroport, taxa hotelieră. 

> efecte de redistribuire a veniturilor: un turist redistribuie veniturile în 
teritoriu prin faptul că cheltuieşte într-o localitate/regiune/ţară bani câştigaţi, de obicei, 
în altă localitate/ţară; 

> efecte de creștere a gradului de ocupare a forței de muncă: industria 
turismului are un impact semnificativ asupra pieței forței de muncă, datorită faptului că 
în anumite zone reprezintă o metodă de reducere a ratei șomajului, oferă posibilități de 
angajare unei categorii diversificate de persoane; 

> efecte de creştere a productivității muncii: datorită recreerii/relaxării 
obținute de către oamenii care călătoresc în scop turistic, aceştia pot munci mai eficient. 
Astfel, turismul determină creșterea productivității muncii în toate ramurile de 
activitate. 

b. efecte economice negative: 

> efectul inflaționist al turismului: în sezon, destinațiile turistice renumite se 
confruntă cu preţuri mai mari pentru majoritatea produselor și serviciilor comparativ cu 
alte localităţi, ceea ce înseamnă că o parte in localnici (în special şomerii sau vârstnicii) 
sunt afectaţi de inflație; 

> efecte economice negative privind locurile de muncă: în general, salariile 
angajaților din industria turistică sunt la nivelul salariilor minime naționale, aceştia 
suplimentându-şi veniturile din așa numitele „bacşişuri”, care alimentează de fapt 
economia subterană (nu sunt declarate oficial şi nu determină creştere de PIB); 

> costurile incidentale: acestea reprezintă costuri suplimentare legate de 
oferirea serviciilor publice de intervenţii în caz de urgențe medicale, de poliţie, de 
pompieri, de monitorizare a parcurilor/muzeelor, de întreținere a spaţiilor verzi etc. Ele 
sunt rezultatul externalităților negative care, în vederea eliminării lor, necesită 
intervenţia serviciilor publice ale comunităţii locale. Spre exemplu, activitatea turistică 
dintr-o anumită localitate consacrată ca şi destinaţie turistică produce o cantitate mare 
de deșeuri menajere, care necesită intervenţia serviciilor de salubrizare locale pentru a le 
elimina. 

Turismul şi călătoria reprezintă o activitate economică importantă în majoritatea 

țărilor din întreaga lume. Industria turismului şi de călătorii are impacturi economice 


semnificative, directe, indirecte și induse. WTTC recunoaşte că contribuția totală a T&T 

este mult mai mare decât se precizează și are scopul de a surprinde contribuțiile sale 


directe, indirecte şi induse prin cercetările realizate anual. 


3.2.1. Aportul industriei turismului şi a călătoriilor la creşterea economică 


Într-o formă cuantificabilă, din punctul de vedere al stimulării economiei în 
ansamblu, impactul economic total al turismului se concretizează într-o creștere a 
Produsului Intern Brut (Cocean et al., 2014). A. Bull, în The Economics of Travel and 
Tourism, 1992, afirma că intensitatea impactului turismului asupra evoluției PIB-ului 
dintr-o economie depinde de următorii factori: comportamentele şi obiceiurile, 
resursele disponibile, stabilitatea socială şi politică, nivelul tehnologic şi investițiile. 

Analizând la nivel mondial contribuţia totală a industriei turismului și a 
călătoriilor la PIB, în perioada 2000-2016, putem observa că în medie T&T a contribuit 
total la PIB cu 5.752,28 miliarde USD (ceea ce reprezintă, ca medie, un procent de 


10.08% din PIB). 


Contribuţia | Creşterea | Procentul MId.USD 

totală la PIB | procentuală | din PIB | (Preţ nominal) 
2000 3.71 11.00 3,724.57 
2001 0.53 10.88 3,655.72 
2002 -0.79 10.61 3,673.24 
2003 -0.65 10.34 4,014.92 
2004 5.50 10.42 4,555.63 
2005 2.14 10.21 4,835.40 
2006 3.66 10.11 5,184.62 
2007 3.27 10.01 5,788.04 
2008 0.60 9.89 6,277.55 
2009 -3.79 9.68 5,807.42 
2010 1.19 9.32 6,111.57 
2011 5.65 9.49 6,915.06 
2012 3.57 9.54 7,085.40 
2013 3.57 9.68 7,392.00 
2014 4.74 9.89 7,725.01 
2015 4.40 10.11 7,429.38 
2016 3.26 10.18 7,613.30 


Tabelul nr. 10 Contribuția totală a T&T la PIB-ul mondial 
în perioada 2000-201678 


78 Sursa: Prelucrare proprie pe baza WTTC, https://www.wttc.org/datagateway/. 

În perioada analizată, industria turismului și a călătoriilor s-a aflat în plin proces 
de creștere, inovaţie şi dezvoltare a cererii şi s-a plasat într-o poziţie excelentă pentru 
realizarea de noi venituri, pe măsură ce infuziile proaspete de capital în şi din diferite 
zone geografice au determinat creșterea numărului de protagonişti din acest sector şi au 
creat premizele favorabile pentru achiziţii. Această creștere continuă se datorează 
faptului că, pe măsură ce turismul a înregistrat creşteri în toate formele sale (turism 
recreere şi agrement, turism de afaceri şi de grup - care s-au îmbunătățit constant în 
ultimii ani, revenindu-şi după recesiunea globală din anii 2008-2009), destinațiile 
turistice au fost nevoite să investească eficient și să implementeze strategii care să le 
poată ajuta să se diferenţieze între ele. Astfel, au crescut numărul afacerilor generate 
direct de activitatea turistică, (precum cazare, transport, divertisment, cumpărături), 
concomitent cu creşterea veniturilor generate indirect de această industrie (precum 
veniturile furnizorilor care deservesc proiecte sau facilități din turism şi cheltuielile 
generate în economie de angajaţii din sector). America de Nord a avut cea mai mare 
contribuție în acest sens, urmată îndeaproape de Uniunea Europeană şi Asia de Nord- 
Est. Datorită industriilor lor turistice mai puţin dezvoltate, regiuni precum Africa de 
Nord şi Subsahariană au avut un impact mult mai mic comparativ cu celelalte regiuni. 

Factorii cheie de stimulare a creșterii au fost infuzia de capital transfrontalier şi 
inovaţia în zona proprietăților şi a conceptelor. Un număr semnificativ de noi unități 
turistice s-au deschis în această perioada, respectiv în cazul proprietăților existente s-au 
modificat cu scopul de a deveni mai atractive sau de a mări capacitatea de cazare. 
Totodată, la nivel global, dacă până atunci industria turismului şi a călătoriilor a fost 
dominată de câteva oraşe cheie/destinații considerate drept cele mai atractive pentru 
turismul global (de exemplu, Paris, Barcelona, New York, sau Londra), turiştii au 
început să se îndrepte şi către destinații noi (cum ar fi, Bulgaria, Qatar, Cipru, 
Thailanda, Australia, Canada etc.). Această schimbare a determinat investitorii să 
identifice numeroase oportunități în aceste noi destinaţii, ceea ce înseamnă investiții mai 
mari, cu randamente ridicate. 

Referitor la contrbuţia totală a T&T ca şi procent din PIB, putem observa un 
trend descrescător în perioada 2000-2010, urmat de o perioadă (2010-2016) în care 
impactul industriei asupra PIB-ului mondial este în creştere continuă. Astfel, T&T 
devine unul dintre motoarele importante de creştere la nivel global (dar şi la nivel 


regional, respectiv local). 

Graficul nr. 15 Contribuţia totală a T&T la PIB-ul mondial (% din PIB) 
în perioada 2000-2016” 


Contribuţia totală a T&T la PIB include, după cum am mai precizat, impactul 


mai larg asupra economiei (adică efectele directe, indirecte și induse). 

Graficul nr. 16 Contribuţia totală a T&T la PIB-ul mondial, pe componente, 
în perioada 2000-20168 


În anul 2016, Statele Unite ale Americii ocupă locul întâi din punctul de vedere 
al contribuției totale a industriei turismului şi a călătoriilor la PIB, la nivel mondial. 


Această contribuție în SUA a fost de aproximativ 1.509 miliarde USD, ceea ce 


7? Sursa: Prelucrare proprie pe baza WTTC, https://www.wttc.org/datagateway/. 
30 Sursa: Prelucrare proprie pe baza WTTC, https://www.wttc.org/datagateway/. 

reprezintă peste 20% din contribuția totală a T&T la PIB-ul mondial. Următoarele state 
în clasament sunt China, Germania, Japonia şi Franţa. Cumulat, contribuţia acestor cinci 
țări, reprezintă peste 50% din contribuţia totală a T&T la PIB, la nivel mondial, în anul 
2016. 

În perioada 2000-2016, la nivel mondial, este impresionantă creșterea 
contribuției totale a T&T la PIB în state precum: China (de la aproximativ 113 miliarde 
USD în 2000 la aproximativ 1.001 miliarde USD în 2016), India (de la aproximativ 65 
miliarde USD în 2000 la aproximativ 209 miliarde USD în 2016), Filipine (de la 
aproximativ 10 miliarde USD în 2000 la aproximativ 60 miliarde USD în 2016), 
Emiratele Arabe Unite (de la aproximativ 5 miliarde USD în 2000 la aproximativ 43 
miliarde USD în 2016), Qatar (de la aproximativ 1 miliard USD în 2000 la aproximativ 
15 miliarde USD în 2016), Sri Lanka (de la aproximativ 1 miliarde USD în 2000 la 
aproximativ 10 miliarde USD în 2016), Peru (de la aproximativ 4 miliarde USD în 2000 
la aproximativ 20 miliarde USD în 2016) şi România (de la aproximativ 2 miliarde USD 
în 2000 la aproximativ 10 miliarde USD în 2016). Creşteri de mai mult de două sau trei 
ori în 2016 comparativ cu anul 2000 s-au înregistrat și în Singapore, Spania, Brazilia, 
Australia, Turcia. 

Deşi clasată în Top 5 la nivel mondial în anul 2016, Japonia a înregistrat o 
scădere a contribuției totale a T&T la PIB la nivel mondial în perioada 2000-2016: de la 
aproximativ 441 miliarde USD în 2000 la aproximativ 343 miliarde USD în 2016). În 
aceeași situaţie s-a aflat şi Iran-ul, care a înregistrat o scădere a acestei contribuţii de la 
aproximativ 42 miliarde USD în 2000 la aproximativ 32 miliarde USD în 2016. 

În anul 2016, Maldive este statul care a înregistrat cea mai semnificativă creştere 
din punctul de vedere al contribuţiei totale a industriei turismului şi a călătoriilor la PIB 
(% din PIB) la nivel mondial. Această contribuţie în Maldive a fost de aproximativ 
79%. A fost urmată de Antigua şi Barbuda (aproximativ 60%), Seychelles (aproximativ 
58%), Macao (aproxiamtiv 57%) şi Bahamas (aproximativ 45%). 

Din punctul de vedere al ratei de creștere anuale a contribuţiei totale a industriei 
turismului și a călătoriilor la PIB în anul 2016 prima clasată în top este Azerbaidjan 
(39%), urmată de Islanda, Cipru, Botswana şi Mongolia. 

Tabelul de mai jos redă la nivel mondial contribuția directă a industriei 
turismului și a călătoriilor la PIB, aferentă perioadei 2000-2016. T&T, la nivel mondial, 
a contribuit direct la PIB cu 1.783,73 miliarde USD (ceea ce reprezintă, ca medie, o 


pondere de 3.14% din PIB). Aceasta reflectă în principal activitatea economică generată 

de hoteluri, de agenții de turism, de companii aeriene şi alte tipuri de servicii de 


transport de pasageri, respectiv de restaurante. 


Ai Creşterea Procentul Mid. USD 
procentuală | din PIB | (Preţuri nominale) 
2000 7.13 3.55 1,201.01 
2001 0.39 3.50 1,175.58 
2002 -0.01 3.42 1,183.55 
2003 -0.40 3.33 1,293.98 
2004 4.86 3.33 1,454.92 
2005 0.32 3.21 1,521.23 
2006 2.70 3.16 1,620.87 
2007 2.60 3.11 1,798.44 
2008 -1.52 3.01 1,910.17 
2009 -2.98 2.97 1,778.57 
2010 2.32 2.88 1,887.90 
2011 5.30 2.92 2,127.10 
2012 3.59 2.93 2,175.64 
2013 3.54 2.97 2,267.20 
2014 4.63 3.03 2,368.52 
2015 3.49 3.07 2,252.85 
2016 3.13 3.08 2,305.95 


Tabelul nr. 11 Contribuția directă a T&T la PIB-ul mondial 
în perioada 2000-2016%! 


Contribuţia directă a T&T la PIB în perioada analizată reflectă evoluţia 
cheltuielilor interne pentru călătorii şi turism (cheltuielile totale într-o anumită 
țară/regiune în domeniul călătoriilor și turismului efectuate de către rezidenți şi 
nerezidenți în scopuri de afaceri şi de agrement), precum şi a cheltuielilor 
guvernamentale individuale, adică cheltuielile guvernului pentru serviciile de turism și 
călătorii legate direct de vizitatori, cum ar fi cele pentru cultură (spre exemplu, muzee) 
sau recreere (spre exemplu, parcurile naţionale). Este calculată ca fiind în concordanță 
cu output-ul din turism, generat de sectoarele caracteristice, cum ar fi hoteluri, companii 
aeriene, aeroporturi, agenţii de voiaj şi servicii de agrement şi recreere care 


interacționează direct cu turiștii. 


81 Sursa: Prelucrare proprie pe baza WTTC, https://www.wttc.org/datagateway/. 

Contribuţia directă a industriei turismului şi călătoriilor la PIB-ul mondial s-a 
dublat în perioada analizată: de la aproximativ 1.201 miliarde USD în 2000, a crescut 
până la aproximativ 2.306 miliarde USD în 2016. Graficul de mai jos redă în termeni 


cantitativi evoluția acestei contribuţii ca şi procent din PIB. 


Contribuţia directă la PIB 


Graficul nr. 17 Contribuţia directă a T&T la PIB-ul mondial (% din PIB) 
în perioada 2000-2016% 


În anul 2016, Statele Unite ale Americii ocupă locul întâi şi din punctul de 
vedere al contribuţiei directe a industriei turismului și a călătoriilor la PIB, la nivel 
mondial. Această contribuție în SUA a fost de aproximativ 504 miliarde USD, ceea ce 
reprezintă aproximativ 23% din contribuţia directă mondială a T&T la PIB. Următoarele 
state în clasament sunt aceleași state ca și în clasamentul din punctul de vedere al 
contribuţiei totale, respectiv China, Germania, Japonia şi Franţa. Cumulat, contribuția 
acestor cinci ţări, reprezintă aproximativ 51% din contribuţia directă a T&T la PIB la 
nivel mondial, în anul 2016. 

În perioada 2000-2016, la nivel mondial, este impresionantă creşterea 
contribuţiei directe a T&T la PIB în state precum: China (de la aproximativ 30 miliarde 
USD în 2000 la aproximativ 275 miliarde USD în 2016), India (de la aproximativ 20 
miliarde USD în 2000 la aproximativ 72 miliarde USD în 2016), Filipine (de la 
aproximativ 5 miliarde USD în 2000 la aproximativ 25 miliarde USD în 2016), 


82 Sursa: Prelucrare proprie pe baza WTTC, https://www.wtte.org/datagateway/. 

Emiratele Arabe Unite (de la aproximativ 2 miliarde USD în 2000 la aproximativ 19 
miliarde USD în 2016) şi Qatar (de la aproximativ 1 miliard USD în 2000 la 
aproximativ 5 miliarde USD în 2016). Creşteri de mai mult de două sau trei ori în 2016 
comparativ cu anul 2000 s-au înregistrat și în Brazilia, Coreea de Sud, Portugalia, 
Spania şi Turcia. 

Deşi clasată în Top 5 la nivel mondial în anul 2016, Japonia a înregistrat o 
scădere a contribuţiei directe a T&T la PIB la nivel mondial în perioada 2000-2016: de 
la aproximativ 149 miliarde USD în 2000 la aproximativ 110 miliarde USD în 2016). În 
aceeaşi situaţie s-a aflat Iran-ul şi Austria. 

În anul 2016, Maldive este statul care a înregistrat cea mai semnificativă creştere 
din punctul de vedere al contribuţiei directe a industriei turismului şi a călătoriilor la 
PIB (% din PIB) la nivel mondial. Această contribuţie în Maldive a fost de aproximativ 
41%. A fost urmată de Macao (aproximativ 27%), Seychelles (aproximativ 22%) şi 
Bahamas (aproximativ 20%). 

Din punctul de vedere al ratei de creștere anuale a contribuţiei directe a 
industriei turismului şi a călătoriilor la PIB în anul 2016 prima clasată în top a fost 
Azerbaidjan, urmată de Mongolia, Islanda şi Cipru. 

Contribuţia indirectă a T&T la PIB include PIB-ul şi locurile de muncă susţinute 
de: cheltuielile de investiţii în T&T (spre exemplu, achiziționarea de noi aeronave și 
construcția de noi hoteluri); cheltuielile guvernamentale care ajută activitatea din T&T 
în multe feluri (spre exemplu, cheltuieli legate de marketing și promovare, servicii 
medicale şi de securitate); achizițiile interne de bunuri şi servicii de către sectoarele care 
interacționează direct cu turiştii (spre exemplu, achiziționarea de produse alimentare și 
de servicii de curăţenie de către hoteluri, servicii de alimentare cu combustibil şi de 
catering de către companiile aeriene şi servicii IT de către agențiile de voiaj). 
Contribuția indusă a T&T la PIB măsoară PIB-ul şi locurile de muncă susţinute de 
cheltuielile celor care sunt angajaţi direct sau indirect în industria turismului şi a 
călătoriilor.. 

În medie, în perioada 2000-2016, T&T a contribuit indirect şi indus la PIB cu 
3,968.55 miliarde USD (ceea ce reprezintă, ca medie, o pondere de 6.94% din PIB). 
Această contribuție s-a dublat în perioada analizată: de la aproximativ 2.524 miliarde 


USD în 2000, a ajuns la aproximativ 5.307 miliarde USD în 2016. 

Graficul nr. 18 Contribuția indirectă şi indusă a T&T la PIB-ul mondial 
în perioada 2000-2016% 


Ca rezultat al studierii efectului economic pozitiv al activității turistice asupra 
economiei pe plan regional, național sau teritorial se constată existența efectului 
multiplicator al turismului. Acesta poate fi definit, potrivit UNWTO, ca fiind “volumul 
suplimentar de venituri realizat de o unitate de cheltuială a turistului, care va fi utilizat 
în economie”. Altfel spus, acest efect pozitiv ne indică incidența unei unități de 
cheltuială bănească a turistului din punctul de vedere al creării de noi venituri într-o 
economie națională. Auzim în mod regulat că turismul susține A locuri de muncă într-o 
anumită zonă sau că un festival sau eveniment special a generat X milioane de dolari 
venituri din vânzări într-o comunitate. Efectele multiplicatoare sunt adesea citate pentru 
a surprinde efectele secundare ale cheltuielilor de turism şi pentru a arăta o gamă largă 
de sectoare dintr-o zonă care ar putea beneficia datorită activității turistice. 

Literatura de specialitate evidențiază diferite metode de calcul a efectului 
multiplicator al turismului. Acesta constituie seria neîntreruptă a transformărilor banilor 
între diverse sectoare ale economiei. Se consideră că atunci când un turist achită nota de 
plată la unitatea de cazare, conducerea acesteia va utiliza banii în vederea achitării 
datoriilor sau pentru realizarea de noi investiții (spre exemplu, construcții de noi 
hoteluri, restaurante; echipamente) de care vor beneficia în viitor alți turişti. La rândul 


lor, beneficiarii vor utiliza banii primiți pentru propriile lor trebuințe (datorii, investiții 


53 Sursa: Prelucrare proprie pe baza WTTC, https://www.wttc.org/datagateway/. 

etc.). Astfel, banii inițiali ai turismului pot fi cheltuiţi de mai multe ori în economia 
națională, generând de fiecare dată noi venituri. Exemplul anterior indică faptul că 
efectul multiplicator al turismului este un concept dinamic deoarece cu ajutorul lui se 
determină modul în care sursele de venituri obținute din activitatea turistică vor fi 
folosite în circuitul economic. 

Efectul multiplicator al turismului poate fi exprimat, în general, prin coeficientul 
multiplicator al turismului (K7). Acesta se poate calcula ca raportul dintre contribuţia 
totală la PIB (%) şi contribuţia directă la PIB (%). 

Modalităţi de calcul al efectului multiplicator al turismului se regăsesc într-o 
formă similară în (Postelnicu, 2007), (Minciu, 2005) şi (Stynes, 1999). 

Ținând cont de informaţiile redate în graficul de mai jos, avem ca valoare medie 
a coeficientului multiplicator al turismului pentru perioada 2000-2016 la nivel mondial, 
valoarea 3,21. Putem interpreta acest coeficient în felul următor: fiecare USD cheltuit în 
plus de către un turist la nivel mondial în perioada analizată a generat o valoare 
adăugată în economie la nivel mondial de 3,21 USD (care s-a adăugat PIB-ului la nivel 


mondial). 

Graficul nr. 19 Evoluția coeficientului multiplicator al T&T la nivel mondial în 


perioada 2000 - 2016% 


84 Sursa: Prelucrare proprie pe baza WTTC, https://www.wtte.org/datagateway/. 


126 


3.2.2. Industria turismului şi a călătoriilor şi ocuparea forţei de muncă 


Turismul joacă un important rol în economie şi prin faptul că creează noi locuri 
de muncă, fiind un mare “consumator de muncă vie”. Numărul mare al angajaţilor din 
domeniul turismului se explică prin faptul că tehnologizarea operaţiunilor turistice este 
limitată. Impactul semnificativ al turismului asupra pieţei forţei de muncă se referă, în 
primul rând, la utilizarea intensivă a forței de muncă comparativ cu alte sectoare, ceea 
ce contribuie la atenuarea şomajului, precum și la atragerea excedentului de forță de 
muncă din alte sectoare de activitate. Pe de altă parte, turismul facilitează accesul pe 
piața muncii a unei categorii foarte diversificate de persoane, precum și a unui număr 
mare de persoane cu diferite niveluri de calificare şi pregătire profesionalăs5. 


Turismul are atât efecte directe, cât şi indirecte şi induse asupra pieţei forţei de 


muncă. 
pi ae btaea A Mii de locuri de Procentul 
iuao muncă de creştere 
2000 243,920 -2.91 
2001 237,008 -2.83 
2002 240,649 1.54 
2003 242,037 0.58 
2004 255,206 5.44 
2005 256,177 0.38 
2006 263,674 2.93 
2007 271,096 2.81 
2008 260,117 -4.05 
2009 253,397 -2.58 
2010 251,835 -0.62 
2011 258,106 2.49 
2012 264,123 2.33 
2013 270,374 2.37 
2014 277,230 2.54 
2015 286,181 3.23 
2016 292,220 2.11 


Tabelul nr. 12 Contribuția totală a T&T la crearea de locuri de muncă la nivel 


mondial în perioada 2000-201686 


85 Aspecte prezentate şi în (Gut & Bode, 2009), (Georgescu-Guţ & Bode, 2013), (Gut et al., 2010), (Gut 
et al., 2011). 
86 Sursa: Prelucrare proprie pe baza WTTC, https://www.wttc.org/datagateway/. 

În anul 2016, China ocupă locul întâi din punctul de vedere al contribuţiei totale 
a industriei turismului și a călătoriilor la crearea de locuri de muncă la nivel mondial. 
Această contribuţie în China a fost de aproximativ 69.500 de mii de locuri de muncă 
create, ceea ce reprezintă aproximativ 30% din contribuția totală a T&T la nivel 
mondial la crearea de locuri de muncă. Următoarele state în clasament sunt India, SUA, 
Mexic şi Filipine. Cumulat, contribuția acestor cinci ţări, reprezintă aproximativ 55% 
din contribuţia totală a T&T la crearea de locuri de muncă la nivel mondial în anul 
2016. 

În perioada 2000-2016, la nivel mondial, este impresionantă creşterea 
contribuţiei totale a T&T la crearea de locuri de muncă în state precum: Filipine (de la 
aproximativ 3.200 de mii de locuri de muncă create în 2000 la aproximativ 7.400 de mii 
în 2016), Cambodgia (de la aproximativ 720 de mii de locuri de muncă create în 2000 la 
aproximativ 2.300 de mii în 2016), Maroc (de la aproximativ 980 de mii de locuri de 
muncă create în 2000 la aproximativ 1.900 de mii în 2016), Emiratele Arabe Unite (de 
la aproximativ 110 mii de locuri de muncă create în 2000 la aproximativ 620 de mii în 
2016) şi Qatar (de la aproximativ 22 de mii de locuri de muncă create în 2000 la 
aproximativ 195 de mii în 2016). 

Deşi clasată în Top 5 la nivel mondial în anul 2016, India a înregistrat o scădere 
a contribuţiei totale a T&T la crearea de locuri de muncă la nivel mondial în perioada 
2000-2016: de la aproximativ 48 de mii de locuri de muncă create în 2000 la 
aproximativ 40 de mii în 2016. În aceeaşi situaţie s-au aflat şi Egiptul, Federaţia Rusă, 
Cehia, SUA și Germania. 

În anul 2016, Seychelles este statul care a înregistrat cea mai semnificativă 
creștere din punctul de vedere al contribuţiei totale a industriei turismului şi a 
călătoriilor la crearea de locuri de muncă (% din PIB) la nivel mondial. Această 
contribuție în Seychelles a fost de aproximativ 64%. A fost urmată de Antigua și 
Barbuda, Bahamas şi Macao. 

Din punctul de vedere al ratei de creștere anuale a contribuţiei totale a industriei 
turismului şi a călătoriilor la crearea de locuri de muncă în anul 2016 prima clasată în 
top este Azerbaidjan (aproximativ 44%), urmată de Qatar, Mongolia şi Ucraina. 

Industria turismului şi a călătoriilor a generat în total în medie 260.197 de mii de 
locuri de muncă în perioada 2000-2016, ceea ce reprezintă 9.52% din totalul ocupării 


forței de muncă. 

Graficul nr. 20 Contribuţia totală a T&T la crearea de locuri de muncă la nivel 


mondial în perioada 2000-2016 (% din totalul locurilor de muncă)“ 


În anul 2016, India ocupă locul întâi din punctul de vedere al contribuţiei directe 
a industriei turismului și a călătoriilor la crearea de locuri de muncă la nivel mondial. 
Această contribuție în India a fost de aproximativ 25.400 de mii de locuri de muncă 
create, ceea ce reprezintă aproximativ 24% din contribuția directă a T&T la nivel 
mondial la crearea de locuri de muncă. Următoarele state în clasament sunt China, SUA, 
Mexic și Germania. Cumulat, contribuţia acestor cinci țări, reprezintă aproximativ 59% 
din contribuția directă a T&T la crearea de locuri de muncă la nivel mondial în anul 
2016. 

În perioada 2000-2016, la nivel mondial, este impresionantă creşterea 
contribuţiei totale a T&T la crearea de locuri de muncă în state precum: Bangladesh (de 
la aproximativ 574 de mii de locuri de muncă create în 2000 la aproximativ 1.056 de 
mii în 2016), Cambodgia (de la aproximativ 314 mii de locuri de muncă create în 2000 
la aproximativ 988 de mii în 2016), Maroc (de la aproximativ 500 de mii de locuri de 
muncă create în 2000 la aproximativ 819 mii în 2016), Emiratele Arabe Unite (de la 
aproximativ 68 de mii de locuri de muncă create în 2000 la aproximativ 317 mii în 
2016) şi Qatar (de la aproximativ 13 mii de locuri de muncă create în 2000 la 


aproximativ 116 mii în 2016). 


87 Sursa: Prelucrare proprie pe baza WTTC, https://www.wttc.org/datagateway/. 


129 


La nivel mondial, în anul 2016, comparativ cu anul 2000, dintre statele care au 
înregistrat o scădere a contribuţiei directe a T&T la crearea de locuri de muncă, 
amintim: Egipt, Turcia, Franţa, Japonia, Federaţia Rusă şi Indonezia. În anul 2016, 
Bahamas este statul care a înregistrat cea mai semnificativă creştere din punctul de 
vedere al contribuţiei directe a industriei turismului şi a călătoriilor la crearea de locuri 
de muncă (% din PIB) la nivel mondial. Această contribuţie în Bahamas a fost de 
aproximativ 27%. A fost urmată de Seychelles, Macao şi Insulele Maldive. 

Din punctul de vedere al ratei de creştere anuale a contribuţiei directe a 
industriei turismului și a călătoriilor la crearea de locuri de muncă în anul 2016 prima 


clasată în top este Azerbaidjan (aproximativ 51%), urmată de Mongolia, Qatar și 


Ucraina. 
Scara EN Mii de locuri Procentul de 
aenn de muncă creştere 
2000 90,684.10 12.39 
2001 88,294.50 -2.64 
2002 90,494.90 2.49 
2003 91,847.10 1.49 
2004 96,211.10 4.75 
2005 96,758.40 0.57 
2006 99,861.90 3.21 
2007 99,354.10 -0.51 
2008 99,324.60 -0.03 
2009 96,605.20 -2.74 
2010 97,662.50 1.09 
2011 99,505.30 1.89 
2012 101,550.00 2.05 
2013 102,915.00 1.34 
2014 104,618.00 1.65 
2015 106,796.00 2.08 
2016 108,741.00 1.82 


Tabelul nr. 13 Contribuția directă a T&T la crearea de locuri de muncă la nivel 


mondial în perioada 2000-201688 


Industria turismului şi a călătoriilor a generat direct în medie 98.307 de mii de 
locuri de muncă în perioada analizată, ceea ce reprezintă, ca medie, o pondere de 3.6% 


38 Sursa: Prelucrare proprie pe baza WTTC, https://www.wttc.org/datagateway/. 

din totalul ocupării forței de muncă. Acestea includ angajaţii hotelurilor, a agenţiilor de 
voiaj, a companiilor aeriene şi a altor servicii de transport pasageri, a restaurantelor sau 


a altor sectoare care relaționează direct cu turiştii. 

Graficul nr. 21 Contribuția directă a T&T la crearea de locuri de muncă (% din totalul 


locurilor de muncă) în perioada 2000-2016% 


Dezvoltarea turismului aduce cu sine şi efecte negative privind locurile de 
muncă, deoarece există numeroase dezavantaje care afectează personalul angajat în 
turism. În general, salariile personalului din turism sunt inferioare salariilor medii pe 
economie fiind situate la nivelul salariilor minime naționale. Este bine cunoscut faptul 
că o mare parte a veniturilor acestui personal provine din aşa numitele „bacşişuri” care 
din punct de vedere economic prezintă un dezavantaj major deoarece nu sunt declarate 
oficial şi nu generează creştere de PIB, ci alimentează în schimb economia subterană. 

În același timp, nivelul de calificare al angajaților din turism este considerat 
relativ modest şi numărul personalului cu pregătire superioară este destul de redus. 
Totodată, caracterul sezonier al activităţilor turistice determină nesiguranța locurilor de 


muncă în turism. 


39 Sursa: Prelucrare proprie pe baza WTTC, https://www.wtte.org/datagateway/. 

3.2.3. Tendinţe viitoare 


Contribuţia totală a T&T la PIB-ul mondial este de aşteptat să crească până în 
2027 cu 3.8% pe an până la aproximativ 16.000 de miliarde USD (ceea ce reprezintă 


aproximativ 11% din PIB). 


Contribuţia | Contribuţia | Contribuţia 

Anul totală la directă la indirectă şi 
PIB PIB indusă la PIB 

2017 7,198.74 2,368.23 5,430.51 
2018 8,241.64 2,504.06 5,737.58 
2019 8,863.22 2,692.87 6,170.35 
2020 9,568.59 2,909.03 6,659.56 
2021 10,334.30 | 3,143.65 7,190.65 
2022 11,152.50 | 3,393.68 7,158.82 
2023 12,009.20 | 3,657.09 8,352.11 
2024 12,922.90 | 3,938.55 8,984.35 
2025 13,888.10 | 4,237.19 9,650.91 
2026 14,900.20 | 4,549.71 10,350.49 
2027 15,975.60 | 4,886.08 11,089.52 


Tabelul nr. 14 Estimări privind contribuția totală, directă şi indirectă 


a T&T la PIB-ul mondial (miliarde USD)” 

Graficul nr. 22 Estimări privind contribuţia totală, directă şi indirectă 


a T&T la PIB-ul mondial! 


% Sursa: Prelucrare proprie pe baza WTTC, https://www.wtte.org/datagateway/. 

Până în anul 2027 se estimează o creștere de 4.0% pe an a contribuţiei directe a 
T&T la PIB, până la aproximativ 4,886 miliarde USD (echivalentul a 3,27% din PIB, ca 
medic). 

Din punctul de vedere al coeficientului multiplicator al turismului, se estimează 
că în următorii zece ani, la nivel mondial, valoarea medie va fi 3,28: adică fiecare USD 
cheltuit în plus de către un turist la nivel mondial va genera o valoare adăugată în 
economie de 3,28 USD (care se va adăuga PIB-ului mondial), deşi se poate observa 


trendul descrescător al acestui indicator. 

Graficul nr. 23 Estimări privind coeficientul multiplicator al turismului”? 


Până în 2027, se estimează că T&T va susține aproximativ 382 de milioane de 
locuri de muncă (echivalentul a 11% din totalul ocupării forței de muncă), ceea ce 


reprezintă o creştere de aproximativ 2,5% pe an în următorii zece ani. 


%1 Sursa: Prelucrare proprie pe baza WTTC, https://www.wttc.org/datagateway/. 
% Sursa: Prelucrare proprie pe baza WTTC, https://www.wttc.org/datagateway/. 

Graficul nr. 24 Tendinţe viitoare privind contribuţia totală a T&T la crearea locurilor 


de muncă la nivel mondial” 


Până în 2027, la nivel mondial, T&T se estimează că va genera direct 


aproximativ 138 de milioane de locuri de muncă, ceea ce înseamnă o creştere cu 2,2% 


pe an în următorii zece ani. 


Pa ar Procentul din 
Contribuţia direct ă la Mii de locuri totalul Procentul de 
crearea de locuri de : f 
` de muncă locurilor de creştere 
muncă > 
muncă 
2017 111,013.00 3.62 2.09 
2018 113,43 1.00 3.65 2.18 
2019 116,080.00 3.68 2.34 
2020 118,927.00 3.73 2.45 
2021 121,602.00 3.77 2.25 
2022 124,21 1.00 3.80 2.15 
2023 126,746.00 3.84 2.04 
2024 129,440.00 3.88 2.13 
2025 132,294.00 3.93 2.20 
2026 135,359.00 3.98 2.32 
2027 138,086.00 4.03 2.01 


Tabelul nr. 15 Estimări privind contribuția directă a T&T la crearea de locuri 


9 Idem. 


de muncă la nivel mondial” 


% Sursa: Prelucrare proprie pe baza WTTC, https://www.wtte.org/datagateway/. 

3.3. Studiu de caz 


Analiză comparativă a impactului turismului în Spania, Turcia şi România 


Ideea de bază a acestui studiu de caz este aceea de-a efectua o analiză 
comparativă pentru perioada 2000-2016 cu privire la impactul economic al turismului în 
România (situată pe locul 68 în Topul de Competitivitate Turistică din 2017), Spania 
(situată pe locul 1 în acelaşi Top din 2017) şi Turcia (situată pe locul 44 în același Top 
din 2017). Astfel, analizăm contribuțiile directe, indirecte şi induse ale turismului la 
PIB-ul acestor state, determinăm impactul consumului turistic intern asupra creşterii 
PIB, respectiv calculăm coeficientul multiplicator al turismului şi indicatorul eficiența 
turismului”. 

De-a lungul timpului, turismul a înregistrat o creștere continuă și a cunoscut o 
diversificare extinsă pentru a deveni unul dintre sectoarele economice cu cea mai rapidă 
creştere la nivel mondial. Această dinamică a transformat turismul într-un factor cheie 
pentru creşterea economică. 

Rolul important al turismului la creșterea economică şi la progresul social a fost 
recunoscut în toată lumea şi multe țări au încercat și încearcă să îşi dezvolte potențialul 
turistic cât mai rapid şi mai eficient (Dritsakis, 2004). Potenţialul turismului ca motor al 
creșterii economice constă în furnizarea de venituri în valută, care pot fi utilizate pentru 
a importa bunuri de capital sau pentru a produce bunuri şi servicii, ceea ce conduce la 
creștere economică (Pablo-Romero & Molina, 2013) şi atrage, totodată, investiții străine 
directe în infrastructură şi servicii (hoteluri, tour operatori, transporturi) (Proença & 
Soukiazis, 2008). Alte beneficii ale dezvoltării turismului sunt: veniturile statelor din 
impozite, oportunitățile de angajare (având în vedere caracterul relativ intens al forței de 
muncă în turism şi substituirea limitată a capitalului în producerea serviciilor turistice), 
faptul că reprezintă o sursă suplimentară de venituri, promovează eficiența și 
competitivitatea, facilitează exploatarea economiilor de scară la nivel local (Proença & 
Soukiazis, 2008). 

Având în vedere că pentru valorificarea potenţialului turistic, țările trebuie să 
investească în infrastructură şi în capacitatea lor de a furniza serviciile cerute de turiști 
3 Având în vedere obiectivul cercetării am folosit date furnizate de baza de date a World Travel & 

Tourism Council (WTTC), datorită faptului că WTTC din întreaga lume este menționată drept sursa 
autoritară pentru determinarea rolului turismului în generarea PIB-ului, precum şi pentru ocuparea 
forţei de muncă, pentru generarea exporturilor şi a investiţiilor. Pe de altă parte, am folosit şi o bază de 


date a Băncii Mondiale, deoarece aceasta este una dintre cele mai mari surse de cunoaştere din lume 
pentru numeroase ţări şi împărtășește un angajament în promovarea dezvoltării durabile. 

(cazare, alimentație, transport, divertisment etc.), putem afirma că turismul are legături 
puternice cu alte sectoare economice, precum comerţul cu amănuntul, comerțul cu 
ridicata, producţia, agricultura, arta şi meseriile și alte servicii (Proença & Soukiazis, 
2008). 

Ținând cont de importanţa industriei turismului în economie la nivel mondial, în 
literatura de specialitate există un număr din ce în ce mai mare de articole/cărți de 
specialitate care au analizat relaţia şi cauzalitatea dintre turism și creşterea economică în 
cazul unor țări specifice, dar, în acelaşi timp, s-au întreprins şi cercetări transfrontaliere 
(spre exemplu, Sequeira & Nunes, 2008; Blake et al., 2016). 

Balaguer şi Cantavella-Jorda (2002, citat în Ivanov & Webster, 2006) au 
concluzionat că veniturile din turismul internațional influenţează pozitiv creșterea 
economică spaniolă şi că există o relație stabilă de lungă durată între creșterea 
economică și expansiunea turismului. Nowak şi colaboratorii au analizat legătura dintre 
exporturile de turism şi creșterea economică în cazul Spaniei (pentru perioada 1906- 
2003). Ei au arătat că exporturile de turism finanţează importurile de bunuri de capital, 
care, la rândul lor, afectează creşterea economică a economiei spaniole (Nowak et al., 
2007). Cortes-Jimenez & Pulina au analizat evoluţia economiilor spaniole şi italiene şi a 
industriei lor turistice din anii 1950, 1960, respectiv 2000, rezultatele indicând rolul 
major al turismului receptor la nivelul ambelor economii (Cortes-Jimenez & Pulina, 
2010). 

Referindu-ne la studiile axate pe Turcia, Demiroz şi Ongan au studiat relația 
cauzală dintre veniturile din turismul internațional şi PIB-ul statului pentru perioada 
1980-2004. Rezultatele cercetării lor susțin existenţa unei relații cauzale bidirecționale 
între cele două variabile atât pe termen scurt, cât și pe termen lung, potrivit căreia 
creșterea economică contribuie la dezvoltarea sectorială a turismului, în timp ce 
turismul contribuie la creşterea economică (Demiroz & Ongan, 2005). Gunduz şi 
Hatemi, analizând perioada 1963-2002 şi utilizând ca indicatori de bază sosirile turistice 
internaționale, producţia şi o variabilă a cursului de schimb, au determinat existența unei 
relații de cauzalitate unidirecțională între turism și creşterea economică pe termen lung 
(Gunduz & Hatemi, 2005). Ivanov şi Webster au investigat contribuția turismului 
(determinată pe baza valorii adăugate înregistrată la nivelul hotelurilor şi al 
restaurantelor) la creșterea economică în cazul Ciprului, Greciei şi Spaniei şi au 


concluzionat că industria ospitalităţii contribuie mult mai mult la creşterea economică în 

Grecia decât în Spania şi Cipru, industria înregistrând o descreştere în ultimele două tări 
(Ivanov & Webster, 2006). 

Surugiu C. şi Surugiu M. au studiat relațiile dintre expansiunea turismului și 
creșterea economică pe termen lung în cazul României, utilizând date din 1988 până în 
2009. Concluziile lor au arătat existența unei relații de cauzalitate de la dezvoltarea 
turismului la creşterea economică (Surugiu C. & Surugiu M., 2013). 

Consumul turistic intern reflectă veniturile totale generate în cadrul unei țări de 
către industriile care se ocupă direct de turişti, inclusiv exporturile generate de 
vizitatorii internaționali, cheltuielile interne și cheltuielile guvernamentale individuale. 

Coeficientul de corelație măsoară forța și direcția unei relaţii lineare între 
creșterea consumului turistic intern (%) şi creşterea PIB-ului (%) pe un grafic punctual 
de dispersie. Coeficientul multiplicator al turismului a fost calculat ca raport între 
contribuția totală a industriei turismului şi a călătoriilor la PIB şi contribuţia sa directă la 
PIB, în timp ce eficiența turismului s-a determinat ca raport între contribuția totală a 
T&T la PIB şi contribuţia totală a acestui sector asupra ocupării forței de muncă. 

Pentru a delimita clar contextul studiului nostru, considerăm necesar să începem 
cu analiza evoluţiei PIB-ului și a celor trei componente ale sale, din perspectiva valorii 
adăugate (agricultură, industrie şi servicii), în ţările analizate: România, Spania şi 
Turcia. 

Figura de mai jos evidenţiază evoluţia PIB-ului în perioada 2000-2016 în cele 
trei ţări, relevând poziţia economică a fiecărui stat. În timp ce România se încadrează în 
categoria economiilor cu venituri medii superioare, în conformitate cu venitul național 
brut pe cap de locuitor” pentru anul 2016, Spania are una dintre cele mai puternice 
economii din Uniunea Europeană, iar Turcia este încadrată în categoria economiilor de 


piață emergente. 


% Indicatorul este calculat folosind metoda Atlas a Băncii Mondiale. 

Graficul nr. 25 Evoluţia PIB-ului în România, Spania şi Turcia 


în perioada 2000-2016 (USD miliarde)” 


În ciuda perioadelor în care economia fiecărei țări a intrat în recesiune 
economică, per ansamblu, raportat la anul 2000, toate cele trei economii au crescut în 
perioada analizată. În perioada 2000-2016, România şi Spania au atins valoarea maximă 
a PIB-ului în 2008, în timp ce Turcia în 2013, involuția de după 2013 având mai 
degrabă origini de natură politică. Valoarea medie a PIB-ului înregistrată în România a 
fost de 135,95 miliarde USD, în Spania 1.197,43 miliarde USD, în timp ce în Turcia a 
fost de 626,31 miliarde USD. Criza economică a generat o scădere a PIB-ului în toate 
cele trei ţări, cea mai semnificativă fiind înregistrată de Spania. Referitor la dinamica 
dezvoltării economice în timp în cele trei ţări, rezultatele noastre arată că Turcia a 
înregistrat cea mai mare creştere anuală medie a PIB-ului (5,1%), urmată fiind de 
România (3,75%) şi de Spania (1,76%). 

Principalele componente ce generează valoare adăugată PIB-ului (Graficul nr 
25) sunt serviciile (componenta principală), industria (a doua componentă) şi agricultura 
(a treia componentă). Această ierarhie este aceeași în fiecare ţară, Spania fiind ţara în 
care agricultura a generat cea mai mică valoare adăugată la PIB: contribuţia medie a 
agriculturii ca procent din PIB în perioada 2000-2016 în Spania a fost de 2,95%, în timp 
ce în România a fost de 8,34%, iar în Turcia 9,36%. Pe de altă parte, Spania reprezintă 


țara în care serviciile au generat cea mai mare valoare adăugată la PIB: contribuţia 


97 Sursa: Prelucrare proprie pe baza Indicatorilor de dezvoltare mondială, disponibili la http://databank. 
worldbank.org/data/reports.aspx?source=world-development-indicators, accesat la 12/01/2017. 

medie a serviciilor ca procent din PIB în perioada analizată a fost de 69,57% în Spania, 
în timp ce în Turcia a fost de 60,92%, iar în România de 55,25%. România reprezintă 
țara în care industria a generat cea mai mare valoare adăugată la PIB între 2000 şi 2016 


(o medie de 36,42%), urmată de Turcia (în medie 29,72%) şi Spania (în medie 27,48%). 

Graficul nr. 26 Contribuția sectoarelor la PIB, prin prisma valorii adăugate 


(%) în România, Spania și Turcia în perioada 2000-2016% 


Turismul în Spania (bazat pe: frumoasele metropole precum Barcelona şi 
Madrid, plajele care împânzesc coasta Spaniei, munţii abrupți din Sierra Nevada, 
deșerturile din Almeria, estuarele verzi din Galicia şi diverse atracţii culturale incluse în 
lista Patrimoniului Mondial al UNESCO) a contribuit în mod semnificativ la viața 
economică națională: 14,12% din PIB-ul Spaniei ca medie pentru perioada analizată. 
Turismul în România (bazat pe turismul intern, după cum rezultă din ponderea relativ 
constantă şi semnificativă a turiştilor români în totalul turiştilor înregistraţi în structurile 
de primire turistică, deşi țara noastră dispune de o mare diversitate de atracţii turistice: 
peisaje naturale deosebite, resurse balneare, pârtii de schi, Deltă, mare, mănăstiri, 
tradiții, elemente culturale unice etc.; aspecte importante în etapele de tranziţie şi 
dezvoltare ale turismului românesc sunt prezentate în (Rotariu, 2006)) a contribuit cu o 


pondere medie de 5,17% la PIB-ul României în perioada analizată. În Turcia, turismul 


% Sursa: Prelucrare proprie pe baza Indicatorilor de dezvoltare mondială, disponibili la http://databank. 
worldbank.org/data/reports.aspx?source=world-development-indicators, accesat la 17/09/2017. 


139 


(axat pe staţiunile de pe litoralul Mării Mediterane şi de pe coasta Mării Egee, pe o 
varietate de situri istorice şi pe turismul medical) a contribuit la PIB-ul naţional cu o 
medie de 12,94% în perioada analizată. 

În cazul Spaniei, valoarea maximă (15,04%) a contribuţiei totale a T&T la PIB a 
fost înregistrată în 2005. A urmat o perioadă de declin până în 2010, când s-a atins un 
minimum de 13,31%. De atunci, contribuţia totală a T&T la PIB a crescut într-un ritm 
constant până la 14,23% în 2016. În ceea ce priveşte evoluţia contribuţiei totale a T&T 
la PIB atât pentru Turcia, cât și pentru România, perioada analizată se caracterizează 
printr-o alternanță a perioadelor care marchează creșteri cu perioadele în care s-au 
înregistrat scăderi. În cazul României, contribuţia minimă a fost înregistrată în 2002 
(4,53%), iar contribuţia maximă a fost înregistrată în 2005 (6,22%). În ceea ce priveşte 
Turcia, contribuţia maximă a fost de 15,79% înregistrată în 2001, în timp ce contribuția 


minimă a fost înregistrată în 2010 (11,31%). 

Graficul nr. 27 Contribuția totală a T&T la PIB (%) în România, Spania și 
Turcia în perioada 2000-2016% 


În perioada 2000-2016 contribuţia totală a industriei turismului şi a călătoriilor 
la PIB în România a fost de 5,17%, ceea ce înseamnă un impact destul de scăzut asupra 


economiei comparativ cu Spania (14,12%), respectiv cu Turcia (12,94%). 


% Sursa: Prelucrare proprie pe baza WTTC, https://www.wtte.org/datagateway/. 

În România, contribuţia totală a T&T la PIB se estimează să crească cu 2,7% 
(până la 5,8% din PIB) în următorii zece ani, în Spania cu 1,8% (până la 15% din PIB), 
în timp ce în Turcia este prognozat să crească cu 4,4% (până la 13,8% din PIB).1% 

După cum se poate observa în Graficul nr. 27 (a & b), în plus față de impactul 
său economic direct, industria turismului are impacturi semnificative indirecte şi induse. 
Ca medie aferentă perioadei analizate, contribuția directă a industriei în România a fost 
de 1,32%; în Spania de 4,93% şi în Turcia de 4,56%, în timp ce contribuţia medie 


indirectă şi indusă în România a fost de 3,86%; în Spania de 9,19% şi în Turcia 8,38%. 

Graficul nr. 28 Contribuția directă, indirectă şi indusă a T&T la PIB (%) în 


România, Spania şi Turcia în perioada 2000-20161% 


În ceea ce priveşte contribuţia directă a T&T la PIB, în Spania, perioada 2009- 
2016 este caracterizată de o creştere continuă; contribuţia directă maximă (5,38%) a fost 
înregistrată în anul 2000, iar cea minimă (4,43%) în 2009. În cazul României, perioada 
2005-2010 a fost una de scădere a contribuţiei directe a industriei la PIB; contribuția 
directă minimă (11,17%) a fost cea din anul 2002, în timp ce cea maximă (1,88%) a fost 
atinsă în 2005. În ceea ce priveşte Turcia, perioada de creştere a contribuţiei directe a 
industriei la PIB a fost 2011-2015, contribuţia maximă (5,19%) înregistrându-se în 


2001, iar cea minimă (4,13%) în 2016. 


1% Previziuni conform Travel & Tourism Economic Impact 2017 pentru România, Turcia, Spania. 
101 Sursa: Prelucrare proprie pe baza WTTC, https://www.wttc.org/datagateway/. 

Pe de altă parte, contribuţia totală a T&T la PIB în România este de aproape 
patru ori mai mare decât contribuţia sa directă, în timp ce în Spania şi Turcia este de 
aproape trei ori mai mare. 

În următorii zece ani, se estimează o creştere a contribuţiei directe a T&T la PIB 
în România cu 2,9% (până la 1,6% din PIB); în Spania cu 2,0% (până la 5,5% din PIB), 
în timp ce în Turcia se preconizează o creştere cu 4,9% (până la 4,8% din PIB). 

Contribuţia indirectă şi indusă a T&T la PIB-ul României nu indică o tendinţă 
clară, perioadele de declin alternând cu cele de creştere, valoarea minimă a contribuției 
(3,35%) fiind înregistrată în 2000 şi în 2002, în timp ce valoarea maximă (4,82%) în 
2008. În cazul Spaniei, după alternanţa dintre perioadele de creştere şi de declin, ultimii 
trei ani au înregistrat o creştere constantă dar moderată a contribuţiei indirecte şi induse 
a T&T la PIB. Contribuţia minimă (8,8%) a fost cea din anul 2010, în timp ce 
contribuţia maximă (10,11%) a fost realizată în 2005. În perioada 2001-2007 în Turcia 
contribuția indirectă și indusă a înregistrat o scădere continuă; contribuția maximă 
(10,6%) a fost cea din anul 2001, în timp ce contribuţia minimă (7,16%) a fost 
înregistrată în 2010. 

Din punctul de vedere al consumului turistic intern, pentru perioada analizată, 
acest indicator a însemnat o creştere globală semnificativă (2016 față de 2000) în cazul 
Turciei (80,82%) şi al României (67,39%), iar în cazul Spaniei o creştere moderată 
(20,59%). Graficul nr. 28 arată creșterea (%) acestui indicator în perioada 2000-2016 în 
toate cele trei ţări analizate. Creşterea procentuală medie a consumului turistic intern 
înregistrată în România a fost de 3,79%, în Spania 1,60%, în timp ce în Turcia a fost de 


6,81%. 

Graficul nr. 29 Evoluția consumului turistic intern (9%) în România, Spania și Turcia în 


perioada 2000-2016!” 


Analizăm, în cele ce urmează, corelația dintre rata de creştere anuală procentuală 
a PIB-ului şi procentul de creștere a consumului turistic intern în România, Spania şi 


Turcia, în perioada 2000-2016. 

102 Sursa: Prelucrare proprie pe baza WTTC, https://www.wttc.org/datagateway/. 

c) Turcia 
Graficul nr. 30 Corelaţia dintre evoluția consumului turistic intern (%) şi 


evoluția PIB-ului (%) 


În cazul României şi Spaniei am identificat o relație pozitivă între consumul 
turistic intern (%) şi creşterea PIB (%), în timp ce în cazul Turciei coeficientul de 
corelație (r) nu indică o relaţie sau o relație foarte slabă. Limitele cercetării sunt date de 
factorii calitativi care nu sunt incluși în studiul nostru, cum ar fi conflictele politice şi 
instabilitatea politică (mai ales în cazul Turciei). 

Concluzionăm că corelația este diferită în fiecare ţară: în cazul Turciei 
(coeficientul de corelaţie este foarte apropiat de 0), nici un procent din variația 
consumului turistic intern influenţează creşterea PIB-ului; în cazul României există o 
corelaţie slabă pozitivă (o corelaţie de +0,11, ceea ce înseamnă că 11% din variația 
consumului turistic intern contează pentru creşterea PIB-ului), în timp ce în cazul 
Spaniei există o relaţie pozitivă moderată (o corelaţie de + 0,38, ceea ce înseamnă că 
38% din variaţia consumului turistic intern contează pentru creșterea PIB-ului). În cazul 


României, dacă analiza nu ar lua în calcul anii în care a existat o diferență enormă între 

creşterea procentuală a variabilelor noastre (2005, 2006 şi 2009), corelaţia ar deveni una 
moderată (o corelație de +0,41). 
Pentru a stabili impactul turismului calculăm coeficientul multiplicator al 


turismului şi eficiența acestui sector. 

Graficul nr. 31 Evoluţia coeficientul multiplicator al turismului în România, Spania şi 


Turcia în perioada 2000-20161% 


Având în vedere valoarea de referință din literatura de specialitate pentru 
coeficientul multiplicator al turismului (K = 3), doar România a înregistrat o creştere 
mai mare pentru întreaga perioadă analizată, cu o valoare maximă de 4,52 în 2008 şi o 
valoare minimă de 3,31 în 2005. În cazul Spaniei, valoarea coeficientului a fost mai 
mare de 3 doar în 2005 şi 2009 (3,05 şi, respectiv, 3,09), în timp ce Turcia înregistrează 
cea mai mare valoare a coeficientului multiplicator al turismului în 2001 (3,04). 
Coeficientul arată că România a înregistrat o creştere mai mare pentru întreaga perioadă 
analizată. Acest efect de multiplicare evidențiază faptul că, în cazul României, banii 
cheltuiţi de un turist circulă prin economia ţării de patru ori, în timp ce în Spania și 
Turcia aproape trei ori. 

Din punctul de vedere al eficienței, în cazul României, impactul turismului 
asupra PIB este mai mic decât în cazul ocupării forței de muncă, valoarea indicatorului 
total de eficienţă fiind cuprinsă între 0,81 (în 2006) şi 0,99 (în 2001). În cazul Spaniei, 
numai între 2011 şi 2014 valoarea indicelui a fost mai mare de 1, cu o valoare maximă 


de 1,02 (înregistrată în 2011). Din cele trei țări, Turcia este cea mai eficientă, indicatorul 


103 Sursa: Prelucrare proprie pe baza WTTC, https://www.wtte.org/datagateway/. 

care măsoară eficienţa totală a turismului înregistrând valori între 1,21 (în 2007) şi 1,74 
(în 2001). 


| [2000] 2001 | 2002 | 2003 [2004| 2005 | 2006 2007 [2008] 2009 [2010] 2011 | 2012 |2013 | 2014 | 2015 [2016 
[Rou | o.s8 | 099 | 090 | o | o.87| 0.82 | osi | 082 |082] osi | osi f oge | 0.87 | ose | oss | 0.84 | o.84 | 


ese | os | 09 | 099 | o9s | os] 097 | 096 | 096 | 098 | 0.97 [099| 1.02 | 101 | 101 | 100 | 0.99 |oss] 


Tabelul nr. 16 Evoluția eficienței turismului în România, Spania și Turcia în perioada 


2000-2016 (%)104 


Turcia este cea mai eficientă ţară din ţările analizate. În cazul României, T&T 
are un impact mai pozitiv asupra ocupării forței de muncă decât asupra nivelului 
economic în ceea ce privește valoarea adăugată și impactul asupra PIB. 

Rezultatele cercetării indică noi aspecte privind importanţa relativă a industriei 
turismului şi a călătoriilor în stimularea creşterii economice actuale şi viitoare în 
România, Spania și Turcia. 

T&T reprezintă o activitate economică importantă în majoritatea țărilor din 
întreaga lume, un motor economic a multor state. Ținând cont de aspectele prezentate 
pe parcursul acestui capitol, această industrie are impacturi economice semnificative, 
directe, indirecte şi induse, atât asupra PIB-ului, cât şi asupra ocupării forței de muncă. 
Industria turismului și a călătoriilor s-a aflat şi se află în plin proces de creştere, inovaţie 
şi dezvoltare, şi s-a plasat într-o poziție excelentă pentru realizarea de noi venituri, pe 
măsură ce infuziile proaspete de capital în şi din diferite zone geografice au determinat 
creşterea numărului de protagoniști din acest sector şi au creat premisele favorabile 


pentru achiziţii. 


104 Sursa: Prelucrare proprie pe baza WTTC, https://www.wtte.org/datagateway/. 

IV. COMPETITIVITATEA ÎN TURISM 


ege sususe 


Competitivitatea este un concept utilizat pe scară largă în zilele noastre în 
diferite discipline academice, precum economie, management, politică şi cultură, fiecare 
având propria perspectivă asupra subiectului. Semnificaţia sa variază în conformitate cu 
criteriul de referință utilizat în evaluare: dacă se aplică industriei sau serviciilor, 
oraşelor, regiunilor sau țărilor. Este un fenomen care poate fi evaluat utilizând diverse 
abordări metodologice. Studiile legate de competitivitate nu împărtăşesc aceleași 
concepte, abordări metodologice sau standarde de evaluare. 

Există o mulțime de concepte de competitivitate propuse în domeniul economiei, 
ceea ce a dus la lipsa de consens în lucrări referitoare la această temă. Prin urmare, nu 
există un concept unic, global acceptat al competitivităţii, însă în cadrul studiilor ei 
poate fi bazată pe studii de performanţă şi/sau eficienţă, iar pe de altă parte unitatea de 
analiză folosită, ceea ce înseamnă că competitivitatea poate fi sistemică, structurală sau 
legată de afaceri. În cazul unei evaluări bazate pe eficiență se foloseşte măsurarea 
capacităţilor de producţie ale companiilor, sectoarelor sau ţărilor. În cazul evaluării 
obţinute prin acţiunile deja întreprinse în trecut. Conceptul de competitivitate a evoluat 
în timp şi alte aspecte importante au fost adăugate noțiunii de competitivitate, precum 
bunăstarea socială sau sustenabilitatea. 

Organizaţia pentru Cooperare Economică și Dezvoltare (OECD) defineşte 
competitivitatea ca fiind „capacitatea unei ţări sau a unei întreprinderi de a genera, 
proporțional, mai multă bogăție/bunăstare decât cea a concurenţilor ei pe pieţele 
mondiale”!%. Forumul Economic Mondial defineşte competitivitatea ca fiind „un set de 


instituţii, politici şi factori care determină nivelul de productivitate într-o ţară”!%, 


PE iei Apuca 


punctul de vedere al naţiunilor, respectiv al companiilor/firmelor, precum şi în strânsă 
legătură cu globalizarea şi tehnologia (Porter, 1990; Iancu, 2003; Blunk, 2006; 
Mărginean, 2006; Rusu, 2008, Mărginean, 2009). Competitivitatea unei naţiuni 


105 Raportul mondial al competitivităţii, 1994. 
106 World Economic Forum, 2012. 

reprezentă „nivelul la care o ţară, în condiţiile pieţei libere şi echitabile, produce bunuri 
ŞI servicii care răspund gusturilor pieţei internaţionale, care simultan menţine şi sporeşte 
veniturile reale ale populaţiei pe termen lung” (Stratan, 2011). Dacă ne referim la 
competitivitatea firmei, putem discuta despre competitivitatea unui produs sau a unor 
linii de produse care presupune superioritatea acestora din punctul de vedere al 
raportului calitate-preţ comparativ cu alte produse de pe piaţa internă şi/sau cea externă. 
Însă, conceptul de competitivitate poate fi abordat și înafara graniţelor unei firme sau a 
unei ţări, fiind asociat performanţelor realizate şi la nivelul unei regiuni. 

În pofida numeroaselor abordări ale acestui concept şi indiferent la ce nivel este 
analizat acesta, aspectele referitoare la competitivitate nu pot fi analizate independent, 
dat fiind faptul că aceste niveluri sunt interdependente. Este important să înțelegem 
caracterul său complex şi legăturile dintre aceste niveluri: competitivitatea unei regiuni 
depinde de competitivitatea țărilor componente; competitivitatea unei ţări depinde de 
existența sectoarelor competitive care, la rândul lor, depinde de activitatea firmelor 
componente. 

În timp, competitivitatea a devenit un punct central şi al politicilor turistice. Pe 
măsura creșterii competiției dintre destinațiile turistice şi intensificării activităților 
cadru legal pentru monitorizarea, controlul şi îmbunătățirea calităţii şi eficienţei în 
industrie şi a protejării resurselor. 

Competitivitatea este considerată în literatura de specialitate referitoare la turism 
ca fiind un factor crucial pentru succesul destinaţiilor turistice (Crouch & Ritchie, 1999; 
Dwyer et al., 2000; Hassan, 2000; Enright & Newton, 2005). Totodată, studiile relevă 
faptul că prin competitivitate, o destinaţie turistică și-ar putea extinde industria 
turismului şi a călătoriilor şi, prin urmare, calitatea vieţii populației. 

La nivel mondial, competitivitatea dintre destinațiile turistice continuă să se 
intensifice. O destinaţie este considerată a fi competitivă dacă ea poate atrage și 
satisface turişti potențiali, iar competitivitatea sa este determinată atât de factori 
specifici turismului cât și de o gamă mult mai largă de factori ce influenţează prestatorii 
de servicii turistice (Țigu, 2012). Ideea de destinaţie competitivă conţine două elemente: 
destinația şi competitivitatea. 

O destinație turistică reprezintă o zonă geografică bine definită (un oraş, o ţară, 
o macroregiune compusă din mai multe ţări, o regiune localizată etc.), în care turistul se 


bucură de diverse tipuri de experiențe turistice. 

Competitivitatea în turism poate fi descrisă ca fiind elementele care fac o 
destinație turistică competitivă, după cum este definit de (Ritchie & Crouch, 2010); 
„capacitatea sa de a mări cheltuielile de turism, de a atrage din ce în ce mai mult 
vizitatorii oferindu-le în acelaşi timp experienţe satisfăcătoare şi memorabile într-un 
mod profitabil, în timp ce sporește bunăstarea locuitorilor destinaţiei și conservă 
capitalul natural al destinaţiei pentru generaţiile viitoare”. Pe baza abordărilor lui (Poon, 
1993) putem deduce că competitivitatea în turism are mai multe dimensiuni: economice, 
socio-culturale şi de mediu. (Hong, 2008) defineşte competitivitatea în turism ca fiind 
capacitatea unei destinații de a crea, a integra şi a furniza experienţe turistice, inclusiv 
bunuri şi servicii cu valoare adăugată considerate importante de către turişti. Evaluarea 
competitivităţii destinaților turistice poate contribui decisiv la prioritizarea acțiunilor 
întreprinse în vederea creșterii acesteia și la alocarea resurselor de care va beneficia 
sectorul. Turismul este un fenomen complex și, prin urmare, competitivitatea unei 
destinații turistice este determinată de numeroşi factori, nu doar de unul sau doi factori. 

Este bine cunoscut faptul că turismul mondial este caracterizat printr-o puternică 
concurenţă între destinațiile turistice. Tipul destinaţiei, nivelul de dezvoltare socio- 
economică al acesteia, cultura, factorii politici şi de mediu etc. pot contribui la 
competitivitatea acesteia. Elementele determinante ale competitivităţii unei destinații 
sunt date de: resursele naturale, de capital şi infrastructură; resursele culturale şi umane 
ale acesteia; calitatea produselor turistice și a ofertanților acestora; dimensiunea și 


structura pieţei; condiţiile de manifestare a cererii şi de adaptare a ofertei. 


4.2. Analiza competitivităţii economice la nivel mondial 


Există o serie de definiții ale competitivităţii economice. Forumul Economic 
Mondial, care analizează competitivitatea între țări încă din 1979, o definește drept 
"setul de instituții, politici şi factori care determină nivelul productivității unei țări”. 
Majoritatea  definiţilor sunt diferite, însă toate utilizează în general cuvântul 
productivitate. 

O modalitate de a ne gândi la ceea ce face ca o ţară să fie competitivă este să 
luăm în considerare modul în care aceasta promovează bunăstarea noastră. O economie 
competitivă, este una productivă. Şi productivitatea conduce la creştere, ceea ce duce la 
niveluri de venituri mai mari și la creşterea bunăstării societăţii. Productivitatea este 


importantă deoarece s-a dovedit a fi principalul factor care determină creşterea și nivelul 

veniturilor. Nivelurile veniturilor sunt foarte strâns legate de bunăstarea umană. Practic, 
creșterea competitivităţii înseamnă creșterea prosperității. Din punctul de vedere al 
Forumului Economic Mondial, economiile competitive sunt cele care sunt cel mai 
susceptibile de a se dezvolta mai durabil, ceea ce înseamnă o probabilitate mai mare ca 
toți cei din societate să beneficieze de roadele creşterii economice. 

Una dintre cele mai complexe metodologii de calcul ale competitivităţii ţărilor 
lumii este considerat indicele global al competitivităţii (ICG), elaborat de către Forumul 
Economic Mondial. Acesta include majoritatea factorilor economici, politici şi sociali 
care determină performanţa mediului de afaceri. 

Competitivitatea țărilor se clasifică în 12 piloni distincți, care mai departe sunt 
grupaţi în trei categorii. Prima categorie, denumită Cerinţe de bază, cuprinde instituţiile, 
infrastructura, mediul macroeconomic şi sănătatea şi educația primară. A doua 
categorie, denumită Eficiența amplificatorilor, analizează pieţele (fie că este vorba 
despre funcționarea bunurilor, a forţei de muncă sau a piețelor financiare), educația și 
formarea profesională superioară, care măsoară cât de bine sunt pregătite economiile 
pentru trecerea la o economie mai avansată. Ultimul subindex, Inovația și sofisticarea, 
cuprinde sofisticarea afacerilor şi inovarea. Acestea sunt domenii mai complexe de 
competitivitate care necesită o economie care să poată beneficia de afaceri și instituții 
de cercetare de nivel mondial, precum şi de un guvern inovator şi de susținere. Ţările 
care înregistrează un punctaj ridicat în aceşti piloni tind să fie economii avansate cu un 
PIB pe cap de locuitor ridicat. 

Este bine cunoscut faptul că economiile emergente au avut şi au o mai mare 
participare la producția și creșterea globală, ceea ce înseamnă că creşterea 
competitivităţii printre economiile mari din Asia, Africa şi America Latină vor fi 
fundamentale pentru capacitatea de a oferi un nou impuls creșterii economice globale. 

În cele ce urmează evidenţiem aspectele relevante din punctul de vedere al 
competitivităţii economice la nivel regional în anul 2017, pe baza pilonilor componenți 
ai ICG-ului: în Europa, Eurasia, Asia de Est şi Pacific, Asia de Sud, America Latină şi 
Caraibe, Orientul Mijlociu şi Africa de Nord, respectiv Africa Subsahariană. 

Europa are şase țări în Top 10 al competitivităţii economice globale: Elveţia 
(locul 1), Olanda (locul 4), Germania (locul 5), Suedia (locul 7), Regatul Unit (locul 8) 
şi Finlanda (locul 10). În ultimul deceniu multe ţări europene au îmbunătăţit aspectele 
ecosistemelor lor de inovare, cum ar fi calitatea instituțiilor ştiinţifice, cheltuielile 


companiei pentru cercetare şi dezvoltare, respectiv capacitatea firmelor de a inova. 


150 


După zece ani de de la criza economică financiară, economiile europene arată încă 
semne prudente de revenire. Piaţa forţei de muncă din Europa rămâne sub presiune, 
înregistrând niveluri ridicate ale şomajului în rândul tinerilor şi o polarizare în creştere a 
cererii de forţă de muncă calificată. În acelaşi timp, în această regiune nivelurile 
investițiilor sunt scăzute comparativ cu perioadele anterioare, existând deficite 
considerabile în infrastructura digitală, energetică şi de transport. 

Performanţa competitivităţii Eurasiei s-a îmbunătăţit uşor în ultimii ani. În 
medie, Eurasia a progresat în aproape toți factorii de competitivitate, beneficiind mai 
ales de inflația mai mică (media a scăzut de la 15,5% în 2016 la 8,2% în 20171), 
progresul tehnologic, inovare şi educație primară. Performanţele Chinei şi Federaţiei 
Ruse au creat un adevărat sentiment optimist de afaceri. Însă, competitivitatea generală 
a regiunii Eurasia rămâne sub media globală. Regiunea se situează în mod semnificativ 
în spatele majorităţii economiilor din punctul de vedere al infrastructurii, mediului 
macroeconomic, dezvoltării financiare şi al ecosistemului de inovare. 

Majoritatea economiilor din regiunea Asia de Est şi Pacific şi-au îmbunătăţit 
scorul comparativ cu ultimii ani. Indonezia şi Brunei Darussalam înregistrează cea mai 
mare creştere a competitivităţii economice la nivelul acestei regiuni, în timp ce 
Singapore, Filipine, Cambodgia au decăzut în top. Japonia (locul 3 în clasamentul 
global), deşi surclasată de SUA, este cea mai competitivă economie din această regiune, 
în timp ce cea mai slab clasată este Coreea. 

Competitivitatea economică s-a îmbunătățit în majoritatea ţărilor din Asia de 
Sud, mai ales în special în Bhutan (care a urcat 15 poziții în clasamentul global 
comparativ cu anul precedent) şi Nepal (care a urcat 10 poziţii în clasamentul global 
comparativ cu anul precedent). De remarcat faptul că, din cadrul acestei regiuni, 
Pakistan şi Bangladesh şi-au îmbunătăţit scorul din punctul de vedere al tuturor pilonilor 
de competitivitate. Însă, îmbunătăţirea infrastructurii tehnologice şi de comunicaţii 
rămâne marea provocare la nivelul acestei regiuni, dat fiind faptul că în ultimul deceniu, 
Asia de Sud a reprezentat regiunea în care stagnarea tehnologică s-a simțit cel mai mult, 
cu o performanță similară cu cea a Africii subsahariene. India își îmbunătăţeşte scorul în 
majoritatea pilonilor competitivităţii, şi în special din punctul de vedere al 


3 


infrastructurii, învăţământului superior şi al indicatorilor tehnologiei informaţiei. Totuși, 


107 Date preluate din Global Competitiveness Report, colecţia 2016 şi 2017. 

sectorul privat consideră corupția ca fiind în continuare cel mai problematic factor 
pentru a face afaceri în India. 

America Latină și Caraibe este regiunea în care se remarcă discrepanțe majore 
între toți pilonii competitivităţii la nivelul statelor componente, în special în instituții, 
infrastructură, forță de muncă, eficienţa pieţei şi inovare. America Latină se străduieşte 
de câţiva ani să consolideze bunăstarea socială şi, prin intermediul activităţilor 
întreprinse în ultimul deceniu, a înregistrat un record privind reducerea sărăciei şi 
creșterea clasei de mijloc. Încrederea în guvern continuă să reprezinte o provocare 
semnificativă pentru această regiune. Singurele progrese ale regiunii le reprezintă 
îmbunătăţirea infrastructurii şi a capitalului uman. 

Doi dintre cei mai buni performeri din punctul de vedere al competitivităţii 
economice globale sunt cele două țări din America de Nord: Canada şi SUA. Ambele 
țări se situează în mod constant pe cele mai înalte poziţii în clasamentul fiecărui pilon 
din componenţa ICG-ului. Ambele ţări se confruntă cu provocări importante, cum ar fi: 
asigurarea fluxului liber de mărfuri, persoane, capital şi servicii în cadrul comerțului 
liber al Americii de Nord cu Mexic sau investiția în capitalul uman. 

Referitor la Orientul Mijlociu şi Africa de Nord, dacă ţinem cont de datele din 
ultimul deceniu, este clar atunci cum a afectat scăderea preţurilor petrolului mediul 
macroeconomic din regiune. Scăderea prețurilor petrolului a contribuit la creșterea 
spațiului fiscal, însă remarcăm totuşi investițiile făcute în infrastructura digitală și 
tehnologică. Din această regiune, țara care a înregistrat cea mai semnificativă urcare în 
clasamentul global este Egiptul (locul 101 în clasamentul global; a urcat 14 poziţii în 
top). Emiratele Arabe Unite (locul 17 în clasamentul global) continuă să conducă 
Lumea Arabă din punctul de vedere al competitivităţii economice. 

Competitivitatea Africii Subsahariene nu s-a schimbat semnificativ în ultimul 
deceniu. Doar patru ţări in această regiune (Etiopia, Senegal, Tanzania și Uganda) şi-au 
îmbunătățit performanţa începând din 2010. Mauritius este cea mai competitivă ţară in 
regiune, fiind urmată de Africa de Sud şi Rwanda. 

Dat fiind faptul că provocările cu care se confruntă economiile din întreaga lume 
sunt variate, putem afirma că programele de îmbunătăţire ale competitivităţii acestora 


este necsar să fie definite local. 

4.3. Analiza competitivităţii turistice la nivel mondial 


Industria turismului şi a călătoriilor este în prezent una dintre cele mai 
importante sectoare economice la nivel mondial. A devenit un sector cheie în economia 
mondială, precum şi un motor important al creşterii economice mondiale și a ocupării 
forței de muncă la nivel mondial. Oferă oportunități importante în multe țări pentru a le 
ridica standardele de viață şi, în special în țările în curs de dezvoltare, reprezintă un 
mijloc de combatere a sărăciei. Este industria dominantă din multe ţări, precum şi cel 
mai rapid sector de creştere economică în ceea ce privește crearea de locuri de muncă la 
nivel mondial. În 2016, acest sector a generat 10% din PIB-ul mondial, creând 292 de 
milioane de locuri de muncă, echivalentul a 9,65% din totalul forţei de muncă la nivel 
mondial!'%. Importanţa economică şi potenţialul T&T este deosebit de proeminent într-o 
lume în continuă dezvoltare. Majoritatea locurilor de muncă noi în economiile în curs de 
dezvoltare sunt create în industria turismului. În plus, T&T ajută la diversificarea 
activității economice și permite crearea de avuţie și de locuri de muncă în zonele rurale. 
De asemenea, determină o dezvoltare indirectă importantă care îmbunătăţeşte calitatea 
vieţii cetățenilor şi consolidează perspectivele economice ale unei ţări. Dorinţa de a 
îmbunătăți mediul înconjurător pentru turişti încurajează guvernele să dezvolte 
infrastructura (drumuri, electricitate, telefonie și reţele de transport public mai bune). În 
plus, T&T contribuie în mod pozitiv la creșterea gradului de conștientizare culturală şi 
intensifică sustenabilitatea mediului. 

În ultimele decenii, industria turismului şi a călătoriilor s-a dovedit a fi un motor 
semnificativ al creșterii economice, contribuind cu peste 10% la PIB-ul mondial și cu 1 
din 10 locuri de muncă la nivel mondial. Industria continuă să fie o forță de bine, 
oferind oportunități unice pentru țările în curs de dezvoltare şi emergente pentru a 
avansa în lanţul valoric. 

În prezentul subcapitol se analizează competitivitatea turistică la nivel mondial, 
pe baza indicelui competitivităţii turistice (Travel & Tourism Competitiveness Index - 
TTCI). Acesta include patru categorii de variabile care studiază competitivitatea 
turismului şi a călătoriilor la nivel global: facilitarea mediului; condiţiile politice şi 
permisive ale turismului şi călătoriilor; infrastructura pentru turism și călătorii; respectiv 


resursele naturale și culturale incluse în activitățile de turism. Fiecare dintre aceste 


108 Sursa: WTTC, https://www.wttc.org/datagateway/. 

variabile conține mai mulţi piloni, care indică componentele fundamentale în analiza 
competitivităţii turismului (2007 - 13 piloni şi începând cu 2008 - 14 piloni!%). Aceşti 
piloni se estimează pe baza statisticilor realizate de către Forumul Economic Mondial 
(WEF)!!0 care utilizează date furnizate de diverse organizaţii şi instituţii internaţionale 
sau experţi în domeniul turismului (parteneri precum Deloitte, Asociaţia Internaţională a 
Transportatorilor Aerieni, Uniunea Internațională pentru Conservarea Naturii, UNWTO, 
WTTC şi Bloom Consulting). Rapoartele realizate de WEF conţin profiluri detaliate 
pentru fiecare dintre economiile prezentate în studiu: în anul 2007 - 124 de economii; în 
anul 2008 - 130 de economii; în anul 2009 - 133 de economii; în anul 2011 - 139 de 
economii; în anul 2013 - 140 de economii; în anul 2015 - 141 de economii, iar în anul 
2017 - 136 de economii. 

Scopul rapoartelor este de a oferi un instrument strategic global pentru 
măsurarea "factorilor şi politicilor care susțin dezvoltarea industriei turismului şi a 
călătoriilor în diferite țări“. Oferind estimări detaliate ale T&T în ţările din întreaga 
lume, rezultatele pot fi utilizate de orice parte interesată pentru a colabora în vederea 
îmbunătăţirii competitivităţii industriei în cadrul economiilor naţionale, contribuind 
astfel la creştere şi prosperitate la nivel naţional. 

În 2017, industria turismului şi a călătoriilor continuă să îşi pună amprenta faţă 
de viețile a milioane de oameni prin creşterea economică, crearea de locuri de muncă, 
reducerea sărăciei şi încurajarea dezvoltării. Industria a contribuit cu 7,6 miliarde de 
dolari la economia globală (10,2% din PIB-ul mondial) și a generat aproximativ 298 de 
milioane de locuri de muncă (1 din 10 locuri de muncă pe planetă)!!!. Cercetările arată 
că, pentru fiecare 30 de turişti noi într-o destinaţie turistică este creată o nouă slujbă. 
Aceste cifre promițătoare se aşteaptă să continue să crească și în deceniul următor. 

Cu o prognoză de 1,8 miliarde de turişti internaţionali până în 2030, industria are 


potentialul de a juca un rol-cheie în crearea de oportunități de angajare de înaltă calitate, 


109 Pilonul "Resurse naturale şi culturale" a fost divizat în cele două subcomponente pentru a crea cei doi 
piloni distincți: resursele naturale şi resursele culturale, furnizând astfel o descriere mai nuanţată şi 
mai utilă a punctelor forte şi slăbiciunilor țărilor, deoarece acestea sunt în realitate două tipuri diferite 
de resurse, cu diferite implicaţii în multe cazuri. 

110 FEM este o organizaţie non-profit, care se reuneşte anual la Davos (Elveţia), are sediul la Geneva şi 
din 2006 are birouri regionale la Pekin şi New York. La întâlnirile anuale participă directori de 
întreprinderi, reprezentanți politici, personalități media, intelectuali, organizaţii non-profit şi lideri 
religioși din lumea întreagă. 

111 Sursa: WTTC, https://www.wttc.org/datagateway/. 

acționează ca un mijloc de protejare şi restabilire a biodiversităţii planetei noastre şi 
ajută la construirea de legături între oameni și culturi. 

WEF realizează clasamentul global al competitivităţii turistice luând în 
considerare factori precum: serviciile de infrastructură turistică, politici şi reglementări 
din turism, performanţa din sectorul public, deschiderea către turiştii din toate țările 
lumii, siguranța şi securitatea, calitatea educaţiei, sănătatea şi igiena. 

În 2007, majoritatea ţărilor din Top 10 în clasamentul global al competitivităţii 
turistice sunt din Europa și America de Nord. 

Elveţia ocupă poziţia de lider în cadrul clasamentului, urmată îndeaproape de 
Austria şi Germania, toate aceste trei țări deținând cele mai atractive medii de 
dezvoltare pentru turism. Franța (ţară ale cărei puncte forte sunt reprezentate de 
resursele naturale și culturale, calitatea infrastructurilor de transport aerian şi terestru, 
respectiv sănătate şi igienă) şi Spania (o ţară care a înregistrat o creştere impresionantă a 
industriei turismului și a călătoriilor de-a lungul anilor), destinaţii turistice de top la 
nivel mondial, nu fac parte din Top 10 în clasamentul TTCI: Franţa ocupă locul 12, în 
timp ce Spania doar locul 15. 

Elveţia este atractivă pentru dezvoltarea industriei turismului și a călătoriilor 
deoarece este o ţară cu excelenți indicatori de sănătate şi de igienă, și deține una dintre 
cele mai renumite şcoli de management hotelier din lume, ceea ce asigură o ofertă 
adecvată, de înaltă calitate (educație şi pregătire profesională excelentă) a personalului 
angajat în industria turismului şi a călătoriilor. Infrastructura turistică este printre cele 
mai bune din lume (cu drumuri şi căi ferate de cea mai bună calitate şi o excelentă reţea 
de transport intern), facilitând deplasarea turiştilor în țară. Mai mult, resursele naturale 
şi culturale ale țării sunt printre cele mai bogate din lume. Elveţia deţine un număr 
semnificativ de bunuri şi locuri incluse în Patrimoniul Mondial şi aproape 30% din 
suprafaţa ţării este protejată. Alături de Spania, Elveţia este una dintre ţările cu venituri 
ridicate care se numără în Top 10 ţări din punctul de vedere al prioritizării T&T. Este, 
de asemenea, un important centru de turism de afaceri, cu multe târguri şi expoziții 
internaționale organizate în fiecare an. În ceea ce privește punctele slabe, este evaluată 
ca fiind una dintre economiile cu cele mai ridicate costuri din acest sector. Clasate pe 
locul doi, respectiv trei, în clasament, Austria și Germania se numără printre primele trei 
țări, împreună cu Danemarca, în topul referitor la calitatea reglementărilor de mediu, se 
află printre primele patru ţări în topul siguranței şi al securităţii naționale, respectiv 


dețin primele poziţii în top din punctul de vedere al resurselor naturale şi culturale. 

SUA, cu o infrastructură şi mediu de business excelente, deține locul 5 în 
clasamentul din 2007 şi locul 7 în 2008. Din regiunea Asia, Hong Kong reprezintă 
economia cu cel mai mare indice de competitivitate turistică (locul 6), urmată 
îndeaproape de Singapore (locul 8). Ambele economii deţin infrastructuri excelente. 
Australia (locul 13) surclasează Noua Zeenlandă (locul 14). Ambele ţări se 
caracterizează prin excelente resurse naturale și culturale, cu multe zone protejate la 
nivel naţional. În cazul Australiei, multe bunuri şi locuri sunt incluse în Patrimoniul 
Mondial. Având în vedere importanţa mediului natural pentru turismul de agrement, 
este de remarcat că ambele ţări au reglementări relativ stricte privind mediul ambiant, 
care sunt menite să le asigure că acesta rămâne o forță durabilă. Mai mult, ele acordă o 
prioritate relativ puternică față de T&T şi prin campaniile de marketing pentru 
destinațiile turistice importante. 

China ocupă doar locul 71, această poziție în clasament datorându-se cerințelor 
stringente de viză şi faptului că guvernul nu acordă prioritate dezvoltării sectorului și 
îngrijorărilor referitoare la sănătate şi igienă. 

Barbados (locul 29 în clasamentul global), este cea mai bine cotată ţară din lume 
din regiunea America Latină şi Caraibe, urmată de Costa Rica (locul 41). Poziţia de 
lider al regiunii deținută de Bardabos este determinată de atitudinea pozitivă faţă de 
turişti şi față de valoarea turismului în țară. Guvernul acordă prioritate sectorului, 
investind un procent ridicat din resursele guvernamentale în acest sector şi promovând, 
cu ajutorul campaniilor de marketing, destinațiile turistice importante. Ţara are un 
mediu de reglementare destul de favorabil dezvoltării sectorului, cu cerințe reduse de 
viză şi acorduri bilaterale îngăduitoare privind serviciile aeriene. 

Dintre țările din Orientul Mijlociu și Africa de Nord, Emiratele Arabe Unite 
deţin poziţia de lider (locul 18 în clasamentul global), cu mult înainte de a doua ţară, 
Israel (locul 32 în clasamentul global). Cu toate că pentru Emiratele Arabe Unite 
resursele naturale și culturale nu reprezintă un punct forte, totuși poziția bună în 
clasament este dată de percepția turismului național, cu o extremă atitudine pozitivă față 
de turiști şi atractivitatea țării pentru turism, precum şi datorită poziţiei bune din punctul 

Mauritius este de departe cea mai competitivă ţară din lume din regiunea Africii 
Subsahariene în ceea ce priveşte T&T, clasată pe locul 39 în clasamentul global. 
Atitudinea primitoare a populației față de turişti, împreună cu sprijinul mare al 


guvernului care demonstrează cea mai mare prioritate a industriei din toate țările 

analizate, reprezintă punctul forte al țării. Infrastructura ţării este destul de bine 
dezvoltată, existând și multe companii de închiriere de mașini care operează în ţară. 
Totuşi, mediul politic ar putea fi îmbunătățit, mai ales din cauza restricțiilor 
proprietăților străine, a normelor privind investițiile străine directe, precum și a 
regimului de vize care ar putea fi simplificat. Restul țărilor din Africa Subsahariană sunt 
situate destul de jos în clasament. Africa de Sud este cea de-a doua cea mai competitivă 
țară din regiune, însă clasată pe locul 62 în clasamentul global, urmată de Botswana 


(locul 70 în clasamentul global) şi Zimbabwe (locul 107 în clasamentul global). 

clasament în 2008, cu Spania pe locul 5 și Franța pe locul 10. În partea de jos a 
clasamentului european se numără țările balcanice (Macedonia, Serbia, Albania și 
Bosnia şi Herţegovina), precum şi Ucraina, Armenia şi Moldova. Aceste ţări necesită 
investiții semnificative în modernizarea infrastructurii necesare sprijinirii creşterii 
industriei turismului și a călătoriilor. 

Australia, cea mai bine cotată țară din Asia şi Oceania, este singura clasată din 
această regiune în Top 10 (a patra), chiar după Germania şi înaintea Spaniei. 
Următoarele ţări în clasament din această regiune sunt Hong Kong (locul 14) şi 
Singapore (locul 16). 

Clasamentul regiunii Africa Subsahariană se păstrează şi în 2008 şi 2009: prima 
clasată fiind Mauritius (locul 41 în clasamentul global) urmată de Africa de Sud (locul 
60 în clasamentul global). Barbados își păstrează poziția de lider din regiunea America 
Latină şi Caraibe şi în 2008, fiind urmată de Costa Rica şi Puerto Rico, care intră în 
clasament pentru prima dată în acest an. 

În 2008, clasamentul ţărilor din Orientul Mijlociu și Africa de Nord suferă 
modificări, prima clasată fiind Israelul (locul 39 în clasamentul global), urmată de 
Tunisia şi Emiratele Arabe Unite. Acest clasament se păstrează şi în 2009. 

Anul 2008 a fost un an dificil pentru industria turismului și a călătoriilor. 
Preţurile ridicate ale petrolului din vara anului 2008, cererea de turism diminuată 
datorită crizei economice internaționale şi preocupările legate de atacurile teroriste au 
generat multe provocări pentru industrie. În ciuda tuturor acestor dificultăţi, T&T 
rămâne un sector important pentru economia mondială, reprezentând o cotă 


semnificativă din PIB-ul mondial şi din ocuparea forţei de muncă, şi o oportunitate 


157 


importantă pentru ţările în curs de dezvoltare ca să avanseze către producerea de servicii 
cu valoare adăugată mai mare. 

Începând cu anul 2009 ţările incluse în clasament sunt împărţite în patru regiuni: 
America, Europa, Orientul Mijlociu şi Africa, și Asia Pacific (inclusiv Asia Centrală). 
Canada este cea mai bine clasată țară din regiunea Americilor (locul 5 în clasamentul 
global), depășind SUA în acest an în topul regional, urmate fiind de Bardabos, Costa 
Rica și Brazilia. Australia este cea mai bine clasată din regiunea Asia Pacific (locul 9 în 
clasamentul global), coborând cinci locuri în clasament față de 2008, şi fiind urmată de 
Singapore (locul 10 în clasamentul global - intră anul acesta pentru prima dată în Top 
10 global), Hong Kong, Noua Zeenlandă și Japonia. În regiunea Orientul Mijlociu şi 
Africa, Emiratele Arabe Unite (locul 33 în clasamentul global) surclasează Israelul şi 
Tunisia, devenind lider regional. Mauritius decade ocupând doar locul 4 în regiune și 
locul 40 în clasamentul global. 

Din 2011, ţările sunt grupate în următoarele cinci grupuri regionale: Europa, 

America, Asia Pacific (inclusiv Asia Centrală), Orientul Mijlociu și Africa de Nord, 
respectiv Africa Subsahariană. Elveția își păstrează poziţia de primă clasată la nivel 
global. Germania, Franța, Austria, Suedia, Regatul Unit şi Spania urmează ca alte țări 
europene printre cele din top 10 în clasamentul general. Statele Unite preia din nou 
poziţia de lider al Americilor (și locul în 6 în clasamentul global), urmată fiind de 
Canada şi Bardabos. Singapore ocupă pentru prima dată locul 1 în clasamentul regional 
în Asia Pacific, fiind urmată de Hong Kong, Australia, Noua Zeelandă și Japonia. În 
Orientul Mijlociu şi Africa de Nord continuă să conducă Emiratele Arabe Unite (locul 
30 în clasamentul global), iar în Africa Subsahariană: conduce în continuare Mauritius, 
urmată de Africa de Sud. 
Elveţia continuă să îşi păstreze poziția de lider mondial pe care o deține încă din 2007. 
Germania, Austria, Spania şi Regatul Unit ocupă primele cinci locuri în clasament, în 
timp ce Franţa și Suedia se numără printre primele 10 locuri. În Americi şi Asia Pacific 
liderii regionali sunt aceeaşi ca şi în 2011. În schimb, în regiunea Africa Subsahariană, 
Seychelles intră în clasament pentru prima dată în topul regional, ocupând primul loc la 
nivel regional şi locul 38 în clasamentul global. Mauritius îşi pierde poziţia de lider, 
fiind surclasată de nou intrata în top. 

În anul 2015, condiţiile-cadru pentru turism şi călătorii s-au schimbat 


semnificativ față de anii precedenţi. Lumea se confruntă cu tensiuni geopolitice de la 

Orientul Mijlociu şi Ucraina până în Asia de Sud-Est, crescând amenințările teroriste şi 
teama de răspândire a pandemiilor globale, ceea ce afectează abilitatea turiştilor de a 
călători în siguranță. 

Spania urcă în fruntea clasamentului global pentru prima dată, urmată fund de 
Franţa, Germania, SUA, Regatul Unit al Marii Britanii şi Elveţia. 

Europa, cu şase economii în Top 10, continuă să domine clasamentul datorită 
infrastructurii sale superioare de servicii de turism la nivel mondial, condițiilor 
excelente de sănătate şi de igienă şi, în special datorită spaţiului Schengen, care oferă un 
grad ridicat de deschidere și integrare internațională. Rămâne regiunea cu cele mai 
multe sosiri turistice internaționale pe an, datorită în mare parte resurselor sale culturale 
bogate, infrastructurii serviciilor turistice de nivel înalt și a condițiilor de sănătate şi 
igienică puternice. 

Cu toate acestea, trebuie remarcate următoarele aspecte importante. În primul 
rând, deşi atracțiile şi monumentele culturale remarcabile ale Europei nu sunt distribuite 
uniform între ţări, acest lucru nu explică pe deplin marile lacune între performanţii de 
top şi cei inferiori în ceea ce priveşte resursele culturale. În timp ce toate țările europene 
au a istorie lungă, unii au făcut mai mult progres decât alții în promovarea atracțiilor 
culturale la nivelul necesar să devină un magnet pentru turişti. Evenimentele sportive şi 
divertismentul, precum şi conferințele, târgurile şi expoziţiile joacă un rol important. În 
al doilea rând, nu toate țările acordă aceeași prioritate dezvoltării industriei turismului și 
a călătoriilor. De exemplu, atât Spania, cât şi Italia au atracții deosebite pentru turişti, 
dar Spania a construit mai pro-activ pe aceste puncte forte, în timp ce Italia prezintă o 
abordare mai puţin strategică. Între timp, alte ţări, precum Islanda, investesc 
semnificativ resurse pentru a construi un brand turistic mai puternic şi pentru a utiliza 
nișe specifice. În al treilea rând, mediul de afaceri variază foarte mult - este în general 
deficitar şi eficient în Europa de Nord şi Centrală, dar mai puţin mediatizat în Europa de 
Sud şi de Est. Provocările în construirea unui mediu de afaceri favorabil sunt adesea 
legate de instituționalizarea unei țări şi procesul de schimbare este lung, dar succesul 
este esenţial pentru competitivitate şi prosperitate dincolo de industria turismului. 

În Americi, SUA rămâne lider (locul 4 în clasamentul global), urmată de Canada 
(locul 10 în clasamentul global), Brazilia (locul 28 în clasamentul global), Mexic (locul 
30 în clasamentul global) şi Panama (locul 34 în clasamentul global). În timp ce 
majoritatea țărilor din regiune se bazează pe resurse naturale bogate, există diferențe 


semnificative în această regiune: în America de Nord, facilitarea călătoriilor, 


159 


competitivitatea prețurilor şi permanenta îmbunătățire a infrastructurii reprezintă 
principalele priorități în calea dezvoltării industriei turismului și de călătorii; în America 
Centrală şi de Sud, deficienţele de infrastructură, aspectele privind siguranţa și 
securitatea şi problemele legate de mediul de afaceri reprezintă principalele obstacole în 
calea dezvoltării T&T. Aceste ţări ar trebui să creeze condiţii mai bune pentru mediul de 
afaceri și să-şi dezvolte infrastructura pentru a spori conectivitatea. 

Primii cinci clasați din Asia-Pacific sunt printre economiile mai avansate din 
regiune: Australia (locul 7 în clasamentul global), Japonia (locul 9 în clasamentul 
global), Singapore (locul 11 în clasamentul global), Hong Kong (locul 13 în clasamentul 
global) şi Noua Zeelandă (locul 16 în clasamentul global). Cu toate acestea, cel mai 
mult se observă o creştere semnificativă a sosirilor turistice internaționale în Asia de 
clasei de mijloc. Dezvoltarea cooperării regionale privind politicile de acordare a vizelor 
ar putea stimula și mai mult turismul, deși sunt necesare și investiții în conectivitatea 
digitală, în infrastructură şi în protecția capitalului natural bogat. 

În Orientul Mijlociu şi Africa de Nord, Emiratele Arabe Unite (locul 24 în 
clasamentul global) conduce clasamentul, urmat de Qatar (locul 43 în clasamentul 
global), Bahrain (locul 60 în clasamentul global), Maroc (locul 62 în clasamentul 
global) şi Arabia Saudită (locul 64 în clasamentul global). Majoritatea economiilor din 
această regiune sunt destinații competitive din punctul de vedere al prețului şi multe 
dintre ele au construit importante produse turistice în ultimii ani. În orice caz, 
preocupările legate de securitate au redus sosirile turistice internaţionale, chiar dacă 
staţiunile turistice izolate sunt departe de zonele cele mai periculoase. 

În Africa Subsahariană, Africa de Sud (locul 48 în clasamentul global) devine 
lider, surclasând Seychelles (locul 54 în clasamentul global) şi Mauritius (locul 56 în 
clasamentul global). Multe țări din regiune lucrează pentru deschiderea lor şi asupra 
politicilor de viză, deşi aspectele privind infrastructura şi standardele de sănătate şi de 
igienă trebuie abordate pentru a elibera potenţialul T&T ca un catalizator pentru 
dezvoltare. Îmbunătăţirea mediului de afaceri şi prevenirea epuizării resursele naturale 
sunt, de asemenea, priorități pentru multe țări in această regiune. 

În 2017, Spania rămâne pe prima poziţie în clasamentul global al TTCI, urmată 
de Franţa, Germania, Japonia, Regatul Unit al Marii Britanii, SUA, Australia, Italia, 


Canada şi Elveţia, care ajunge pe ultimul loc în Top 10. 

Europa rămâne regiunea cu cele mai puternice performanţe de competitivitate 
turistică în ansamblu, cu şase economii în Top 10, fiind urmată de Americi. Asia-Pacific 
include câteva economii care au înflorit cel mai mult în ultimii ani: Japonia (locul 4 în 
clasamentul global), Coreea (locul 19 în clasamentul global), India (locul 40 în 
clasamentul global) şi Vietnam (locul 67 în clasamentul global). Îmbunătăţirea 
politicilor regionale privind vizele ar putea spori şi mai mult călătoriile şi turismul în 
această regiune.. 

În ciuda tulburărilor puternice, Orientul Mijlociu şi Africa de Nord, conduse de 
Emiratele Arabe Unite (locul 29 în clasamentul global), şi-a îmbunătățit 
competitivitatea turistică. O mai bună infrastructură, prețuri mai mici, îmbunătățiri 
parțiale ale deschiderii internaţionale şi anumite progrese în cultivarea patrimoniului 
cultural au creat condiţii mai bune pentru dezvoltarea T&T în general. Cu toate acestea, 
resursele naturale şi culturale rămân în cea mai mare parte subexploatate, deschiderea 
internațională este încă limitată și percepțiile de securitate rămân cel mai mare obstacol. 

Africa Subsahariană include patru cele mai importante economii: Africa de Sud 
(locul 53 în clasamentul global), Mauritius (locul 55 în clasamentul global), Kenya 
(locul 80 în clasamentul global) şi Namibia (locul 82 în clasamentul global). În ciuda 
creșterii economice susținute, industria turismului și a călătoriilor rămâne în mare parte 
neexploatată. Conexiunea aeriană, costurile de călătorie, politicile privind vizele şi 
infrastructura rămân provocări ale regiunii. În timp ce turismul din regiune este 
determinat, în principal, de turismul natural, există un spaţiu semnificativ de 
îmbunătăţire a protecției, valorificării şi comunicării bogăției culturale. 

Concluzionăm următoarele aspecte semnificative privind competitivitatea 
turistică la nivel mondial: 

> competitivitatea turistică se îmbunătățește în special în țările în curs de 

dezvoltare, mai ales în regiunea Asia-Pacific unde apar destinaţii tot mai atractive. Odată 
ce industria continuă să crească, o parte din ce în ce mai mare de turiști internaționali 
provin şi călătoresc către naţiuni emergente şi în curs de dezvoltare. De fapt, de la criza 
financiară globală, cheltuielile turistice ale țărilor în curs de dezvoltare au crescut mai 
repede decât cele ale economiilor avansate. Până în 2026, următoarele 10 destinații se 
estimează că vor înregistra cea mai rapidă creştere pentru cheltuielile de călătorii de 
agrement: India, urmată de Angola, Uganda, Brunei, Thailanda, China, Myanmar, Oman, 
Mozambic şi Vietnam. Aceste schimbări sugerează că ţările în curs de dezvoltare și cele 


emergente recuperează, oferind condiţii mai bune în vederea dezvoltării competitivităţii 

turistice și, prin urmare, devin mai pregătite să atragă şi să primească milioane de noi 
turiști; 

> într-un context din ce în ce mai protecționist, industria turismului şi a 
călătoriilor continuă să creeze mai degrabă poduri decât pereți între oameni, aşa cum 
reiese din creşterea numărului de persoane care călătoresc transfrontalier şi tendinţele 
globale spre adoptarea unor politici de viză mai puţin restrictive; 

> conectivitatea a devenit din ce în ce mai mult o necesitate pentru ţările care 
îşi dezvoltă strategia digitală. Ţările care acordă prioritate acestui aspect sunt cele mai 
bine pregătite pentru captarea oportunităţilor noilor tendințe; 

> în ciuda conștientizării crescânde a importanței mediului, T&T se confruntă 
cu dificultățile de dezvoltare durabilă, pe măsură ce procesele de degradare naturală se 
desfăşoară pe mai multe fronturi; 

> industria turismului și a călătoriilor a înregistrat un ritm de creştere mai 
rapid decât economia mondială în ansamblu; 

> dezvoltarea industriei oferă oportunități de creştere şi beneficii sociale pentru 
toate ţările, indiferent de bunăstarea lor. Mai multe economii în curs de dezvoltare şi 
emergente se situează în primele 50 cele mai competitive economii turistice. O puternică 
industrie a turismului şi călătoriilor înseamnă oportunități de angajare la toate nivelele de 
pregătire profesională. Această dezvoltare este complexă şi necesită o coordonare 
interministerială şi adesea parteneriate internaționale şi publice-private menite să 


depăşească blocajele financiare, instituționale şi organizaționale. 


4.4. Analiza competitivităţii economice şi turistice a României în raport cu cea a 


concurenţilor ei din domeniul turismului 


În cele ce urmează analizăm competitivitatea economică și turistică a României 
comparativ cu a principalilor ei concurenți din domeniul turismului: Italia, Austria, 
Grecia, Croaţia, Ungaria, Cehia, Slovacia, Bulgaria şi Albania.!!? 

În ceea ce priveşte competitivitatea economică globală, țara noastră este clasată 


în mijlocul clasamentului: locul 68 din 137 de economii incluse în clasament în anul 


112 Aceştia sunt selectaţi conform Rapoartelor Travel& Tourism Economic Impact 2015, 2016, respectiv 
2017 pentru România. Destinaţiile concurente selectate sunt cele care oferă un produs turistic similar 
şi concurează pentru atragerea turiştilor din aceleași pieţe de origine. Aceştia tind să fie, dar nu 
neapărat, vecini geografici. 

2017, deţinând o poziție mai degrabă proastă. Şi în clasamentul competitivităţii turistice 
globale, România ocupă aceeaşi poziţie: locul 68 din 136 de economii incluse în 
clasament în anul 2017. 

Comparativ cu destinațiile turistice concurente, după cum reiese din graficele de 
mai jos, România depăşeşte în perioada analizată doar pe Albania atât din punctul de 
vedere al competitivităţii economice, cât şi turistice. Din punctul de vedere al 
competitivităţii economice, surclasează Bulgaria în 2007 şi Grecia în 2017. Slaba 
competitivitate economică a țării noastre se resimte în toate sectoarele de activitate, 
evident având un impact major şi asupra industriei turismului şi a călătoriilor. Pentru ca 
aceasta să devină un motor economic în România trebuie ca turismul să fie gestionat 
corespunzător, astfel încât, ca şi în cazul altor destinaţii turistice (spre exemplu, 


Austria), să devină o sursă de creştere economică. 


Albania 
120 


Ungaria 100 Austria 


Slovacia Bulgaria 
România Croația 
Cehia | Grecia 
l 
italia — CE 2007-2008  ——CE 2017-2018 
— CT 2017 —— CT 2007 


Graficul nr. 32 Competitivitatea economică și turistică a României în raport 


cu cea a destinaţiilor turistice concurente (valorile negative sunt optime)?’ 


In vederea evidenţierii mai clare a competitivităţii României pe piaţa turismului 
internațional, o comparăm cu cei 9 concurenți ai ei din domeniul turismului, folosindu-ne 


de cele mai recente rezultate!!?. 


113 Sursa: Prelucrare proprie pe baza WEF, ICG şi TTCI colecţia 2007 şi 2017. 
114 Raportul Travel Tourism Competitiveness Index 2017. 

Graficele nr. 33 a-b Competitivitatea turistică a României raportată la 


principalii ei competitori din domeniul turismului”? 


Din analiza graficelor de tip radar de mai sus, putem concluziona mai multe 
aspecte referitoare la anumite variabile care generează competitivitatea ţării noastre. Cu 
numere arabe de la 1 la 14 am notat variabilele care sunt incluse în componenţa celor 
patru piloni ai indicelui competitivităţii turistice. 

În cazul Pilonului I - Facilitarea mediului: 

> din punctul de vedere al mediului de afaceri, România surclasează Italia, 
Grecia, Ungaria, Croația, Albania și Slovacia, în timp ce din acest punct de vedere 
celelalte două ţări sunt în avantaj; 

> în privinţa siguranței şi securităţii, sunt apreciate ca fiind mai sigure decât 
România destinațiile următoare: Austria, Cehia şi Croaţia. Țara noastră are totuşi un 
avantaj în faţa Italiei, Bulgariei, Greciei, Ungariei, Albaniei şi Slovaciei; 

> doar Albania are o poziție mai proastă comparativ cu România din prisma 
serviciilor de sănătate şi igienă, precum şi a infrastructurii tehnologiei informaţiei şi a 
comunicaţiilor, toate celelalte țării având un avantaj din acest punct de vedere; 

> resursele umane și forța de muncă din turism reprezintă un alt punct slab al 
României comparativ cu mulţi dintre concurenţii ei, singurele țări surclasate fiind 
Albania şi Slovacia. 

Nici în cazul Pilonului II - Condiţiile politice și permisive ale turismului şi 
călătoriilor, România nu se bucură de avantaje competitive, fiind surclasată de toate 


destinațiile turistice din punctul de vedere al prioritizării industriei turismului și a 


115 Sursa: Prelucrare proprie pe baza WEF, TICI colecţia 2017. 

călătoriilor. În acelaşi timp, surclasează doar Albania din punctul de vedere al 
sustenabilității mediului. 

Singurele destinaţii mai slabe decât România din punctul de vedere al 
deschiderii internaţionale sunt Albania şi Slovacia, toate celelalte destinații prezentând 
avantaje mai competitive. 
prețurilor activităţii turistice şi a călătoriilor faţă de Italia, Austria și Croaţia, deoarece 
practică prețuri mai mici. Însă, mai competitive față de ţara noastră din punctul de 
vedere al preţurilor practicate sunt: Cehia, Bulgaria, Grecia, Ungaria, Albania şi 
Slovacia. 

Pilonul al III-lea - Infrastructura plasează România pe o poziție foarte slabă. 
Concluzionâm faptul că infrastructura de transport aerian, respectiv infrastructura 
turistică, constituie un dezavantaj al ţării noastre, aceasta ocupând o poziție mai 
favorabiă doar faţă de Albania şi Slovacia. În schimb, infrastructura de transport 
terestru o plasează pe ultimul loc comparativ cu toate celelalte destinaţii turistice, 
dovedind faptul că în România încă nu se înţelege faptul că fără drumuri industria 
turismului şi a călătoriilor nu poate fi dezvoltată. Nici din acest punct de vedere 
România nu are o poziţie bună, surclasând doar Albania. 

Pilonul al IV-lea - Resursele naturale şi culturale din turism plasează România 
doar în fața Albaniei, Ungariei şi Cehiei din punctul de vedere al resurselor naturale. 
Țara noastră deține un avantaj competitiv din punctul de vedere al resurselor culturale 
şi al turismului de afaceri comparativ doar cu Bulgaria, Albania și Slovacia, fiind 
surclasată de Italia, Austria, Cehia, Grecia, Ungaria și Croația. 

Putem afirma cu siguranţă, deşi nu am reușit să analizăm detaliat rezultatele 
obținute de WEF, că acesta reflectă cu exactitate situaţia reală a industriei turismului și 


a călătoriilor în România. 


4.5. Studiu de caz — Efecte indirecte ale turismului (licensing-ul) 


În contextul unei economii naţionale, turismul presupune o cerere specifică de 
bunuri si servicii, care determină o creştere în sfera producției acestora. La rândul ei, 
cererea turistică generează o adaptare a ofertei turistice, care se materializează în mod 
direct în dezvoltarea structurilor turistice și indirect în creșterea producției ramurilor 


legate de construirea de noi mijloace de transport şi instalaţii de agrement pentru diverse 

tipuri de sporturi (spre exemplu, de iarnă, nautice). Astfel, dezvoltarea turismului 
determină un semnificativ spor de producţie. 

Pe baza celor mai sus expuse, propunem în acest capitol un studiu de caz legat 
de efectele indirecte ale turismului în economie: analiza licensing-ului, una din cele mai 
frecvente metode folosite pentru transferul tehnologic între firme!!€. Acesta a 
reprezentat obiectul a numeroase studii teoretice din literatura de specialitate, dintre care 
amintim lucrările (Fosfuri & Roca, 2004; Filippini, 2005; Kabiraj, 2005; Zuniga & 
Guellec, 2009; Li & Ji, 2010; Ferreia, F.A., 2011; Tuns (Bode) & Ferreira, 2012, Tuns 
(Bode), 2012; Ferreira & Bode, 2013). În prezenta lucrare considerăm situaţia în care 
competiţia pe piaţă între firme are loc în cadrul modelului Stackelberg!!7, mai precis 
considerăm un duopol Stackelberg diferențiat şi analizăm diverse contracte de licensing 
în cazul în care firma follower se implică într-un proces de cercetare-dezvoltare în urma 
căruia se obține o inovaţie endogenă care îi reduce costurile de producție. Contribuțiile 
proprii ale autoarei sunt materializate însă şi în cercetările realizate pentru modelele 
Cournot şi Bertrand, cuprinse în lucrarea (Ferreira & Bode, 2013) dat fiind faptul că 
transferul tehnologic între firme se poate face în fiecare dintre aceste modele, pe baza 
unuia dintre următoarele trei tipuri de contracte: contract de tip per-unit royalty (firma 
non-inovatoare plăteşte o taxă pe fiecare unitate de produs firmei inovatoare), contract 
de tip fixed-fee (firma non-inovatoare plăteşte o taxă fixă firmei inovatoare, indiferent 
de cantitatea produsă) sau contract de tip two-part tariff (reprezintă o combinaţie a 
primelor două tipuri de taxă). 

Formulăm mai întâi problema economică studiată: considerăm două firme, 
notate cu F; şi F2, care produc bunuri diferențiate. 

Funcţia cererii este definită prin p: = 1 — q;— dq; unde: 


> pi reprezintă preţul firmei Fi, i = 1, 2; 
> gi şi qj reprezintă cantitatea produsă de firma Fi , respectiv Fj , t,4 = 1,2, ij. 


> d reprezintă gradul de diferenţiere al produselor, d € (9,1). 


116 Transferul tehnologic este definit în numeroase moduri, în funcţie de domeniul de cercetare sau de 
scopul cercetării. 

117 Competiţia Stackelberg este un model dinamic de leadership. Este un joc strategic în economie în care 
liderul mută mai întâi şi apoi firma/firmele follower continuă să mute succesiv, într-o competiție 
bazată de cantitate. Spre deosebire de modelul Cournot, în care firmele îşi aleg simultan cantităţile ce 
urmează a fi produse, în modelul Stackelberg deciziile se iau secvențial. 

Firma lider F; decide cantitatea ce urmează a fi produsă şi, abia apoi, firma 
follower F2 poate să decidă cantitatea optimă pe care o va produce, ţinând cont de 
alegerea liderului. Iniţial, cele două firme au costuri marginale identice c; = c, i = 1,2 şi 


0< ce = 1. Însă firma follower se implică într-un proces de cercetare-dezvoltare ce are 


ca rezultat îmbunătăţirea tehnologiei de fabricaţie (progres tehnologic), finalitatea fiind 
reducerea costurilor sale de producţie. Costul marginal al firmei inovatoare va scădea cu 


o valoare notată cu k. In acest context, suma investită în procesul de cercetare- 


dezvoltare este ka 


În cele ce urmează considerăm cazul în care transferul tehnologic între cele două 
firme nu se realizează (benchmark case sau no-licensing case) şi cazul în care există un 
transfer tehnologic între cele două firme pe baza unui contract de tip per-unit royaty. 

Astfel, vom considera următorul joc în cinci etape. În prima etapă, firma 
inovatoare, follower-ul, decide valoarea inovației, adică suma ce urmează să fie 
investită în procesul de cercetare-dezvoltare. În etapa a doua, firma inovatoare decide 
dacă să vândă inovația sau nu, deoarece aceasta va reduce costul marginal şi al firmei 
lider, care o achiziționează. Dacă va decide să vândă inovaţia, atunci va percepe o taxă 
pe fiecare unitate de produs de la firma non-inovatoare care o va accepta. În cea de-a 
treia etapă, firma non-invatoare alege dacă să accepte sau nu oferta făcută de firma 
inovatoare. Dacă acceptă, ambele firme reprezintă jucătorii unui joc Stackelberg. În cea 
de-a patra etapă, firma lider decide cantitatea ce urmează a fi produsă, iar în ultima 
etapă firma inovatoare, cunoscând decizia lider-ului, alege ce cantitate va produce. 

Analizăm mai întâi cazul în care nu are loc transferul tehnologic în cadrul 
duopolului Stackelberg diferențiat - Benchmark (No-licensing case)!!5. Gradul de 
diferenţiere al bunurilor este relevant în studiul nostru, deoarece acesta determină tipul 
inovației: non-drastică (situaţie în care firma lider alege să concureze pe piaţă cu firma 
follower folosind vechea ei tehnologie de producţie şi obţine profit) sau drastică 
(situaţie în care pentru firma lider nu este profitabil să producă şi firma follower câştigă 
monopolul pe piață). 

În acest caz, firma inovatoare F? deţine un avantaj al costului pe piaţă 
comparativ cu firma lider Fi: c2 = c — kni şi ci = c, unde knı indică reducerea costurilor 


datorată procesului de cercetare şi dezvoltare. În funcţie de gradul de diferenţiere al 


118 Pe parcursul lucrării vom folosi notația nl atunci cînd ne referim la acest caz. 

produselor, pot apărea cele două cazuri: inovaţie non-drastică, atunci când 0 sd = 
d, şi inovaţie drastică, atunci când d, sd 51.11 


Funcția profit a firmei lider, respectiv follower, este definită prin: 


Rint (1 — Gini — dam — C)daau 


respectiv prin 


Tant =(1 — aam o dam E F Ki Ja T C 2 


Determinăm explicit, atât în cazul inovației non-drastice cât şi a inovației 
drastice, cantitatea optimă produsă de firma inovatoare şi cea non-inovatoare, valoarea 
optimă a reducerii costului marginal, surplusul consumatorului şi bunăstarea socială. 

Aplicând metoda backward induction, obținem că valoarea optimă a reducerii 
costului marginal este: 

_ (e—1(4— Pd 4 2d- 4) 
Hi 7d* = 24dî+ 16 
iar nivelul producției pentru fiecare firmă este dat de 


_ 2(1- c)(2d2 - 3d? - 4d +4) 
Tim 5 7d — 24d? + 16 


LI 


respectiv 
_ Z(e-— 1)(2- d’) (d° + 2d — 4) 
Taimi = 7qâ — 24d? + 16 
Astfel, profitul firmelor, surplusul consumatorului şi bunăstarea socială sunt 
descrise de următoarele funcţii: 
_ 2(1— câ)(2 — d} (2 — dî)(2d? + d — 2)? 
Fimi S (743 = 24d7 + 16)2 
_ (1—c)(a2 + 2d — 4)" 
Tami  2(700 — 24d2 + 10) 
alti 2(1-— c)2(5d* + 6d? — 48d* — 32d? + 149d* + 56d? — 184d? — 32d + 80) 
cz 2(7d* — 24d? + 16): 
respectiv 
Wa 


_ (1 = c) (11d? + 100d” — 184d€ — 592d5 + 796df + 1120d2 — 1312d? — 640d + 704) 
2(7d* — 24d? + 16): 


119 di, are valoarea 0.732 şi este soluţia din intervalul (0,1) a ecuaţiei 2d? - 3d? —4d,+4=0 

Dacă inovarea este drastică, adică firma follower - firma inovatoare câștigă 


monopolul pe piaţă şi firma lider nu produce nimic, atunci valoarea cu care scade costul 


marginal al firmei inovatoare este yy = o 120 În acest caz, output-ul firmei 
inovatoare, profitul ei, surplusul consumatorului şi bunăstarea generală sunt date de: 
a iss æ O _ (d[P) a O e 
lam Pan pi Cai ap 
respectiv 
[= (t-e) (a7 444-1] 
mt T 2g” E 


Continuăm analiza cu situația în care are loc transferul tehnologic în cadrul 
duopolului Stackelberg diferențiat pe baza unui contract de tip per-unit royalty!?!. În 
acest caz, firma lider are costul marginal definit prin c — kr + rı, iar firma follower are 
costul marginal definit prin c — kr, unde rz indică taxa pe fiecare unitate produsă achitată 
de lider follower-ului. Se impune următoarea restricție r7 < kr, deoarece este evident că 
atunci când r > kr nu este convenabil pentru firma non-inovatoare să accepte licensing-ul. 

În aceste condiţii, profitul firmelor este descris de: 

Typ = (1— ir- dar — E + kp — 1 a 


respectiv 
pă 
Tap = (1 -aar — dau — E + kr JQaa — Chn) hs ETG 


Obţinem valoarea optimă a reducerii costului marginal, respectiv a taxei pe 
fiecare unitate produsă, definite prin: 


_ 1-a" 424-12) .  _ (eotă(dt-6d?+8) 
Ep = = respectiv ņ = mea 


Computaţiile standard indică cantităţile produse de ambele firme: 


e 4(c — 1)(1- d) 
Fd? — 8d — 4 
_(1—c)(3 + ză) 
dar O pai 0-a 
profiturile lor: 
_ 8(1- c)(1— d](d — d? — 2d + 2) 
Pa oaia 


120 Pe parcusrul lucrării vom folosi notația ~ atunci când ne referim la inovarea drastică. 
121 Pe parcursul lucrării vom folosi notația r atunci cînd ne referim la acest caz. 

(1 — J (d? + 8d — 12) 
Tia = Å- 
2(9d: — 8d — 4) 
surplusul consumatorilor şi bunăstarea socială 


Fo (1 — c)2(33d* + 4d2 — 108d? + 80) 


r 2(9d2 — Bd — 4)? 
jita (1 — c) (13d + 50d? — 134d2 + 80) 
zi (9d? — 8d — 4)2 


Rezultatele indică faptul că în cazul duopolului Stackelberg, atunci când firma 
inovatoare este follower-ul, un contract de tip per-unit royalty domină no-licensing-ul 
(este mai avantajos pentru ambele firme să încheie un astfel de contract, deoarece obţin 
profit mai mare comparativ cu situaţia în care, în urma inovării, nu are loc transferul 
tehnologic între ele). 

Studiul de caz realizat în prezentul capitol are utilitate practică în sectoarele de 
activitate auxiliare turismului, cum ar fi piața producerii avioanelor de transport marfă și 
persoane sau piaţa construcțiilor navelor de croazieră. Spre exemplu: Airbus si Boeing 
sunt concurenți pe piața comercială a producerii avioanelor de transport pasageri şi 
marfa. Ambele companii au produs un număr record de avioane și se estimează o 
creștere şi în continuare; STX Europe, Ficantierii din Italia, Meyer Werft din Germania 
si Mitsubishi Heavy Industries din Japonia sunt concurenți pe piaţa construcțiilor pentru 
navele de croazieră. Această industrie a cunoscut un proces în creştere de popularizare, 
devenind o parte majoră a sectorului turistic. 

Concluzionăm următoarele aspecte semnificative privind competitivitatea 
turistică la nivel mondial: competitivitatea turistică se îmbunătăţeşte în special în ţările 
în curs de dezvoltare, mai ales în regiunea Asia-Pacific unde apar destinații tot mai 
atractive.; într-un context din ce în ce mai protecționist, T&T crează numeroase poduri 
între oameni/țări/regiuni, aşa cum reiese din creșterea numărului de persoane care 
călătoresc transfrontalier şi tendințele globale spre adoptarea unor politici de viză mai 
puţin restrictive; conectivitatea a devenit din ce în ce mai mult o necesitate pentru țările 
care îşi dezvoltă strategia digitală; în ciuda conștientizării crescânde a importanței 
mediului, T&T se confruntă cu dificultăţile de dezvoltare durabilă, pe măsură ce 
procesele de degradare naturală se desfăşoară pe mai multe fronturi; industria turismului 
şi a călătoriilor a înregistrat un ritm de creştere mai rapid decât economia mondială în 
ansamblu; dezvoltarea industriei oferă oportunităţi de creştere şi beneficii sociale pentru 


toate țările, indiferent de bunăstarea lor. 

Capitolul V. CONCLUZII FINALE 


Prin intermediul cercetărilor desfășurate în vederea elaborării acestei cărți, am 
dorit să ne dezvoltăm şi să ne adâncim cunoştinţele dobândite în domeniul problematicii 
turismului și să le împletim cu rezultatele obținute în cadrul cercetărilor privind 
importanţa şi impactul turismului în economia globală. Pe baza cercetărilor realizate 
până în momentul de față, ne permitem să apreciem că industria turismului la nivel 
mondial a fost şi este puternic influenţată de fenomene economice, politice şi sociale 
majore, fapt vizibil mai cu seamă pe parcursul crizei economice de la sfârșitul primului 
deceniu al secolului al XXI-lea și a atacurilor teroriste tot mai frecvente în zilele 
noastre. Cu toate acestea, s-a observat că puterea de regenerare a sectorului a fost peste 
aşteptări chiar şi în condiţiile respective, ducând la evoluţia fenomenului turistic la scară 
mondială. 

Domeniului studiat este inepuizabil, existând numeroase direcţii de continuare a 
cercetării întreprinse. 

Ca direcţii viitoare de cercetare pe care prezenta temă ni le deschide se numără 
perspectivele de dezvoltare ale activității turistice ale României, la nivel naţional şi 
internațional. 

În primul capitol, denumit Turismul, Industria turistică şi Piaţa turistică, 
prezentăm câteva aspecte conceptuale de abordare a turismului, turistului, industriei 
turistice şi de călătorii şi a pieţei turistice. În prima parte a capitolului am făcut referire 
la coordonatele etimologice şi istorice ale turismului și am revizuit cadrul conceptual al 
turismului și al turistului. Studiul literaturii consacrate în domeniul turismului ne 
aminteste despre existența unei dispute eterne cu privire la rădăcinile etimologice ale 
termenului turism (acestea sunt greu de localizat). Apreciem că fiecare dintre 
coordonatele etimologice menţionate sunt esenţiale pentru delimitarea între noțiunea de 
turism ŞI turism ca activitate economică. Fiecare definiţie lămurește anumite aspecte 
referitoare la această delimitare, însă într-un mod redus astfel încât să le putem 
considera complete. În literatura de specialitate se regăseşte o vastă terminologie 
referitoare la termenul turist. 

În continuare, am identificat evoluţia fenomenului turistic din perspectiva 
istorică (prezentând cele patru etape ale dezvoltării turismului de-a lungul timpului), 
concomitent cu evoluţia viitoare a fenomenului turistic din perspectiva conceptului de 


future turism (turismul în spațiu cosmic și turismul subacvatic). Din studiul literaturii de 

specialitate trebuie reținut faptul că dezvoltarea turismului de-a lungul timpului s-a 
realizat într-o strânsă corelaţie cu dezvoltarea şi cu extinderea mijloacelor de transport, 
această observaţie aplicându-se şi în cazul turismului spațial. 

Concomitent cu evidențierea dezvoltării acestui sector identificăm în acest prim 
capitol condiţiile de mediu politic, economic şi social care influenţează semnificativ 
turismul, în special în zilele noastre mai mult ca oricând. Calamităţile naturale de 
proporții, atacurile teroriste tot mai frecvente, precum şi criza economică de la sfârșitul 
primului deceniu al secolului al XXI-lea, sunt factori importanți care au influențat în 
sens negativ cererea turistică în diverse destinații turistice. Conştientizăm astfel că 
asupra turismului acționează şi o multitudine de factori nefavorabili care afectează 
fluxurile de turiști în diverse regiuni ale lumii, fie ca urmare a unor atacuri teroriste 
provocate de om, fie ca rezultat al unor calamităţi naturale. 

În cea de a doua parte a acestui capitol realizăm delimitarea conceptuală a 
noțiunilor de industrie turistică și de călătorii, respectiv de piaţă turistică. Pentru a 
răspunde tuturor cerințelor consumatorilor, turismul trebuie să ofere o multitudine de 
servicii care împreună formează așa-numita industrie turistică. De-a lungul timpului 
putem observa o evoluţie aproape continuă a turismului, odată cu diversificarea tot mai 
pronunţată a destinaţiilor, produselor şi serviciilor turistice, precum şi a consumatorilor. 
Transformări importante și-au pus amprenta asupra pieţelor turistice clasice, rezultatul 
fiind creșterea lor în complexitate şi ca areal geografic, devenind din naţionale, 
internaţionale. Prin urmare, în zilele noastre, în contextul dezvoltării fără precedent a 
internetului şi a sistemului de rezervări şi informare online, a infrastructurii, putem 
discuta de o piaţă turistică mondială. 

Cel de-al doilea capitol al lucrării, denumit Evoluţia turismului internațional, 
are ca obiectiv principal analiza dinamicii fenomenului turistic la scară mondială, 
regională şi în anumite țări atractive ca și destinaţie turistică, precum şi evidențierea 
perspectivelor evoluției turismului pentru următorii ani. După evidenţierea reperelor 
conceptuale referitoare la indicatorii statistici pe baza cărora poate fi analizată dinamica 
turismului de-a lungul timpului (Sosiri turistice internaționale, plecări turistice 
internaționale, cheltuieli turistice internaţionale şi venituri din turismul internațional), 
cercetările realizate s-au materializat într-un tablou dinamic al circulaţiei turistice pe 
plan internaţional, care redă principalele fluxuri turistice şi veniturile generate de acesta 


la nivel mondial, pe regiuni şi destinaţii. 

Aferent perioadei analizate (2000-2015) Ja nivel mondial se poate observa o 
creștere continuă atât a sosirilor de turişti internaționali, cât şi a plecărilor de turiști 
internaționali, cu mici perioade de încetinire a ritmului de creștere în anul 2003, 
respectiv 2009. Este important de menționat faptul că indicatorul plecări turistice 
internaționale prezintă o creştere mult mai accentuată comparat cu sosirile turistice 
internaționale. Diferența la nivel mondial dintre sosirile și plecările turiștilor 
internaționali se datorează metodei diferite de măsurare a acestor doi indicatori la 
nivelul diferitelor țări. Este rezultatul faptului că de-a lungul timpului numeroase ţări au 
fost axate în atragerea unui număr semnificativ de turişti, precum și în transformarea 
turismului într-o sursă de bogăție. 

Aceeași concluzie o putem evidenția şi în legătură cu veniturile din turismul 
internațional, respectiv cheltuielile pentru turismul internațional: creşterea continuă a 
acestor doi indicatori statistici, dintre care creşterea cea mai accentuată o au veniturile in 
turismul internaţional, cu o încetinire a ritmului de creştere în anii 2001, 2009, respectiv 
2015. Creșterea veniturilor din turismul internaţional se datorează fenomenului 
inflaționist, creşterii numărului de sosiri de turiști internaționali, a distanțelor de 
deplasare şi a creşterii duratei sejurului. 

Dintre factorii care au determinat cele mai sus menţionate amintim: creşterea 
veniturilor populaţiei la nivel mondial, modificarea preferințelor consumatorilor în ceea 
ce priveşte destinațiile turistice şi extinderea obiceiurilor de a călători, creşterea 
numărului de țări și zone geografice incluse în circuitul turistic, creșterea puternică a 
cererii şi ofertei turistice în zone precum Asia de Sud-Est, Europa de Est, Noua 
Zeelandă şi Australia, îmbunătăţirea legislaţiei naţionale în multe țări în vederea 
stimulării turismului, asigurarea continuă a pregătirii profesionale pentru personalul 
angajat în turism, educarea populaţiei în sensul consumării şi a produselor turistice, 
creșterea duratei medii a sejurului. 

Bazându-ne pe evoluția anuală a valorilor indicatorilor analizaţi în perioada 
2000-2015, concluzionăm faptul că turismul a reprezentat unul dintre sectoarele 
economice care a făcut față crizei economice mondiale, înregistrându-se o creştere 
anuală moderată în intervalul 2010-2015. 

Pentru aprofundarea analizei am considerat necesară abordarea dinamicii 


turismului şi la scară regională. Am ales ca fiind relevante patru dintre cele şase mari 


regiuni turistice conform criteriului de clasificare regiune geografică (selectat conform 


scopurile administrative ale Băncii Mondiale şi care include toate economiile): Asia de 

Est și Pacific; Europa şi Asia Centrală, America Latină şi Caraibe; Asia de Sud. Am 
aprofundat apoi analiza asupra dinamicii fenomenului turistic în regiunea Americilor 
(America de Nord, America de Sud şi America Centrală). O analiză succintă a 
indicatorilor statistici de bază ai evoluției fenomenului turistic la nivel regional ne 
permite să desprindem câteva concluzii: explozia fenomenului turistic se resimte atât la 
nivelul sosirilor/plecărilor de turiști internaționali, cât şi la cel al încasărilor din turismul 
internațional, respectiv al cheltuielilor pentru turismul internațional; dintre toate 
regiunile, Europa şi Asia Centrală a ocupat pe parcursul întregii perioade de analiză un 
loc de vârf, reprezentând destinaţia turistică cea mai mare, mai matură şi favorită la 
nivel mondial; până la instaurarea crizei economice de la sfârșitul primului deceniu al 
secolului al XXI-lea se obeservă că toți cei patru indicatori au crescut constant, însă 
efectele acesteia s-au făcut resimțite semnificativ în anul 2009 (ca şi procent de variație 
anuală se înregistrează valori negative în cazul fiecărei regiuni pentru fiecare indicator 
de bază); referitor la plecările de turiști internaționali, încasările din turismul 
internațional, respectiv cheltuielile pentru turismul internaţional, în perioada următoare 
crizei economice se poate observa oscilația la nivelul Europei şi Asiei Centrale, restul 
regiunilor bucurându-se de o tendință de creștere constantă şi susținută, deși atrag un 
număr redus de vizitatori, respectiv sunt emițătoare de turiști mai modeste, comparat cu 
Europa şi Asia Centrală. În schimb, referitor la sosirile de turiști internaționali, toate 
regiunile analizate se bucură de o creştere constantă, chiar dacă moderată; în perioada 
analizată, este important de menţionat consolidarea destinaţiilor asiatice la nivelul 
sosirilor şi a plecărilor de turişti internaționali. 

Pentru a da o notă de diversitate studiului din prezentul capitol am realizat şi 
următoarele: 
a) am analizat evoluția fenomenului turistic în țările top destinații turistice perioada 
2000-2015 din punctul de vedere al sosirilor şi plecărilor de turiști internaționali, al 
veniturilor din turismul internațional şi al cheltuielilor pentru turismul internațional, 
evidențiind ponderea lor la nivel mondial; 
b) am analizat strategii adoptate de Japonia cu scopul promovării ţării ca destinaţie 
turistică, rezultatul dorit fiind atragerea unui număr cât mai mare de turiști 
internaționali. Ca urmare a studierii literaturii de specialitate şi a datelor statistice putem 
concluziona că Japonia, în perioada analizată, a luptat puternic pentru promovarea ţării 


ca şi destinaţie turistică de top. In acest sens evidențiem: 

> strategia de brand “Yskoso! Japan” („Bine aţi venit în Japonia!”) lansată în 2003 de 
către prim-ministrul Japoniei, datorită necesităţii Japoniei de a avea o promovare 
turistică agresivă şi o revitalizare regională; campania Visit Japan („Vizitaţi Japonia”, 
2003-2010) promovată la nivel naţional şi internaţional prin intermediul televiunii, 
mass-mediei scrise, marketingului direct, publicităţii outdoor, discounturilor şi 
cardurilor de bun venit acordate pentru turiștii străini, participării Japoniei la târguri 
internaționale de turism, încheierii de parteneriate cu diferite ţări cu care avea relații 
tradiționale în domeniul turismului pentru a promova schimbul reciproc de turişti; 

> introducerea de către guvernul Japoniei a unor măsuri menite să simplifice 
procedurile de viză turistică; autorizarea ghidurilor turistice; crearea în 2013 a unui 
birou de promovare pentru stimularea turismului de intrare; 

> strategia de efect de celebritate, precum și strategia de implantare a anunţurilor 
publicitare, adoptată de multe hoteluri şi restaurante în Japonia pentru a atrage mai mulți 
clienți/turiști. 

c) am realizat o analiză a situaţiei Chinei la nivel de turism (principala destinaţie 
turistică la nivel mondial până în 2020), a perspectivelor ei şi a rolului turistului chinez 
perceput ca o mină de aur pentru toate statele lumii. Pe baza statisticilor UNWTO, în 
2016 China reprezintă numărul 1 în topul destinaţiilor turistice la nivel mondial din 
punctul de vedere al plecărilor de turişti internaţionali și al cheltuielilor pentru turismul 
internațional - de departe domină clasamentul; este a patra destinaţie turistică la nivel 
mondial din punctul de vedere al sosirilor de turiști internaţionali şi al veniturilor din 
turismul internațional. Organizaţia Mondială a Turismului prognozează că până în 2020, 
China va deveni principala destinaţie turistică pe plan mondial. China a decis în urmă cu 
câțiva ani că turismul trebuie să devină unul dintre pilonii economiei. Strategiile 
adoptate în acest sens sunt: deschiderea faţă de Vest, concomitent cu relaxarea politicii 
de liberă circulaţie a populației chineze; dezvoltarea infrastructurii de transport aerian 
pentru a face față ritmului alert de creştere a circulației turistice (prin alocarea 
fondurilor sau adoptarea unei politici de deschidere pentru investiţiile dezvoltate de 
companii străine); promovarea turismului intern; îmbunătățirea facilităților de igienă 
publică (până în 2020 autorităţile promit să construiască/renoveze până la 100.000 de 
toalete publice); promovarea turismului în orașele industriale şi în zonele rurale; 
dezvoltarea rețelei feroviare, precum şi a reţelei feroviare de mare viteză; creşterea 
numărului de produse şi servicii incluse în oferta turistică a ţării. Până în 2020, China 


intenționează să investească 290 miliarde de dolari în turism, ceea ce ar reprezenta o 

creştere anuală de peste 14% a investiţiilor directe în acest sector. Aceste investiţii ar 
determina ca în 2020 sectorul turistic în China să contribuie cu 1-2% mai mult la 
creşterea economică anuală faţă de contribuția actuală. Rezultatele cercetării evidențiază 
faptul că industria turismului este un punct important al economiei Chinei, un element 
ce va căpăta un rol din ce în ce mai semnificativ în următorii ani, perioadă în care 
veniturile şi numărul de vizitatori străini se vor dubla. 

Evidenţiind perspectivele industriei turismului şi a călătoriilor pentru 2030, se 
previzionează că, în acelaşi timp cu creşterea circulației turistice internaționale, va 
crește şi turismul intern, acest fenomen resimţindu-se în principal în țările în curs de 
dezvoltare din Africa, Asia, Orientul Mijlociu şi America Latină. precum și în ţările 
puternic industrializate unde populația va practica diverse forme de turism intern. Există 
încă un potenţial considerabil de expansiune în următoarea perioadă. Destinațiile noi pot 
beneficia de această tendință, cu condiția să adopte politicile adecvate în ceea ce 
privește mediul de afaceri, infrastructura, marketingul şi resursele umane. Cu scopul de 
a susţine în continuare această tendință ascendentă, Organizația Mondială a Turismului 
încurajează în continuare guvernele locale să întreprindă numeroase eforturi în vederea 
facilitării călătoriilor, a simplificării formalităţilor de solicitare şi de procesare a vizelor, 
a îmbunătăţirii tehnologiilor de informare şi de comunicare cu consumatorii. 

Dacă ne dorim să avem o perspectivă asupra avantajelor comparative ale 
industriei turismului şi a călătoriilor, atunci este important să înţelegem dinamica 
acesteia, raportată la alte sectoare de activitate. Acest aspect este abordat în debutul 
celui de-al treilea capitol al lucrării, intitulat Impactul turismului asupra economiei. 

La nivelul anului 2016, la nivel mondial, turismul a devenit a patra industrie din 
perspectiva contribuţiei la PIB la nivel mondial (după comerțul cu amănuntul, servicii 
financiare şi construcții) şi tot a patra industrie din perspectiva contribuției la ocuparea 
forței de muncă (după comerţul cu amănuntul, agricultură şi construcţii). 

Dacă raportăm creşterea turismului de-a lungul timpului la alte sectoare ale 
economiei, acesta este una dintre industriile care au înregistrat cele mai susținute 
creşteri de-a lungul timpului. Analiza contribuţiei directe, respectiv totale, a industriei 
turismului şi a călătoriilor la PIB-ul mondial şi la crearea de locuri de muncă în 
economia mondială comparativ cu alte sectoare de activitate, aferentă anilor 2011, 2013, 
2014 şi 2016, evidenţiază faptul că această industrie contribuie mai mult la PIB decât 
industria construcțiilor de automobile din fiecare regiune a lumii; angajează în mod 


direct de 6 ori mai mulți oameni decât industria construcțiilor de automobile, de 5 ori 

mai mult decât industria de producție a produselor chimice, de 4 ori mai mult decât 
industria mineritului; susține mai multe locuri de muncă decât industria automobilelor, 
serviciile financiare, comunicațiile, industria minieră şi industria chimică în fiecare 
regiune a lumii. Pentru fiecare dolar cheltuit pentru turism şi călătorii se generează 3,2 
dolari în PIB pe întreaga economie (pe baza coeficientului multiplicator al turismului) și 
fiecare milion de USD încasat din vânzările de turism generează de două ori mai multe 
locuri de muncă decât acelaşi 1 milion USD încasat din vânzările în servicii financiare, 
în comunicaţii şi în industria de automobile. 

Analiza efectelelor economice ale industriei turismului şi a călătoriilor asupra 
balanței comerciale şi a balanței de plăți a României din perioada 2014-2016 ne indică 
faptul că turismul internațional al României are un efect negativ asupra balanței 
comerciale şi de plăți a ţării. Țara noastră nu reprezintă (încă) o destinaţie turistică 
recunoscută la nivel internaţional şi din punct de vedere turistic este mai degrabă o țară 
emițătoare decât una receptoare de turişti. În cazul unora dintre țările Top destinaţii 
turistice în perioada 2000-2015 (cum ar fi Grecia, Turcia, Thailanda, Spania), turismul 
internațional, din punctul de vedere al sosirilor de turişti internaţionali, reprezintă o 
sursă semnificativă de exporturi. 

Aportul industriei turismului și a călătoriilor pentru perioada 2000-2016 la 
creșterea economică mondială este reliefat pe baza contribuţiei totale, respectiv directe, 
indirecte şi induse a acesteia la PIB-ul mondial. 

În perioada analizată concluzionăm că în medie T&T a contribuit total la PIB-ul 
mondial cu 5.752,28 miliarde USD (ceea ce reprezintă, ca medie, un procent de 10.08% 
din PIB). Putem observa un trend descrescator in perioada 2000-2010, urmat de o 
creștere continuă a contribuţiei totale a T&T la PIB-ul mondial în intervalul 2000-2016. 
Totodată, contribuția directă a industriei la PIB-ul mondial a fost de 1.783,73 miliarde 
USD (în medie, 3,14% din PIB), respectiv contribuţia indirectă şi indusă la PIB-ul 
mondial a fost de 3,968.55 miliarde USD (in medie, 6,94% din PIB). Astfel, T&T 
devine unul dintre motoarele economice importante de creştere la nivel mondial. 

În perioada 2000-2016, la nivel mondial, este impresionantă creşterea 
contribuției totale a T&T la PIB în state precum: China, India, Filipine, Emiratele Arabe 
Unite, Qatar, Sri Lanka, Peru şi România. Creşteri de mai mult de două sau trei ori în 
2016 comparativ cu anul 2000 s-au înregistrat şi în Singapore, Spania, Brazilia, 
Australia, Turcia. Deşi clasată în Top 5 la nivel mondial în anul 2016, Japonia a 


înregistrat o scădere a contribuției totale a T&T la PIB-ul mondial în perioada 2000- 

2016. În aceeaşi situaţie s-a aflat și Iran-ul. În anul 2016, Maldive este statul care a 
înregistrat cea mai semnificativă creştere din punctul de vedere al contribuţiei totale a 
industriei turismului şi a călătoriilor la PIB (% din PIB) la nivel mondial. Această 
contribuție în Maldive a fost de aproximativ 79%. A fost urmată de Antigua și Barbuda 
(aproximativ 60%), Seychelles (aproximativ 58%), Macao (aproximativ 57%) şi 
Bahamas (aproximativ 45%). 

Din punctul de vedere al contribuţiei directe a T&T la PIB-ul mondial, în 
perioada analizată, este impresionantă creşterea acesteia în state precum: China, India, 
Filipine, Emiratele Arabe Unite şi Qatar. Creşteri de mai mult de două sau trei ori în 
2016 comparativ cu anul 2000 s-au înregistrat şi în Brazilia, Coreea de Sud, Portugalia, 
Spania şi Turcia. Scăderi ale contribuţiei directe a T&T la PIB-ul mondial s-au 
înregistrat în Japonia, Iran și Austria. 

Cercetările întreprinse referitoare la efectul economic pozitiv al activității 
turistice asupra economiei pe plan mondial relevă faptul că fiecare USD cheltuit în plus 
de către un turist la nivel mondial în perioada analizată a generat o valoare adăugată în 
economie la nivel mondial de 3,21 USD (care s-a adăugat PIB-ului la nivel mondial). 

Turismul joacă un important rol în economie şi prin faptul că creează noi locuri 
de muncă, fiind un mare “consumator de muncă vie”. Numărul mare al angajaţilor din 
domeniul turismului se explică prin faptul că tehnologizarea operaţiunilor turistice este 
limitată. Impactul semnificativ al turismului asupra pieţei forței de muncă se referă în 
primul rând la utilizarea intensivă a forţei de muncă comparativ cu alte sectoare, ceea ce 
contribuie la atenuarea şomajului, precum și la atragerea excedentului de forță de muncă 
din alte sectoare de activitate. Pe de altă parte, turismul facilitează accesul pe piața 
muncii a unei categorii foarte diversificate de persoane, precum şi a unui număr mare de 
persoane cu diferite niveluri de calificare şi pregătire profesională. Turismul are atât 
efecte directe, cât şi indirecte şi induse asupra pieţei forței de muncă. Turismul a generat 
în total în medie 260.197.000 de locuri de muncă în perioada 2000-2016 (9,52 % din 
totalul ocupării forței de muncă). 

În perioada 2000-2016, la nivel mondial, este impresionantă creşterea 
contribuţiei totale a T&T la crearea de locuri de muncă în state precum: Filipine, 
Cambodgia, Maroc, Emiratele Arabe Unite și Qatar. Scăderi ale contribuției totale a 
T&T la crearea de locuri de muncă la nivel mondial în perioada 2000-2016 s-au 
înregistrat în India, Egipt, Federația Rusă, Cehia, SUA și Germania. Totodată, este 


impresionantă creşterea contribuției directe a T&T la crearea de locuri de muncă în state 

precum: Bangladesh, Cambodgia, Maroc, Emiratele Arabe Unite şi Qatar. Dintre statele 
care au înregistrat o scădere a contribuţiei directe a T&T la crearea de locuri de muncă, 
amintim: Egipt, Turcia, Franţa, Japonia, Federaţia Rusă și Indonezia. 

În partea finală a acestui capitol, supunem atenţiei un studiu de caz efectuat pe 
baza unei analize comparative în România, Spania şi Turcia în perioada 2000-2016. 
Obiectivele analizei sunt: primul - de a analiza contribuţiile directe, indirecte şi induse 
ale turismului la PIB în aceste țări; al doilea - de a determina impactul consumului 
turistic interior asupra creşterii PIB în aceste ţări; al treilea - de a măsura coeficientul 
multiplicator al turismului şi eficiența turismului în aceste țări. Una dintre principalele 
concluzii care pot fi deduse pe baza studiului realizat este că în perioada 2000-2016 
contribuţia totală a turismului la PIB în România a fost de 5,17%, ceea ce înseamnă un 
impact destul de scăzut asupra economiei comparativ cu Spania (14.12%), precum și 
Turcia (12,94%). În cazul României și al Spaniei am identificat o relaţie pozitivă între 
consumului turistic interior (%) şi creşterea PIB (%), în timp ce în cazul Turciei 
coeficientul de corelaţie nu indică o relaţie sau o relaţie foarte slabă. Limitele cercetării 
întreprinse sunt date de factorii calitativi care nu sunt incluși în studiul nostru, cum ar fi 
conflictele politice şi instabilitatea (mai ales în cazul Turciei). Coeficientul multiplicator 
al turismului a arătat că România a înregistrat o creştere mai mare pentru întreaga 
perioadă analizată. Pe de altă parte, contribuția totală a turismului la PIB în România 
este de aproape patru ori mai mare decât contribuţia sa directă, în timp ce în Spania și 
Turcia este de aproape trei ori mai mare. Acest efect de multiplicare evidenţiază faptul 
că, în cazul României, banii cheltuiţi de un turist circulă prin economia ţării de patru ori, 
în timp ce în Spania și Turcia aproape trei ori. Din punctul de vedere al eficienţei 
turismului, conform rezultatelor noastre, Turcia este identificată ca fiind cea mai 
eficientă ţară din ţările analizate. În cazul României, am ajuns la concluzia că turismul 
are un impact mai pozitiv asupra ocupării forţei de muncă decât asupra economiei în 
ceea ce priveşte valoarea adăugată şi impactul asupra PIB. Considerăm că guvernil 
României ar trebui să recunoască din ce în ce mai mult turismul ca o activitate 
importantă ca are capacitatea de a stimula economia, datorită faptului că există o relație 
directă între creşterea sectorului turistic şi creşterea economică: turismul a demonstrat 
frecvent capacitatea de a crea locuri de muncă, de a stimula pieţele de capital, de a 
atrage investiţii străine, de a câștiga valută străină și de a adăuga valoare la nivel local, 
regional şi național. O politică guvernamentală care ar putea fi pusă în aplicare este 
orientarea către facilitățile de călătorie şi atragerea, respectiv extinderea, programelor 


financiare destinate capacităților turistice. 

Cel de-al patrulea capitol al cărții, denumit Competitivitatea în turism, 
evidenţiază următoarele aspecte semnificative privind competitivitatea turistică la nivel 
mondial: competitivitatea turistică se îmbunătăţeşte în special în țările în curs de 
dezvoltare, mai ales în regiunea Asia-Pacific unde apar destinații tot mai atractive; 
industria turismului şi a călătoriilor continuă să creeze mai degrabă poduri decăt pereți 
între oameni, aşa cum reiese din creșterea numărului de persoane care călătoresc 
transfrontalier şi tendinţele globale spre adoptarea unor politici de viză mai puţin 
restrictive; conectivitatea a devenit din ce în ce mai mult o necesitate pentru ţările care 
își dezvoltă strategia digitală; T&T se confruntă cu dificultăţile de dezvoltare durabilă, 
pe măsură ce procesele de degradare naturală se desfășoară pe mai multe fronturi; 
industria turismului şi a călătoriilor a înregistrat un ritm de creștere mai rapid decât 
economia mondială în ansamblu; dezvoltarea industriei oferă oportunități de creștere şi 
beneficii sociale pentru toate ţările, indiferent de bunăstarea lor. 

Modesta competitivitate economică a României are impact vizibil şi asupra 
turismului: din punctul de vedere al competitivităţii economice globale ţara noastră 
ocupă o poziţie destul de proastă (este clasată la mijlocul clasamentului; depăşeşte doar 
câteva țări cum ar fi Albania, Grecia, Croația), ceea ce are un impact şi asupra situării în 
zona de mijloc în clasamentul competitivităţii turistice. 

În contextul unei economii naţionale, turismul presupune o cerere specifică de 
bunuri si servicii, care determină o creştere în sfera producției acestora. La rândul ei, 
cererea turistică generează o adaptare a ofertei turistice, care se materializează în mod 
direct în dezvoltarea structurilor turistice și indirect in creșterea producției ramurilor 
legate de construirea de noi mijloace de transport, instalaţii de agrement pentru diverse 
tipuri de sporturi (spre exemplu, de iarna, nautice). Astfel, dezvoltarea turismului 
determină un semnificativ spor de producţie. Prin urmare, studiul de caz propus în acest 
capitol este legat de efectele indirecte ale turismului în economie: analiza licensing-ului, 
una din cele mai cunoscute metode utilizate pentru transferul tehnologic între firme. 
Concluzionăm că gradul de diferenţiere al produselor are un rol important în analiza 
noastră. Rezultatele indică faptul că în cazul duopolului Stackelberg, atunci când firma 
inovatoare este follower-ul, un contract de tip per-unit royalty domină no-licensing-ul 
(este mai avantajos pentru ambele firme să încheie un astfel de contract, deoarece obţin 
profit mai mare comparativ cu situaţia în care, în urma inovării, nu are loc transferul 


tehnologic între ele). 

Având în vedere toate aspectele discutate pe parcursul lucrării, este important de 
evidenţiat factorii noi a căror influență va accelera creşterea turismului și a rolului 
acestei industrii ca motor economic la nivel mondial: 

o globalizarea versus localizarea (care are implicaţii asupra turismului de masă 
şi a faptului că unitățile locale se concentrează pe segmente de nişă); 

o creşterea transportatorilor low-cost: cota de piață mondială a crescut de la 
7% în 2003 la 16% în 2013 şi se estimează o creştere de până la 21% în 2033, conform 
datelor furnizate de Boeing. În ceea ce privește Europa, s-a înregistrat o creştere a cotei 
de piaţă de 18% în 2013 comparativ cu anul 2008. Companiile de transport low-cost se 
concentrează asupra practicilor de afaceri şi operaţionale care reduc costurile 
companiilor aeriene, cum ar fi: operarea pe aeroporturi secundare, utilizarea unui singur 
tip de avion, creşterea utilizării avionului, concentrarea pe vânzările directe, evitarea 
operării rutelor în mod frecvent, păstrarea costurilor cu forța de muncă la un nivel redus, 
vânzarea de servicii auxiliare. Rezultatul imediat este flexibilitatea crescută în 
„ambalarea” produselor turistice: persoanele care zboară la un cost redus pot opta pentru 
cazare la destinaţie într-un hotel de 5 stele; 

o modificările demografice şi migrația; 

o creşterea bunăstării populaţiei şi a atitudinii față de muncă și timpul liber (tot 
mai mulți oameni percep vacanţele mai degrabă ca o necesitate decât un lux); 

o valorile etice; 

o evoluția tehnologiilor; 

o fragmentarea gusturilor (oamenii caută din ce în ce mai mult experiențele 
unice care să exprime cine sunt, ceea ce determină creşterea cererii pentru vacanțe 
active); 

o fenomenul de self-catering (spre exemplu, sistemul AirBnB şi 
Couchsurfing); 

o schimbările de politică de viză în numeroase state (facilitarea procesului de 
obținere a vizelor) determină o creştere a turismului internațional (a sosirilor de turişti 
internaționali şi a veniturilor din turismul internațional) şi nivelul de ocupare a forţei de 
muncă. 

Turismul este legat de impacturi sociale şi de mediu, însă este cunoscut faptul că 
legăturile cele mai apropiate sunt economice. În perioada crizei economice mondiale 
sau în alte perioade tulburătoare din punct de vedere politic şi social, turismul s-a 


dovedit a fi cel mai bun motor al economiei în numeroase țări. In țările din Marea 

Caraibilor, din Pacific, din estul Africii, precum şi în țările subdezvoltate (sau în curs de 


dezvoltare) turismul reprezintă una din principalele ramuri ale economiei sau chiar 


motorul economic principal. Ţările mici sau cele subdezvoltate economic cu potenţial 


natural şi cu puţine resurse naturale au ca alternativă de creştere economică turismul. 


Comparativ cu celelalte sectoare de activitate, turismul deţine un mare avantaj, şi anume 


că nu presupune un ciclu de producţie şi mari investiții materiale. Este nevoie doar de 


un potenţial turistic (natural, cultural, ecologic, etc.) şi infrastructură (căile de acces spre 


obiectivul turistic), pe lângă intermediarul şi comerciantul, adică elementul activ al 


sistemului turistic (agenţia de turism, guvernul, hotelurile, spaţiile de cazare, etc.). 

